**Pravidlá bezpečnosti v chemickom laboratóriu**

|  |
| --- |
| 1. V laboratóriu pracujeme vždy iba podľa pokynov vyučujúceho. |
| 2. Do laboratória vstupujeme len so súhlasom a len v prítomnosti učiteľa a v pracovnom plášti. |
| 3. Pracujeme výlučne podľa pokynov učiteľa a dodržujeme bezpečnostné a hygienické zásady na ochranu zdravia a pracovný poriadok. |
| 4. Pri práci používame ochranný odev – laboratórny plášť (zapnutý), a v prípade potreby aj ochranné pomôcky - ochranný štít na tvár, okuliare a rukavice, dlhé vlasy musia byť zopnuté. |
| 5. V laboratóriu je zakázané jesť, piť, fajčiť a svojvoľne opúšťať svoje pracovné miesto. |
| 6. Pred použitím chemikálií si pozorne prečítame nápis na štítku, nepoužívame chemikálie z neoznačených nádob. |
| 7. Látky neochutnávame, neovoniavame priamo – čuchová skúška sa robí usmerneným pohybom ruky smerom k nosu. |
| 8. Nikdy nerobíme vlastné pokusy, je zakázané pracovať s koncentrovanými zásadami a kyselinami. |
| 9. Pri práci s horľavinami skontrolujeme, či sa nenachádza v blízkosti otvorený oheň. |
| 10. Každý úraz či nehodu (rozbitie sklenených pomôcok...) hlásime vyučujúcemu. |
| 11. Každú rozsypanú, rozliatu chemikáliu nahlásime učiteľovi, ktorý zabezpečí likvidáciu chemikálií. |
| 12. So zariadením zaobchádzame šetrne a udržiavame ho v poriadku. Neplytváme vodou, plynom a elektrickou energiou. |
| 13. Zvyšky chemikálií, skla a iného odpadu dávame do nádob na to určených. |
| 14. Po skončení práce v laboratóriu skontrolujeme stav svojho pracovného miesta, používaných pomôcok a chemikálií, skontrolujeme uzáver vody, plynu a vypneme elektrický prúd. |
| 15. Svoje pracovné miesto svojvoľne neopúšťame a z laboratória odchádzame len so súhlasom učiteľa. |

V Gelnici, dňa

Podpis žiaka