**Lúpež v banke**

„Každý z Vás dostane lístoček s indíciou (pomôckou), ktorá by Vám mala pomôcť pri riešení

prípadu. Text na lístočku si pozorne prečítajte a lístok vráťte. Keďže každý z Vás vie niečo,

čo sa týka tohto prípadu, odhaliť zlodeja môžete spoločnými silami.“

Rozdáme indície, žiaci si ich prečítajú a lístoček si odložia. Priebeh riešenia neriadime,

nezasahujeme, nechávame ich pracovať samostatne.

Diskusia

Pomôcky: text a indície k technike Lúpež v banke

**Lúpež v banke**

Minulú noc o 2.00 hod. bola prepadnutá banka na Jilskej ulici. Z trezoru zmizli peniaze a šperky v hodnote 14 mil. eur.

Kto je páchateľom?

*Každý z vás dostane lístoček s indíciou (pomôckou), ktorá by vám mala pomôcť pri riešení prípadu. Text na lístočku si pozorne prečítajte a lístok si odložte.*

*Keďže každý z vás vie niečo, čo sa týka tohto prípadu a spoločnými silami sa vám určite podarí páchateľa odhaliť.*

Emilio nikdy netipoval.

Emilio nebol doma nadránom medzi 2.00 a 3.00.

Majiteľ stávkovej kancelárie prišiel domov nadránom okolo 3.30.

Jediná stopa na mieste činu bol lístoček s mobilným číslom 0977 777 777

Na čísle 0977 777 777 sa ozval hlas: „ Favorizované futbalové družstvo ten zápas prehrá“.

Podozrivý je Emilio.

Podozrivý je Raul.

Emilio je hlavný účtovník v banke.

Raul je majiteľom stávkovej kancelárie.

Emilio má kľúč od hlavného trezoru

.

Emilio má rád paprikovú pizzu.

Raul nerád nosí dáždnik.

Emilio pracuje v na Jilskej ulici.

Hlavný účtovník zamkol trezor o 21.00 hod.

(Riešenie: páchateľom je RAUL. Ako majiteľ stávkovej kancelárie, potreboval peniaze na zaplatenie favorita, aby zápas prehrali. A keďže to družstvo budú všetci tipujúci považovať za jasného víťaza, stavia naň. No a zisk poputuje majiteľovi kancelárie – Raulovi).

Indície pod čiarou sú nepodstatné. Je potrebné myslieť na to, aby sa počet žiakov a počet lístočkov s indíciami zhodoval.

Čas: 30 minút

**Správa o lúpeži**

Vyberieme 5 dobrovoľníkov. Štyria idú za dvere, piaty v triede počúva správu z lúpeže.

Postupne do triedy prichádzajú po jednom ostatní. Majú si vypočuť správu a podať ju ďalej.

Na záver sa porovná pôvodná správa s poslednou odovzdanou.

Diskusia

Pomôcky: správa o lúpeži

Správa o lúpeži

Informácia: Počúvajte pozorne, pretože ja musím okamžite utekať do nemocnice. Pred chvíľkou som zatelefonoval z tejto búdky na políciu, hneď tu budú. počkajte na nich a povedzte im presne, ako to bolo stým vlámaním. Vošiel som do predajne lahôdok, keď sa objavil ten človek. Bežal a nechýbalo veľa a bol by ma zvalil. Mal bielu tašku prehodenú cez rameno a vyzeralo to tak, že v ľavej ruke drží pištoľ. Mal oblečenú riflovú bundu bez rukávov, modrozelenú kockovanú košeľu a riflové nohavice s dierou na pravom kolene. Mal veľmi chudé nohy a veľké brucho. Mal okuliare s okrúhlym kovovým rámom a obuté mal červené tenisky. Mal redšie tmavé vlasy. Meral asi meter deväťdesiat a mal asi 35 rokov.

Čas: 20 minút

**LODE**

V jednom prístave stojí vedľa seba 5 lodí.

1. Grécka loď odchádza o šiestej a vezie kávu.
2. Prostredná loď má čierny komín.
3. Anglická loď odchádza o deviatej.
4. Francúzska loď je vľavo od lodi vezúcej kávu a má modrý komín.
5. Vpravo od lodi vezúcej kakao je loď idúca do Marseille.
6. Brazílska loď ide do Manily.
7. Vedľa lodi vezúcej ryžu je loď so zeleným komínom.
8. Loď do Janova odchádza o piatej.
9. Španielska loď odchádza o siedmej a je vpravo od lodi idúcej do Marseille.
10. Do Hamburgu ide loď s červeným komínom.
11. Vedľa lodi odchádzajúcej o siedmej je loď s bielym komínom.
12. Loď kotviaca na kraji vezie obilie.
13. Loď s čiernym komínom odchádza o ôsmej.
14. Loď vezúca obilie kotví vedľa lodi vezúcej ryžu.
15. Do Hamburgu odchádza loď o šiestej.

**Úlohou je zistiť:** Pod akou národnou zástavou odchádza loď do Port Saidu? Ktorá loď vezie čaj?

**Riešenie :** [**http://brainden.com/hlavolamy/einsteinove-logicke-hadanky.htm**](http://brainden.com/hlavolamy/einsteinove-logicke-hadanky.htm)

**SUSEDIA**

Je rada piatich domov, pričom každý má inú farbu. V týchto domoch žije päť ľudí rôznych národností. Každý z nich chová iné zviera, rád pije iný nápoj a fajčí iné cigarety.

1. Brit býva v červenom dome.
2. Švéd chová psa.
3. Dán pije čaj.
4. Zelený dom stojí hneď vľavo od bieleho.
5. Majiteľ zeleného domu pije kávu.
6. Ten, kto fajčí Pall Mall, chová vtáka.
7. Majiteľ žltého domu fajčí Dunhill.
8. Človek z prostredného domu pije mlieko.
9. Nór býva v prvom dome.
10. Ten, kto fajčí Blend, býva vedľa toho, kto chová mačku.
11. Ten, kto chová kone, býva vedľa toho, kto fajčí Dunhill.
12. Ten, kto fajčí Blue Master, pije pivo.
13. Nemec fajčí Prince.
14. Nór býva vedľa modrého domu.
15. Ten, kto fajčí Blend, má suseda, ktorý pije vodu.

**Úlohou je zistiť:** Kto chová rybičky?

**Riešenie :** <http://brainden.com/hlavolamy/einsteinove-logicke-hadanky.htm>