Centrum voľného času, Slovenská 46, 056 01 Gelnica



***Správa o výchovno-vzdelávacej činnosti***

***za školský rok 2019 / 2020***

**Identifikačné údaje:**

Forma výchovy a vzdelávania: denná

Výchovný jazyk: slovenský

Druh školského zariadenia: štátne

IČO: 42110645

Riaditeľ: Mgr. Kamil Petrík

Kontakt: 053 48 21 491; 0905 786 442

Email: [cvcgelnica@cvcgl.edu.sk](mailto:cvcgelnica@cvcgl.edu.sk)

Web stránka: [www.cvcgl.edupage.org](http://www.cvcgl.edupage.org)

Zriaďovateľ: Mesto Gelnica

Adresa zriaďovateľa: Banícke námestie č.4, 056 01 Gelnica

Dátum prerokovania na PG rade CVČ: 31. 08. 2020

Podpis štatutára:

**Centrum voľného času v Gelnici** ( ďalej len centrum ), ako školské zariadenie zabezpečovalo pre deti, mládež a dospelých v školskom roku 2019 / 2020 výchovno-vzdelávaciu, záujmovú a rekreačnú činnosť detí a mládeže ako to ustanovuje Školský zákon č. 245/2008 Z. z. o výchove a vzdelaní v § 116, Vyhláška MŠ SR č. 306/2009 Z. z. o školských zariadeniach § 6 a POP MŠVVaŠ na školský rok 2019/2020.

Poslaním centra bolo:

* usmerňovať rozvoj záujmov detí a mládeže vo všetkých tematických oblastiach výchovy
* podieľať sa na formovaní užitočného trávenia voľného času
* zabezpečiť odbornosť, profesionalitu neformálneho vzdelávania
* dať mladým ľuďom šancu zažiť úspech
* participovať na živote centra, mesta, regiónu
* poskytovať metodickú a poradenskú pomoc v oblasti aktivít voľného času
* koordinovať a zabezpečiť organizáciu okresných kôl predmetových olympiád a športových súťaží

Naše centrum vo výchovno-vzdelávacej činnosti kládlo dôraz na všetky tematické oblasti podľa výchovného programu a zabezpečovalo všetky aktivity v súlade s legislatívou.

Boli to tieto formy činnosti:

1. pravidelná záujmová činnosť v záujmových útvaroch, kluboch
2. príležitostná záujmová činnosť formou podujatí, súťaží, olympiád
3. prázdninová rekreačná činnosť
4. spontánna, informačná a poradenská činnosť
5. spolupráca s orgánom štátnej správy, samosprávy, školami, inštitúciami regiónu
6. projektová činnosť

**I.PERSONÁLNE ZABEZPEČENIE**

Pedagogickí zamestnanci:

Poverený riadením CVČ

Oddelenie športových aktivít: Mgr. Kamil Petrík

Oddelenie vzdelávacích aktivít: Mgr. Miroslava Petríková

Oddelenie kultúrnych aktivít: Miroslava Hulejová

V školskom roku 2019 / 2020 spĺňali kvalifikačný predpoklad 3 interní pedagogickí zamestnanci, z toho dvaja z vysokoškolským vzdelaním a jeden ÚSO/konzervatórium.

Zamestnanci na dohodu o pracovnej činnosti:

Ekonomika: Ing. Milan Turzák

Upratovanie: Ondrej Olejník

Externí pracovníci na dohodu:

Jozef Keruľ, Ing. Radoslav Kuraj, Radovan Macejko, Alena Macejková, Mgr. Vladimír Fritsch, Bc. Iveta Belušková, Zuzana Macejková, Veronika Demčáková, Alenka Mullerová, Ing. Radovan Jenčík, Jozef Komora, Katarína Záhradníková.

Poradný orgán: Školská rada pri CVČ v zložení: Mgr. Miroslava Petríková

Zuzana Macejková

Stela Garančovská

Ing. Milan Turzák

Ing. Igor Hutka

**II. PLNENIE HLAVNÝCH ÚLOH CENTRA**

1. organizácia školského roka prebehla v rámci POP MŠVVaŠ na školský rok 2019/2020
2. pri vedení pedagogickej dokumentácie sme sa zamerali na dôsledné vedenie triednych kníh záujmových útvarov; pre evidenciu výchovno-vzdelávacej činnosti používame vnútorné tlačivá.
3. V centre máme vytvorené veľmi dobré podmienky pre deti z marginalizovaných skupín, podporujeme ich integráciu v rámci vzájomného rešpektovania rovnakých podmienok pre všetkých členov. Na základe záujmu rómskeho etnika pokračujeme v činnosti Otvoreného klubu, kde obsah činnosti zodpovedá ich etniku, majú šancu prezentovať sa v centre i v meste.
4. Pravidelná záujmová činnosť sa vykonávala v súlade s výchovným plánom centra a výchovno-vzdelávacím plánom záujmových útvarov. Stretnutia záujmových útvarov prebiehali podľa rozvrhu hodín a určením dňa, hodiny a miesta. Športové záujmové útvary sa stretávali v telocvični ZŠ alebo Gymnázia, v priestoroch športových klubov. Pri zabezpečovaní tejto činnosti spolupracujeme so školami, športovými klubmi na bezplatné poskytovanie priestorov pre záujmovú činnosť.
5. Pre príležitostnú záujmovú činnosť sme mali vypracovaný kalendárny plán podujatí. Zrealizovaných bolo 39 podujatí, z toho 14 okresných predmetových olympiád a športových súťaží.
6. Prázdninovú činnosť sme realizovali počas jarných prázdnin 3 dňovým prímestským táborom a počas letných prázdnin 5 turnusmi prímestských táborov – kreatívny, hýb sa, letné všeličo, prieskumník prírody, mobilmánia a dvoma podujatiami: Neseď doma a Piknik v záhrade CVČ.
7. Pri organizovaní okresných súťaží sme postupovali podľa Smernice MŠVVaŠ č. 27/2011, 44/2011 a Metodického pokynu Okresného úradu v Košiciach č.2/2014 – G.
8. Environmentálna výchova bola súčasťou výchovno-vzdelávacích plánov záujmových útvarov s dôrazom na pohybové aktivity v prírode, exteriéru centra – záhrady za účelom zvyšovania environmentálneho minima.
9. V pedagogickom prístupe sme v každej forme výchovno-vzdelávacieho procesu rešpektovali jednotlivé články Dohovoru o právach dieťaťa.
10. V rámci plánu kontinuálneho vzdelávania pedagogickí zamestnanci mali podmienky na pokračovanie vzdelávania ako súčasť kariérneho rastu.
11. Vo výchovno-vzdelávacej činnosti sme rozvíjali komunikačné, pracovné, sociálne, občianske, kultúrne, vzdelávacie kompetencie členov centra so zameraním na participáciu života centra, mesta, každý člen mal šancu zažiť úspech na podujatiach i stretnutiach záujmového útvaru.
12. Vytvorili sme priaznivé podmienky pre deti so špeciálnymi potrebami, spolupracovali sme a participovali na aktivitách so Združením pre deti s mentálnym a telesným postihom, členmi základnej organizácie Slovenského zväzu zdravotne postihnutých.

**III. VÝCHOVNO-VZDELÁVACIA ČINNOSŤ**

1. **Pravidelná záujmová činnosť**

Počet zapísaných členov k 15. 9. 2019: 269 ( jeden krát )

Počet členov zapísaných na letnú činnosť: 95

Počet prijatých vzdelávacích poukazov: 86

V školskom roku 2019 / 2020 pracovalo v centre 29 záujmových útvarov. Interní pracovníci viedli 17 záujmových útvarov. ( viď prílohu Štatistika CVČ )

**Počet záujmových útvarov podľa tematických oblastí:**

Športová oblasť: 9

Kultúrna oblasť: 9

Jazyková oblasť: 7

Prírodovedná oblasť: 1

Technická oblasť: 2

Rodičia a deti: 1

**SPOLU: 29**

Pre túto formu činnosti máme vypracovanú v mesiaci august ponuku záujmových útvarov, z ktorej si môžu deti, mládež a dospelí dobrovoľne vybrať záujmový útvar. Na základe písomnej žiadosti sú potom zaradení do jednotlivých záujmových útvarov. Čiastočná úhrada nákladov spojených s činnosťou záujmového útvaru je stanovená VZN mesta Gelnica č.100/2019 §5.

Členovia záujmových útvarov sa prezentovali na rôznych podujatiach, súťažiach, prehliadkach v rámci mesta Gelnica, Košického a Prešovského kraja.

1. **Príležitostná záujmová činnosť**

V školskom roku 2019/2020 sme zrealizovali 39 podujatí miestneho i okresného charakteru s celkovou účasťou 1647. ( viď prílohu Štatistika CVČ ). K daným podujatiam je vedená príslušná dokumentácia – propozície, prezenčné listiny, výsledkové listiny, prevzatie cien, letáčiky, plagátiky, pozvánky a pod. Na základe poverenia Okresného úradu v Košiciach sme organizátormi postupových predmetových olympiád a športových súťaží.

Mestské podujatia: Halloween, Detský ples, Silvester, Šarkaniáda, Gelnický šľapajcug, výstava plastikových modelov, Silvestrovský výstup na Klippberg, turnaje v šípkach...

Okresné kolá: Matematická olympiáda, Pytagoriáda, jazykové olympiády, Šaliansky Maťko, florbal, stolný tenis, cezpoľný beh ...

1. **Prázdninová rekreačná činnosť**

V tejto oblasti sa rozvíjali všetky kompetencie dieťaťa. Počas jarných prázdnin sme zrealizovali 3 dňový prímestský tábor pre 20 detí. Počas letných prázdnin sme zrealizovali 5 týždňových turnusov prímestských táborov s rôznym zameraním, ktorých sa zúčastnilo 95 detí. Počas mesiaca august sme zorganizovali 2 podujatia. Pre seniorov Neseď doma a poď medzi nás; a tradičné podujatie na záver prázdnin Ahoj leto – piknik v záhrade CVČ. Počas celých prázdnin bol k dispozícii tenisový kurt.

1. **Spontánna, informačná a poradenská činnosť**

Je zameraná na servis záujmovej činnosti v centre, stolový futbal a biliard na chodbe, prístup do počítačovej učebne, servis pri podujatiach, spolupráca s organizáciami pri voľnočasových aktivitách, servis pri poskytovaní priestorov záhrady centra, tenisového kurtu centra.

Centrum ako koordinátor okresných kôl zabezpečovalo školám informačný servis k jednotlivým postupovým kolám.

Naša webová stránka www.cvcgl.edupage.org bola priebežne aktualizovaná a tak boli zabezpečené informácie o činnosti zariadenia.

1. **Spolupráca**

Mestský úrad Gelnica – ako zriaďovateľ CVČ

Školská rada pri CVČ

Základná škola – bezplatné poskytnutie priestorov pre záujmovú činnosť

Školy okresu Gelnica – organizácia predmetových olympiád a športových súťaží

Materské školy v Gelnici

Okresný úrad – odbor školstva Košice

Mestský futbalový klub

Šachový oddiel TJ Slovan

JDS Gelnica

ZO SZZP Gelnica

Technické služby Gelnica

Gelnické lesy Gelnica ...

1. **Projektová činnosť**

Zamestnanci centra sa pravidelne zapájajú do projektov vyhlasovanými rôznymi inštitúciami a subjektami. V tomto školskom roku sa nám podarilo zrealizovať tieto projekty:

***Projekt VSE – Tanečníci, šikovníci a chlpáči*** – výška grantu 600,- €. Zakúpili sme akvárium, kreatívny materiál a tanečné kostýmy pre našich členov.

***Projekt VSE – Bezpečné centrum*** – výška grantu 800,- €. Zakúpili sme regály pre chlpáčikov, dataprojektor a stropné plátno do veľkej klubovne, odkladacie boxy.

***Projekt Tesco – V centre svieti zelená*** – výška grantu 1300,- €. Zakúpili sme športové potreby pre športové krúžky, kreatívne potreby pre šikovníček, potreby pre krúžok chlpáčik a baby club, oblečenie pre tanečníkov.

Pokiaľ to bude možné, budeme sa aj naďalej aktívne zapájať do rôznych projektov a získavať finančné prostriedky na skvalitnenie našej činnosti.

**IV. MATERIÁLNO-TECHNICKÉ VYBAVENIE CENTRA**

Centrum sídli vo vlastnej budove na križovatke Slovenskej a Nemocničnej ulice. K budove patrí záhrada, tenisový kurt, záhradná šachovnica, altánok. Budova je národnou kultúrnou pamiatkou evidovanou pod názvom vila. Postupne sme vymenili všetky okná, ktoré boli v havarijnom stave. V poslednom období sme vymenili vstupné vchodové dvere z oboch strán budovy. Do budúcna budeme v spolupráci so zriaďovateľom hľadať možnosti riešenia havarijného stavu strechy formou finančného grantu.

Výchovno-vzdelávaciu činnosť zabezpečujeme v 3 učebniach, 1 viacúčelovej klubovni, v malej klubovni, verande a záhrade centra. Počas roka využívame na športovú záujmovú činnosť telocvičňu základnej školy a gymnázia, ihrisko MFK Gelnica, zimný štadión.

Centrum má zriadenú učebňu PC cez projekt Infovek, každý zamestnanec ma k dispozícii notebook s tlačiarňou. Ďalším vybavením je kopírka, televízor, ozvučovacia technika na podujatia, prenosný zosilňovač, digitálnu kameru, fotoaparát, projektor s plátnom. MTZ zodpovedá výchovno-vzdelávacej činnosti centra.

Príloha č. 1

Centrum voľného času, Slovenská 46, 056 01 Gelnica

**ŠTATISTIKA CVČ ZA ŠKOLSKÝ ROK 2019 / 2020**

**Pravidelná záujmová činnosť:**

|  |  |  |  |  |  |  |  |
| --- | --- | --- | --- | --- | --- | --- | --- |
|  | kultúra | šport | jazyky | prírodoveda | R a D | technika | **SPOLU** |
| **Počet ZÚ** | 9 | 9 | 7 | 1 | 1 | 2 | **29** |
| Z toho interní | 5 | 3 | 7 | 1 | 1 | 0 | **17** |
| **Počet členov ZÚ** | 120 | 89 | 77 | 15 | 58 | 10 | **369** |
| Z toho dievčatá | 94 | 25 | 51 | 11 | 42 | 2 | **225** |
| **Do 15 rokov** | 97 | 69 | 61 | 15 | 29 | 9 | **280** |
| **Nad 15 rokov** | 23 | 20 | 16 | 0 | 29 | 1 | **89** |
| Počet stretnutí ZÚ | 142 | 263 | 161 | 106 | 25 | 35 | **732** |
| **Počet hodín** | 315,5 | 517 | 303 | 115,5 | 70,5 | 74 | **1395,5** |
| **Dochádzka** | 1461 | 2271 | 1262 | 499 | 676 | 138 | **6307** |
| Stretnutia v S/N | 2 | 1 | 0 | 0 | 0 | 1 | **4** |
| Účasť v S/N | 28 | 5 | 0 | 0 | 0 | 4 | **37** |

**Príležitostná záujmová činnosť:**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | kultúra | šport | jazyky | prírodoveda | R a D | SVO | technika | **SPOLU** |
| **Počet podujatí** | 4 | 15 | 3 | 10 | 4 | 2 | 1 | **39** |
| **Počet hodín** | 19 | 91 | 16 | 21 | 26 | 12 | 5 | **190** |
| Podujatia S / N | 1 | 7 | 0 | 0 | 1 | 0 | 0 | **9** |
| **Počet účastníkov** | 240 | 876 | 49 | 167 | 203 | 88 | 24 | **1647** |
| Z toho dievčatá | 169 | 356 | 27 | 100 | 133 | 43 | 6 | **834** |
| Do 15 rokov | 154 | 500 | 31 | 143 | 102 | 68 | 18 | **1016** |
| Nad 15 rokov | 86 | 376 | 18 | 24 | 101 | 20 | 6 | **631** |
| Účasť v S / N | 68 | 293 | 0 | 0 | 61 | 0 | 0 | **422** |
| **Okres. podujatia** | 1 | 7 | 3 | 0 | 0 | 2 | 1 | **14** |
| Účasť na OP | 33 | 524 | 49 | 0 | 0 | 88 | 24 | **718** |
| Počet hodín OP | 4 | 45 | 16 | 0 | 0 | 12 | 5 | **82** |

**Iná pedagogická činnosť:**

Spontánna činnosť: 179 hodín

Servis podujatí: 318,5 hodín

Metodická činnosť: 19 hodín

Projekty: 16 hodín

Propagácia, web stránka: 112,5 hodín

Zastupovanie: 2 hodiny

Propozície, výsledky, MTZ ...: 43 hodín

V Gelnici, 31. 8. 2020 Mgr. Kamil Petrík CVČ Gelnica