**Mgr. Kamila Blahovská, Športová 19, 056 01 Gelnica, 0918930277**

Titl.

Gymnázium Gelnica

RNDr. D. Andraško

SNP 1

056 01 Gelnica

V Gelnici 22. 3. 2018

Vec

**Sťažnosť na nepedagogický prístup Mgr. K. Vozárovej**

Vážený pán riaditeľ,

obraciam sa na Vás so sťažnosťou na nepedagogický prístup Mgr. K. Vozárovej

vo vzťahu k môjmu synovi D. Blahovskému, žiakovi sekundy gelnického gymnázia.

Na odôvodnenie mojej sťažnosti uvádzam nasledovné:

1/

Dňa 24. 3. 2018 sa uskutoční DOD našej školy pre piatakov, ktorý organizačne zastrešuje trieda sekunda so svojou triednou učiteľou Mgr. K. Vargovou. Na základe konzultácie žiakov a triednej učiteľky boli jednotliví žiaci priradení ku konkrétnym stanovištiam. Môj syn bol priradený spolu so spolužiakom J. Fedorom do telocvične. Dňa 21. 3. 2018 prišla pani učitelka Mgr. K. Vozárová do triedy sekunda a oznámila D. Hanulovi, že do telocvične chce radšej jeho. Môjmu synovi túto zmenu neoznámila, neuviedla ani dôvod svojho rozhodnutia, e môj syn to vyhodnotil tak, že v telocvični budú traja. Následne prišla triedna učiteľka, ktorá musela rozhodnutie Mgr. Vozárovej oznámiť môjmu synovi. S triednou učiteľkou sme túto situáciu spolu kozultovali v stredu dňa 21. 3. 2018 po vyučovaní, Mgr. Vargovej bolo vzniknutej situácie veľmi ľúto, vravela mi, že od utorka Mgr. Vozárovú žiadala/prosila, nech prehodnotí svoje rozhodnutie, čo ona neurobila a vyriešila vzniknutú situáciu tak, ako som ju vyššie opísala. Triedna učiteľka uzavrela celú situáciu tak, že, to dopadlo presne tak, ako nechcela a že Mgr. Vozárová môjho syna Daniela citujem: ,,zranila“. Myslím si, že správanie Mgr. Vozárovej bolo veľmi nepedagogické, nakoľko uplatnila nerovnaký prístup k žiakom. Na jednej strane sa tešíme z toho, ako profesionálne sa k organizovaniu podujatia postavila triedna učiteľka, ako dokázala motivovať žiakov k tomu, aby vo svojom voľnom čase prišli do školy a prezentovali naše gymnázium, na druhej strane takýto neprofesionálny prístup pôsobí na žiakov demotivujúco.

2/

Dňa 21. 2. 2018 v triednej knihe triedy sekunda v časti Pokarhania zapísané: Blahovský na hodine TŠV kopol spolužiaka. Podpísaná Mgr. Vozárová. Ja som sa o tejto skutočnosti dozvedela od triednej učiteľky Mgr. K. Vargovej, ktorej bolo uvedenej poznámky ľúto a komentovala to tak, že rozhodnutie Mgr. Vozárovej bolo unáhlené. So synom som jeho správanie doma analyzovala a dozvedela som sa nasledujúce skutočnosti: Chlapci z triedy sekunda hrali naháňačku. Behali po telocvični a D. Hanula plnou silou udrel môjho syna po ľavej lopatke. Ten reagoval kopnutím D. Hanulu. Tento moment si všimla Mgr. Vozárová. Môj syn jej chcel svoje konanie vysvetliť, nepustila ho k slovu a nedala mu možnosť vyjadriť sa ku spomínanému incidentu. Zapísala mu do triednej knihy poznámku. D. Hanula sa nepriznal pred vyučujúcou, to urobil až po skončení hodiny TŠV a ospravedlnil sa môjmu synovi. Chcem ešte uviesť, že úder na lopatku bol silný, keďže večer mi syn ukazoval stopy po údere na pokožke. Triedna učiteľka to s mojím synom riešila, vysvetlil jej okolnosti incidentu a nezáväzne od toho, čo mi povedal doma o  tom môj syn, svedok incidentu Tomáš Varga triednej učiteľke povedal, že D. Hanula mu ublížil ako prvý, čo však Mgr. Vozárová nevidela, videla len to, ako môj syn kopol D. Hanulu a tiež, že nedala priestor Danielovi, aby sa vyjadril. Ja som triednej učiteľke povedala, že nech celú udalosť ešte raz prekonzultuje s Mgr. Vozárovou a nech jej tlmočí moje stanovisko: Buď zapíše poznámku aj D. Hanulovi alebo sa budem sťažovať na jej nepedagogický prístup u vedenia školy. Triedna užiteľka tak urobila, na čo následne Mgr. Vozárová zápis v triednej knihe prečiarkla!!!! Týmto svojím postupom Mgr. Vozárová jasne deklarovala, že o svojom konaní - zápis poznámky - nebola presvedčená, konala účelovo s cieľom ublížiť môjmu synovi a dovolím si tvrdiť, že opäť ukázala svoj neprofesionálny prístup.

3/

Chcem sa ešte vyjadriť k polročnej klasifikácii môjho syna D. Blahovského z predmetu TŠV. Vyučujúca Mgr. Vozárová ho hodnotila známkou chválitebný. Veľmi ho táto známka mrzela, stále o nej rozprával, tak sa rozhodol opýtať Mgr. Vozárovej, prečo dostal takúto známku, na čo mu ona odpovedala, že sa hodnotí aj správanie !!!! a aktivita. Môj syn je športovo založený, rád behá, pravidelne pláva, hrá futbal /AŠK Mária Huta/, navštevuje posilňovňu, rád súťaží v kolektívnych špoprtoch – futbal, florbal. Na hodiny TŠV sa už vôbec neteší a skôr má obavu z toho, čo opäť urobí zle. Povedal mi, že už nemá rád pani učiteľku a dvakrát už spomenul, že sa chce vrátiť späť do základnej školy. To, že môj syn nepatrí medzi jej obľúbených žiakov, svedčí aj fakt, že niektorých žiakov volá familiárne /Mat úšik, Tomášik.../, môj syn je pre ňu ,,len“ Dano, hoci v rodnom liste má napísané Daniel, Mgr. Vozárová ho takto neoslovuje.

Vážený pán riaditeľ, každé správanie môjho syna spoločne doma analyzujeme. Stále mu prízvukujem, že musí Mgr. Vozárovú rešpektovať, správať sa slušne, plniť jej požiadavky, neprejavovať sa tak, aby vyvolával dôvod na hnev alebo nevraživosť.

Moja rodina – synovia a ja prežívame momentálne veľmi náročné životné obdobie. Život sa nám z jednom momente obrátil naruby, museli sme sa vyrovnať s nepríjemnými faktami. Som pre svojich synov mamou aj otcom, keďže ten ich o nich prejavuje minimálny záujem. Danielko je vo veľmi citlivom veku, niektoré informácie ešte nespracoval, kladie mi rôzne otázky, ktoré len dokazujú, že o mnohom rozmýšľa, že sa trápi. Myslím si, že momentálna situácia v škole zhoršuje jeho psychický stav a ja ako rodič musím svoje dieťa chrániť.

Vážený pán riaditeľ, láskavo Vás prosím o prešetrenie týchto skutočností a vyvodenie dôsledkov voči Mgr. Vozárovej, pretože ak sa situácia nezmení k lepšiemu, budem musieť kontaktovať Štátnu školskú inšpekciu.

Dovoľte mi na záver konštatovanie, že pedagogické majstrovstvo učiteľa spočíva v tom, že uplatňuje rovnaký prístup ku všetkým žiakom bez ohľadu na sympatie alebo antipatie, ktoré k nim prechováva. Konanie Mgr. Vozárovej svedčí o tom, že ako pedagóg a aj ako človek zlyhala.

Mgr. Kamila Blahovská