Dobrý deň,

som vedúcou záujmových krúžkov v Centre voľného času v Gelnici a od septembra 2019 plánujem otvoriť krúžok pre deti pod názvom „Chlpáčik“. Našim cieľom je, aby sa deti a mládež dlhodobo a pravidelne venovali starostlivosti o zvieratká, a zároveň by v rámci hodín tohto krúžku získavali nové vedomosti z prírodovednej oblasti predovšetkým z oblasti zvierat, budovali by svoj kladný vzťah a správanie sa k zvieratám, nadobúdali by znalosti zo starostlivosti o zvieratká, učili by sa zodpovednosti za zvieratko.

Rada by som vás oslovila s prosbou o materiálnu pomoc -aj poškodený nepredajný tovar, ktorý by mi pomohol zariadiť si malú učebňu so zvieratkami: škrečky, vtáčiky, zajac, morča, ryby. Aby som dokázala spustiť tento projekt potrebujem najmä klietky príp. akvárium, keďže ide o najnákladnejšie položky v projekte. Momentálne máme 1 klietku pre škrečka, 1 klietku pre kanáriky a 1 sklenenú guľu – malé akvárium, ktoré sme získali od darcov v našom meste.

Týmto projektom chcem dosiahnuť, aby sa aj deti, ktoré doma z rôznych dôvodov nemajú zvieratká, mohli o rôzne zvieratká starať, poznávať, získavať nové vedomosti zo zvieracej ríše a stráviť s nimi čas - pomaznať sa, oddýchnuť si formou zvieracej terapie.

V prípade, že nám akoukoľvek formou viete pomôcť, radi spropagujeme Vašu sieť obchodov na našej webovej stránke, a na Facebooku.

Budeme vďační za akúkoľvek pomoc.

S pozdravom

Miroslava Petríková