**Populácia** je súbor jedincov jedného [druhu](https://sk.wikipedia.org/wiki/Druh_(taxon%C3%B3mia)) všetkých vývinových stupňov, ktoré žijú v spoločnom ohraničenom priestore, jednotnom čase a ktoré sú vzájomne viazané predovšetkým reprodukčnými vzťahmi.

Priestorové ohraničenie populácie môže byť:

* geografické (napríklad rieka, roklina, údolie…)
* ekologické (skupina krov v lúčnom spoločenstve)

Na ploche rozšírenia druhu sa môže vyskytovať väčší alebo menší počet lokálnych populácií, ktoré obývajú isté miesto – locus. Každá populácia sa vyznačuje pre seba špecifickými znakmi. Tieto znaky delíme na štrukturálne a dynamické.

Štrukturálne znaky populácie[

Medzi štrukturálne znaky populácie patria:

* [Hustota](https://sk.wikipedia.org/wiki/Hustota) (denzita, abundancia) – Je to množstvo jedincov populácie na plošnú, priestorovú alebo objemovú jednotku. Hustotu možno tak isto vyjadriť aj hmotnosťou, čiže biomasou (g na m2). Niekedy sa z praktických dôvodov uvádza len približný výskyt vyjadrený slovne (zriedkavý, priemerný, hojný).
* [Rozptyl](https://sk.wikipedia.org/wiki/Rozptyl) (disperzita) – Vyjadruje momentálne rozdelenie jedincov danej populácie v priestore. Disperzitu rozdeľujeme ďalej podľa dvoch kritérií. Podľa rozmerov a dimenzií na horizontálnu a vertikálnu a podľa homogenity rozptýlenia na rovnorodú, zhlukovitú a náhodnú.
* [Veková skladba populácie](https://sk.wikipedia.org/w/index.php?title=Vekov%C3%A1_skladba_popul%C3%A1cie&action=edit&redlink=1" \o "Veková skladba populácie (stránka neexistuje)) (etilita) – Vyjadruje súhrn všetkých vývinových a vekových stupňov v jednej populácii. Uvádza sa ako podiel jedincov, ktoré v čase skúmania populácie patrili k jednotlivým vývinovým stupňom. Vývinové stupne môžu byť ľahko identifikovateľné (vajíčka, larvy a imága), no v niektorých prípadoch (cicavce) táto identifikácia nemusí byť jednoduchá.
* [Pomer pohlaví](https://sk.wikipedia.org/w/index.php?title=Pomer_pohlav%C3%AD&action=edit&redlink=1) (sexilita) – Vyjadruje pomer zastúpenia jednotlivých pohlaví v populácii. Tento atribút má význam hlavne v reprodukujúcej sa časti populácie (vyjadruje sa ako reprodukčná sexilita). V praxi to znamená, že čím je vyšší počet samíc, tým je aj vyššia potenciálna produkcia potomstva, no len po hranicu, kým podiel samcov stačí na oplodnenie.
* [Chorobnosť](https://sk.wikipedia.org/w/index.php?title=Chorobnos%C5%A5&action=edit&redlink=1) (morbidita) – Vyjadruje zdravotný stav populácie v percentách chorých a nakazených jedincov. Chorobnosť väčšinou vedie k redukcii populácie, no úmrtnosť zoslabnutých členov taktiež vyvoláva zlepšenie kondície populácie. Príčinami chorobnosti môžu byť biotické faktory (patogénny, parazity), alebo abiotické faktory (traumatizácia, mikroklíma, intoxikácia).
* [Správanie](https://sk.wikipedia.org/wiki/Spr%C3%A1vanie) – Je súhrn rozmanitých reakcií, konaní živočíchov na rozličné podnety. Živočích môže konať individuálne (nezávisle od kolektívu), alebo kolektívne (ako člen populácie). Správanie má pre existenciu populácie veľký význam.
* [Konštitúcia](https://sk.wikipedia.org/wiki/Kon%C5%A1tit%C3%BAcia) – Schopnosť jedinca podávať fyziologické výkony. Môže byť vrodená, alebo naučená. V prípade populácie sa chápe ako súhrn schopností všetkých členov populácie. Je dôležitá hlavne pri odolnosti voči patogénnom alebo parazitom, pri rýchlosti individuálneho vývinu, alebo pri žravosti.
* [Natalita](https://sk.wikipedia.org/wiki/Natalita) – Vyjadruje počet živonarodených detí za jeden kalendárny rok pripadajúcich na 1000 obyvateľov.
* [Mortalita](https://sk.wikipedia.org/wiki/Mortalita) – Predstavuje podiel hynutia jedincov v populácii za časovú jednotku.
* **Spoločenstvo** alebo **cenóza** je skupina [druhov](https://sk.wikipedia.org/wiki/Druh_(taxon%C3%B3mia)), ktoré sa vyskytujú spoločne v určitom priestore a čase, a medzi ktorými existujú aspoň čiastočne vzájomné vzťahy. Časť o potrebe prítomnosti vzájomných vzťahov niektoré zdroje v definícii neuvádzajú, potom možno spoločenstvo inými slovami definovať jednoducho ako súbor rôznych populácií . V širšom zmysle sa za spoločenstvo považuje aj skupina jedincov len jedného druhu, t.j. [monocenóza](https://sk.wikipedia.org/w/index.php?title=Monocen%C3%B3za&action=edit&redlink=1" \o "Monocenóza (stránka neexistuje)) (porovnaj nižšie).
* Spoločenstvo môže byť (najčastejšie) [biocenóza](https://sk.wikipedia.org/wiki/Biocen%C3%B3za) resp. jej podmnožina (napr. fytocenóza), ale termín cenóza sa môže vzťahovať napríklad aj na väčšie skupiny druhov (napr. druhy nejakej krajiny) alebo na veľmi malé skupiny (napr. druhy nejakého mikrohabitatu).
* Spoločenstvo a abiotické prostredie tvoria spolu [ekosystém](https://sk.wikipedia.org/wiki/Ekosyst%C3%A9m)