|  |
| --- |
| SPEV |
| SLIDE 1 Vážená komisia, milí spolužiaci,  Volám sa Kristína Hudáková, som študentkou tretieho ročníka Gymnázia v Gelnici a pod odborným vedením som vypracovala prácu s názvom **Problematika zániku tradície chorovodu „Voďeňe Uľijani“, jej oživenie a zachovanie pre mladšiu generáciu.**  Slovensko, naša malebná krajina, má v každom svojom kúte tie svoje unikátne posolstvá tradícií, ktoré sa zachovávajú. Aj Košický kraj a okres Gelnica, ukrýva ten svoj unikát tradície, charakteristický pre obec Kojšov.  KLIK |
| Slide 2  Niektorí ste možno o tejto obci ani nepočuli, KLIK  avšak ak spomeniem meno uznávaného slovenského režiséra JURAJA JAKUBISKA, ktorý vo svojich filmoch využíval práve folklórne prvky krojov a piesne z rodného Kojšova a veľmi rád sa do svojho rodiska vracal, viacerým je táto rázovitá obec hneď známejšia. |
| SLIDE 3  Základným cieľom práce je:  -predstaviť unikátnu tradíciu, typickú pre obec Kojšov – „*Voďeňe Uľijani“*.  -poukázať na to, že práve kultúra je neustálym zdrojom myslenia, tvorí individualitu človeka zušľachťuje ho a je vyjadrením miery jeho poľudštenia.  Ďalším z cieľov je v mladých ľuďoch **podnietiť tvorivú aktivitu** prostredníctvom živého prevádzania tohto unikátneho ľudového zvyku s cieľom uchovať skutočné tradičné hodnoty. |
| Slide 4  Pri vypracovaní práce sme pracovali predovšetkým s informáciami z archívu Združenia Ulijana z Kojšova, OZ, archívu obce Kojšov, z internetových zdrojov, terénneho výskumu formou rozhovorov s miestnymi pamätníkmi, pri besede „Posedenie pri Ulijane“ v spolupráci s Mgr. Lukášom Mackovjakom a Mgr. Viktóriou Čollákovou, ktorým týmto chcem poďakovať za usmernenie a cenné rady pri písaní tejto práce.  Zber informácií a fotografií k práci prebiehal od septembra 2022 až do konca februára 2023. |
| Ako som sa k tejto téme dostala? Už ako malým, nám naše mamky spievali. V škôlke nás učili rôzne ľudové spievanky. Pamätám si, ako sme si pospevovali s babkou pri oberaní ríbezlí.  Naučila ma piesne, s ktorými som sa neskôr zúčastňovala školských súťaží.  Prihlásila som sa do novootvoreného folklórneho krúžku v ZUŠ  Gelnica, pod vedením Mgr. Lukáša Mackovjaka, kde som sa naučila dalšie texty ľudových piesní z okolia a rôzne nové tanečné motívy.  V rámci ZUŠ som sa zúčastňovala festivalov a súťaží, na ktorých sme úspešne prezentovali ľudové zvykoslovie, upevňoval sa tak môj vzťah k folklóru a dnes som tu, a hrdo prezentujem to, čo mi je srdcu blízke a čo bolo do mňa od malička vštepované. |
| Poďme teraz k opisu samotnému zvyku, ktorý je predmetom práce.  V obci Kojšov má hlavné zastúpenie gréckokatolícka cirkev.  Medzi najvýznamnejšie cirkevné sviatky pre gréckokatolíckych veriacich, ktorý sa slávi 50 dní po Veľkej Noci je Rusadľa“, - sviatok Zoslania Ducha Svätého,  Sviatočné trojdnie - tri dni Otca, Syna a sv. Ducha sprevádzali aj pohanské tradície, ako napríklad „*Stavjaňe majov“, typické pre viaceré obce a časti Slovenska* ale aj „*Voďeňe Uľijani“*.  Obdobie päťdesiat dní po „*Pasche“* (sviatku Vzkriesenia Ježiša Krista) završuje nedeľa Zoslania Svätého Ducha, resp*. „Rusadeľňa ňeďeľa“*.  Hlavným bodom tohto dňa bola liturgia, ktorej sa zúčastňovali všetci veriaci, pretože išlo o veľmi významný, prikázaný sviatok v rámci cirkevného roka.  Následne po liturgii o 13-tej hodine pokračovali modlitbou sv. ruženca.  A tu sa už dostávame k samotnému zvyku Vodene Uľjani. Kto bola vlastne Uljanka?  Niektorí hovoria, že *Uľijankou* sa kedysi nazývalo aj „prespankou“, ale mohlo to byť aj jednoducho chudobné dievčatko, ktoré malo ťažký život, ktorému zomrel otec v lese zavalením stromu, či v bani na respiračné ochorenia, čo bolo v tej dobe bežné.  Cieľom tradície bolo pri obchôdzke celou dedinou prostredníctvom spevu získať jedlo a peniaze pre malú *„Uľijanku“.* *„*zvolili *„obrazovo ďevki“ . Niekedy bolo Uljanok aj viac 2 či 3.*  Vráťme sa k motlidbe sv.ruženca o 13\_tej.  Po tejto motlitbe si čisté panny nesúce 2 obrazy teda „*obrazovo ďevki“, ktoré môžete vidieť na obrázku,* bolo ich spolu 8, dohodli čas stretnutia pri dome, v ktorom mali obliekať „*Uľijanki“,* aby ich pripravili na obchôdzku.  Celá obchôdzka sa začala u jednej z nich a to tej, ktorá bývala najbližšie pri kostole. Po ustrojení Uljanok sa začala obchôdzka, ktorej princípom bolo obísť všetky domy v dedine. Niekedy sa dievčatá rozdelili do dvoch skupín, aby ušetrili čas. Príčinou ich náhlivosti bola zábava, ktorá začínala o 17:00 hod.  V každom dome odznela jedna z troch piesní. Počas spevu sa dievky rozostavili do polkruhového útvaru, kde *„Uľijanki“* stáli v strede polkruhu *„Uľijanki“* počas piesne mladých dievčat sa do spevu nezapájali. Po odznení piesne sa gazdiná opýtala, ktorá z dievok zbiera peniaze pre dievčatká. Túto funkciu zastávala popredná *„obrazova ďevka“*, ktorá odmenu vložila do mieška.  Obchôdzka mala plynulý priebeh až kým dievčatá nedorazili pred krčmu. Tam ich už čakali chlapci, ktorí vedeli, že skôr či neskôr dievčatá prídu. Rozbehli sa medzi dievčatá, aby ukradli malé *„Uľijanki“*. Keď ich dievky zbadali obklopili malé dievčatká, aby ich chlapci nedostali. Následne niektoré z dievčat chytili *„Uľijanki“* za ruku a rozbehli sa s nimi preč.  Ak sa chlapcom podarilo *„Uľijanki“* chytiť, museli ich dievčatá vyplatiť peniazmi, aby im ich vrátili. Ale ak sa im to nepodarilo, nedostali nič.  Po tejto činnosti sa obchôdzka ukončila. Dievčatá sa odobrali naspäť do domu *„obrazovej ďevki“,* kde peniaze spočítali a rozdelili na tri časti.  Najväčšia časť peňazí išla na kostol. Poslúžila na nakúpenie výzdoby a sviečok. Druhú čas peňazí si dievky odložili na nakúpenie surovín na prípravu koláčov, ktoré napiekli na spoločnú zábavu. Tretiu časť peňazí dali malým *„Uľijankam“*.  Po rozdelení peňazí išli na spomínanú zábavu, ktorá trvala do polnoci. |
| Na nasledujúcich slidoch môžete vidieť fotografie zo zvyku, tradičného jedla a z jeho príprav na pečenie ako kysnutý *„Kuch“* ,*„Beľuš*“ či rohy s makom, orechmi alebo tvarohom, ktoré bývajú prezentované na významných regionálnych podujatiach ako napr. Margecianske fajnoty, ale aj  fotografie a video z novozriadenej Izby tradícií. |
| Súčasťou práce je aj projektový zámer s názvom „Zachovanie a oživenie chorovodu “Voďeňe Uľijani“  **Projekt je členený na dve základné časti:**   1. **Časť zrealizovaná do konca februára 2023** Pozostáva z príprav,    * zhromaždenia krojov pre dievčatá,    * zoznámenia sa s tradičným jedlom    * postupný zber piesňového repertoáru,    * zorganizovanie besedy „Posedenie pri Ulijane“ , z ktorej postrehy sú spísané v rodnom nárečí Kojšovčanov. 2. **Časť zrealizovaná od marca do sviatku *„Rusadľa“ zahŕňa***    * prípravu textov pôvodných baladických piesní a ich samotný nácvik,    * skúška odevu a potrebná následná úprava,    * informovanie obyvateľov Kojšova o udalosti    * a realizáciu samotného chorovodu *„Voďeňe Uľijani“* v obci Kojšov na *„Rusadľe“.*   Na tomto snímku môžete vidieť hlavný výstup práce - návrh výstavného panelu, s najhodnotnejšími informáciami a historickými fotografiami o chorovode Vodene Uljani a bude po jeho vytlačení umiestnený v Izbe tradícií. |
| Záver  Folklór človeku dáva odpoveď na otázku kam patrí, odkiaľ pochádza, kde je a kam smeruje.  Dáva nám viac, ako si vieme predstaviť.  Dnes viem povedať, že prostredníctvom účasti na folklórnych podujatiach som sa nielenže oboznámila s mnohými tradičnými činnosťami a zvykmi, ale získala aj veľa nových priateľov a spoznala aj tradície, tance a piesne aj z iných regiónov.  Vždy som obdivovala, aké krásne kroje nosili naše babičky. A teraz mám tú možnosť sama na sebe skúšať si akúsi módu našich prastarých rodičov.  ... ako malým, nám mamky spievali. V škôlke nás učili rôzne ľudové spievanky. Živo si pamätám si, ako sme si pospevovali s babkou pri oberaní ríbezlí.  Je úžasné a úctyhodné, že máme takých správnych ľudí, ako p. Mackovjak, ktorým tak bytostne záleží na zachovávaní tradícií nášho rodiska pre ďalšie generácie. Len takto aktívnym prístupom, zabezpečíme uchovanie našich zvykov a tradícií.  Som hrdá a ďakujem za to, že môžem byť súčasťou takého vznešeného cieľa vypracovaním tejto práce.  Pri srdci ma hreje to, že to, čo ako naše spoločné bohatstvo vštepovali nám, budem ja môcť hrdo a s láskou vštepovať do nasledujúcich generácií mojich detí.  Ďakujem za pozornosť. |