Možno pred tabuľou vyzeráme suverénne, a možno to znie zvláštne, no občas máme aj strach...

Bojíme sa, lebo nie je dôležité iba to, čo sme pre vás - našich žiakov urobili a robíme, ale aj to, čo sme neurobili, aby sa to s vami nenieslo ako životná chyba a to by sme si naozaj neodpustili.

Možno pred tabuľou pôsobíme suverénni, no občas aj nám tie slová dochádzajú.... no nie je to preto, že by sme nemali, čo povedať, ale preto, že svoje miesto dostávajú slová pokory a vďaky.

**Vážení pán riaditeľ, milí kolegovia, rodičia, hostia...... moji milí štvrtáci...**

V tejto slávnostnej chvíli by som **práve vám** chcela venovať pár slov - srdečne sa poďakovať ale aj zaspomínať, na to, čo sa naozaj oplatí v spomienkach uchovať.

Je niekedy **snáď až neuveriteľná súhra okolností** osudu, času, miesta a ľudí, ktorých spojí náhoda ... všetko okolo nás je o vzťahoch, všetko je také aké chceme aby bolo a je naozaj doslova šťastím v živote stretnúť ľudí, ktorí sú naladených na rovnakú vlnovú dĺžku a zistiť, že že ste spolu radi......a aj v tom našom prípade je to tak....

Ďakujem vedeniu školy za to, že mi vás pred vyše tromi rokmi zverilo - ako nesmelých, tichých a skromných prvákov, plných očakávaní, kolegom za pomoc, podporu, trpezlivosť pri riešení pedagogických záležitostí a plnení výchovnovzdelávacích poslaní školy, a vám milí rodičia za príkladnú spoluprácu pri každodenných bežných, či menej bežných ale dôležitých životných situácií.

Nesmierne si to vážim, pretože iba vďaka tomuto súladu sa ,,vaše – naše deti“ mohli a môžu rozvíjať a rásť. .......ĎAKUJEM. ☺

Pekný večer anjeliky................KLIK, dnes naživo..... aj takto sme začínali našu skupinovú komunikáciu ... poobede, podvečer, cez víkend... dá sa povedať, že sme virtuálne ale aj telepaticky sme boli spolu takmer stále.

Neviem sa dnes večer na vás VYNADÍVAť, doslova pred očami NÁM z vás vyrástli nádherní mladí ľudia, všetkým VáM to naozaj veľmi pristane.

Akoby to bolo včera keď, ste sa po prvých školských týždňoch na našej škole chystali na imatrikulácie. Ešte dnes si živo pamätám, ako ste v ružových krepových sukničkách zatancovali vás spoločný tanec.

Už počas neho ma po 1.-krát premkol intenzívny pocit ked som si povedala ,,toto sú MOJI žiaci“.

Zažili sme spolu toho neúrekom, repertoár našich zážitkov je naozaj veľmi pestrý a rôznorodý.

Nebola som na vás vždy iba dobrá, no to nebolo ani cieľom. Snažila som sa vás v prvom rade vždy pochopiť, ale predovšetkým byť **spravodlivou** a takto aj pristupovať ku každému z vás.

Triednické hodiny občas síce vyzerali skôr ako sedenia pedagogicko-psychologickej poradne, no okrem kolísavej dochádzky tých, ktorí z vysvetliteľných, či nevysvetliteľných dôvodov nie a nie trafiť do školy, som nesmierne hrdá na vás všetkých, pretože si dovolím povedať, že okrem študentských povinností, ste mimoriadne aktívne a zodpovedne rozvíjali  svoje schopnosti, zručnosti, svoje nadanie a talent nielen v svoj prospech, ale robili ste dobré meno široko ďaleko aj našej škole a nášmu mestu.

Výsledkami, ktoré sa vám podarilo počas štúdia dosiahnuť, právom, nielen ako jednotl bivci, ale aj ako triedny kolektív patríte k najúspešnejším triedam školy za vaše pôsobenie na Gymnáziu v Gelnici.

V športovej oblasti našimi hviezdami boli futbalisti Marko, Marek Paulík, Jakub a René ako Prakovská zostava ale aj Matúš, Ľudko, Marek a Tomáš ako Gelnickí futbalisti.

Marek navyše ako predseda triedy príkladne zastupoval našu triedu v Žiackej školskej rade a prezentoval školu na celoslovenských kolách biologickej olympiády, SOČ či Festivale vedy a techniky.

Ľudko sa okrem športu zapísal nielen výnimočným nadaním a zodpovednosťou k plneniu školských povinností s priemerom takmer 1 celá, ale aj neuveriteľnou skromnou empatickou povahou, inteligenciou, rozvahou a príkladnou takmer 100 %-nou dochádzkou do školy.

A bez koho po boku by sme si ho ani nevedeli predstaviť – no predsa bez Matúša a jeho repráčika, či slúchadiel. Obdivuhodným bol jeho ochotný prístup a využívanie zdravého sedliackeho rozumu pri riešení rôznorodých situácií, či ich dôvtipné odľahčenie.

Aj Marek K. bol úspešným športovcom, ktorý nás reprezentoval v stolnotenisových turnajoch, či v cezpoľnom behu.

Ak sa povie Tomáš, v myšlienkach z vyučovania mi ostane jeho odpoveď z oblúbeného imunitného systému z biológie a excelentná odpoveď z geografie.

Mareka T. si asi už zapamätám ako dokonalého piráta z Karibiku, či zdatného IT pomocníka pri tvorbe videí z podujatí ako Praktická fyzika a chémia či hudobných mixov.

S Marekom mal vzadu stabilné miestečko pri radiátore usmievavý Marko, ktorý okrem športového nadania a z času na čas potrápil náš imunitný systém vyregulovaním teplotu tak, že tak, že sme sedeli vo vetrovkách.

Reného skromnosť, slová šport a tichosť doslova vystihujú.

Ked sa rozdávala dochvíľnosť, naša Julka vtedy nestála v rade, ale zase na druhej strane tam, kde sa prideľoval slniečkovský úsmev naša úprimná a pravdovravná Julka určite bola.

Som rada, že tých slniečok máme v triede viac. Pretože optimizmus a dobrá nálada je základom a predpokladom, že nám veselo a fajn.

Takými slniečkami, pre ktoré boli súťažnou parketou spoločensko-vedné predmety bola aj veselá kopa v zložení Alenka, Laura, Laurika a Timka, či už ako hviezdičky ktoré zažiarili na celoslovenskej konferencii k 100-ročnici ČSR s výhrou výletu do Prahy či v Život nieje fér.

Obdivujem Alenkin zmysel pre geografickú sféru, ktorý dokázala úspešne zúročiť aj v geografickej olympiáde. ,,Alenka pamätáš, pani profesorka spadla tabuľa, podte rýchlo do triedy...“ tlak som mala možno dvesto...

Spolu s Laurou ako praktické mladé žienky s ich nezameniteľným a nákazlivým smiechom, boli stálicami chodieb na prestávkach, no neviem, neviem, či si vás ešte nenecháme dlhšie.

Timka sa okrem spomínaných kolektívnych súťaží zodpovedne venovala práci SOČ a zúčastnila sa Festivalu vedy a techniky.

Dada a Viki ako ďalšie usmievavé optimistické slniečka plné chuti do života nás reprezentovali svojimi zaujímavými prácami v SOČ. Čo je to pekné, dobré, správne, o relativite týchto pojmov by vedela porozprávať Viki.

Hviezdou v tanečných choreografiách bola Mima, ktorá v roli Shinning stars doslova žiarila.

Neodmysliteľnou súčasťou všetkých podujatí školy bola technická podpora, či IKT v ktorých boli našimi pomocníkmi Patrik a Norik.

Patrikova skromnosť a IT nadanie boli užitočné pri celoškolských podujatiach a mali úspech aj v tvorbe počítačových hier.

A kto nám ešte ostal?

Katku a Norika som si schválne nechala ako čerešničky na torte na záver, pretože neskromne, právom, opodstatnene a zaslúžene sú to aktuálne najúspešnejší žiaci našej školy.

Sú to nielen výnimoční študenti výsledkami známok v školských vyučovacích predmetov, ale aj svojimi charakterovými vlastnosťami, zodpovednosťou či prístupom v rámci triedneho kolektívu a úspechmi v mimoškolskej činnosti.   
Inak, moji milí, klobúk dole, pretože do tejto desiatky patrí až 8 žiakov tejto triedy teda aj Laura Vačšáková, Marek Paulík, Timka, Laura Malíková, Alenka a Dada.

Čo dodať na záver?

,,toto bude určite niekde v testoch..... bola typická a veľmi častá hláška na našich spoločných hodinách.

Aj život možno prirovnať k takémuto testu, no v tom životnom nie sú zostavené ešte ani len znenia otázok, ani možnosti, ba dokonca ani ich počet či kľúč správnych odpovedí. A ktoré budú tie správne?

To netuší nikto, pre každého tie správne budú iné a budete ich musieť sami vycítiť.

Som veľmi rada, bolo a stále je mi cťou byť súčasťou tejto triedy – kolektívu úžasných mladých ľudí, zdieľať s vami dennodenné radosti či problémy a podieľať sa na vašom formovaní.

Ani sa nenazdáme a rozpŕchnete sa nám do sveta, predtým vás – nás spolu, ale čaká skúška dospelosti. Pristúpte k nej naozaj zodpovedne, naberajte vedomosti, ako sa len dá, ale hlavne nájdite cestu do školy, nech mi počty sedia a že si vás ešte užijeme.

Kamkoľvek vás vietor zaveje, buďte hrdí, na seba, na svojich rodičov, na to odkiaľ pochádzate a nikdy nato nezabudnite.

Zo srdca vám prajem, aby ste svojej ceste životom mali šťastie a stretli iba tých správnych ľudí, sprevádzal vás iba optimizmus, zdravie, šťastie, dobrá nálada, úspech a úsmev na perách.

Krásne a nezabudnuteľné prežitie večera prajem a príjemnú zábavu.

Dovolila som si zhmotniť spomienky na vás a pripomenúť vám možno aj momentky o ktorých ani netušíte, som presvedčená ale o pár rokov stúpnu na hodnote a budú mať pravú skutočnú hodnotu, zaspomínajme si a mám potom ešte pre vás malý darček.

.

Pekný a nezabudnuteľný večer všetkým ešte raz.