Vážení rodičia a milí študenti,  
  
na základe získaných skúseností po prvých týždňoch dištančného vzdelávania pristupujeme k nastaveniu určitých pravidiel, ktoré majú pomôcť hlavne vám študentom, ale aj rodičom a učiteľom, keďže v tejto mimoriadnej situácii sme všetci spolu.  
Veríme, že základom úspechu tejto formy vzdelávania je vzájomná komunikácia a vzájomný rešpekt. Vaša spätná väzba je pre nás dôležitá.  
  
**INFORMÁCIE K DIŠTANČNEJ FORME VZDELÁVANIA počas prerušenia vyučovania:**  
1. Dištančná forma online vzdelávania prebieha pomocou komunikačných platforiem, ako sú Zoom, Hangouts, Discord, Messenger.  
2. Učiteľ poskytuje žiakom pokyny a domáce zadania na webových stránkach: gymmoldava.edupage.org a bezkriedy.sk.  
3. Učiteľ komunikuje so žiakmi prostredníctvom webových stránok gymmoldava.edupage.org, bezkriedy.sk, sociálnych sietí, Messenger-u a email-u.  
4. Žiak je povinný zúčastniť sa dištančného aj online prezenčného vzdelávania podľa vopred daného rozvrhu.  
5. Učitelia jednotlivých predmetov budú zadávať žiakom úlohy podľa platného rozvrhu hodín v primeranom rozsahu a primeranej náročnosti s určením presného termínu na preštudovanie/vypracovanie.  
6. Žiak odovzdáva zadania podľa pokynov učiteľov na zverejnenej platforme.  
7. Žiak alebo rodič informuje triedneho učiteľa, prípadne vyučujúceho, o práceneschopnosti, prípadne iných dôvodoch, ktoré mu bránia aktívne sa zapájať do vzdelávania.  
8. Žiak sa po dohode s vyučujúcim môže zúčastniť individuálnych/skupinových konzultácií.  
9. Odporúčame rodičom dohliadnuť na denný režim svojich detí.  
  
S úctou, Vaši učitelia