**Vtedy som si uvedomila, že na to mám**

**(Rozprávanie)**

,,No čo dievčatá, pripravené bojovať?“, spýtala sa nás pani trénerka zvedavo cestou v autobuse.

,,Samozrejme, dáme do toho všetko!“, odvetili sme jej všetky s nasadením.

Po príchode do ubytovne sme hodili menší tréning a následne sa vrátili oddychovať s pocitom pripravenosti.

,,A je to tu“, skríkla kamarátka natešene v nasledujúce ráno, ,,dnes si ideme vybojovať množstvo titulov!“.

,,Nevrieskaj, veď veštci ešte spia!“, stlmila som jej nadšenosť.

Tak sme sa pozbierali a vyrazili na cestu do haly. Pri vstupe nás ale čakalo nemilé prekvapenie.

,,Kordovánky, už vidím ako sa pred nami budú chvastať“, odvrkla kamarátka, ,,nevšímajme si ich.“

,,No čo, pripravené prehrať?“, utrúsila jedna z nich, ,,určite nemáte čo ukázať, veď stále sa nájde niekto lepší ako vy.“, zachichotala sa, no už aj sa pratala do haly.

Ignorovali sme ich a šli si nájsť svoje miesto. Po začatí našej súťažnej kategórie sme pozorne sledovali každé číslo, ktoré vystúpilo pred nami. Ich sólistka odtancovala svoje číslo tak dobre, že aplauz jej venovala celá hala. S malou dušičkou, ale predsa len som odvystupovala aj ja. Nečakala som od toho nič, keďže nikdy som nedosiahla viac ako šieste miesto.

,,Bola fakt dobrá“, poznamenala trénerka, ,,nič sa nedeje, ak bude pred tebou, dôležité je, aby si ty mala dobrý pocit.“

Začalo prebiehať vyhlasovanie našej kategórie až ostali nevyhlásené prvé dva miesta.

,, Na druhom mieste sa umiestnila Flowers!“, nemohli sme uveriť vlastným ušiam.

,,Víťazom svetového pohára sa stáva MK Diaz!“, vykríkol porotca.

Utekala som na stupeň víťazov a začala hrať Hymna Slovenskej republiky. Po dohraní som z neho zoskočila a utekala späť k tímu, kde ma zastavila trénerka a povedala:

,,Síce tancovala krásne, ale predviedla zakázaný prvok, kvôli ktorému bola diskvalifikovaná. Naopak teba , s tvojim neuveriteľným progresom, nazvali vrcholným súťažiacim sezóny“

Vtedy som si uvedomila, že po rokoch sklamaní a prehier, na to mám.

300 slov