A:

Blíži sa čas Vianoc bielych,

atmosféra čarovná.

Prispieť by sme k nej tiež chceli,

programom vás potešili.

B:

Milí učiteľský zbor, milí študenti,

prajeme vám všetkým pekný zážitok.

B:

Častokrát plače človek pre človeka.

Častokrát nás bolesť rozžiali.

Častokrát zabúdame na človeka skôr,

než sme mu ruku podali.

A preto, dajme si pod stromček úsmev,

čo slzy stiera a rany hojí,

k nemu lásku a súcit.

Veď to všetko tak málo stojí.

A:

Vypočujte prosím teraz našu výzvu a šírte s nami vianočné kúzlo. Objímte ľudí okolo seba, podajte im ruku či sa na nich usmejte.

Prajeme vám láskyplné, krásne a pokojné vianočné sviatky prežité s vašimi blízkymi a úspešný vstup do nového roka.