**Mamina 70**

    Dnes mi pripadla úloha prihovoriť sa Vám všetkým pri príležitosti maminej sedemdesiatky. Je to veľmi ťažká úloha. A môžem sa priznať, že až do včera večera som nevedel, čo budem kázať. Kázeň sa má vždy akosi dotýkať Božích tajomstiev a vychádzať z Božieho Slova a modlitby. Nepatrí sa kázať ešte o živom človeku, a preto ani ja nebudem kázať o našej mame, hoci aj to by sa dalo. Ale využijem túto príležitosť a predsa budem kázať o našej Mame, ktorej je zasvätený celý mesiac máj.   
    V Panne Márii sa najúžasnejším spôsobom zjavuje Božie materstvo. Podľa židovského predstáv, o Bohu môžeme rovnako dobre hovoriť ako o otcovi tak isto aj ako o matke. Boh sám sa u prorokov prejavuje niekedy úplne materský: „I keby matka zabudla na svoje nemluvňa, ja na teba nezabudnem.“ „Skôr ako si sa počal v živote matky, poznal som ťa.“ Práve toto Božie materstvo sa prejavuje v každej žene, ktorá je matkou, ktorá dáva život. Ideálnym spôsobom sa prejavilo v Márii, matke nášho Pána.  
    P. Raniero Cantalamesa hovorí, že práve o Panne Márii platia slová z listu sv. Pavla Korinťanom „o liste, ktorý nieje písaný atramentom, ale Duchom živého Boha a nie na kamenné dosky, ale do živého ľudského srdca“. (zrov. 2 Kor 3, 2 – 2) Božím listom je v tomto zmysle Mária, lebo je súčasťou cirkvi. Ona je nielen údom cirkvi, ale jej vzorom. Je naozaj listom napísaným nie atramentom, ale Duchom živého Boha, nie na kamenných doskách, ale na doske z mäsa, ktorou jej veriace a materské srdce. Je listom, ktorí môžu pochopiť učení i neučení. Tradícia prevzala túto myšlienku a hovorí o Márii ako o „voskovej tabuľke“, na ktorej mohol Boh napísať slobodne všetko, čo chcel (Origenes), alebo ako o „veľkej a novej knihe“, do ktorej písal len Duch Svätý (sv. Epifanes), alebo ako o „zvitku, v ktorom zapísal Otec svoje Slovo“ (byzantská liturgia).  
    My sme vyzvaní k tomu, aby sme tento list čítali, aby sme objavili cestu posväcovania, ktoré by bolo úplne podľa jej vzoru. Nejde teda o nejaké teologické pojednanie o P. Márii, ale skôr o načúvanie Božiemu Slovu a poslušnosť voči nemu podľa vzoru Panny Márie. Veríme, že Panna Mária môže povedať nám všetkým to, čo povedal sv. Pavol veriacim v Korinte: „napodobňujte ma, ako ja napodobňujem Krista.“  
    O Panne Márii sa v Novom Zákone príliš často nehovorí. Avšak jej prítomnosť je evidentná pri všetkých rozhodujúcich momentoch Krista a cirkvi. Pri vtelení sa utvárala samotná osoba vykupiteľa, Bohočloveka s jej výslovným súhlasom. Vo veľkonočnom tajomstve uskutočnil tento Bohočlovek dielo nášho vykúpenia a ona tam znovu bola prítomná. Na Turíce zostúpil Duch Svätý, ktorý spôsobuje, že dielo spásy je v cirkvi stále účinné a aktuálne. A Mária je vo všetkých týchto tajomstvách prítomná. Bola prítomná pri Vtelení, lebo k nemu došlo v jej tele. Jej lono - hovorievali cirkevní otcovia – bolo „tkáčskym stavom“ alebo „dielňou“, kde Duch svätý utkal Slovu jeho ľudské rúcho, bolo to „svadobné lôžko“, na ktorom sa Boh spojil s človekom.  
    Panna Mária bola prítomná vo Veľkonočnom tajomstve, pretože je napísané, že „pri Ježišovom kríži stála jeho matka Mária“ (Jn 19, 25). Panna Mária hrala zvláštnu rolu aj na Turíce, preto lebo je napísané, že apoštoli „jednomyseľne zotrvávali na modlitbách...s Ježišovou matkou Máriou“. Ak budeme Pannu Máriu sledovať v každom z týchto úsekov, pomôže nám to, aby sme konkrétne a rozhodne nasledovali Krista a znovu prežili celé jeho tajomstvo.   
    Mária je Kristova matka a vzor cirkvi. Mária je jednou kapitolou Božieho Slova. Ona je Božím Slovom nielen tým, čo v Písme hovorí alebo čo sa o nej hovorí, ale taktiež tým, čo robí a čo je. Je veľmi výhodné pozorovať Máriu takto, v tomto jej prvotnom umiestnení, alebo zapojení do života, ktorým je Písmo a z toho vychádzať pod vedením tradície k ďalším úvahám. Nastala totiž chvíľa, keď už nemá byť Mária predmetom diskusie a rozdelenia medzi kresťanmi, ale príležitosťou k ich jednote a vzájomnému bratstvu. Mária sa nám javí ako znamenie cirkvi, ktorá nieje dosiaľ rozdelená ani na židokresťanov a pohanokresťanov, a preto je najsilnejšou výzvou k jednote.   
    Keď sa dávame na cestu obrátenia a posvätenia v stopách Máriiných, sme presvedčení, že prostredníctvom Máriiným hovorí k cirkvi a ku každému z nás Boh, že ona je Božie slovo, a že je to slovo mnohoznačné. O P. Márii a jedine o nej môžeme povedať, že je „tehotná Slovom“.  
Možno by nás zaujímalo, čo robila P. Mária po Turíciach. Práve toto môže byť vzorom pre človeka, ktorý už cíti úbytok síl a vitality a chystá sa na stretnutie s Kristom. Z vonkajších udalostí toho moc nevieme, ale z jej vnútorného života môžeme čosi vytušiť. Môžeme predpokladať, že Mária išla tou istou cestou ako po nej mnohí svätí. A práve ich svedectvo nám môže čosi povedať o vnútornom živote P. Márie.  
    Predovšetkým tu máme po ruke jeden záporný dôkaz. Nikto z apoštolov ju nespomína vo svojich listoch, hoci v nich nachádzame narážky na mnoho kresťanských žien, ktoré žili v tomto období. P. Mária mizne v najhlbšom mlčaní. Po Turiciach akoby vstúpila do klauzúry, ako by bolo prvou klauzúrovanou rehoľnicou cirkvi. Jej život je s Kristom ukrytý v Bohu. P. Mária zahájila v cirkvi ono druhé povolanie, ktorým je skrytá a modliaca sa duša, ktorá pomáha svojimi modlitbami iným na ceste spásy. Môžeme porozumieť tejto Marinej charizme, keď si ju necháme vyložiť od svätých, ktorí išli tou istou cestou. Svätá Terezka vykresľuje, ako objavila svoje povolanie, keď počula sv. Pavla hovoriť o rôznych charizmách, zatúžila po všetkých. Bola by chcela súčasne byť apoštolom, kňazom, pannou i mučenicou.. Ale ako to uskutočniť? Ona sama priznáva, že tieto túžby boli pre ňu ozajstným mučeníctvom, až do tej chvíle, keď urobila veľký objav. Kristovo telo, ktorým je cirkev, musí mať predsa srdce, ktoré oživuje všetky ostatné údy. V tej chvíli našla svoje povolanie, ktoré vyjadrila touto vetou: „V srdci svojej Matky cirkvi budem láskou. Tak budem všetkým!“ A môžeme sa pýtať, čo objavila Terezka v onen deň? Objavila povolanie P. Márie: „Byť v cirkvi srdcom, ktoré miluje, srdcom, ktoré síce nikto nevidí, ale ktoré oživuje všetko a všetkým hýbe. Z čoho bol teda zložený život P. Márie po Turiciach? Bol utkaný z ustavičnej modlitby. O sv. Františkovi sa hovorí, že ku koncu svojho života už nebol „človekom, ktorý sa modlí“ ale že sa stal „modlitbou“.   
    Potreba a túžba duše po Bohu je u týchto ľudí tak veľká, že žiť ďalej na zemi je pre nich skutočným mučeníctvom. O jednej Mexičanke, ktorá bola matkou mnohých detí a ku koncu života žila ako vdova, sa hovorí, že sa u nej začala rozvíjať nová forma Mariánskej zbožnosti a to: nasledovanie samoty Matky Božej, ktorá bola jej údelom ku koncu života. Táto Máriina samota znamená súčasne samotu i izolovanosť, tiché mučeníctvo v holej viere, v zdanlivej neprítomnosti Boha a jej Syna, ktorý je už v nebi.  
    Sv. Augustín vo svojich vyznaniach opisuje smrť svojej matky sv. Moniky. Keď pri jednom rozhovore o večnosti, zakúsila akúsi predchuť raja, povedala synovi: „Čo tu mám ešte robiť?“ Za niekoľko dní zomrela stravovaná túžbou po Bohu. O čo skôr mohla tieto slová vysloviť Panna Mária. Kierkegaard, filozof a protestant, napísal: „Nech sa teológovia cirkvi hádajú o Nanebovzatí Matky Božej! Mne sa to nezdá nepochopiteľné, veď ona už nepatrila svetu.“  
    Povedali sme, že Mária je ku koncu života predobrazom kontemplatívneho povolania v cirkvi. Môžeme sa niečo dozvedieť o jej modlitbe. Sv. Augustín dobre vyložil, že podstatou modlitby je túžba po Bohu, ktorá pramení „z viery, nádeje a lásky“. Tvoja túžba je tvojou modlitbou. Ak pokračuje tvoja túžba, pokračuje aj tvoja modlitba. Nie nadarmo nás apoštol vyzýva: „Bez prestania sa modlite.“ Ak nechceš prerušiť modlitbu, nikdy neprestávaj túžiť. Tvoja ustavičná túžba bude tvojím ustavičným volaním. Mária poznala ustavičnú modlitbu, pretože túžba po Bohu bola v jej srdci ustavične.  
    Preto som sa dnešný deň rozhodol k takejto úvahe, lebo P. Mária je podľa slov sv. Terézie z Lisieux viac matkou ako kráľovnou. A my sme sa v živote našej mamy, ktorá oslavuje svoje 70 narodeniny, stretli s niečím podobným. Nikdy nechcela byť kráľovnou, ale dobrou matkou a preto jej i formou tejto svätej omše, ktorá je obetovaná zvlášť za ňu sa jej chcem i za vás všetkých poďakovať.

**Mamina 80 – tka 7. veľkonočná sobota - (Sk 28,16-20.30-31)**

    Dnes pri tejto rodinnej slávnosti, využijem situáciu a podobne ako sv. Pavol budem hovoriť o veľmi dôležitých veciach. Nebudem kázať o našej mame, hoci by sa to dalo a už to pekným spôsobom urobila naša sestra Terka v posledných Katolíckych novinách, ale budem hovoriť o viere, lebo viera je to, čo nám rodičia odovzdali a viera je dôvodom našej úcty voči ním. Veľkou vecou je fyzické počatie a zrodenie človeka, ale ešte väčšou, ak rodičia dokážu postaviť dieťa na správnu Cestu, ktorou je Ježiš. A myslím si, že napriek tomu, čo som povedal, predsa budem hovoriť z najhlbšieho vnútra našej mamy.   
    V dnešnom čítaní zo Sk čítame o sv. Pavlovi: „Pavol.. ohlasoval Božie kráľovstvo a učil o Pánu Ježišovi Kristovi....“ Pavlovo ohlasovanie je charakterizované dvomi činnosťami: „Ohlasoval Božie Kráľovstvo..“ a „učil o Pánu Ježišovi...“ A ja sa pokúsim o to isté.   
    Musíme si uvedomiť, že náš ľudský svet po prvotnom hriechu nie je totožný s Božím Kráľovstvom. Sv. Ján píše vo svojom prvom liste: „Svet (človeka) leží v moci zlého!“ Nedá sa na všetko, čo vo svete nachádzame, nalepiť nálepka: „Takto to chce Boh - Božia vôľa!“ V tomto zmysle sám Pán Ježiš úplne prevracia naše zabehnuté predstavy o Božej vôli, keď uzdravuje chorých, keď kriesi mŕtvych, keď vyháňa zlých duchov, keď nazýva diabla kniežaťom tohto sveta a keď hovorí svojím učeníkom: „Dúfajte, Ja som premohol svet!“   
    Aby sme správne pochopili, v akom vzťahu je svet (nemyslím tým prírodu, ale ducha ľudskej spoločnosti) a Božie Kráľovstvo, ktoré očakávame, musíme sa vrátiť až k Adamovi a pozrieť sa v čom spočíva prvotný hriech človeka a čo spôsobil. Keď kniha Genezis opisuje stvorenie človeka hovorí: „Vtedy Pán, Boh, stvárnil človeka z prachu zeme a vdýchol do jeho nozdier dych života. Tak sa stal človek živou bytosťou.“ Ostatné živé tvory vydáva more a zem na Boží rozkaz, ale s človekom sa Boh hrá ako umelec zo svojím dielom a dokonca do jeho nozdier vdychuje Svoj Dych, Ducha Svätého, Bytostnú a Podstatnú Dobrotu. Už prví ľudia boli pozvaní k tomu, aby sa stali božím obrazom, teda Božím Zjavením v tomto hmotnom svete. Boli stvorení pre večný život v bezprostrednom vlastnení Boha. Božie Slovo a človek patria dokopy.   
    U prvých ľudí neexistoval „stav púhej ľudskej prirodzenosti“, teda to, v čom sa rodíme všetci po prvotnom hriechu. Pôvodná prirodzenosť človeka ako Božieho obrazu je prirodzenosť Bohočloveka. Celé duchovné dejiny ľudstva sú od počiatku dejinami zápasu medzi prijatím a odmietnutím tohto nadprirodzeného Božieho plánu s človekom a to až natoľko, že sa tejto otázke nemožno nijako vyhnúť ani dnes. Boh vyžaduje od nás to, čo sme v Adamovi stratili. Boh – Láska sa chce stále zjavovať skrze človeka, skrze ľudstvo.  
    Keď Boh stvoril človeka, umiestnil ho do raja. Kniha Genezis hovorí: „Pán, Boh, dal vyrásť zo zeme stromom všetkých druhov, na pohľad krásnym a na jedenie chutným, i stromu života v strede raja a stromu poznania dobra a zla." (Gn 2,9). Dva stromy sa tu spomínajú menovite: „Strom života“ a „strom poznania dobra a zla“. Sú to symbolické vyjadrenia. V židovskej tradícii sa „Stromom Života“ nazývajú drevené valčeky, na ktorých je navinutý zvitok Tóry. Tento strom nám teda predstavuje Boží zákon a požívanie jeho ovocia cestu poslušnosti a viery a zároveň cestu Spásy. Človeku stvorenému ako „bytosť na ceste“ k dokonalosti bol daný návod k dosiahnutiu plného Života. Bol stvorený v stave svätosti a určený k tomu, aby bol Bohom úplne zbožštený v sláve. Človek závisí na Stvoriteľovi, je podriadený zákonom stvorenia a mravným normám, ktorými je riadené užívanie slobody. Nepotreboval žiadne zásluhy, aby sa do raja dostal, ale potreboval ostražitosť, aby o raj neprišiel.   
    „Strom poznanie dobra a zla“ nám predstavuje inú alternatívu ako vieru Bohu. Zákaz jedenia z tohto stromu nám symbolický pripomína neprekročiteľnú hranicu, ktorú človek ako tvor musí v záujme sebazachovania uznávať a rešpektovať. Mohli by sme obrazne povedať, že človek pri svojom stvorení dostal „návod na použitie“ so „záručnou lehotou“. V prípade človeka ako „Božieho diela“ je týmto návodom Boží zákon a záručnou lehotou Večný Život.   
    Človek bol pozvaný k tomu, aby vierou prijal Boží zákon ako návod na svoju bezproblémovú existenciu. Boží zákon presne vymedzuje, čo je pre nás dobre a čo zlé a toto nemôžeme sami z vlastnej vôle meniť. Ako náhle sa človek rozhodol jesť zo stromu poznania dobra a zla, tak sa rozhodol nerešpektovať návod na svoje použitie a teda mu bola odmietnutá aj záručná lehota. Týmto rozhodnutím dal človek prednosť sebe samému pred Bohom a tým pohrdol Bohom, zvolil si sám seba proti Bohu. Jesť zo stromu poznania dobra a zla teda znamená pohrdnutie Božím Zákonom, snahu zobrať si život do svojich vlastných rúk a žiť len podlá svojej vlastnej predstavy, čisté z vlastných síl a pre seba. A to je opak viery. Je to smerovanie, ktorá nás vyháňa z raja.   
    Sv. Bazil Veľký tvrdí, že prvé prikázanie, ktoré človek dostal, bolo prikázanie pôstu: „Pretože sme sa nepostili, boli sme z raja vyhnaní. Budeme sa postiť, aby sme sa mohli do raja vrátiť!“ Pôst je tu chápaný ako životne dôležitý postoj, múdre „seba obmedzenie“ v záujme „seba zachovania“. Sami to v mnohých oblastiach uznávame a sa tak chováme. Napríklad nejedávame jedovaté huby, hoci niektoré sú vraj veľmi chutné. To isté treba aplikovať aj na naše pokušenia k akejkoľvek príjemnosti proti Bohu. V ktorej oblasti sa má odohrávať osobný pôst, to musí odhaliť každý sám. Je to tá oblasť, v ktorej si hriechom ubližujeme.  
    Prvotný hriech spôsobil, že sa rodíme v stave bezbožnosti (ASEBEIA), bez osobnej skúsenosti s Bohom, bez láskyplného poznania Boha a z toho pramení naša bezmocnosť voči hriechu. Ďalšie skutkové hriechy sú ovocím tohto prvotného. Ďalším dôsledkom je strata Božieho priateľstva, vyhnanie z Raja, upadnutie pod moc Zlého, zatemnenie rozumu, naklonenie vôle ku zlu, prebudenie žiadostivosti a to všetko vedie k osobným hriechom, k chorobám, k rozkladu a smrti. Keď hovorí Božie Slovo o hriechu nemyslí iba na zlý skutok, ale na to, že každý zlý skutok nás vrhá pod moc zlého ducha.   
    Sv. Maxim Vyznavač učí veľmi výstižne, že človek bol stvorený v stave svätosti a určený k tomu, aby bol Bohom úplne „zbožštený“ v sláve, zvedený diablom chcel byť „ako Boh“, avšak „bez Boha a pred Bohom, nie podľa Boha“. Boh nás vedie k zbošteniu, ak ho budeme poslúchať, ak pôjdeme cestou Božích prikázaní. Ježiš, ako jeden z nás „je Pán!" ale nie proti Bohu Otcovi, ale na slávu Boha Otca.“ (zrov. Flp 2,11) Keby človek poslúchol hlas svojho Stvoriteľa, jeho život, radosť a pokoj by nemali konca. Boh stvoril človeka, aby sa stal Božím obrazom a zahrnul ho svojím priateľstvom. Človek ako oduševnelý tvor však nemôže žiť toto priateľstvo ináč, ako poslušnosťou Božím príkazom. „Kto zachováva moje prikázania, ten ma miluje!“ hovorí Ježiš. Božie prikázania nie sú čímsi samoúčelným, ale sú cestou k slobode a životu.   
    Pavol „učil o Pánu Ježišovi“ A to je cesta riešenia naších problémov, do ktorých sme sa dostali hriechom. Ak tvrdí sv. Pavol, že Ježiš je Pán, tak robí podobne, ako Židia, ktorý pre veľkú úctu k Božiemu menu, toto meno v texte nevyslovovali, ale nahrádzali slovom „Adonaj“ a do gréčtiny prekladali ako „Kyrios“, čo po slovenský prekladáme slovom „Pán“. Ježiš aj ako človek sedí po Božej pravici, na Božej úrovni. Je Pravý Boh a Pravý človek a práve preto „Pravý človek“, lebo pravým človekom je Bohočlovek - „Vtelená Láska!“ V ňom sa nám dostáva poznanie Boha: „Lebo kto vidí mňa, vidí Otca!“  
    Druhým posolstvom je skutočnosť, že ak chceme byť spasení, teda znovu nadviazať prerušený kontakt s Bohom, musíme prijať Ježiša ako svojho Pána a Spasiteľa. On sám hovorí: „Kto chce ísť za mnou, nech zaprie sám seba, vezme každý deň svoj kríž a nech ma nasleduje. Lebo kto by si chcel zachrániť svoj život, stratí ho, ale kto stratí svoj život pre mňa, zachráni si ho.“ Zaprieť seba, to znamená, zaprieť svoje ego vo všetkých jeho prejavoch. Predovšetkým ide o to, aby sa ego pokorilo pred Slovom Božím, aby zostúpilo z trónu, ktorý zaujalo od okamihu prvotného hriechu, zrieklo sa miesta, ktoré hriešne zaujalo a uvoľnilo ho Bohu, ktorý sa zjavuje v Božom Slove a ktorému jedinému patrí miesto zbožňovania a poklony. Trón života patrí Božiemu Slovu. Zaprenie seba to je snaha zrieknuť sa vedúceho postavenia vo svojom živote. Nežiť „svoj“ život, ale prijať Božie Slovo ako svoj život. Pozrime sa ako Panna Mária prijala Ježiša. Prijala ho vtedy, keď na Božie Slovo odpovedala svojím „Fiat!“ Nehovorí sebavedomé: „Ja to urobím!“ a nehovorí ani neveriace: „To nie je možné!“, ale hovorí: „Nech sa mi stane podľa Tvojho Slova!“ Takto začína Kristov život v nás a takto sa v nás môže objaviť Máriina pieseň: „Velebí moja duša Pána a môj duch jasá v Bohu mojom Spasiteľovi, lebo veľké veci mi urobil, ten ktorý je mocný...“   
    Slovo viera v jazyku, ktorým hovoril Pán Ježiš, ma asi taký zmysel, ako nechať sa viesť, nechať sa riadiť. Je to opačný postoj aký zaujal Adam, keď sa jedením zo stromu poznania dobrého a zlého, vedome rozhodol, že si sám určí, čo je pre neho dobré a čo zlé, že si bude žiť len podľa seba a pre seba. Spása je v oslobodení od seba. Už v tomto živote platí, že len to semienko prinesie úrodu, ktoré sa nechá pochovať do zeme a teda sebe odumrie.  
    Pán Ježiš nás v evanjeliu hovorí: „Ak ma milujete, budete zachovávať moje prikázania. A ja poprosím Otca a On vám dá iného Tešiteľa, aby zostal s vami naveky – Ducha Pravdy“. Lásku k Bohu môžeme prejaviť tým, že zachováme jeho Slovo. Tak ako platí o viere, že je z počutia Božieho Slova, tak aj Láska je zo zachovávania Božieho Slova. Láska je snahou žiť Božie Slovo. Toto úsilie o lásku spôsobí, že sám Boh – Láska, príde a obnoví si v človeku svoj príbytok a z naplnenia prísľubu Božieho prebývania v človeku pramení naša večná blaženosť. Všetci ľudia a dokonca aj celá príroda očakáva „zjavenie sa Synov Božích“.   
    Boží prísľub, týkajúci sa Jeho prebývania v človeku, je veľmi silnou motiváciou v zápase s hriechom. Zápas s hriechom má zmysel, lebo ovocím je návrat do prvotného stavu Bohočlovečenstva. Vždy sme pokúšaní. Pokušenie ešte nie je hriechom, hriechom sa stáva až keď ho začneme nasledovať – zvedie nás a my obyčajne zhrešíme. Ale my nie sme povinní zhrešiť. I keď naše vnútro po dedičnom hriechu veľmi silne rezonuje s pokušením, niekedy až tak, že sa nám zdá, že hriech je naša pravá prirodzenosť a že odmietnutie hriechu znamená našu smrť, predsa ak sa začneme otvárať Bohu a jeho Duchu, mení sa aj naše vnútro a naša prirodzenosť. Sv. František tvrdí, že „každé prekonané pokušenie je akoby snubným prsteňom, ktorým sa Pán zasnubuje s dušou svojho služobníka“. Z Božej strany sa nám pokušenie javí ako otázka na našu lásku k Bohu a prekonané pokušenie je dôkazom tejto lásky k Bohu, naším vyznaním. Božou odpoveďou je Duch Svätý, Láska rozliata v našich srdciach.  
    Blížia sa Turičné sviatky a my všetci túžime po vyliati Ducha, po vnútornej zmene nášho hriešneho srdca. Tajomstvo prijatia Ducha spočíva vo vôli človeka: „chcieť Ho“. Myslím si, že tu kdesi je koreň našej kresťanskej sily alebo slabosti. Po dedičnom hriechu sa vôľa človeka naklonila ku zlu. Preto človek musí zaprieť seba a voliť si Boha. Duch Svätý ma ten istý charakter ako Božie Slovo, Boží Syn, ktorý je zjavením Boha Otca. Nie je možné prijatie Ducha bez prijatia Krista. Ježiš nám zjavuje Boží charakter. Akoby hovoril: „Pozrite sa, takýto som. Chcete ma?“ A keď chceme, tak nám Duch Svätý dáva ten istý charakter. Teda, aby niekto mohol prijať Božieho Ducha, musí najprv prijať Božie Slovo. V Božom Slove sa Boh predstavuje. Bez Božieho Slova nepoznáme Boha a nemôžeme ho ani milovať. Duch Svätý je Duch Ježiša Krista, Duch Vteleného Božieho Slova. Láska k Ježišovi spočíva v poslušnosti jeho príkazom, v poslušnosti jeho Slovu.   
    Koľko krát sa práve s týmto stretáme u žiakov, ktorí pristupujú ku sviatosti birmovania. Mnohí z nich vôbec Krista osobne neprijímajú. Možno počas celého roku nezoberú Božie Slovo do rúk, aby sa ním vážne zaoberali. Takisto nevyznávajú svoje hriechy v spovedi a neprijímajú Kristovo telo. Idú na birmovku len preto, lebo tak to chcú rodičia, alebo stará mama, alebo to od nich očakáva prostredie mesta či dediny, v ktorej žijú. Toto však nie sú dostatočné pohnútky pre Ducha Svätého, aby pôsobil, aby zostúpil. Boha sa môžeme zmocniť jedine túžbou. Ak je naozaj predmetom našej túžby, vtedy zostupuje. Ale túžiť po Bohu, to znamená túžiť po Dobrote, ktorú zjavuje Kristus. Súhlasiť s Dobrotou Božieho Slova. To, čo Kristus zjavuje nášmu rozumu a vôli, to Duch Svätý vkladá do nášho srdca. A srdce rozhoduje o smerovaní človeka. Človek sa riadi srdcom. Srdce dokonca rozhoduje o našom posmrtnom osude. „Kde bude tvoj poklad, tam bude aj tvoje srdce.“ Aj po smrti smerujeme k tomu, čo milujeme.   
    Pre mladšiu generáciu to vyjadrím trochu ináč. Božie Slovo je ako operačný systém, ktorý si musíme vo vlastnom záujme nainštalovať na svoj hardisk, na svoje tvrdé a hriešne srdce, aby sme sa stali pre Boha prijateľní. A tak ako pred inštaláciou je vodné si prečítať načo daný systém slúži, čo vyžaduje a čo spôsobuje, tak aj my ak chceme Ježiša prijať, musíme najprv poznať Božie Slovo, aby sme vedeli k čomu hovoríme svoje „áno“. A tak, ako pred prijatím nového operačného systému prebieha formácia disku, ktorá zmaže všetky predošlé súbory, tak sa aj my musíme zriecť svojho predošlého spôsobu života, hriešnej existencie zameranej len na seba, aby sa v nás krása tohto nového operačného systému, ktorý sa nazýva „Kristus – Bohočlovek“, mohla úplne prejaviť. Vždy, keď dávame prednosť Božiemu Slovu pred vlastnou chytrosťou napĺňa nás Duch Svätý a premieňa viac a viac na obraz Krista – Bohočloveka. A takáto cesta viery nás rodí spravodlivými v Božích očiach.  
    Myslíte si, že Duch Svätý už dnes nechce tak mohutne účinkovať, ako to bolo v dobách apoštolských? Určite chce, ale všetko závisí od našej viery, nádeje a lásky. V Skutkoch apoštolských vidíme, že Duch Svätý zostupuje na ľudí po tom, čo prijali Božie Slovo. Aj pre nás je dôležité, aby sme sa snažili vo vôli zjednotiť so Božím Slovom a potrebujeme sa modliť, po prípade prosiť i druhých, aby sa za nás modlili. Týmto spôsobom môžeme aj my obsiahnuť väčšiu plnosť Ducha Svätého, ktorý je životodarným spoločenstvom s Bohom Otcom i Synom a dáva nám hlbšie poznanie Božích tajomstiev.

**Turíce 2004 (C)**Jn 20,19-23: **Ako rozpoznať   
prítomnosť Ducha Svätého vo mne?**  
UPC, Bratislava, 30. 5. 2004

Ak ste chodili na bohoslužby počas tohto veľkonočného obdobia a často a pozorne počúvali bohoslužbu slova, všimli ste si, že sa takmer o ničom inom tak silne nehovorilo, ako o Duchu Svätom. **Žili sme v očakávaní Ducha.** Dnes si pripomíname jeho zoslanie. Je to kľúčový moment v živote Cirkvi. Niektorí ho nazývajú momentom jej narodenín. Ale nejde tu len o cirkev ako spoločenstvo. Ide tu aj o každého jedného jej člena. Nielen Cirkev ako celok prijala Ducha, ale, a predovšetkým, **každý jej člen.**

Tu si kladieme otázku: Bolo to nutné? **BOL  NUTNÝ DUCH?** Odpoveď je jednoznačná: **Bez Ducha Božieho by sme neboli schopní byť veriacimi.** Bolo by to všetko bez života a postupne by to zaniklo. Bez Ducha Svätého by sme neboli schopní pochopiť **takmer nič** z toho, o čom Ježiš učil a **úplne nič** z toho, čo robil, hlavne jeho smrť a zmŕtvychvstanie. Hlavne táto otázka - otázka jeho smrti a zmŕtvychvstania - ostáva bez Ducha Svätého pre ľudí "tabu". **Bez Ducha Svätého by jeho učenie ostalo len púhou filozofiou, schopnou síce nadchnúť pár jedincov, ale neschopnou premeniť ich a najmä premeniť svet.** Len si spomeňme aké premeny sa začali diať pod vplyvom Ducha v apoštoloch a v ich okolí. Tie premeny sa nediali, zakiaľ tu bol „len" Ježiš, pred príchodom Ducha.

**Ale ako spoznám, že (alebo či) je vo mne prítomný Duch Svätý?** Toto je otázka naozaj kľúčová. **Som, čo nie som vedený Duchom Svätým?** My všetci sme tu zrejme veriaci, tak si to myslíme. Veľa ľudí okolo nás sa vydáva za veriacich. Ako vieme či sme veriaci a či tí okolo nás sú naozaj veriaci? Inými slovami, či sme vedení Duchom. **Ako teda spoznať, že Duch Svätý je v nás v činnosti.**

Je veľa odpovedí na túto otázku. Snáď najčastejšou je táto: Prítomnosť Ducha Svätého vo mne spoznám **podľa ovocia**. Sv. apoštol Pavol vo svojom liste Galaťanom menuje deväť druhov ovocia, ktoré sú znakom prítomnosti Ducha Svätého v človeku: „Ale ovocie Ducha je láska, radosť, pokoj, zhovievavosť, láskavosť  dobrota, vernosť, miernosť, zdržanlivosť (Gal 5, 22-23). Je pravda, že ovocie dobré ovocie je znakom dobrého stromu. Lenže je tu jeden problém: Ako spoznáte, že je na vás ovocie? Totiž vo chvíli, keď začnete na sebe rozpoznávať dobré ovocie, sa začne vo vás objavovať aj iné ovocie, ktoré je znakom toho najhoršieho: pýcha. Človek, ktorý má pokoru, predsa nebude na sebe hľadať ovocie Ducha.

Niektorí by mohli namietať: že predsa naše okolie nám často dáva najavo, že nás život obsahuje v sebe ovocie dobrých skutkov. Aj keď je pravda, že ľudí treba počúvať a že ich reči treba brať - aspoň vo väčšine prípadov - vážne, predsa je pravdou aj to, že **ľudia pohovoria všeličo**. Niekedy nám úmyselne lichotia, aby si nás získali. Nie vždy sme schopní toto ich **lichotenie** rozpoznať. Inokedy sa zasa môže stať, že z tých či oných dôvodov **na nás neuznajú skutky**, ktoré sú výslovne dobré a to len preto, že ich to dráždi. A my môžeme žiť vo frustrácii. A konečne, netreba zabúdať, že raz tu ovocie je, raz nie je: totiž stačí **chvíľková neopatrnosť** a v momente môžeme zničiť to, čo sme si budovali týždne. Napríklad sa pohádam z matkou, alebo s priateľom. Príčinou môže byť napríklad moja momentálna nedisponovanosť, alebo moja neschopnosť regulovať svoj hnev. **Znamenalo by toto, že vo mne nie je Duch Svätý?** Že keď spácham nejaký jednorazový hriech, že z môjho života odíde Duch Svätý? Ak by to tak bolo, bolo by to veľmi drastické, a hlavne nepravdivé.

Aká je teda odpoveď na spomínanú otázku? Mám dojem, že o málo subjektoch sa napísalo toľko kníh, koľko práve o tejto odpovedi. Mne osobne sa páči definícia prítomnosti Ducha Svätého v človeku, ktorá pochádza od jezuitu Richarda J. Hausera, SJ.[[1]](http://www.upc.uniba.sk/index.php?option=com_content&view=article&id=691:turice-2004-c&catid=22:kazne-v-roku-2004-c&Itemid=45#_ftn1) Ten hovorí: **v stupni, v akom sa naše srdcia hýbu smerom k túžbe milovať a slúžiť Bohu a blížnym, sme pod vplyvom Ducha Svätého; a naopak v stupni, v akom sa hýbeme od tejto túžby, nie sme vedení Duchom Svätým.** Táto jeho „definícia" prítomnosti Ducha Svätého v nás potrebuje niekoľko vysvetľujúcich poznámok.

1.   Ide tu o **odstupňovanie** prítomnosti Ducha Svätého v nás. Naozaj, nie je možné sa na jeho prítomnosť v nás pozerať podľa zásady buď/alebo: buď je alebo nie je. Je tam možné stupňovanie alebo inými slovami **rast**. V oddanosti Duchu je možné a nutné rásť. Alebo snáď lepšie slovo je: **proces, dynamika... Rast v Duchu je proces, dynamika.**

2.   Sústreďujeme sa tu **nie na skutky**, ktoré sú alebo nie sú (Ježiš nepokladal vždy skutky za neomylný znak, že človek je dobrý. Pravdu povediac Ježiš mal najväčší problém práve s ľuďmi, ktorí konali najviac dobrých skutkov - **farizejmi**. Ich skutky boli dobré, ale ich srdce nepatrilo Bohu...). To, na čo sa tu sústreďujeme, je **kvalita srdca.** A tak sa pýtame, ktorá z našich vnútorných mohutností by sa mohla stať najlepším kritériom na rozoznávanie duchov: **Predstavivosť? Myšlienky? Chcenie? Pocity?** Najlepším kritériom bezpochyby je naše **CHCENIE**, čiže **NAŠE TÚŽBY**. **Túžba po láske a službe Bohu a blížnym, ktorá pochádza z nášho vnútra, je základným kritériom na rozpoznanie toho, že Duch Svätý transformuje naše vnútorné skúsenosti a zážitky alebo nie.** Teologické odôvodnenie tejto pravdy je jednoduché: Sami zo svojej vlastnej iniciatívy nie sme schopní urobiť žiaden pohyb smerom k dobru, t.j. smerom k Bohu a k iným v láske. Nakoľko túžba milovať a slúžiť Bohu a iným je jednoznačne hnutím smerom k dobru, nemôže byť výsledkom našej iniciatívy; teda **musí pochádzať jedine od Ducha Svätého.** Túžba je teda výsledkom, dielom Ducha Svätého.

3.   **TÚŽBA** je podstatným prvkom v procese rozlišovania. Je omnoho spoľahlivejším kritériom ako **city**. Jedného dňa sa môžeme prebudiť s chrípkou a vôbec sa nemusíme cítiť byť priťahovaní k službe Boha a blížnemu. Avšak napriek tomu si to stále želáme. Je spoľahlivejším kritériom dokonca aj ako **vnútorný pokoj**. V našom živote sú chvíle, kedy sme preniknutí smútkom z nefungujúceho vzťahu s niekým alebo znechutení z neúspechu vo svojej práci, ktorú napríklad robíme výslovne pre Boha. Vnútorný pokoj sa v nás v takýchto chvíľach nemusí nachádzať avšak aj napriek tomu sme „primknutí" k túžbe milovať Boha a blížneho. Za normálnych okolností sa obyčajne v stave vnútorného pokoja nachádzame - Pavol hovorí, **že láska, radosť, pokoj a trpezlivosť** sú ovocím prítomnosti Ducha Svätého - avšak **o rast v túžbe Pánovi sa budeme musieť snažiť dokonca aj vtedy, keď pokoja nemáme, počas období našej dezolácie (bezútešnosti), ktorá je normálnou súčasťou každodenného života.**

4.   Aj nasmerovanie na **LÁSKU** je podstatným prvkom. Dve najdôležitejšie prikázania, ktoré nám Ježiš dal, sa týkajú lásky: lásky k Bohu a k blížnemu. Táto **Ježišova (agapé) však nie je záležitosťou citov ale vôle.** Žiada od nás, aby sme kráčali životom tak, že potreby blížneho budeme považovať za prvoradé. Táto láska stojí v opozícii k pokušeniu kráčať životom **individualistickým**, na seba zameraným postojom, ktorý sa pozerá na naše vlastné potreby ako na prvoradé vo všetkom, čo robíme. Pretože táto túžba je umiestnená do vôle, nemusí **byť nevyhnutne sprevádzaná pocitmi priateľstva.** Láska v priateľstve predpokladá pocity a vzájomnosť (reciprocitu). Ježišova láska však od nás požaduje, aby sme milovali **bez ohľadu na pocity a vzájomnosť. Aby sme milovali dokonca aj svojich nepriateľov.** Naša láska musí byť taká, aká je láska Božia - univerzálna a bezpodmienečná. Mať takúto lásku je možné iba preto (alebo len vtedy) keď v nás prebýva Duch Boží.

5.   A našou túžbou musí byť milovať a **SLÚŽIŤ**. **Naša túžba musí byť odprevádzaná skutkami.** (aj keď sme si vyššie spomenuli, že skutky nie sú najdôležitejšie, ale že nie sú na prvom mieste podľa Ježiša, predsa sú dôležité. Skutky sú totiž ovocím Ducha, prejavom, že žije v nás.  Ono vlastne faktom je to, že ak je v nás naozaj Duch Svätý, potom sú tu aj skutky. Prítomnosť Ducha Svätého bez vonkajších skutkov je nonsenzom. Opak je ale možný. Človek môže mať skutky, ale nemusí mať Ducha. Nemôže však mať Ducha a nemať skutky. Skutky sú tu automatické). Evanjeliá už nemôžu byť v tomto ani jasnejšie. U Lukáša je rozprávanie Ježišovo o prikázaniach lásky ilustrované príbehom **o milosrdnom Samaritánovi**. Taktiež na konci, pri **poslednom súde**, jediným kritériom bude služba. Lukášova verzia príkazu lásky poznamenáva, že iných máme milovať ako seba samých. Nakoľko každá láska pochádza od Boha, aj láska k sebe samým pochádza od Boha. Keď milujeme seba samých a keď posluhujeme sami sebe v našich potrebách aj vtedy poslúchame Ducha Svätého. Kritériom tu samozrejme je, že ide **o sebalásku zdravú**, a že hlavným zameraním tejto lásky je služba Bohu a ľuďom.

Túžba po raste v láske a službe Bohu a blížneho nás postupne vnútorne pretvára. Žiadna túžba nemá väčšie šance byť vypočutá, ako práve táto, pretože tu ide o túžbu po svätosti. Je to tým, že čím viac vecí v našom vnútri je pretransformovaných, tým silnejší je v nás aj hlas Ducha Svätého a tým slabší je v nás hlas zla. Na začiatku duchovného rastu je to naopak, preto musíme pri snahe o dobro prekonávať takú obrovskú námahu. A tak sa môže po čase stať, že konanie dobra sa nám stane akoby druhou prirodzenosťou, tak ako to bolo v prípade Matky Terezy, Pátra Pia, Jána Bosca či iných.

Ako som teda na tom ja? Ako by som vo svetle týchto kritérií obstál? **Je vo mne prítomný Duch Svätý alebo nie je. Ak je (čo iste je), tak v akej miere?**

**Turíce 2007 (C)**Sk 2,1-11;1Kor 12,3-7,12-13;Jn 20,19-23: **Duch Svätý v dejinách**UPC, Bratislava, 27. 5. 2007

„Pred niekoľkými rokmi, na **samom začiatku 70-tich rokov,** som strávil leto ako výpomoc v jednej farnosti v San José v Kalifornii," hovorí istý kňaz. „Je to asi 80 km na juh od San Francisca. Počas tejto mojej výpomoci vo farnosti ma istí farníci pozvali raz na jedno **stretnutie tzv. modlitebnej skupiny**. Bolo tam spolu si 30 až 40 ľudí, muži i ženy, mladí i starí. Spievali sme piesne, držali sme sa za ruky, modlili sme sa a meditovali. Keď sme tak meditovali v tichu, zrazu jeden zo skupiny **začal nahlas hovoriť**. Alebo snáď lepšie by bolo povedať, že sa z neho začala doslova akoby **liať** reč. Problémom bolo to, že to bolo absolútne **nezrozumiteľné drmolenie**. Bol to desivý zážitok a cítil som, ako sa - nezvyklý na niečo podobné - chvejem na celom tele. Keď tento jeho výstup skončil, **ďalší člen skupinky sa začal modliť za dar porozumenia** tomu, čo tu bolo povedané. Po istej odmlke zasa tretí člen skupiny prekladal alebo lepšie **vykladal, čo bolo povedané**. Nič mimoriadneho nebolo povedané. Celkom jednoduché a vlastne známe myšlienky. **Čo však bolo mimoriadne na tomto všetkom bola udalosť samotná.** Čo som vtedy ešte nevedel a čo som sa dozvedel až neskôr bolo to, že **toto bolo jedno z prvých stretnutí toho, čo sa neskôr začalo nazývať charizmatické skupiny**. Pravdu povediac, toto bola **druhá takáto skupina na celom svete**. Počas ďalších desiatich rokov sa **charizmatické hnutie** šírilo obrovskou rýchlosťou a stávalo sa čím ďalej tým známejším. To, čo som v ten večer zažil v San José bol **prejav tzv. daru jazykov** (glosolalia), ktorý sa po prvý raz praktizoval v deň Turíc počas apoštolských čias."

A kňaz pokračuje vo svojich spomienkach ďalej, tým, že toto hnutie akosi hodnotí. A myslím si, že jeho slová by mohli byť platné i pre nás, v našej dobe, na Slovensku, nakoľko i u nás je charizmatická spiritualita veľmi obľúbená u jedných a naopak sú z nej v rozpakoch, iní. Kňaz hovorí: „Napriek **dobru**, ktoré charizmatické hnutie doteraz vykonalo a stále ešte koná, vždy som mal **dve výhrady** voči nemu. Cítil som, (1) **ako keby iba členovia charizmatického hnutia mali** akýsi privilegovaný prístup k Duchu Svätému, a že ako keby Duch Svätý uprednostňoval iba komunikáciu s organizovanými skupinami. (2) Bola tu tiež **tendencia**, ako tomu bolo v ten večer v San José, akoby **zvýrazňovať mimoriadne prejavy Ducha Svätého**, ako boli napríklad dary jazykov a dar uzdravovania, čo bolo dosť silne **na úkor** omnoho početnejších bežných prejavov (či vyliatí) Ducha Svätého, s ktorými sa stretávame v každodennom živote. **A my predsa vieme, že každý jeden človek má prístup k Duchu Svätému a Duch Svätý má prístup ku každému jednému človeku**. Patria sem nielen tí, ktorí sú veriaci, ale dokonca aj neveriaci, nielen tí, ktorí sú napojení na organizované náboženstvo, ale aj tí, ktorí nie sú. **„Duch veje kam chce"**, hovorí Ježiš v Jánovom evanjeliu. Par excellence Duch Svätý sa prejavuje cez **jedincov, ktorí sú obdarení špeciálnymi darmi**. No bežne sa prejavuje cez mnohých iných, menej pozorovaných."

Dôležité námietky! Ducha Svätého nemožno spútať a obmedziť len na jedno miesto alebo len na jednu skupinu ľudí. Aj keď samozrejme jestvujú privilegované miesta prítomnosti Ducha Svätého a privilegovaní jedinci, **jemné naliehania** Ducha Svätého zakúša každý jeden človek. Sú to napríklad tie chvíle a momenty v našom živote, kedy máme **nutkanie ísť ponad seba samých** a vykonať niečo, **čo takmer hraničí s hrdinstvom**. Alebo vyjsť zo seba a **pomôcť niekomu, kto sa nachádza v problémoch**, **obetovať** svoj čas alebo svoju pohodu na totálne nesebecké ciele. V skutočnom živote **týchto momentov nie je veľa** a prípadov, kedy ich vypočujeme a necháme sa nimi viesť je **ešte menej**. **Najväčšími krachmi** v našom živote **nebudú pravdepodobne pokušenia k zlu**, ktorým sa poddávame, ale skorej to bude **dobro, ktoré odmietame vykonať**, hoci nás k nemu naše vnútro - vlastne Duch Svätý v našom vnútri - pohýna. Mali by sme **dať zelenú našim veľkodušným impulzom** namiesto toho, aby sme sa v poslednej chvíli stiahli a tak vlastne zmarili impulzy a inšpirácie a vlastne aj akoby doslova naliehania Ducha Svätého.

**Duch Svätý sa však najlepšie uplatňuje u jedincov, ktorí si najlepšie uvedomujú svoje dary a využívajú na ich rozvoj vhodné príležitosti.** Pozrime sa na **dejiny sveta**, dokonca aj na dejiny našej vlastnej krajiny, či prostredí, v ktorých žijeme. **Každé jedno hnutie**, ktoré zatriaslo povrchom zemským bolo výplodom uvažovania, dumania a povedzme to priamo aj snov nejakého výnimočného jedinca. A za týmito inšpiráciami vždy stojí Duch Svätý. **Martin Luther King** v USA napríklad začal krížovú výpravu za občianske práva černochov, **Mahatma Gandi** takmer sám zrovnoprávnil celý subkontinent. Čím iným sú dejiny Cirkvi, ako životmi svätých, líniou jedincov takého kalibru, ako bol napríklad **sv. František Assiský, Ignác z Loyoly, Vincent z Pauly, Ján XXIII.** A **Matka Tereza** z Kalkuty a pápež **Ján Pavol II.** v posledných časoch? Ako inak máme vnímať aj iniciatívy prichádzajúce k nám v ľuďoch, ako sú napríklad **Jean Vanier, Roger Schutz, .... Marián Kuffa** (ktorý pracuje na Spiši s narkomanmi)**...** a pod? Dejiny sveta nie sú ničím iným, iba **dejinami Ducha Svätého**. Títo jedinci, spolu s Duchom Svätým **obnovili a obnovujú zem a svet**. Aj ja, či ty za pomoci Ducha Svätého **môžeme robiť to isté. A toto je vlastne posolstvo Turíc.**

Duch sväty – havlat

O dnešní slavnosti bych rád připomněl jeden text, který se při liturgii nečte. Je to text krátký, až nenápadný a přece jenom se krásně hodí ke slavnosti letnic. Ve Druhé knize Samuelově čteme: Pelištejci potom vytáhli znovu a rozložili se v dolině Refájců. Když se David doptával Hospodina, on mu odpověděl: „Netáhni. Obejdi je zezadu a napadni je směrem od balzámovníků. Jakmile uslyšíš v korunách balzámovníků šelest kroků, tehdy si pospěš, neboť tehdy vyjde před tebou Hospodin a pobije tábor Pelištejců.“ David vykonal, co mu Hospodin přikázal a pobíjel Pelištejce.

Jan Heller vykládá tento text ve své knize „Jak orat s čertem“ následujícím způsobem: Davida čeká boj a David velmi dobře ví, že tento boj je nad jeho lidské síly. Proto se ptá Hospodina, co má dělat? Jakým způsobem má vést boj, a především – kdy se má do boje pustit a kdy má začít. Hospodin přejímá iniciativu a dává Davidovi strategický plán. Budeš bojovat ne čelem, ale zezadu a zaútočíš teprve tehdy, až uslyšíš šelest v korunách stromů. Až stromy začnou šumět, tehdy se pusť do boje. Proč? Protože Hospodin kráčí ve větru, jinými slovy „ v duchu.“ Toto šumění, tyto Boží kroky nejsou ničím jiným než symbolem a projevem Ducha svatého. Až ti Duch svatý dá znamení, až ti ukáže, až ti napoví, až budeš vnímat jeho šelest, tyto Boží kroky, teprve tehdy můžeš začít svůj boj! Je to totiž Boží vítr, který všechno uvádí do pohybu, a který dá také sílu k boji, i ke všemu dobrému.

Co z toho vyplývá pro nás? Neměli bychom vstupovat do bojů a do zápasů, dokud Hospodin nepůjde před námi. Dokud neuslyším jeho kroky v korunách balzámovníků, do té doby bych neměl začínat svůj boj. Jinak budu svévolníkem, moje boje nebudou požehnané a budou tedy i zbytečné. Je třeba umět čekat na Boží kroky, na Boží vánek, který mi bude znamením a který mi dá i sílu do boje. Samozřejmě, že tím bojem se myslí boj duchovní. O tomto boji je zde především řeč. A protože se jedná o boj duchovní, nemohu Boží kroky slyšet svýma tělesnýma ušima, ale pouze ušima svého srdce. Pouze ve svém srdci mohu zaslechnout Ducha svatého, jeho rady, jeho pokyny i výzvu k boji a zápasu. Pouze srdcem můžeme slyšet tyto jeho kroky. A pouze on nám může dát sílu. Potom se nemusím bát duchovního boje. On půjde před mojí tváří a bude bojovat s námi i za nás. Vidíme, že Davidův příběh se děje i dnes. My všichni jsme jeho účastníci. Jde jenom o to, abychom se v tomto příběhu poznali a uměli se podle něho zařídit.

A na závěr ještě jedno krátké svědectví. Jeden kněz byl požádán jednou farností, jestli by u nich neudělal duchovní obnovu. On byl ale velice zaneprázdněný a také si nebyl zrovna jistý, jestli je to Boží vůle. A tak si nechal týden na rozmyšlenou, že se bude modlit a prosit Ducha svatého o světlo, jestli to je nebo není Boží vůle. Kněz se modlil, prosil o světlo a pořád nic. Týden, který měl na rozmyšlenou, se pomalu ale jistě blížil ke konci. Kněz prosil o znamení, ať mu dá dobrý Bůh poznat, co má dělat. Má duchovní obnovu udělat nebo ne? A jednoho dne jel autem po dálnici. Pořád ještě nevěděl a neměl jasno v této věci. Zrovna se modlil, když v tom ho najednou míjelo velké firemní auto. Jak už to bývá u těchto aut, tato auta mají na sobě všelijaké nápisy, reklamu a podobně. A kněz si všiml nápisu na tomto autě. Ani nevěděl, co to bylo za firmu a co to bylo za reklamu, ale ta slova, ten nápis na autě si velmi dobře zapamatoval. Ten nápis zněl: „Udělej to!“ A když se tento kněz modlil, jestli má obnovu udělat nebo ne, tak najednou vidí nápis. A mu bylo jasné, že duchovní obnovu má udělat. Tato událost byla pro něho okamžikem, kdy podle slov Písma začaly šumět balzámovníky. Bůh přišel se svým vánkem a začal ho předcházet. Toto bylo pro něho znamením, že nastal ten správný čas.

A tak nezapomínejme – Duch svatý nás vede k duchovnímu boji. Ten ale nesmíme začít ani brzy, ani pozdě. Ale tehdy, až nám Boží Duch napoví, až nám ukáže, až začnou šumět balzámovníky. Tehdy nebudeme svévolníky, ale nástroji v Božích rukou. Jenom je třeba umět čekat na ten pravý čas a mít otevřené srdce pro Boží vánek, který nám dá znamení i sílu.

Duch sväty – havlat

Víme, že Ježíš po nás chce věci, které lidsky prostě udělat nemůžeme. Lidsky toho prostě nejsme schopni. Copak je možné lidsky odpustit? Copak je možné milovat své nepřátele pouze ze své lidské síly. Lidsky to nejde, lidsky to není možné. A právě proto, abychom toho byli schopni, právě proto nám Ježíš dává svého svatého Ducha. On je ten, který nám dává sílu, abychom byli schopni těchto nadlidských věcí. Jenom v něm a v jeho síle můžeme odpouštět, jenom v jeho síle můžeme milovat své nepřátele. Právě proto moc a moc potřebujeme Ducha svatého. Bez něho jsme prostě nemožní.

Představme si tuto situaci. Nějaký člověk se chystá vystoupit na vysokou horu. On si sežene všechno potřebné, co potřebuje k výstupu. Především si pořídí dobrou obuv. Také do hor je důležité dobré oblečení. Bunda, svetr, zásoby jídla a pití. Ten člověk si toto všechno pořídí. Ale je zde jeden problém – on má slabé nohy. Co myslíte, vystoupí na vrchol hory? Nevystoupí! Všechno si nachystal, připravil, ale se slabýma nohama tam nevystoupí. Pokud mu bude chybět síla a energie, nemá šanci vrchol zdolat.

A podobně je tomu i s námi. My potřebujeme sílu a energii, jinak toho moc nedokážeme. A naší silou a energií je Duch svatý. On je ten, kdo nám pomáhá zdolávat náročné vrcholy našich životů, on mám pomáhá uskutečňovat i ty nejtěžší věci. On je naše síla, on je naše energie. Dnes lidé ve světě hodně mluví o energiích všeho druhu. Že je třeba doplňovat si energii z kamenů, křišťálů, ze stromů, z vesmíru…Pokud budeme mluvit tímto slovníkem, tak to už je okultismus a magie. Pokud ale řekneme, že naší silou a energií je Duch svatý, potom je všechno v pořádku. Tato energie nepochází ze mne, ale od Boha.

Jenom je třeba nebránit této Boží síle. Někdy Duchu svatému bráníme svým strachem. Dopředu se bojíme. Co nám ale říká Ježíš? „Nepřemýšlejte dopředu nad tím, co máte říci.“ Jedna žena se rozhodla, že se po létech smíří se svou známou.

Dlouhá léta spolu nemluvily a tak tato žena udělala rozhodnutí, že se půjde smířit. Dostala ale velký strach: „Co jí řeknu? A jak to mám vlastně udělat?“ A tak šla za knězem a ptala se ho, co má dělat. On jí řekl: „Proč ten čas, kdy přemýšlíte nad tím, co uděláte a řeknete raději nestrávíte tím, že budete prosit Ducha svatého o sílu? Nejde přece o to připravovat se, ale být plný Ducha svatého.“ Žena se tedy modlila o sílu Ducha svatého. Když byla na cestě za touto známou, tak vůbec nevěděla, co jí řekne. A co se stalo? Dveře se otevřely a ony se objaly. Nepadlo ani jediné slovo. To byla práce Ducha svatého. On říká: „Já to za vás udělám.“ Maria se ptala anděla: „Jak se to stane?“ Anděl odpověděl: „Mocí Ducha svatého.“ Mocí Ducha svatého se to stane. On to udělá.

Ježiš povedal (učeníkom): „Medzi vami to tak nebude. Ale kto sa bude chcieť stať medzi vami prvý, bude sluhom všetkých.“   
Mk 10, 32 – 45   
1 Pt 1, 18 – 25; 147   
Slovo „hierarchia“ časom tak zdevalvovalo, že mnohí o ňom nechcú ani počuť. Ale ak sa pozrieme na obyčajný život, zistíme, že všetko podlieha nejakej hierarchii. Niečo je dôležitejšie, niečo väčšie a potrebnejšie. To však neznamená, že to menej dôležité, menšie a menej potrebné nemá v živote zmysel. „Vtáky nevedia písať ani počítať, ale vedia lietať. Ľudia dokážu myslieť aj počítať, ale nemôžu žiť nechránení na zemi, vo vzduchu alebo vo vode.“ (Richard Rohr) Hierarchia vo svojej podstate znamená rozličnosť a potiera planú uniformitu. Ježiš takisto hovorí o ambícii byť prvým, jedným dychom však dodáva, ako sa stať prvým a pritom zachovať pravú hierarchiu. Hovorí, že „vrcholného“ hierarchu musí zdobiť služba. Tá spočíva práve vo vytváraní takých životných pozícií, v ktorých sa aj články na nižších stupienkoch môžu napĺňať. Ak tomu tak nie je, ide len o papierovú hierarchiu či pseudohierarchiu a urvanie moci na vlastnú päsť. A medzi nami to podľa Ježiša tak nemá byť.

Ježiš povedal: „Viete, že tých, ktorých pokladajú za vládcov národov, panujú nad nimi a ich veľmoži majú nad nimi moc. Medzi vami to tak nebude.“   
Mk 10, 32–45; Sir 36, 1–2a. 5–6. 13–19; Ž 79   
O tom, že Ježišov prísľub stonásobného zhodnotenia investícií do života nepriniesol valné uspokojenie, svedčí aj nadštandardná požiadavka Jakuba a Jána. Ježiš má pochopenie pre ich nepochopenie. Cíti, že ich myšlienky poškuľujú po trónoch, korunách a žezlách. Preto s vehementnosťou hovorí: „Medzi vami to tak nebude.“ Možno by bol lepší preklad: „Medzi vami by to tak nemalo byť,“ pretože vidíme, že honba za purpurom a vyššími piedestálmi je prítomná aj v cirkvi. Pritom snáď ani nejde o to, že by človek nedoprial cirkevnému hodnostárovi lepšie auto, výdatnejšie raňajky či pozlátené kľučky. Skôr vo vzduchu visí obava, či sa v tomto „all inclusive“ zariadení dá pochopiť život, či pre človeka, ktorý má švédske stoly, fínsku saunu, nemecké auto nezačne byť život tých, ktorí majú ledva na obyčajný chlieb, teplú vodu a na električenku, španielskou dedinou. Jakub aj Ján môžu sedieť po Ježišovej ľavici i pravici, ale najskôr musia ochutnať život od podlahy. To preto, aby si viac vážili ešte chudobnejší a ťažší život iných.