vznik a vývoj práva  
Vymenujte a vysvetlite znaky práva  
Porovnajte právo s ďalšími hodnotovými systémami v spoločnosti  
Zdôvodnite potrebu práva v spoločnosti

Rozlíšte nasledujúce práva podľa členenia na : základné práva a slobody, politické práva, práva národnostných menšín, hospodárske sociálne a kultúrne práva, právo na ochranu životného prostredia a kultúrneho dedičstva a právo na súdnu a inú právnu ochranu.

- Nikto nesmie nad mieru ustanovenú zákonom ohrozovať prírodné zdroje.  
- Zamestnanci majú právo na spravodlivé a uspokojujúce pracovné podmienky.  
- Každý má právo vlastniť majetok.  
- Petičné právo sa zaručuje.  
- Každý má právo na náhradu škody spôsobenej nezákonným rozhodnutím súdu ...  
- Štát dbá o šetrné využívanie prírodných zdrojov.  
- Právo na štrajk sa zaručuje.  
- Nikto nesmie porušiť listové tajomstvo ani tajomstvo iných písomností.  
- Cenzúra sa zakazuje.  
- Príslušnosť ku ktorejkoľvek národnostnej menšine nesmie byť nikomu na ujmu.

Zároveň tieto práva zaraďte do 3 generácii a zdôvodnite prečo.

Zaujmite stanovisko k dodržiavaniu ľudských práv na Slovensku.

Kriticky zhodnoťte, ktoré ľudské práva sú pre vás najdôležitejšie a posúďte prečo sa ľudské práva členia na 3 generácie.

Opíšte pojmy právo, právna kultúra, právna norma, právny systém, právna sila, zákonnosť, ústava, ústavnosť, odvetvia práva, právne vedomie, ombudsman

Definujte pojmy právne pojmy, medzinárodné právo, vnútroštátne právo, právny štát, legislatívny proces, právna istota, prezumpcia neviny, právna spôsobilosť.

Definujte pojmy štátne právo, rodinné právo, občianske právo, správne právo, trestné právo   
Uveďte príklady na aplikáciu práva a nápravu práva.  
 Zaujmite stanovisko k príčinám nárastu radikálizácie v spoločnosti.  
 Posúďte aké negatívne vplyvy má extrémizmus na psychický vývoj človeka:  
 Kriticky zhodnoťte čo podľa vás napomôže väčšej znášanlivosti medzi ľuďmi.  
Moderná spoločnosť musí byť nevyhnutne založená na tolerancii.  
 Prezentujte vlastný názor na toleranciu a na konkrétnych príkladoch uveďte, ako a v ktorých   
 oblastiach by mala byť samozrejmosťou.  
 Zaujmite stanovisko k problémom súčasného sveta, kde prevláda rozpor medzi prívržencami izolacionizmu a radikalizmu a zástancami liberalizmu a otvorenosti.

Ústavný vývoj Slovenska

„Slovenský národ pod ochranou Boha všemohúceho od vekov sa udržal na životnom priestore mu určenom, kde s pomocou jeho, od ktorého pochádza všetka moc a právo, zriadil si svoj slobodný slovenský štát.“

( Ústava Slovenskej republiky z r. 1939)

„ Československá socialistická republika je socialistický štát založený na pevnom zväzku robotníkov, roľníkov a inteligencie, na čele ktorého je robotnícka trieda.

Vedúcou silou v spoločnosti i v štáte je predvoj robotníckej triedy, Komunistická strana Československa, dobrovoľný zväzok najaktívnejších občanov z radov robotníkov, roľníkov a inteligencie.“

( Ústava ČSSR z r. 1960)

„ Slovenská republika je zvrchovaný, demokratický a právny štát. Neviaže sa na nijakú ideológiu ani náboženstvo.

Štátna moc pochádza od občanov, ktorí ju vykonávajú prostredníctvom svojich volebných zástupcov alebo priamo.“

(Ústava Slovenskej republiky z r. 1992)

Určte, aký typ štátneho zriadenia definujú jednotlivé Ústavy.

Vysvetlite rozdiely medzi týmito štátnymi zriadeniami.  
  
  
Vysvetlite pojmy religionistika, náboženstvo, svetové náboženstvo, kresťanstvo, islam, budhizmus, sekta, kult, tolerancia. Uveďte po jednom príklade na krajinu, kde je rozšírené niektoré zo svetových náboženstiev.

Navrhnite, do akej miery sú práva spotrebiteľa možné, tak aby neporušili práva predávajúceho.

Zaujmite stanovisko: prečo má byť spotrebiteľ chránený pred kúpou tovaru, ktorý nespĺňa požadované kritériá. Prezentujte svoj vlastný postoj k právam spotrebiteľa. Zaujmite svoj vlastný postoj k porušovaniu vašich práv ako spotrebiteľa.