

**Správa o činnosti pedagogického klubu**

|  |  |
| --- | --- |
| Prioritná os: | Vzdelávanie |
| Špecifický cieľ: | 1.1.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| Prijímateľ: | **Gymnázium, SNP 1, Gelnica** |
| Názov projektu: | **Kľúč k rozvoju štyroch gramotností** |
| Kód ITMS projektu: | **312011V673** |
| Názov pedagogického klubu: | **Pedagogický klub čitateľskej gramotnosti** |
| Dátum stretnutia pedagogického klubu | 27.11.2019 |
| Miesto stretnutia pedagogického klubu | **Gymnázium, SNP 1, Gelnica** |
| Meno koordinátora pedagogického klubu | Mgr. Kristína Vargová |
| Odkaz na webové sídlo zverejnenej správy | <https://gymgl.edupage.org> |

|  |
| --- |
| **MANAŽÉRSKE ZHRNUTIE:**  Kľúčové slová: Testovacie nástroje, testy, testovanie žiakov, analýzy výsledkov  Piate stretnutie členov Pedagogického klubu čitateľskej gramotnosti. Obsahom tohto stretnutia bola analýza skutočných výsledkov žiakov v testoch a ich relevantnosť vzhľadom na iné formy hodnotenia. Pri svojej analýze vychádzali najmä z testovania žiakov Kvarty zo slovenského jazyka Komparo 2019. |

|  |
| --- |
| **HLAVNÉ BODY, TÉMY STRETNUTIA, ZHRNUTIE PRIEBEHU STRETNUTIA:**  Predsedníčka Pedagogického klubu Mgr. Kristína Vargová otvorila piate stretnutie klubu čitateľskej gramotnosti a privítala jej členov. Oboznámila členov s programom stretnutia, ktorým boli testovacie nástroje a analýza výsledkov žiakov v testoch.   1. **Diskusia, výmena skúseností, návrhy odporúčaní na zmeny v skvalitňovaní vzdelávania**    1. **Diskusia na tému: Testovacie nástroje – analýza výsledkov**    2. **Výmena skúseností s využívaním testovacích nástrojov:**   Členovia klubu pokračovali vo výmene názorov a skúseností z využívania rôznych testovacích nástrojov, ktorým sa venovali v rámci predchádzajúceho stretnutia. Zhodli sa na tom, že zostavovanie relevantných testov je náročná úloha. Test musí obsahovať úlohy s rôznou náročnosťou, aby bolo možné dostatočne preveriť nadobudnuté vedomosti žiakov a aby sme umožnili všetkým žiakom zažiť úspech. Výsledky testov však niekedy neodrážajú úroveň získaných vedomostí, lebo v procese testovania zohrávajú svoju úlohu aj faktory ako stres, únava, tréma či iné.   * 1. **Analýza skutočných výsledkov žiakov v testoch:**   Členovia klubu čitateľskej gramotnosti si preštudovali výsledky testovania žiakov Kvarty zo slovenského jazyka Komparo 2019 ako prípravu na národné testovanie žiakov z matematiky a zo slovenského jazyka. Hoci priemerná úspešnosť žiakov tejto triedy je 63,5 percent, je pomerne veľa žiakov, ktorí skončili medzi 25 percentami najhorších v rámci Slovenska. Možnou príčinou horšieho výsledku je málo skúseností s týmto typom testovania. Rovnako zohráva úlohu aj nepozornosť pri čítaní otázok, neporozumenie zadania z dôvodu slabšej úrovne ich čitateľskej gramotnosti. Všetci členovia sa zhodli na tom, že je nevyhnutné v rámci hodín venovať zvýšenú pozornosť precvičovaniu typových úloh. Zamerať sa na preverovanie a zlepšovanie žiackych čitateľských kompetencií, nesústrediť sa len na správnosť odpovede, ale aj na samotný myšlienkový proces pri riešení úloh.   * 1. **Zhodnotenie prínosov:**   Členovia klubu čitateľskej gramotnosti prezentovali svoje skúsenosti s využívaním rôznych typov testov v rámci vyučovacieho procesu. Zhodli sa na tom, že ich relevantnosť je vyššia v porovnaní s inými formami hodnotenia, no je potrebné dopĺňať ich aj klasickými písomnými previerkami či ústnym skúšaním. |

|  |
| --- |
| **ZÁVERY A ODPORÚČANIA:**  Z výsledkov externých maturitných testov, z testovania Komparo či menších testov vyplynulo, že niektorí študenti majú problém pretaviť svoje vedomosti do úspešných výsledkov v testovaniach. Mnohokrát ide o nesústredenosť, stres, problémy s porozumením zadania ale aj nedostatok skúseností s riešením špecifických zadaní. Jednotliví členovia sa zaviazali precvičovať čítanie s porozumením testových zadaní vo zvýšenej miere. |

|  |  |
| --- | --- |
| Vypracoval (meno, priezvisko) | Mgr. Kristína Vargová |
| Dátum | 8.2.2020 |
| Podpis |  |
| Schválil (meno, priezvisko) |  |
| Dátum |  |
| Podpis |  |

**Príloha:**

Prezenčná listina zo stretnutia pedagogického klubu