Na našom gymnáziu si máte možnosť vybrať z troch cudzích jazykov – sú nimi angličtina, nemčina a ruština. Na vyučovacích hodinách využívame najnovšie učebnice a pracovné zošity, ku ktorým patrí je aj veľa interaktívnych cvičení, audio nahrávok a hier. Pracujeme aj s internetovými stránkami v angličtine, s časopismi a beletriou. Študenti majú možnosť požičať si rôzne materiály zo školskej knižnice.

V rámci cudzích jazykov sa zúčastňujeme aj súťaží, napr. na Olympiáde z AJ dosahujú naši žiaci popredné miesta v okresných a krajských kolách . Počas školského roka sa zapájame do mnohých aktivít ako sú Európsky deň jazykov, Active English week či návšteva divadelného predstavenia v AJ. Naše vyučujúce taktiež organizujú poznávacie zájazdy, napríklad do Londýna či Paríža a každoročne prebieha výmenný pobyt so študentmi z nemeckej partnerskej školy.