**Gymnázium, snp 1, gelnica**

**Školský vzdelávací program - inovovaný**

*Kľúčové kompetencie pre život*

*7902J gymnázium (ISCED2)*

**ETV**

**UČEBNÉ OSNOVY**

**Osemročné štúdium – nižšie ročníky**

Učebný plán Verzie č. 1

(všeobecné vzdelávanie s vlastnou profiláciou študentov v posledných ročníkoch)

|  |  |  |  |  |  |  |
| --- | --- | --- | --- | --- | --- | --- |
| **Názov predmetu** | | **ETICKÁ VÝCHOVA** | | | | |
| **Časový rozsah výučby** | |  | | | | |
|  | Ročník | 1.Prima | 2.Sekunda | 3.Tercia | 4.Kvarta | Spolu |
|  | Štátny vzdelávací program | 1 | 1 | 1 | 1 | 4 |
|  | Školský vzdelávací program | – | – | – | – | – |
|  | SPOLU | 1 | 1 | 1 | 1 | 4 |
| **Kód a názov odboru štúdia** | | 7902 J00 gymnázium | | | | |
| **Stupeň vzdelania** | | nižšie sekundárne vzdelanie ISCED2 | | | | |
| **Forma štúdia** | | denná | | | | |
| **Dĺžka štúdia** | | osemročná | | | | |
| **Vyučovací jazyk** | | slovenský jazyk | | | | |

**CHARAKTERISTIKA PREDMETU**

Poslaním povinne voliteľného predmetu etická výchova je vychovávať osobnosťs vlastnou identitoua hodnotovou orientáciou, v ktorej úcta k človeku, k životu a k prírode, spolupráca a prosociálnosť zaujímajú významné miesto. Pri plnení tohto cieľa sa etická výchova neuspokojuje iba s poskytovaním informácií o morálnych zásadách, ale zážitkovým učením účinne podporuje pochopenie a interiorizáciu (zvnútornenie) mravných noriem a napomáha osvojeniu správania sa, ktoré je s nimi v súlade. Pripravuje mladých ľudí pre život v tom zmysle, aby raz, ako dospelí, prispeli k vytváraniu harmonických a stabilných vzťahov v rodine, na pracovisku, v spoločnosti.

Etická výchova sa v prvom rade zameriava na výchovu k prosociálnosti, ktorá sa odráža v morálnych postojoch a v regulácii správania žiakov.Prosociálnosť nereprezentuje celú etiku, ale je jadrom etiky medziľudských vzťahov. Jej hodnotový rozmer spočíva vo vzájomnom ľudskom porozumení a spolužití, pod ktorým rozumieme humánny súcit a ľudskosť ako morálnu kategóriu človeka, súvisiacu s jeho úsilím prežívať harmonický a šťastný život v súlade ním vytvoreným ideálom.

Na rozvíjanie etických postojov majú rozhodujúci vplyv zážitky a skúsenosti. Potvrdzuje sa tu známa skutočnosť, že etické postoje človeka sú formované zážitkami, živou skúsenosťou, príp. nadväzujú na morálne relevantné zážitky účastníkov hodiny. Preto súčasťou jej procesuálnej stránky je etická reflexia, po ktorej nasleduje experimentovanie alebo nácvik v podmienkach triedy s cieľom prenosu do každodenného života. Efektivita a cieľové naplnenie hodín etickej výchovy sú podmienené vzájomnou súčinnosťou jej štyroch zložiek, čo ovplyvňuje aj každý učiteľ svojím správaním a vzťahom k žiakom i k predmetu. Preto je žiadúce, aby všetci učitelia boli oboznámení s cieľmi a metódami etickej výchovy. Kognitívne znalosti sú v etickej výchove iba predpokladom pre hodnotovú reflexiu.

**CIELE PREDMETU**

Žiaci

• si osvoja základné postoje, ktoré podmieňujú kultivované medziľudské vzťahy,

• nadobudnú spôsobilosť na pochopenie a rešpektovanie najvyššej hodnoty, ktorou je život človeka a všetko, čo vedie k jeho rozvoju,

• získajú spôsobilosti, ktorými posilnia sebaúctu a hodnotenie iných

• získajú spôsobilosti pri vyjadrovaní svojich citov a nadobúdajú úctu k citovému životu iných,

• sa naučia participovať na živote spoločnosti (triedy, školy, regiónu, klubu, mesta),

• si osvoja dôležitosť nezávislosti od vecí, drog, médií,

• sa naučia kriticky myslieť, kultivovane diskutovať a akceptovať názory iných,

• ocenia prvky prosociálneho správania v rodine, v žiackom kolektíve i v iných sociálnych skupinách,

•si osvoja dôležité hodnoty a etické normy súvisiace so životom a zdravím, rodinným životom, rodičovstvom a sexualitou, ekonomickým životom a prácou v povolaní,

• si osvoja pozitívny postoj k postihnutým, chorým a iným ľuďom, ktorí potrebujú zvýšené porozumenie a pomoc,

• si rozvíjajú morálny úsudok a zmysel pre zodpovednosť,

• definujú základné etické pojmy, súvislosti medzi hodnotami a normami,

• pochopia dôležitosť stanovenia si životných cieľov, etických hodnôt a zachovávania spoločensky uznávaných noriem.

**VÝCHOVNÉ A VZDELÁVACIE STRATÉGIE**

**Komunikačné**

* nadviazanie udržiavanie a a ukončenie rozhovoru
* vyjadrenie pozitívnych a negatívnych citov
* empatia a asertivita v komunikácii
* zdravá a nezdravá kritickosť
* komunikácia ako prostriedok prosociálneho správania

**Interpersonálne**

* akceptovať skupinové rozhodnutia
* kooperovať v skupine
* tolerovať odlišnosti jednotlivcov
* regulovať svoje správanie
* vytvárať si vlastný hodnotový systém

**STRATÉGIE VYUČOVANIA**

* zážitkové učenie,
* rozhovor,
* čítanie, počúvanie,
* kreslenie

**KLASIFIKÁCIA A HODNOTENIE ŠTUDENTOV**

Pri hodnotení a klasifikácii študijných výsledkov sa budú používať tieto metódy, formy a prostriedky :

a, sústavné sledovanie výkonov a aktivity žiaka,  pripravenosti a zapojenia do

vyučovacieho procesu

b, ústna odpoveď / hodnotenie žiakov v skupine formou dialógu a monológu/  
c, hodnotenie ďalších činností žiakov - projekty, referáty, prezentácie, postery a zapojenie do súťaží.

Pri sústavnom pozorovaní žiaka bude vyučujúci využívať vlastný systém hodnotenia výkonov. Pri klasifikácii známkami je vyučujúci povinný dodržať minimálny počet známok za klasifikačné obdobie podľa týždennej časovej dotácie v predmete. Žiak je povinný absolvovať všetky zadané úlohy učiteľom / referáty, projekty  prezentácie ..., v prípade nesplnenia učiteľ rozhodne o inej forme hodnotenia.  
 Slovné hodnotenie je v danom predmete zvlášť dôležité, jeho absencia môže uškodiť zdravému psychickému vývoju, preto učiteľ nesmie zabudnúť na pochvalu a povzbudenie, no veľmi dôležité je i citlivo zdôrazniť na negatívne javy na hodinách, ale i bežnom živote.

**UČEBNÉ ZDROJE**

* učebnice, odborná literatúra, internet a inémédia,
* prednášky, besedy,
* realizácia programu Cesty a programu S tebou o tebe

**PRIEREZOVÉ TÉMY**

* osobnostný a sociálny rozvoj
* environmentálna výchova
* multikultúrna výchova
* ochrana života a zdravia

OBSAH VZDELÁVANIA

1.ročník(PRiMA) 1 hod. týždenne/33 hod. ročne

|  |  |  |  |
| --- | --- | --- | --- |
| **Tematický celok**  **počet hodín** | **Obsahový štandard** | **Výkonový štandard** | **Prostriedky**  **hodnotenia** |
| **Téma** | **Spôsobilosti** |
| 1. Identifikácia a vyjadrovanie citov  7  2. Kognitívna a emocionálna empatia  5  3. Asertívne správanie  5  4. Pozitívne vzory správania v histórii a v literatúre  5  5. Pozitívne vzory v každodennom živote  5  6. Prosociálne správanie  6 | City  Základné delenie citov  City a zdravie  City a výkonnosť  Kultivované vyjadrovanie citov  Empatia  Faktory ovplyvňujúce empatiu  Empatia v modelových situáciách  Počúvanie a empatia  Asertivita  Typy správania: pasívne, agresívne a asertívne, ich výhody a nevýhody  Asertívne techniky a ich použitie  Asertívne práva a ich použitie  Vzor, model, idol, ideál  Vzory správania v histórii  Literárne vzory, filmoví hrdinovia  Dobro a zlo  Reálne vzory správania  Verejné vzory správania  Anonymné prosociálne vzory  Prosociálne správanie a jeho druhy (pomoc, darovanie, delenie sa, spolupráca)  Fyzická a psychická pomoc  Empatia v prosociálnom správaní  Spolupráca na sociálnych projektoch | -pomenovať city zodpovedajúce prežívaniu pohody a nepohody  -uviesť príklady vplyvu citov na zdravie človeka  -zahrať scénku s vyjadrením rôznych emocionálnych stavov  -rozlíšiť kultivovanosť a nekultivovanosť vo vyjadrovaní citov-zahrať formou scénky spôsob vyjadrenia citov spojených s nepohodou  -vysvetliť pojem empatia a jej dôležitosť v medziľudských vzťahoch  -vysvetliť, čo ovplyvňuje empatiu  -používať prvky aktívneho počúvania v komunikácii  -diskutovať o dôvodoch empatie pri riešení problémov  -rozlíšiť pasívne, agresívne a asertívne správanie  -predviesť v scénkach ukážky jednotlivých druhov správania  -použiť asertívne techniky v modelových situáciách  -vysvetliť podstatu asertívnych práv  -použiť v bežnej komunikácii prvky asertívneho správania  -vysvetliť pojmy: vzor, model, idol, ideál  -rozlíšiť pozitívne a negatívne vzory historických postáv  -analyzovať vlastnosti zobrazených vzorov  -posúdiť, ktoré vlastnosti vzoru je vhodné si osvojiť  -diskutovať o morálnych dilemách  -uviesť rozdiel medzi reálnymi a zobrazenými vzormi  -vysvetliť dôležitosť prosociálnych vzorov  -identifikovať pozitívne vzory vo svojom okolí  -zhodnotiť dôležitosť prítomnosti vzorov vo svojom živote  -posúdiť dôsledok vlastného správania pre iných, najmä mladších  -vysvetliť prosociálne správanie a jeho druhy  -uviesť príklady prosociálnych ľudí vo svojom okolí  -vysvetliť vzťah empatie a prosociálneho správania  -prejaviť konkrétnu pomoc spolužiakom  -zhodnotiť, v akých sociálnych projektoch by mohol participovať | Hodnotenie je slovné, má veľký význam pre vývoj a sebavedomie študenta v pozitívnom aj negatívnom zmysle. Preto pri tomto hodnotení je dôležitá zodpovednosť zo strany učiteľa, tolerantnosť k študentovým názorom, s následnou pochvalou a povzbudením |

2.ročník(SEKUNDA)1 hod. týždenne/33 hod. ročne

|  |  |  |  |
| --- | --- | --- | --- |
| **Tematický celok**  **počet hodín** | **Obsahový štandard** | **Výkonový štandard** | **Prostriedky**  **hodnotenia** |
| **Téma** | **Spôsobilosti** |
| 7.Objavovanie vlastnej jedinečnosti a identity  7  8. Byť sám sebou, vedieť obhájiť svoje práva a názory  5  9. Prosociálnosť ako zložka vlastnej identity  6  10. Etické aspekty vzťahu vo vlastnej rodine  10  13. Zdroje etického poznania ľudstva  5 | Dôstojnosť ľudskej osoby  Sebaúcta, zdravé sebavedomie  Sebaprijatie  Úcta k iným  Asertivita  Asertívne techniky, asertívne práva, manipulačné povery  Manipulácia a tlak skupiny  Nezávislosť a rešpekt  Identita osobnosti a jej rozvoj  Sloboda, zodpovednosť, vernosť – vytrvalosť  Prijatie záväzkov  Tolerancia a rešpekt  Rodina, v ktorej žijem  Komunikačné zručnosti v rodine  Sociálne zručnosti v rodine  Tolerancia a rešpektovanie autority  Súrodenecké vzťahy  .  Zdroje etiky  Mravné hodnoty a mravné normy  Hodnotová orientácia, rebríček hodnôt  Svedomie  Etika a náboženstvá  Aktuálne etické problémy v spoločnosti | -zdôvodniť význam poznania silných a slabých stránok osobnosti  -vystihnúť svoje silné a slabé stránky  -dokázať vyjadriť svoj názor  -prejaviť sebaúctu a zdravé sebavedomie  -zdôvodniť význam asertivity v každodennom živote  -charakterizovať asertívne techniky  -vysvetliť pojem manipulácia a asertívne právo  -simulovať príklady presadenia sa v rôznych situáciách  -prezentovať príklady riešenia konfliktov  -formulovať zásady prosociálneho správania  -vysvetliť vzťah asertivity a prosociálneho správania  -opísať pojmy: vlastná identita, rešpekt, nezávislosť, ponúkanie a prijímanie slobody, vernosť záväzkom  -zdôvodniť potrebu zodpovednej slobody v živote jednotlivca  -diskutovať o prosociálnom správaní v triednom kolektíve  -konkretizovať rôzne prejavy rešpektu  -vymedziť vlastné práva a povinnosti v rodine  -vysvetliť potrebu pozitívneho hodnotenia, empatie, asertivity a tvorivosti v rodinnom prostredí  -realizovať projekt – „jeden deň v mojej rodine“  -diskutovať o možnostiach prosociálneho správania v rodine  -naplánovať si konkrétnu iniciatívu na budovanie vzťahov v rodine  -uviesť hlavné zdroje etiky  -vymenovať niektoré mravné hodnoty  -vysvetliť, na čo slúžia mravné normy  -vysvetliť význam svedomia  -vymenovať príklady pozitívnych vzorov z dejín a literatúry  -porovnať etický odkaz náboženstiev  -diskutovať o aktuálnych etických problémoch v spoločnosti | Hodnotenie je slovné, má veľký význam pre vývoj a sebavedomie študenta v pozitívnom aj negatívnom zmysle. Preto pri tomto hodnotení je dôležitá zodpovednosť zo strany učiteľa, tolerantnosť k študentovým názorom, s následnou pochvalou a povzbudením |

3.ročník (tErcia)1 hod. týždenne/33 hod. ročne

|  |  |  |  |
| --- | --- | --- | --- |
| **Tematický celok**  **počet hodín** | **Obsahový štandard** | **Výkonový štandard** | **Prostriedky**  **hodnotenia** |
| **Téma** | **Spôsobilosti** |
| 14. Život, telesné a duševné zdravie ako etická hodnota  12  17.Dobré meno a pravda ako etické hodnoty  6  18. Prehlbovanie komunikačných spôsobilosí  5  12. Vzťah k chorým, starým, zdravotne a sociálne znevýhodneným ľuďom  5  21. Masmediálne vplyvy  5 | Život a zdravie ako hodnota  Starostlivosť o zdravie, psychohygiena  Zdravý životný štýl  Profesijná etika  Etika a rozvoj technológií  Etika a ekológia  Etické problémy doby – eutanázia, génová manipulácia, trest smrti, interrupcia  Poznanie  Pravda ako etická hodnota  Kritické myslenie, argumentácia  Pravda a lož, etické dilemy  Tajomstvo  Dobré meno jednotlivca i spoločenstva  Poznanie a úsilie poznávať  Počúvanie  Dialóg, diskusia, hodnotiace postoje  Vyjadrenie a prijatie komplimentu  Riešenie konfliktov  Asertívne správanie  Kompromis  Sociálna empatia  Vzťah k chorým, starým, zdravotne a sociálne znevýhodneným  Obmedzenia a prednosti v chorobe a v starobe  Odlišnosti a generačné rozdiely  Masmédiá a ich posolstvo  Typy mediálnych produktov  Kritický divák  Užívanie internetu  Sociálne siete | -vysvetliť spôsoby starostlivosti o zdravie svojea iných  -identifikovať prejavy zdravého životného štýlu  -vysvetliť dôsledky nesprávnej životosprávy  -diskutovať o etických problémoch súčasnosti  -rozlíšiť medzi etickým a neetickým konaním človeka  -zdôvodniť potrebu pravdy v živote človeka  -vysvetliť význam tajomstva a utajovaných skutočností  -pomenovať význam poznania a poznávania v živote človeka  -zdôvodniť význam rešpektovania cti a dobrého mena  -diskutovať o dôležitosti vzdelávania  -zostaviť si konkrétny plán efektívneho zvládnutia povinností  -zdôvodniť dôležitosť počúvania pri efektívnej komunikácii  -vymedziť zásady dialógu  -uviesť príklad vyjadrenia a spôsob prijatia komplimentu  -objasniť efektívne riešenie konfliktov  -vyjadriť dôležitosť kompromisu pri riešení problémov  -prejaviť pochopenie pre starých a chorých ľudí  -zdôvodniť potrebu komunikácie s nimi  -diskutovať o prínose starých, chorých a postihnutých ľudí pre spoločnosť  -navrhnúť projekt osobnej účasti ľuďom odkázaným na pomoc  -diskutovať o zámeroch tvorcov televíznych programov  -analyzovať prvky mediálneho produktu  -vystihnúť rozdiel medzi správou a komentárom  -zostaviť zoznam zásad kritického diváka  -zhodnotiť prínos médií v živote človeka  -vytvotiť návrh vlastného mediálneho produktu  -diskutovať o výhodách a nevýhodách používania internetu | Hodnotenie je slovné, má veľký význam pre vývoj a sebavedomie študenta v pozitívnom aj negatívnom zmysle. Preto pri tomto hodnotení je dôležitá zodpovednosť zo strany učiteľa, tolerantnosť k študentovým názorom, s následnou pochvalou a povzbudením |

4. ROČNÍK (KVARTA) 1 hod. týždenne/33 hod. ročne

|  |  |  |  |  |
| --- | --- | --- | --- | --- |
| **Tematický celok**  **počet hodín** | | **Obsahový štandard** | **Výkonový štandard** | **Prostriedky**  **hodnotenia** |
|  | | **Téma** | **Spôsobilosti** |  |
| 15. Ekonomické hodnoty a etika  10  11. Etické aspekty integrovania sexuálnej zrelosti do kontextu osobnosti  6  16. Etika práce, etika a ekonomika  5  19. Zdravý životný štýl  6  20. Závislosti  6 | Vlastníctvo  Peniaze- „cieľ, alebo prostriedok?“  Materiálne a nemateriálne hodnoty  Konzumná spoločnosť  Sociálna nerovnosť  Ekonomické cnosti  Solidarita, dobrovoľníctvo, charita  Reklama a manipulácia zákazníkov  Ochrana spotrebiteľa  Sexuálna identita  Vzťahy medzi chlapcami a dievčatami  Priateľstvo a láska  Počatie a prenatálny život človeka  Pohlavná zrelosť a pripravenosť na rodičovstvo  Predčasný sex  Pohlavné choroby a AIDS  Sexualita-súčasť integrity človeka  Profesijná etika  Súťaživosť a spolupráca  Pravidlá „fair play“  Etický kódex zamestnanca  Ekonomické cnosti  Princípy sociálnej náuky  Fair trade  Globalizácia  Globálne problémy  Ochrana života  Zdravie psychické a fyzické  Práca, voľný čas  Zdravý životný štýl v konzumnej spoločnosti  Vzťahy medzi chlapcom a dievčaťom, zodpovedný sex  Ostych, intimita, hygiena  Otvorenosť pre vzťahy ako súčasť zdravého životného štýlu  Cieľavedomosť, prosociálnosť  Závislosti  Sekty a kulty  Sloboda od závislostí a zdravý životný štýl | -určiť formy vlastníctva  -diskutovať o vzťahu k peniazom  -vysvetliť pojem konzumizmus  -analyzovať prejavy a dôsledky sociálnej nerovnosti  -zhodnotiť význam solidarity  -posúdiť potrebu pomoci slabším  -vystihnúť negatívne prvky reklamy  -vysvetliť zásady ochrany spotrebiteľa na konkrétnych príkladoch zo života  -zdôvodniť potrebu vnímania sexuality ako hodnoty  -diskutovať o otázkach sexuality slobodne a s úctou  -prejaviť pozornosť a empatiu voči opačnému pohlaviu  -vysvetliť počatie a prenatálny život človeka  -rozlíšiť medzi pohlavnou zrelosťou a pripravenosťou stať sa rodičom  -zhodnotiť význam priateľstva a lásky medzi mužom a ženou  -vysvetliť príčiny a riziká predčasného sexu  -opísať prejavy, príčiny a dôsledky pohlavných chorôb a AIDS  -poukázať na dôležitosť osobného vzťahu k sexuálnemu partnerovi  -posúdiť význam práce a pracovitosti pre sebarealizáciu človeka  -diskutovať o ekonomických hodnotách  -rešpektovať pravidlá „fair play“  -hodnotiť prejavy a dôsledky sociálnej nerovnosti  -zhodnotiť význam solidarity  -akceptovať pravidlá fair trade  -uviesť klady a zápory globalizácie  -analyzovať vybrané globálne problémy  -identifikovať znaky zdravého životného štýlu  -posúdiť potrebu rovnováhy medzi zábavou a povinnosťami  -rozlíšiť prejavy konvenčného a nekonvenčného správania  -uznávať potrebu ochrany svojho zdravia a zdravia iných  -vysvetliť miesto prosociálneho správania v zdravom životnom štýle  -identifikovať typy závislostí  -diskutovať o škodlivosti siekt  -objasniť dôležitosť zodpovednosti pri ochrane pred závislosťami | Hodnotenie je slovné, má veľký význam pre vývoj a sebavedomie študenta v pozitívnom aj negatívnom zmysle.  Preto pri tomto hodnotení je dôležitá zodpovednosť zo strany učiteľa, tolerantnosť k jeho názoru s následnou pochvalou a povzbudením. |