**Gymnázium, SNP 1, Gelnica**

**Zápisnica z PRACOVNej POrady**

zo dňa 11. 10. 2023

**Prítomní:** podľa prezenčnej listiny

**Program:**

1. **Plnenie uznesení z predchádzajúcej porady**
2. **Hodnotiaca správa 2022/2023**
3. **Podmienky prijatia 2025/2026**
4. **Organizácia Burzy stredných škôl**
5. **Diskusia, rôzne**

**K bodu 1: Plnenie uznesení z predchádzajúcej porady 27.09.2023**

1. *Pedagogická rada prerokovala, riaditeľ školy schválil a učitelia berú na vedomie plány práce 2023/2024 Predmetových komisií, výchovnej poradkyne, školského psychológa a pedagogických zamestnancov špecialistov (koordinátor prevencie, koordinátor envirovýchovy, koordinátor ŠP, koordinátor informatizácie). Riaditeľ školy ukladá všetkým učiteľom, ktorí majú pridelenú zodpovednosť za jednotlivé činnosti, aby ich vykonávali v šk. roku 2023/2024 v súlade s týmto plánom a aktualizovali v súlade s pokynmi riaditeľa školy a zriaďovateľa KSK Košice.*

***Zodpovední:*** *všetci učitelia* ***Termín:*** *priebežne* ***PREBIEHA***

1. *Pedagogická rada prerokovala, riaditeľ školy schválil a učitelia berú na vedomie Plán profesijného rozvoja pedagogických zamestnancov. Riaditeľ školy ukladá všetkým učiteľom priebežne sledovať vyhlasované termíny školení obsiahnutých v pláne a bezodkladne po výzve sa prihlásiť.*

***Zodpovední:*** *všetci učitelia* ***Termín:*** *priebežne* ***PREBIEHA***

1. *Pedagogická rada prerokovala program školy na mesiac október 2023 a riaditeľ školy ukladá pedagogickým zamestnancom najmä tieto pracovné činnosti:*
   1. *Vedúci krúžkov naštartovať činnosť krúžkov, zapísať náplň do Výkazov ku krúžkom a odovzdať riaditeľovi na podpis.*

***Zodpovedná:*** *vedúci krúžkov* ***Termín****: do 05.10.2023* ***SPLNENÉ***

* 1. *Organizačne pripraviť Burzu stredných škôl v spolupráci so žiakmi a kolegami.*

***Zodpovedná:*** *MOL + ostatní PZ podľa rozpisu* ***Termín****: do 26.10.2023* ***PREBIEHA***

* 1. *Koordinátorovi Komparo naštudovať dostupné pokyny a organizačne pripraviť realizáciu testovania.*

***Zodpovedná:*** *FAG* ***Termín****: do 09.11.2023* ***PREBIEHA***

1. *Riaditeľ školy oboznámil pedagogických zamestnancov so základnými bodmi dokumentu Etický kódex pedagogických zamestnancov vydaný MŠVVaŠ SR. Zároveň ukladá pedagogickej rade podrobne sa oboznámiť s obsahom materiálu a riadiť sa ním v rámci činnosti pedagogického zamestnanca.*

***Zodpovední:*** *všetci učitelia* ***Termín:*** *priebežne* ***PREBIEHA***

1. *Výchovná poradkyňa informovala pedagógov o uplatnení absolventov 2023/2024 a podmienkach inklúzie 2 žiakov. Riaditeľ školy ukladá pedagogickej rade riadiť sa pri výchovno-vzdelávacom procese v triedach I.A a III.A týmito odporúčaniami zariadenia poradenstva a prevencie.*

***Zodpovední:*** *všetci učitelia I.A/III.A* ***Termín:*** *priebežne* ***PREBIEHA***

**2. Hodnotiaca správa za šk. rok 2022/23**

Riaditeľ školy elektronicky prezentoval Hodnotiacu správu školy za uplynulý školský rok.   
 Finálny text Hodnotiacej správy bude zaslaný do emailov pedagógov na pripomienkovanie.

Hodnotiacu správu začal pán riaditeľ klasifikáciou žiakov. Prihlášky na osemročné štúdium podalo 23 žiakov zúčastnilo sa ich 21 žiakov a 20 žiakov skúšky urobilo. Po odvolaní bolo prijatých 19 žiakov. Na štvorročné štúdium podalo žiadosť 21 žiakov a 18 z nich boli prijatí, z nich 11 žiakov nastúpilo na štúdium.

Priemerný prospech za šk. rok 2022/23 bol 1,53, čo je približne ako minulý šk. rok. Počet vymeškaných hod. sa zvýšil na 125 h na žiaka za šk. rok, čo je o 20 hod. na žiaka viac. Neospravedlnená bola iba 1 hod. za celú školu. Pán riaditeľ sa vyjadril k dôvodu vymeškanosti, čo podľa neho nezapríčiňuje len chorobnosť, ale i možnosť ospravedlňovať žiaka z vyučovania zo strany rodičov, ak nepresiahne dĺžka vymeškania 5 vyučovacích dní. Celkové výsledky hodnotenia pre štvorročné štúdium: 4. A najvyšší podiel vyznamenaných až 55%,  jedna žiačka neprospela z 1.A. V počte vymeškaných hodín mala 1. A najviac vymeškaných hodín. V osemročnom štúdiu mala najlepší prospech 1. O (príma), najväčší počet vymeškaných hodín mala 2. O (sekunda). Najmenej vymeškaných hodín mala 1. O. V maturite má náhradný termín v septembri 1 žiačka. Všetci žiaci urobili úspešne maturitnú skúšku. Pán riaditeľ informoval o priemernom prospechu v jednotlivých predmetov. Ďalej pán riaditeľ informoval o počte tried na škole. Na osemročnom štúdiu bolo 76 žiakov a na štvorročnom 72 žiakov. Spolu 148 žiakov v 9 triedach. Čo sa týka zaradenosti absolventov. Z 20 absolventov 15 pokračuje ďalej na vysokoškolskom štúdiu. Ďalej pán riaditeľ informoval o vzdelávaní učiteľov za minulý školský rok, pričom podrobnejšie informácie k vzdelávaniu sú uvedené v záverečných správach PK jednotlivých predmetov. Pán riaditeľ informoval o materiálno-technickom zabezpečení školy a učebných pomôckach. Na záver sa pán riaditeľ vyjadril k finančnému hospodáreniu školy.

**K bodu 3: Podmienky prijatia 2025/2026**

Riaditeľ predniesol navrhované nové Podmienky prijatia v oboch typoch štúdia pre školský rok 2025/2026, do ktorých zapracoval skúsenosti z uplynulého prijímacieho konania. Zároveň navrhol v rovnakom duchu aktualizovať aj Podmienky prijatia pre školský rok 2024/2025 vydané pred rokom (podľa priloženého dokumentu).

**K bodu 4: Organizácia burzy SŠ**

Riaditeľ prerokoval s pedagogickou radou jednotlivé úlohy počas burzy a pridelenie zodpovednosti jednotlivých zamestnancov.

Program burzy vychádzal z minuloročného programu. Pán riaditeľ informoval o predpokladanej účasti žiakov iných škôl na burze. Burza sa uskutoční 26. októbra 2023 vo štvrtok. Žiaci budú mať riaditeľské voľno, okrem žiakov 3. A, ktorí budú nápomocní pri organizovaní burzy. 25. októbra na mimoriadnej triednickej sa musia pripraviť triedy. Dohľad nad sprievodcami žiakov bude mať p. uč. D. Molnárová. Predbežne sa ráta s 8 skupinami žiakov 9. ročníka. Začiatok burzy bude o 8 00 hod. Pre organizátorov 7 50 hod. Pani uč. Sokolská navrhla navýšiť počet chlebíčkov ponúknutých účastníkom burzy. Prípravu telocvične zabezpečia učitelia TŠV K. Vozárová a A. Pisko. Žiaci 3. A použijú svoju učebňu na šatňu. Pri recepcii bude D. Molnárová a K. Vargová, prezentáciu školy má na starosti K. Blahovská a A. Slovenkaiová, fotenie R. Burčák. Ďalej pán riaditeľ informoval o technickom zabezpečení. Pán riaditeľ navrhol stretnúť sa so sprievodcami deň pred burzou po 3 vyučovacej hodine. Triedni učitelia majú aktualizovať nástenky. Na záver tohto bodu p. riaditeľ vyjadril kladné referencie na organizovanie predchádzajúcich búrz.

**K bodu 5: Diskusia, rôzne**

* **V.Lányiová (III.A)** – ako pokračuje tento rok podľa nového ???
* **Pripravované projekty** – Erasmus+, SPP (PET), Výnimočné školy (ŠKA), VOZ???
* **Nová kopírka**

**Kávovar + doplňovanie ??**

Pán riaditeľ sa poďakoval za spätnú reakciu niektorých učiteľov pri vizualizáciu školy 3D. Ďalej pán riaditeľ informoval o zbere mobile, ktorá bude prebiehať mesiac. Mobily a evidenciu žiakov, ktorí mobil odovzdali bude mať na starosti E. Žigová. Zber mobilov bude prebiehať do 15. novembra. Bude to zároveň i súťaž v počte odovzdaných mobilov. Škola získava body za každý odovzdaný mobil. Batéria musí byť z mobilu vybratá a odovzdaná do zberného koša na to určeného. Ostatné príslušenstvo ide do elektro odpadu. Ďalej pán riaditeľ informoval o novej kopírke, ktorá bude inštalovaná v zborovni namiesto dosluhujúcej. Pán riaditeľ sa tiež vyjadril k pripravovaných projektoch Erazmus + a Výnimočné školy, ako i o účasti V. Lanyiovej na konzultačných hodinách. Do diskusii sa zapojila i výchovná zástupkyňa K. Blahovská. Spomenula dve akcie na 20. 10. 2023 a to školenie participatívnych rozpočtov kde sa zúčastnia dvaja žiaci šk. parlamentu a návšteva UPJŠ v Košiciach na Filozofickej fakulte, kde sa zúčastnia žiaci 3. A. a žiaci 4. A, ktorí majú záujem. Ďalej informovala o zmene údajov v zozname sociálne znevýhodnených žiakov a o činnosti školského parlamentu, kde padol návrh na 1 deň výletu navyše pre žiakov s najlepšou dochádzkou. Pani zástupkyňa informovala o prestupe žiačky 1. A. K diskusii sa pripojila i kolegyňa L. Škarbeková ktorá informovala o pláne usporiadať halloweenkú noc a zdravú veľkú prestávku. Vyzvala triednych učiteľov aby navrhli žiaka z každej triedy na prípravu jedál k zdravej veľkej prestávky. Pán riaditeľ na záver porady vyzval učiteľov aby navzájom komunikovali a riešili problémy kultivovane a s rešpektom. Do diskusii sa zapojil i p. uč. Burčák, ktorý informoval o besede s Rusom o Rusku, ktorá je naplánovaná na 12. októbra na 6 a 7 vyuč. hodinu.

**Uznesenie:**

Pedagogická rada sa hlasmi všetkých prítomných pedagogických zamestnancov uzniesla na nasledujúcom uznesení:

1. Pedagogická rada prerokovala bez pripomienok Hodnotiacu správu o výsledkoch školy 2022/2023 a Podmienky prijatia pre školský rok 2025/2026 (+ aktualizáciu pre rok 2024/2025) a odporúča ich riaditeľovi predniesť na Rade školy. Riaditeľ zašle PZ finálnu verziu Správy na pripomienkovanie.

**Zodpovedný:** AND **Termín:** 12.10. 2023 (Rada školy), 25.10.2023 (finálna verzia HS)

1. Pedagogická rada prerokovala organizačné zabezpečenie Správnej voľby povolania - burzy stredných škôl a riaditeľ zadáva zodpovednosť za jednotlivé úlohy PZ podľa harmonogramu, ktorý bude zavesený na nástenke v zborovni.

**Zodpovední:** všetci PZ **Termín:** do 23.10.2023 (pridelenie žiakov), do 25.10. 2023 (príprava)

1. Riaditeľ školy zadáva vyučujúcich ANJ pripomienkovať pripravovaný projekt kooperácie na programe Erasmus+ v rámci konzorcia s AFS Intercultura Slovakia.

**Zodpovedný:** všetci učitelia ANJ **Termín:** do 13.10. 2023 8.00

V Gelnici ........................ Zápisnicu zapísal: Mgr. R. Burčák

................................................................

V Gelnici ........................ Zápisnicu overila: Mgr. R. Faguľová

.............................................................

V Gelnici ........................ Zápisnicu schválil: RNDr. D. Andraško

.............................................................