**Gymnázium, SNP 1, Gelnica**

**Zápisnica z pracovnej porady**

**07.01.2022**

**Neprítomní:** HEL, SOK, MOL

**Program:**

1. Kontrola plnenia úloh z predchádzajúcich porád
2. Nástup žiakov do školy
3. Program školy na január 2022
4. Prerokovanie vých. opatrenia žiačky I.O
5. Diskusia/rôzne
6. **Plnenie uznesení z predchádzajúcich porád**

Pracovná porada začala kontrolou plnenia uznesení z predchádzajúcej porady.

1. Pedagogická rada prerokovala *Vnútorný pokyn riaditeľa školy č.08/2021* na prevedenie inventarizácie majetku školy ku 31.12.2021 a z toho vyplývajúce pracovné úlohy zadané riaditeľom školy:
2. uskutočniť fyzickú inventarizáciu do 10.1.2022 - **priebežne sa plní**
3. uskutočniť dokladovú inventarizáciu do 17.1.2022 - **priebežne sa plní**
4. Riaditeľ školy ukladá všetkým pedagogickým zamestnancom pracovné úlohy počas vianočných prázdnin:
5. realizovať pracovné výkazy – **splnené**
6. realizovať projektové výkazy a záznamy ku krúžkom:

- záznamy ku krúžkom – **splnené**

- projektové výkazy – **splnené čiastočne**. Riaditeľ školy skontroluje projektové

výkazy za september, október a november podľa dochádzky.

1. Riaditeľ školy ukladá povereným podľa scenára DOD9/DOD5 aktualizovať materiály na Deň otvorených dverí (DOD) - **v štádiu prípravy**

* Riaditeľ školy pošle Mgr. R. Andraškovi texty k videu na burzu stredných škôl. Termín DOD je predbežne stanovený na 3.2.2022. Prichádza do úvahy deň polročných prázdnin 4. 2. 2022. Je otázne, či budú ZŠ ochotné uvoľniť svojich žiakov na DOD počas pracovných dní a tiež, či budeme mať väčšiu účasť počas voľného dňa polročných prázdnin. Po dohode sa pedagogický zbor dohodol na termín 3.2.2022.
* V druhom januárovom týždni dohodnúť, kto bude sprevádzať videonahrávku. V treťom januárovom týždni nahrávať krátke max. 3 min. videá.
* Bývalé študentky pre nahrávku videa oslovil Mgr. R. Andraško a RNDr. Škarbeková. Študentka Slivenská súhlasila.

1. **Nástup žiakov do školy**

* Keďže Covid automat pre školy a Rozhodnutie hygienikov zo dňa 8.12.2021 platné do 18.12 v súčasnej dobe neplatia, pokyny pre nástup do školy vychádzajú z nasledujúcich platných dokumentov: Rozhodnutie ministra zo dňa 25.11.2021, kde platí zákaz výletov, DOD, kurzov, ale nie je spomenutý zákaz záujmových krúžkov. Stále platia opatrenia hygienikov a Núdzový stav. Platí tiež Nový školský semafor zo dňa 26.11.2021, v ktorom sa podľa odporúčania pre prevádzku škôl krúžky nerealizujú. Pán riaditeľ uviedol, že školské triedne krúžky realizovať nebudeme. Avšak vzniká otázka, či realizovať projektové krúžky, keďže počty zrealizovaných krúžkov sú naplnené iba na 30%. Riaditeľ školy bude kontaktovať projektovú manažérku a žiadať písomné stanovisko, či máme krúžky realizovať.
* Nástup žiakov 10. januára o 8:00 hod. Vyučovanie bude prebiehať prezenčnou formou, ale podľa Covidového skráteného rozvrhu ako počas dištančnej výučby. K rozvrhu nebolo vydané žiadne usmernenie z ministerstva. TEV realizovať bez premiešavania žiakov. Riaditeľ školy navrhol nezaťažovať žiakov písomkami, ale známkami ohodnotiť aj dištančnú výučbu. Mgr. Vargová tiež poprosila kolegov, aby sa dohodli a žiakom nezadávali hromadne naraz veľa písomných prác.

RNDr. Slovenkaiová podotkla, že jej žiaci mali ohlásené písomné práce už počas dištančnej výučby, rovnako maturanti Mgr. Blahovská.

* K priebehu maturít nebolo doposiaľ vydané žiadne stanovisko. Online maturita bola zrušená.
* Od 10. januára platí školský semafor, začíname zelenou fázou. Naďalej platia dokumenty: Vnútorný pokyn riaditeľa školy č.6/2021 a č.7/2021 zverejnené na webovej stránke.
* Vyučovacie hodiny trvajú 50 min. Obedňajšie prestávky: obed v jedálni je dostupný pre všetkých prezenčných žiakov, žiaci na dištančnom vzdelávaní majú možnosť vyzdvihnúť si obed v prenosných obaloch cez zadný vchod do kuchyne. Rozpis v jedálni platný od 30.11.2021 v 1. skupine žiaci 8-ročného štúdia, v 2. skupine žiaci 4-ročného štúdia.
* Dozor na chodbách ostáva v platnosti.
* Povinné prekrytie horných dýchacích ciest pre všetkých žiakov.
* Triedni učitelia zabezpečia, aby rodičia žiakov odoslali do Edupage:

1. vyhlásenia o bezpríznakovosti do nedele 9.1.2022 do 20:00 hod.
2. výsledok domáceho antigénového samotestu do nedele 9.1.2022 do 20:00 hod. Vykonanie domáceho samotestu sa dôrazne odporúča rodičom, ktorí obdržali domáce samotesty.
3. Triedni učitelia zistia stav aktuálne pozitívnych žiakov - do pondelka 10.1.2022 do 12:00 hod.

* Pán riaditeľ poďakoval Mgr. Blahovskej za prípravu a balenie novoročných balíčkov pre žiakov. Triedni učitelia odovzdajú balíčky v pondelok 10.1. pred začiatkom vyučovania.

**III. Program školy na január 2022**

* + 7.1. **pracovná porada**
  + dokončenie **fyzickej inventarizácie** do 10.1.
  + 10.1. online **stretnutia Pedagogických klubov** cez FCC od 14:00 do 17:00 hod.
  + 10.-14.1. uskutočniť **triednické hodiny** - prebrať prospech v 1. polroku
  + 12.1. **beseda Zážitkami k povolaniu** - 3.A a 4.A
  + 13.1. online **OAJ** kategórie 1A, 1B, 2A a 2B od 9:00 do 10:00 hod.
  + 17.-21.1. -**gremiálna porada** - uzavretie kritérií prijatia na gymnázium

-uskutočniť online **Rodičovské združenia** a naplánovať cez

Edupage/Udalosti. Nevylučuje sa možnosť osobného stretnutia

v prípade potreby za dodržania podmienok OP.

-dokrútky videí DOD - Mgr. R. Andraško

* 24.1. online **stretnutie pedagogických klubov**
* do 26.1. do 14:00 hod. **uzavrieť klasifikáciu v elektronickej žiackej knižke**
* 27.1. **Klasifikačná polročná pedagogická rada**
* 27.1. alebo 3.2. uskutočniť **Radu školy** - Riaditeľ školy osloví predsedu RŠ pre stanovenie dátumu
* 31.1. **odovzdanie výpisov známok polročného vysvedčenia** na poslednej vyučovacej hodine
* 3.2. online **DOD pre deviatakov**
* 4.2. **Polročné prázdniny**

Riaditeľ školy navrhol v mesiaci február uskutočniť workshopy z FYZ a CHE pre našich žiakov, vystriedať žiakov po 15-20 min. . RNDr. Škarbeková navrhla uskutočniť CHE workshop spolu s uskutočnením projektu

**IV. Prerokovanie výchovného opatrenia žiačky I.O**

Dňa 17.12. 2021 sa uskutočnilo online stretnutie riaditeľa školy a trednej učiteľky Mgr. Miroslavy Petríkovej s rodičmi žiačky Emy Švedovej z I.O. Riaditeľ školy oboznámil pedagogických zamestnancov s činom, ktorým porušila Školský poriadok Gymnázia Gelnica. Menovaná neplnoletá žiačka zverejnila na sociálnej sieti status s názvom Predávam svoju triedu, v ktorom vymenovala takmer všetkých žiakov triedy a rozdelila ich podľa svojej obľúbenosti na 3 kategórie. Tých, ktorých by nepredala, tých, ktorých by dala zadarmo a tých, ktorých by predala za konkrétnu cenu. Menovaná sa týmto konaním dopustila hrubého a nevhodného správania voči spolužiakom smerujúceho k šikanovaniu, keďže jej konanie viedlo k snahe o ublíženie, zosmiešnenie a zámerné vyčlenenie neobľúbených spolužiakov z kolektívu. O uvedenom konaní sa riaditeľ školy dozvedel od triednej učiteľky, ktorú so sťažnosťou v nedeľu 5.12.2021 kontaktovala mamička jedného zo spolužiakov. Tí sa o danom statuse dozvedeli prostredníctvom rovesníka, ktorému sa uvedený status objavil v jeho profile na danej sociálnej sieti.

Menovaná sa svojim konaním okrem iného dopustila týchto porušení povinností žiaka podľa Školského poriadku (ďalej len „ŠP“):  
• podľa písm. b) ods. II.2.2 ŠP „...správať sa v škole i mimo nej tak, aby nenarušil česť, vážnosť a dôstojnosť svoju, svojich spolužiakov, pedagógov a zamestnancov školy (napr. na sociálnych sieťach, v priestoroch školy a pod.)“,  
• podľa písm. b) ods. III.8 ŠP „Žiak sa správa slušne a zodpovedne aj mimo školy a to v dňoch voľna a školských prázdnin. Je úctivý, zdvorilý a čestný“.  
Konanie menovanej by mohlo napĺňať aj skutkovú podstatu Priestupku proti občianskemu spolunažívaniu podľa ods. 1 písm. § 49 ZÁKON č. 372/1990 Z.z. z 28. augusta 1990 o priestupkoch v znení neskorších predpisov, ktorého sa dopustí „ten, kto inému ublíži na cti tým, že ho urazí alebo vydá na posmech.“

Rodičia žiačky nepopreli, že sa tak stalo, oznámili, že už zjednali nápravu a žiačke odobrali mobilný telefón, danú situáciu budú naďalej sledovať a riešiť ju. Riaditeľ školy navrhol rodičom kontaktovať pomoc psychológa súkromne alebo prostredníctvom výchovnej poradkyne, prípadne vyhľadať inú pomoc na www-stránkach, ktoré sa venujú obetiam kyberšikany.

**Návrh riešenia a udelenia sankcie zo strany vedenia školy:**  
• **Výchovné opatrenie**: predloženie návrhu na Pokarhanie riaditeľom školy na najbližšom zasadnutí Pedagogickej rady podľa písm. c) bodu IV.2.3, keďže už v minulosti mala žiačka udelené Pokarhanie triednou učiteľkou,  
• **Odporúčanie zákonným zástupcom**: ak v nasledujúcich týždňoch nedôjde k zmene konania a postojov dcéry, vyhľadať individuálnu odbornú starostlivosť CPPPaP v Spišskej Novej Vsi prostredníctvom výchovnej poradkyne Mgr. K. Blahovskej alebo prostredníctvom iného centra, ktoré nakontaktujú priamo zákonní zástupcovia žiačky.

Po oboznámení pedagogických zamestnancov danou situáciou nasledovalo hlasovanie za udelenie výchovného opatrenia Pokarhanie riaditeľom školy žiačke Eme Švedovej z I. O. Všetci pedagogickí zamestnanci jednohlasne v počte 9 hlasovali za udelenie výchovného opatrenia Pokarhanie riaditeľom školy.

**V. Diskusia a rôzne**

* **Odmeny pre pedagogických zamestnancov –** udelené Ministerstvom školstva vo výplate za december 2021 plus kompenzácia vo forme jednorazovej odmeny pre zamestnancov, ktorí majú k 31.12. odpracovaných u zamestnávateľa 6 mesiacov.
* **Štatistiky -** vyplniť štatistiky za knižnicu, IKT do stanovených termínov - pedagogickí zamestnanci, ktorých sa to týka
* **Zvyšné financie z rozpočtu za rok 2021 -** budú použité na opravu nefunkčného alarmu, výmenu osvetlení LED a doplnenie IKT zariadení.

**Uznesenie:**

Pedagogická rada všetkými hlasmi všetkých prítomných pedagogických zamestnancov odhlasovala nasledujúce uznesenie:

1. Pedagogická rada sa oboznámila so všetkými informáciami súvisiacimi s podmienkami **nástupu žiakov na prezenčné vyučovanie** v pondelok 10.01.2022 a berie ich na vedomie. Riaditeľ školy ukladá nasledujúce úlohy:
   1. Pripomenúť ZZ žiakov povinnosť zaslať *Písomné vyhlásenie o bezpríznakovosti* cez EDUPAGE a schváliť im tieto elektronické dokumenty,

**Zodpovední:** triedni učitelia **Termín:** 9.1.2022 (nedeľa) do 20.00

* 1. Oboznámiť ZZ žiakov s dôrazným odporúčaním uskutočniť AG test, zaslať formulár *Domáci AG test – oznámenie o použití* cez EDUPAGE a schváliť im tieto elektronické dokumenty,

**Zodpovední:** triedni učitelia **Termín:** 9.1.2022 (nedeľa) do 20.00

* 1. Zistiť aktuálny stav COVID-19 pozitívnych/podozrivých v triede a zaslať riaditeľovi školy na [riaditel.gymgl@gmail.com](mailto:riaditel.gymgl@gmail.com) v tvare: *Meno, Priezvisko, Podozrivý/pozitívny do Dátum.*

**Zodpovední:** triedni učitelia **Termín:** 10.1.2022 (pondelok) do 12.00

* 1. Vyzdvihnúť si u výchovnej poradkyne novoročné balíčky od Rodičovského združenia pre žiakov z rodín platiacich rodičovské príspevky a odovzdať im v deň nástupu*.*

**Zodpovední:** triedni učitelia **Termín:** 10.1.2022 (pondelok)

1. Pedagogická rada prerokovala **Program školy na mesiac Január 2022**. Riaditeľ v súvislosti s ním zadáva najmä tieto pracovné úlohy:
   1. Vybrať termín, oboznámiť žiakov, zapísať do ETK a realizovať triednické hodiny v 2. januárovom týždni.

**Zodpovední:** triedni učitelia **Termín:** 10.-14.1.2022

* 1. Vybrať termín, zapísať do ETK (+zoznamu na nástenke v zborovni), zaslať rodičom pozvánky a realizovať triedne Rodičovské združenia online cez ZOOM v 3. januárovom týždni.

**Zodpovední:** triedni učitelia **Termín:** 17.-21.1.2022

* 1. Osloviť žiakov, vymyslieť scenár a v spolupráci s R. Andraško zrealizovať natáčanie moderovaných vstupov ku jednotlivým predmetom v rámci videodokrútok DOD online.

**Zodpovední:** učitelia podľa rozpisu **Termín:** 10.-21.1.2022

* 1. Uzavrieť klasifikáciu žiakov za 1. polrok 2021/2022 v ETK.

**Zodpovední:** všetci učitelia **Termín:** 26.1.2022 (streda) do 14.00

1. Pedagogická rada prerokovala návrh triednej učiteľky a jednohlasne odporúča riaditeľovi školy vydať výchovné opatrenie – **pokarhanie riaditeľom školy žiačke Eme Švedovej (I.O)** za hrubé a nevhodné správanie voči spolužiakom prostredníctvom zverejneného statusu na sociálnej sieti.

V Gelnici ................ Zápisnicu zapísala: Mgr. M. Petríková

................................................................

V Gelnici ................ Zápisnicu overil: Ing. A. Pisko

.............................................................

V Gelnici ................ Zápisnicu schválil: RNDr. D. Andraško

.............................................................