Svetový deň cestovného ruchu sa oslavuje každoročne 27. septembra. Jeho účelom je podporovať vedomie ľudí o význame cestovného ruchu a jeho sociálne, kultúrne, politické a ekonomické hodnoty.

Hlavným zmyslom **Svetového dňa cestovného ruchu** je zdôrazniť [**význam turizmu pre medzinárodnú spoluprácu**](http://www.letenky.sk/aktuality/svita-letisku-v-poprade-na-lepsie-casy/), **posilňovanie svetového mieru, ochranu prírody a zlepšovanie kvality života.** Táto akcia sa snaží riešiť **globálne problémy** ako znečistenie ovzdušia, vôd a morí, globálne otepľovanie a topenie pevninových ľadovcov, deforestácia (proces odlesňovania), či lov veľrýb. Týmto dňom sa ešte viac zdôrazňuje **prínos odvetvia cestovného ruchu pri znižovaní nepriaznivých účinkov týchto svetových problémov.**

Svetový deň cestovného ruchu mal v roku 2011 **prepojenie témy cestovného ruchu a rôznych kultúr.** Tohtoročnou témou je úloha cestovného ruchu pri **spájaní kultúr vo svete prostredníctvom cestovania.** Každoročne cestujú po svete a do rôznych destinácií milióny ľudí, a tak sa dostávajú do styku s inými kultúrami stále častejšie a vo väčšom počte. Táto **interakcia medzi jednotlivcami a spoločenstvami a ich rôznymi kultúrami** vedie **k tolerancii, rešpektovaniu a vzájomnému porozumeniu, a tým sa vytvárajú základné piliere pre mierumilovnejší svet.**

**A ako podporiť svetový deň turizmu?**

Organizácia spojených národov, [Svetová organizácia cestovného ruchu (UNWTO)](http://unwto.org/en)pozýva ľudí na celom svete podieľať sa na **Svetovom dni cestovného ruchu 27. septembra každý rok.**Mnoho podnikov a organizácií cestovného ruchu, rovnako ako vládne agentúry so zvláštnym záujmom v oblasti cestovného ruchu, oslavujú udalosť rôznymi **špeciálnymi akciami a slávnosťami.**Podnikajú rôzne druhy **súťaží**, ako sú fotografické súťaže na podporu cestovného ruchu, rovnako tak aj vyhodnotenia ocenení cestovného ruchu v oblastiach ako napr. ekoturizmus. Medzi ďalšie aktivity patria **voľné vstupy, zľavy a špeciálne ponuky pre širokú verejnosť**na akékoľvek miesto v oblasti cestovného ruchu.

Cestovný ruch v posledných rokoch zaznamenal **ďalší rast a hlbšiu diverzifikáciu**a stal sa jednou**z najrýchlejšie rastúcich hospodárskych odvetví sveta.** Moderný cestovný ruch je úzko spojený **s**[**leteckou dopravou**](http://letenky.sk/)**a obsahuje viac nových a vzdialenejších**[**destinácií**](http://www.letenky.sk/top-destinacie/)**.** Cestovný ruch sa aj vďaka tejto dynamike stal  hlavnou hnacou **silou sociálno-ekonomického pokroku**. Turizmus je jedným z kľúčových hráčov **v medzinárodnom obchode a predstavuje zároveň zdroj príjmov pre mnoho rozvojových krajín.**

27. septembra bol vybraný ako Svetový deň cestovného ruchu pretože tento dátum sa zhodoval **s významným medzníkom svetového cestovného ruchu - výročím prijatia stanov UNWTO 27. septembra 1970.** UNWTO sa navyše domnieva, že tento termín je vhodný preto, že je na konci turistickej sezóny na severnej pologuli a počas otvorenia turistickej sezóny na južnej pologuli.