**Viete, čo je to “Tučný štvrtok“, ako sa v Poľsku dostanete výťahom na druhé poschodie a kde sa nachádza najstaršia reštaurácia v Európe? Odpovede na tieto otázky a ďalšie zaujímavosti o krajine našich susedov nájdete v článku.**

**1 |** Takmer 35 % zo 60 miliónov Poliakov žije v zahraničí. Veľké poľsky hovoriace komunity možno nájsť v USA , Kanade , Veľkej Británii , Nemecku , Austrálii , Brazílii a Argentíne.

**2 |** Názov "Poľsko" pochádza z názvu kmeňa "Polanie", čo znamená " ľudia, ktorí žijú na otvorených poliach ".

**3 |** V období od 1600 – 1945 Poliaci bojovali za slobodu 43-krát.

**4 |** Ak sa chcete v Poľsku dostať  výťahom na 2.poschodie, musíte stlačiť jednotku. Prvé poschodie je označené nulou.

**5 |** 90 % mladých ľudí v Poľsku má stredoškolské vzdelanie a 50 % má akademickú hodnosť.

**6 |** Poliaci vypijú priemerne 92 litrov piva za rok.

**7 |** Poľsko sa môže pochváliť 17-timi nositeľmi Nobelovej ceny vrátane štyroch mierových cien a piatich cien za literatúru.

**8 |** Vo Wroclawi sa nachádza najstaršia reštaurácia v Európe. "Piwnica świdnicki " je v prevádzke od roku 1275.

**9 |** Prvé masovo vyrábané auto v Poľsku bol Fiat, v predvečer druhej svetovej vojny sa predalo 10 000 ks.

**10|** Poliaci milujú cukríky a čokolády. Asi preto najväčšia časť v každom obchode s potravinami patrí cukrovinkám.

**11 |** Poľské zásoby čierneho uhlia sa odhadujú na 45,4 miliárd ton, čo je dosť na pokrytie dopytu v krajine na 500 rokov.

**12 |** Slávny hudobný skladateľ Frederic Chopin sa narodil vo východnej časti stredného Poľska.

**13 |** Jedným z národných jedál Poliakov sú pirohy. Veľkej obľube sa tešia aj šišky. " Paczka " alebo poľská šiška je jedným z najtradičnejších poľských múčnikov a piekla sa už za čias kráľa Augusta III. na začiatku 18. storočia. Najviac šišiek (až 100-miliónov ks) skonzumujú Poliaci posledný štvrtok pred Popolcovou stredou. Tento deň sa v Poľsku nazýva „Tučný štvrtok“.

**14|** Poľska vodka Wyborowa je najstaršia značka vodky a má vyše 500 rokov.

**15 |** V Poľsku sa narodila Marie Curie Sklodowska - jediná nositeľka Nobelovej ceny v dvoch rôznych vedných odboroch.

V Poľsku sa narodil aj astronóm Mikuláš Kopernik ( 1473 - 1543 ), ktorý ako prvý vyhlásil, že Zem nie je stredom vesmíru.

Poliaci dali svetu jedného z najmilovanejších pápežov - pápeža Jána Pavla II. ( 1920 - 2005 ).