**Eyrovo jazero** ([angl.](https://sk.wikipedia.org/wiki/Angli%C4%8Dtina) Lake Eyre) je najväčšie jazero v [Austrálii](https://sk.wikipedia.org/wiki/Austr%C3%A1lia). Je položené v nadmorskej výške 16 m pod hladinou mora, je to najnižší bod v Austrálii. Je pomenované po [E. J. Eyrovi](https://sk.wikipedia.org/w/index.php?title=Edward_John_Eyre&action=edit&redlink=1), prvom Európanovi, ktorí ho v roku [1840](https://sk.wikipedia.org/wiki/1840) objavil.

Jazero tvorí Severné Eyrovo jazero (väčšie) a Južné Eyrovo jazero, ktoré spája úzky prieliv Goyder. Jeho rozloha sa výrazne mení a to od 9 000 po 15 000 km², pričom v extrémnych suchách úplne zmizne. Počas sucha tvorí jazero iba vlhká soľná panva. Je to najväčšie prechodné jazero na svete. Je plytké a bezodtokové.

**Mauna Kea** (po havajsky doslova *Biely vrch*) je v súčasnosti neaktívny [štítový vulkán](https://sk.wikipedia.org/wiki/%C5%A0t%C3%ADtov%C3%BD_vulk%C3%A1n) na [Havajských ostrovoch](https://sk.wikipedia.org/wiki/Havajsk%C3%A9_ostrovy). Dosahuje výšku 4 205 m n. m. Je to najvyšší vrch Havajských ostrovov, hoci má len o 35 m viac ako jej sused [Mauna Loa](https://sk.wikipedia.org/wiki/Mauna_Loa" \o "Mauna Loa). Mauna Kea je aj najvyšší vrch na celej [Zemi](https://sk.wikipedia.org/wiki/Zem), pretože jej základňa je 5 000 m pod hladinou mora, takže celková výška presahuje 9 000 m. Vďaka svojej výške je vrchol pokrytý ľadom, čo umožňuje sezónne lyžovanie.

Keďže je dobre prístupná (na vrchol vedie cesta), vrchol sa nachádza nad inverznou vrstvou (má vyše 300 bezoblačných nocí v roku) a nachádza sa v blízkosti rovníka (dobrá viditeľnosť južnej aj severnej oblohy), je to dobrá lokalita pre umiestnenie astronomických a atmosférických observatórií.

Je tvorená [bazaltami](https://sk.wikipedia.org/wiki/Bazalt" \o "Bazalt). Vek sopky je asi milión rokov ([pleistocén](https://sk.wikipedia.org/wiki/Pleistoc%C3%A9n" \o "Pleistocén)). Mauna Kea je považovaná za vyhasnutú sopku, posledná erupcia sa udiala asi pred 4600 rokmi. Vznik sopky súvisel s vývojom [horúcej škvrny](https://sk.wikipedia.org/wiki/Hor%C3%BAca_%C5%A1kvrna) ([havajská horúca škvrna](https://sk.wikipedia.org/w/index.php?title=Havajsk%C3%A1_hor%C3%BAca_%C5%A1kvrna&action=edit&redlink=1)), ktorá umožnila v severnom Tichom oceáne vznik celému reťazcu [Havajských ostrovov](https://sk.wikipedia.org/wiki/Havajsk%C3%A9_ostrovy).

**BRUNEJ**

Bývalý britský [protektorát](https://sk.wikipedia.org/wiki/Protektor%C3%A1t) Brunej na severovýchodnom pobreží Bornea získal [1. januára](https://sk.wikipedia.org/wiki/1._janu%C3%A1r) [1984](https://sk.wikipedia.org/wiki/1984) nezávislosť ako [sultanát](https://sk.wikipedia.org/wiki/Sultan%C3%A1t). Od [14. storočia](https://sk.wikipedia.org/wiki/14._storo%C4%8Dia) patril Brunej k východojávskej madžapahitskej ríši a roku [1410](https://sk.wikipedia.org/wiki/1410) bol [islamizovaný](https://sk.wikipedia.org/wiki/Islam" \o "Islam). Roku [1521](https://sk.wikipedia.org/wiki/1521) navštívil Brunej Portugalec[Fernão de Magalhães](https://sk.wikipedia.org/wiki/Fern%C3%A3o_de_Magalh%C3%A3es). V [16. storočí](https://sk.wikipedia.org/wiki/16._storo%C4%8Die) sem prišli Španieli a roku [1841](https://sk.wikipedia.org/wiki/1841) Briti, ktorí roku [1847](https://sk.wikipedia.org/wiki/1847) uzavreli so sultánom obchodnú zmluvu a roku [1888](https://sk.wikipedia.org/wiki/1888) urobili z Bruneja britský protektorát. V rokoch [1941](https://sk.wikipedia.org/wiki/1941)-[45](https://sk.wikipedia.org/wiki/1945) bolo územie Bruneja obsadené [Japonskom](https://sk.wikipedia.org/wiki/Japonsko). Roku [1959](https://sk.wikipedia.org/wiki/1959) mu priznalo Spojené kráľovstvo istú vnútornú [autonómiu](https://sk.wikipedia.org/wiki/Auton%C3%B3mia), ktorá bola roku [1971](https://sk.wikipedia.org/wiki/1971) rozšírená.

Najvyšším predstaviteľom štátu a predsedom vlády tohto, najmä na [zemný plyn](https://sk.wikipedia.org/wiki/Zemn%C3%BD_plyn) a [ropu](https://sk.wikipedia.org/wiki/Ropa) bohatého štátu, je sultán [Muda Hassan al-Bolkiah](https://sk.wikipedia.org/w/index.php?title=Muda_Hassan_al-Bolkiah&action=edit&redlink=1" \o "Muda Hassan al-Bolkiah (stránka neexistuje)), ktorý ma so svojou rodinou v rukách absolútnu moc.

**Kapské Mesto** ([afrik.](https://sk.wikipedia.org/wiki/Afrik%C3%A1n%C4%8Dina" \o "Afrikánčina) Kaapstad, [angl.](https://sk.wikipedia.org/wiki/Angli%C4%8Dtina) Cape Town) je po Johannesburgu a Durbane tretie najväčšie mesto [Juhoafrickej republiky](https://sk.wikipedia.org/wiki/Ju%C5%BEn%C3%A1_Afrika_(%C5%A1t%C3%A1t)), sídlo parlamentu (tzv. legislatívne hlavné mesto JAR) a správne sídlo provincie Western Cape. Počet obyvateľov metropolitnej časti v roku 2004 bol 3 300 000.

Nachádza sa na úpätí [Stolového vrchu](https://sk.wikipedia.org/wiki/Stolov%C3%BD_vrch) na pobreží [Atlantického oceánu](https://sk.wikipedia.org/wiki/Atlantick%C3%BD_oce%C3%A1n) na [Kapskom polostrove](https://sk.wikipedia.org/w/index.php?title=Kapsk%C3%BD_polostrov&action=edit&redlink=1" \o "Kapský polostrov (stránka neexistuje)) asi 40 km na sever od [mysu Dobrej nádeje](https://sk.wikipedia.org/wiki/Mys_Dobrej_n%C3%A1deje).

Založené bolo roku [1652](https://sk.wikipedia.org/wiki/1652) ako holandská zásobovacia stanica na ceste do Indie (najstaršie európske mesto v Južnej Afrike). Dnes je to jeden z najväčších afrických námorných prístavov a stredisko cestovného ruchu v krajine. často sa o ňom hovori, ako o jednom z najkrajších miest na svete. Mesto ponúka široký výber voľnočasových aktivít, turistiky, nakupovania a mnoho iného. Kapské Mesto je centrom mnohých športov ako napríklad rugby, cyklistika, tenis a tiež je to stredisko všetkých vodných športov.

Región je známy aj produkciou prvotriedneho vína na okolitých viniciach za mestom, najmä v oblasti Stellenbosch, Paarl, Wellington a Worchester.

Kapské Mesto, to je aj tvarom unikátna Stolová Hora (Table Mountain), ktorá je súčasťou národného parku [Cape Peninsula](https://sk.wikipedia.org/w/index.php?title=Cape_Peninsula&action=edit&redlink=1" \o "Cape Peninsula (stránka neexistuje))stúpajúca z nulovej nadmorskej výšky vo Victoria and Waterfront až do vyše 1080 [m n. m.](https://sk.wikipedia.org/wiki/M_n._m.)

**Viktóriine vodopády** sú jedny z najväčších [vodopádov](https://sk.wikipedia.org/wiki/Vodop%C3%A1d) na svete. Nachádzajú sa v [južnej Afrike](https://sk.wikipedia.org/wiki/Ju%C5%BEn%C3%A1_Afrika) na rieke [Zambezi](https://sk.wikipedia.org/wiki/Zambezi) na hraniciach medzi [Zambiou](https://sk.wikipedia.org/wiki/Zambia) a [Zimbabwe](https://sk.wikipedia.org/wiki/Zimbabwe).

Šírka vodopádu je 1 800 [m](https://sk.wikipedia.org/wiki/Meter). Voda padá dole z [útesu](https://sk.wikipedia.org/wiki/%C3%9Ates) vysokého 120 m do úzkeho (130 m) a hlbokého (140 m) kaňonu v[čadiči](https://sk.wikipedia.org/wiki/Bazalt). Ich africké meno *Mosu-oa-tun-ya* znamená "dym, ktorý hrmí". Rozkladajú sa na rozhraní púšte [Kalahari](https://sk.wikipedia.org/wiki/Kalahari) a východoafrickej vysočiny. Prietoky v priebehu roku silne kolísajú. Priemerný prietok je 1 400 m³/s.

Vodopády boli objavené v roku [1855](https://sk.wikipedia.org/wiki/1855) [anglickým](https://sk.wikipedia.org/wiki/Spojen%C3%A9_kr%C3%A1%C4%BEovstvo) cestovateľom [Davidom Livingstonom](https://sk.wikipedia.org/wiki/David_Livingstone" \o "David Livingstone) a pomenované podľa britskej kráľovnej [Viktórie](https://sk.wikipedia.org/wiki/Vikt%C3%B3ria_(Spojen%C3%A9_kr%C3%A1%C4%BEovstvo))

**Terakotová armáda** (兵馬俑) je armáda vyrobená z [terakoty](https://sk.wikipedia.org/wiki/Terakota), ktorá sa nachádza v [čínskej](https://sk.wikipedia.org/wiki/%C4%8C%C4%BDR) provincii [Šen-si](https://sk.wikipedia.org/w/index.php?title=%C5%A0en-si&action=edit&redlink=1" \o "Šen-si (stránka neexistuje)).

Bola objavená náhodou v marci [1974](https://sk.wikipedia.org/wiki/1974). Robotníci sužovaní suchom sa rozhodli vykopať [studňu](https://sk.wikipedia.org/wiki/Stud%C5%88a); namiesto vody našli niekoľko sôch koní a vojakov. Armáda sa skladá prevažne z [vojakov](https://sk.wikipedia.org/wiki/Vojak), ale výnimkou nie sú ani sochy koní, vojnových vozov, hudobníkov, akrobatov či úradníkov. Väčšina sôch je v mierne nadživotnej veľkosti (1,83 – 1,95 m), ale sú tu i sochy v zmenšenej mierke. Odhadovaný počet postáv je 8 tisíc vojakov, 130 vozov s 520 koňmi. Terakotovú armádu dal vytvoriť cisár [Š’-chuang-ti](https://sk.wikipedia.org/wiki/%C5%A0%E2%80%99-chuang-ti" \o "Š’-chuang-ti) v [3. storočí pred Kr.](https://sk.wikipedia.org/wiki/3._storo%C4%8Die_pred_Kr.) na ochranu hrobky.

Dnes patrí toto [mauzóleum](https://sk.wikipedia.org/wiki/Mauz%C3%B3leum) k najväčším čínskym pamiatkam. Od roku [1987](https://sk.wikipedia.org/wiki/1987) je súčasťou [svetového kultúrneho dedičstva](https://sk.wikipedia.org/wiki/Svetov%C3%A9_dedi%C4%8Dstvo_UNESCO)[UNESCO](https://sk.wikipedia.org/wiki/UNESCO). Zaujímavosťou je, že každá socha má iný výraz v tvári.

**Yellowstonský národný park** (Yellowstone National Park) je [americký](https://sk.wikipedia.org/wiki/Spojen%C3%A9_%C5%A1t%C3%A1ty) [národný park](https://sk.wikipedia.org/wiki/N%C3%A1rodn%C3%BD_park), ktorý sa nachádza v štátoch[Wyoming](https://sk.wikipedia.org/wiki/Wyoming), [Montana](https://sk.wikipedia.org/wiki/Montana) a [Idaho](https://sk.wikipedia.org/wiki/Idaho). Je to najstarší národný park na svete (od [1. marca](https://sk.wikipedia.org/wiki/1._marec) [1872](https://sk.wikipedia.org/wiki/1872)) a rozprestiera sa na rozlohe 8 980 km², z väčšej časti na severozápade štátu [Wyoming](https://sk.wikipedia.org/wiki/Wyoming). Park je známy najmä množstvom svojich [gejzírov](https://sk.wikipedia.org/wiki/Gejz%C3%ADr), [horúcich prameňov](https://sk.wikipedia.org/w/index.php?title=Hydroterm%C3%A1lny_prame%C5%88&action=edit&redlink=1) a iných geotermálnych objektov. Je najväčším sústredením gejzírov na Zemi (viac ako 200).[[1]](https://sk.wikipedia.org/wiki/Yellowstonsk%C3%BD_n%C3%A1rodn%C3%BD_park#cite_note-.C4.8Deman-1) Je domovom [medveďov](https://sk.wikipedia.org/wiki/Medve%C4%8F" \o "Medveď)grizly, [vlkov](https://sk.wikipedia.org/wiki/Vlk), [bizónov](https://sk.wikipedia.org/wiki/Biz%C3%B3n) a [losov](https://sk.wikipedia.org/w/index.php?title=Los&action=edit&redlink=1). Tento park je jadrom väčšieho yellowstonského [ekosystému](https://sk.wikipedia.org/wiki/Ekosyst%C3%A9m), jedného z najväčších nedotknutých prírodných ekosystémov na našej planéte. [8. septembra](https://sk.wikipedia.org/wiki/8._september) [1978](https://sk.wikipedia.org/wiki/1978) [OSN](https://sk.wikipedia.org/wiki/OSN) vyhlásila park za [svetové dedičstvo](https://sk.wikipedia.org/wiki/Svetov%C3%A9_dedi%C4%8Dstvo).

Súostrovie Phi – Phi je pravdepodobne tou najkrajšou oblasťou v Thajsku. Pýši sa nádhernými ostrovmi s bohatým podmorským svetom, bielymi plážami a hustou džungľou. Táto lokalita je ideálna pre poznávanie rozmanitej prírody a predovšetkým na romantiku, relaxáciu a tú pravú kľudnú dovolenku.

### Phi Phi Le

Najznámejším a najkrajším ostrovom Phi – Phi je ostrov Phi Phi Le. Práve z tohto dôvodu si ho vybral tím filmárov pre svoj film Pláž s Leonardom DiCapriom. Pokiaľ sa rozhodnete navštíviť tento ostrov, čaká Vás doslova raj na zemi v podobe ľuduprázdnych pláží, strmých útesov, azúrového mora a nekonečných lokalít pre potápanie. Toto miesto si rozhodne nenechajte ujsť, čaká vás  dokonalosť, spomienky zostanú na celý život.

**Obec Banaue**, ktorá je známa pre svoje ryžové terasy. Polia sú staré už dvetisíc rokov, kedy ich prapôvodní obyvatelia začali stavať pomocou primitívnych nástrojov v ťažko dostupnom teréne. Ryžové políčka sú samozrejme aj inde na svete ako v Japonsku, tak i v Číne, no tie filipínske sú jedinečné.

Prakticky celé pohorie je premenené **v dômyselný zavlažovací systém**, využívajúci bambusové trubky, vodopády a kaskády, ktoré rozvádzajú vodu z pohorí a vytvárajú tak najpôsobivejšie ryžové terasy, zapísané do Zoznamu svetového dedičstva UNESCO.