**AZIZIA** Svetová meteorologická organizácia prišla k záveru, že absolútny rekord maximálnej teploty vzduchu, ktorý držala presne 90 rokov El Azizia v Líbyi je neplatný kvôli chybe v meraní teploty. Toto oznámenie je výsledkom vyšetrovania z roku 2011. Národný park Údolie smrti (Death Valley National Park) v Kalifornii (USA) sa stáva oficiálnym držiteľom titulu najhorúcejšie miesto planéty - pre meteorológov rovnako symbolické miesto ako pre geografov Mt. Everest. Táto teplota (citovaná množstvom zdrojov ako najvyššia teplota na planéte) bola zaznamenaná v El Azizia, približne 40 km juho-juhovýchodne od Tripolisu 13. septembra 1922. Vyšetrovací výbor zložený z expertov na klímu z Líbye, Talianska, Španielska, Egypta, Francúzska, Maroka, Argentíny, Spojeného Kráľovstva a USA spochybnil  rekordnú teplotu vzduchu a vyjadril 5 hlavných výhrad k rekordu extrémnej teploty z El Azizia v roku 1922

**RUSKO SIBÍR -** Z odľahlej ruskej dediny Oymyakon vo východnej Sibíri je to bližšie k polárnemu kruhu ako do mesta. Pamätník na miestnom námestí pripomína ten deň v roku 1924, keď teplota klesla na rekordných 71 stupňov pod nulou. Oymyakon, severne od Ochotského mora, je najchladnejším, trvale obývaným miestom na planéte Zem. Je snáď iróniou, že ruské Oymyakon v preklade znamená voda, ktorá nezamŕza. Usadlosť sama vznikla až v 20. rokoch minulého storočia, vtedy ešte zimní pastieri napájali svoje soby v miestnom termálnom prameni. Dnes už v Oymyakone zamŕza všetko.

**Asuán Egypt -** Aswán je jedno z najsuchších stále obývaných miest na Zemi, v priemere tu prší len niekoľkokrát za 10 rokov. Nielen že je Aswán veľmi suchý, ale je aj jedným z najteplejších miest v Egypte. Teploty tu v lete zvyčajne dosahujú 40-50°C, v noci klesajú na 35°C. Najchladnejším mesiacom je január, kedy teploty zvyčajne cez deň dosahujú 25-27°C, v noci potom 15°C.

**ATACAMA** 1mm zrážok/rok - ***Atacama. To je jednoznačne najsuchšia púšť sveta! Ovšem ak neberieme do úvahu niektoré z oblastí Antarktídy. Púšť, ktorá sa rozkladá na väčšom území než by si väčšina z nás pri návšteve mohla myslieť. Konkrétne neuveriteľných 105 000 km².*** Okrem piesku tu človek nájde aj lagúnové polia, gejzíry a iné zaujímavosti, ktoré by ste možno v púšti prioritne nehľadali. Táto je však jedinečná, pretože miestami zasahuje až do výšok 4000 m.n.m., kde sa organizujú vysokohorské treky. Adrenalín zaručí aj druhá najaktívnejšia sopka sveta Llullaillaco vo výške až 6000 m.n.m.. Práve tu bola objavená jedna z najfascinujúcejších múmií Južnej Ameriky. Atacama svojou rozlohou zasahuje do časti Argentíny, Bolívie a malej časti severného Peru. Na jej území sa nachádzajú najúžasnejšie prírodné úkazy Južnej Ameriky, no nechýbajú ani jedny z top zaujímavostí ľudskej činnosti. Či už tie tisícročie staré v osade Tulor, alebo z modernej doby, ako napríklad liadkové bane v jej severnej časti, neďaleko mesta Iquique nachádzajúceho sa na pobreží. Oblasť liadkových baní je od roku 2005 pod právom pod patronátom UNESCO. Mesto Humberstone, ktoré kedysi z ťažby prosperovalo však dnes pôsobí ako Mesto duchov.