ATMOSFÉRA NAŠEJ ZEME SKRÝVA MNOŽSTVO ZAUJÍMAVOSTI. ČO STE O NEJ EŠTE NEVEDELI?

1. **Verte, neverte, ale obloha nad našimi hlavami je v skutočnosti purpurová, nie modrá. Ako svetlo vstupuje do atmosféry, častice vzduchu a vody ho absorbujú a znovu vydávajú svetlo, ktoré sa rozptyľuje smerom k našim očiam. Modrá zložka sa rozptyľuje intenzívnejšie ako červená. Myslíme si, že vidíme modrú oblohu namiesto purpurovej práve kvôli tomu, že naše oči viac vnímajú modrú farbu.**
2. Vždy vás zaujímalo čo spôsobuje na oblohe biele pruhy za lietadlom? Tieto biele čiary spôsobuje kondenzácia, ktorá vzniká, keď sa horúce a vlhké plyny z motora miešajú s chladnejším vonkajším vzduchom. Voda sa vyparuje a v zápätí mrzne a tak je možné ju na oblohe vidieť. Je to podobný jav, ako keď v zime vydýchnete do chladného vzduchu. Tenké a rýchlo miznúce čiary znamenajú, že vzduch v týchto výškach nie je taký vlhký. Hrubé čiary, ktoré na oblohe zotrvávajú dlho znamenajú vysokú vlhkosť a môžu znamenať, že búrka je už na ceste.
3. **Blesky majú v sebe toľko energie, že jediný z nich dokáže okamžite ohriať okolie až na 30 000 stupňov. Rýchle ohriatie vzduchu spôsobí jeho rapídne rozpínanie a následný výbuch a tlaková vlna sú pre nás známe ako hrom.**
4. Aurora Borealis a Aurora Australis (polárna žiara), ktorú je možné pozorovať vo vysokých severných a južných šírkach je spôsobovaná reakciou iónov v termosfére. Keď sa nabité častice zo slnka zrazia s molekulami vzduchu nad našimi pólmi, žiaria a tvoria prekrásnu svetelnú šou, ktorá je viditeľná zo Zeme i vesmíru.