**ZÁVEREČNÁ SPRÁVA K PROJEKTU INNOGY COMPANIUS**

NÁZOV PROJEKTU: „Svet povolaní v CVČ“

OPIS PROJEKTU:

V plánovanom projektovom období sme vykonali tieto aktivity na realizáciu projektu.

1. Nákup a objednanie športových potrieb do CVČ
2. Využitie hojdačiek, šmýkalky, látkového tunela pre najmenšie deti v Baby klube v záhrade CVČ, pre deti z Rómskeho klubu a deti triedy ŽS, ktorá prišla do CVČ stráviť dopoludnie. Tieto hracie prvky zostali v záhrade CVČ aj počas prázdnin pre verejnosť.
3. Usporiadanie podujatia **Svet povolaní** dňa 7.6. 2019 s bohatou účasťou 197 detí a rodičov. Na tomto podujatí sme zriadili šesť stanovíšť s povolaniami, kde si deti hravou formou mohli vyskúšať prácu dospelých v reálnych situáciách, zabaviť sa a naučiť sa nové veci, rozvíjať jemnú motoriku, v praxi využiť matematiku, či fyziku. Na stanovištiach nám dobrovoľne vo svojom voľnom čase pomáhali skutoční ľudia, ktorí sa týmto povolaniam naozaj venujú. U lekárky naberali vodu do injekčných striekačiek a pracovali so skutočným fonendoskopom, u kuchárky vážili múku na digitálnej váhe, podľa vône rozpoznávali koreniny, s elektrikárom zapájali elektrický obvod, u policajtov deti zažili skutočnú skúšku na prítomnosť alkoholu v dychu, profesionálny športovec deti trénoval. S pani poštárkou sa deti učili písať svoje adresy a lepiť známky na pohľadnice. Tí ktorí mali záujem o doručenie, ich pohľadnice putovali do poštovej schránky a boli skutočne doručené. Ďalej deti usporiadali balíky podľa váhy od najľahšieho po najťažší iba odhadom ich váhy, triedili listy podľa mesta alebo obce doručenia do listových prepážok. U policajtov si deti skúšali bezpečnostnú vestu, putá, prehliadli si policajné auto, poznávali dopravné značky, „fúkali“ – test na zistenie požitia alkoholu z dychu. S pánom elektrikárom p. Pinčákom zapájali elektrický obvod pomocou elektronickej hry zakúpenej z projektu a hry, ktorú nám poskytla pani Pohlyová, poznávali bezpečnostné symboly, náučné obrázky: v prípade, že je mokrá podlaha, nemanipulovať s elektrickými prístrojmi... atď. Pani Pohlyová tiež pomohla na stanovišti KUCHÁRKA – deti rozpoznávali koreniny podľa vône, vážili múku na digitálnej váhe, malé deti krájali plastové ovocie so suchým zipsom a „varili polievku“, každé dieťa si vyrobilo chuťovku: piškóty s lekvárom. Profesionálny športovec deti trénoval na našom multifunkčnom ihrisku: menšie deti: tréningový rebrík, preskoky cez kužele s tyčami, kotúle na žinienke, väčšie deti: florbal, basketbal, tenis, balančný disk. Umelci vytvárali letný pozdrav.
4. Usporiadanie 40. ročníka celomestského turistického podujatia **Gelnický Šľapajcug,** kde sa zúčastnilo 244 zapísaných účastníkov. Turisti za niekoľko hodín zdolali dlhú trasu 11km a deti krátku 5 km „Cestu rozprávkovým lesom“. V cieli tradične prebiehajú súťaže pre deti a dospelých (Hod vajcom, Preťahovanie lanom, Klinčikári). Vďaka projektu Innogy Companius sme zakúpené športové náradie využili v detských súťažiach. Okrem niekoľkých RETRO súťaží, ktoré boli absolvované na 1. ročníku Gelnického šľapajcugu napríklad hod polenom, triafanie loptičky do čižmy, súťaž v jedení koláča s mincami, skok vo vreci, chodúle sme pre deti prichystali Ninja prekážkovú dráhu, skákanie na skákacej tyči, Vodníkov – naberanie vody z potoka a napĺňanie vedierok, Triafačka – triafanie šišiek do čižmy a Catch net sada.
5. Po skončení školského roka sme v CVČ usporiadali dva prímestské tábory. V prvom športovom tábore od 8.-12.7. sme využili všetky športové náčinia počas športovej prípravy a hojdačky a šmýkalku vo voľnom čase pre 24 detí. Každá časť dňa sa niesla v znamení iného športu: Atletika, Bowling, Zápasenie, Tenis, Florbal, Badminton, Plávanie, Netradičné športy, Lezenie na lezeckej stene, Šípky. V druhom prímestskom tábore od 15.-19.7. prebiehal turistický tábor, v ktorom sme tieto náčinia využívali iba v čase oddychu.
6. August 2019 – na konci prázdnin v CVČ plánujeme jedno športové podujatie a jedno podujatie pre rodiny s deťmi, kde všetky nové športové náčinia budú dostupné pre deti na zábavu. Ďalej sa budú tieto potreby využívať podľa potreby v športových krúžkoch a v Baby klube, Otvorenom klube v ďalších nasledujúcich rokoch.

**SPLNENIE CIEĽA PROJEKTU**: Všetky plánované ciele projektu boli splnené a naďalej sa budú plniť (v záujmových útvaroch-ZÚ v budúcom školskom roku, v spolupráci s MŠ, ZŠ, ŠKD). Zakúpené športové potreby sú použiteľné na dlhé nasledujúce obdobie, sú lákavé pre deti, nové, farebné a preto aj zaujímavé. Cieľová skupina projektu bola dodržaná: zakúpené športové potreby využívali deti do 3 rokov v Baby klube, rómske deti v Otvorenom klube, verejnosť na podujatiach Svet povolaní a Gelnický šľapajcug, deti v 2 prímestských táboroch.

**HARMONOGRAM**:

Plánovaný časový harmonogram sme dodržali. Z dôvodu nedodania Koša na loptičky a taniere zo strany dodávateľa (produkt sa už nevyrába) sme dodatočne v mesiaci august dokúpili tenisové loptičky a detskú loptu, ktoré sa budú využívať na iných športových podujatiach v CVČ a v tenisovom ZÚ.

**ROZPOČET**:

Požadovaná suma z projektu 1000,- Eur

Schválená suma 600,- Eur

Vyčerpaná suma 600,37 Eur

Doklady v prílohe:

Dráčik 100,57 Eur

Naše škôlky 74,50 Eur

Nomiland 224, 20 Eur

Nomiland 52,40 Eur

Insportline 106,10 Eur

Rich Sport 40,10 Eur

Šmelková 2,50 Eur