Mgr. Miroslava Petríková, Jarná 6, 056 01 Gelnica

V Gelnici, 11. marec 2021

VEC: Žiadosť o prijatie do zamestnania

Obraciam sa na Vás so žiadosťou o prijatie na pracovnú pozíciu učiteľka anglického a nemeckého jazyka na 1. a 2. stupni ZŠ v Prakovciach.

Mám 13 ročnú prax vo výučbe anglického a nemeckého jazyka detí MŠ, ZŠ a SŠ v CVČ v Gelnici. Aj napriek práci v záujmových útvaroch som viedla výučbu cudzích jazykov rovnakou formou a metódami ako v ZŠ. Avšak mojou prioritou je rozvíjať najmä komunikatívne zručnosti žiakov v oboch jazykoch, preto sa v čo najväčšej miere snažím viesť hodiny cudzích jazykov v cieľovom jazyku, čo považujem za moju výhodu.

V prílohe Vám zasielam môj životopis. Za posúdenie mojej žiadosti vopred ďakujem.

S pozdravom

V Gelnici, 5. máj 2021

Vážený pán riaditeľ,

obraciam sa na Vás so žiadosťou o prijatie na pracovnú pozíciu učiteľka anglického a nemeckého jazyka na Gymnáziu v Gelnici.

Mám 13 ročnú prax vo výučbe anglického a nemeckého jazyka detí MŠ, ZŠ a SŠ v Centre voľného času v Gelnici. Aj napriek práci v záujmových útvaroch som viedla výučbu cudzích jazykov rovnakou formou a metódami ako v ZŠ a SŠ. Avšak mojou prioritou je rozvíjať najmä komunikatívne zručnosti žiakov v oboch jazykoch, preto sa v čo najväčšej miere snažím viesť hodiny cudzích jazykov v cieľovom jazyku, čo považujem za moju výhodu. Veľkou výzvou pre mňa je bilingválna forma vyučovania anglického jazyka.

Rada by som do Vášho kolektívu prispela svojou flexibilitou, nekonfliktnou povahou a kreativitou. Tiež by som rada spolupracovala na organizácii podujatí, výmenných projektov pre mládež alebo na realizácii grantových projektov pre Vaše Gymnázium.

Na V prílohe Vám zasielam môj životopis. Za posúdenie mojej žiadosti vopred ďakujem.

S pozdravom

Mgr. Miroslava Petríková