**Rada školy pri Gymnáziu, SNP 1, 056 01 Gelnica**

**Zápisnica**

**zo zasadnutia Rady školy dňa 13.10.2018**

**Prítomní:** podľa prezenčnej listiny

**Neprítomní:** ospravedlnení z pracovných dôvodov

**Hostia:** RNDr. Dušan Andraško

**Program:** *1. Otvorenie*

*2. Oboznámenie s hodnotiacou správou o výchovno – vzdelávacej činnosti, jej*

*výsledkoch a podmienkach školy za šk. rok 2015/2016*

*3. Diskusia, rôzne*

*4. Záver*

**1. Otvorenie**: Zasadnutie otvorila predsedníčka Rady školy Mgr. Ivana Richnavská a oboznámila prítomných s programom zasadnutia, ktorý prítomní prijali.

**2.** V tomto bode vyzvala predsedníčka RŠ pána riaditeľa RNDr. Dušana Andraška, aby oboznámil členov RŠ s hodnotiacou správou o výchovno – vzdelávacej činnosti, jej výsledkoch a podmienkach školy za šk. rok 2015/2016. V úvode pán riaditeľ priblížil výsledok SWOT analýzy, kde vyzdvihol silné stránky školy (*Spolupráca s VŠ v Košiciach v oblasti vyučovania prírodovedných predmetov, Skúsenosti pedagogických zamestnancov s organizáciou IKT kurzov a workshopov pre verejnosť (Burza SŠ, Deň otvorených dverí,..*

*Individuálny prístup k študentom, škola priateľská k žiakom, Zlepšenie vybavenia didaktickou technikou v rámci prírodovedných predmetov vďaka projektu z ESF)*a poukázal aj na slabé stránky školy, ku ktorým patrí *napr. Menšia možnosť voľby maturitných voliteľných predmetov v poslednom ročníku štúdia (menej študentov = menej otvorených skupín.* Z príležitostí školy boli spomenuté tieto: *Udržať tradíciu osemročného štúdia aj v ďalších rokoch, Sledovať nové výzvy na projekty podporené z ESF a zapojiť sa do menších projektov, grantov, Získať iného partnera na realizáciu bilaterálneho projektu v ANJ, Zapojiť sociálnych partnerov z regiónu do spolupráce ...*

Pri oboznámení s hodnotiacou správou informoval pán riaditeľ členov RŠ aj s novou formou prijímania žiakov na gymnázium, resp. o možnosti zúčastniť sa tzv. prijímacej skúšky „na neostro“, kedy si mohli žiaci vyskúšať ako taká prijímacia skúška prebieha, študenti si túto možnosť veľmi pochvaľovali.

V školskom roku 2015/2016 bolo na našej škole 151 študentov (7 tried). Z uvedeného počtu bolo 75 dievčat. V uvedenom školskom roku na gymnázium prestúpilo 7 žiakov z inej školy a 4 žiaci prestúpili na inú školu. Do prvého ročníka bolo k 15. 9. 2016 prijatých 23 žiakov (4 – ročné štúdium) a 17 žiakov (8 – ročné štúdium).

Priemerný prospech za školu v šk. roku 2015/2016 bol 1,69, čo je porovnateľné s rokom 2014/2015 (1,68). Priemerný počet vymeškaných hodín na žiaka za školu bol 109,64 , z toho priemerný počet ospravedlnených hodín na žiaka bol 109,34 hodín (0,30 priemerný počet neospravedlnených hodín na žiaka za školu).

V externej forme maturitnej skúšky dosiahli žiaci z jednotlivých predmetov takéto výsledky:

Riadny termín:

|  |  |  |  |
| --- | --- | --- | --- |
| **Predmet** | **Počet žiakov** | **Percento** | **Percentil** |
| **Anglický jazyk B2** | 41 | 48,31 | 5,00 |
| **Slovenský jazyk a literatúra** | 41 | 57,40 | 67,80 |
| **Matematika** | 12 | 86,65 | NÚCEM nestanovil pre malý počet študentov |

Mimoriadny termín (september 2016)

|  |  |  |  |
| --- | --- | --- | --- |
| **Predmet** | **Počet žiakov** | **Percento** | **Percentil** |
| **Anglický jazyk B2** | 3 | 26,67 | NÚCEM nestanovuje |

**6.3 Interná časť MS**

**- písomná forma - riadny termín (marec, máj 2016)**

|  |  |  |
| --- | --- | --- |
| **Predmet** | **Počet žiakov** | **Hodnotenie** |
| **Anglický jazyk B2** | 41 | 56,22 % |
| **Slovenský jazyk a literatúra** | 41 | 69,33 % |

**- písomná forma - mimoriadny termín (september 2016)**

|  |  |  |
| --- | --- | --- |
| **Predmet** | **Počet žiakov** | **Hodnotenie** |
| **Anglický jazyk B2** | 1 | 30,00 % |

**6.4 Interná časť MS**

**- ústna časť - riadny termín (marec, máj 2016)**

|  |  |  |  |  |  |  |
| --- | --- | --- | --- | --- | --- | --- |
| **Maturitný predmet** | **Počet žiakov s prospechom 1** | **Počet žiakov s prospechom 2** | **Počet žiakov s prospechom 3** | **Počet žiakov s prospechom 4** | **Počet žiakov s prospechom 5** | **Priemerná známka** |
| **Slovenský jazyk a literatúra** | 19 | 11 | 11 | 0 | 0 | 1,80 |
| **Anglický jazyk B2** | 13 | 14 | 11 | 3 | 0 | 2,10 |
| **Matematika** | 7 | 4 | 1 | 0 | 0 | 1,50 |
| **Geografia** | 4 | 2 | 2 | 2 | 0 | 2,20 |
| **Chémia** | 4 | 0 | 2 | 0 | 0 | 1,67 |
| **Biológia** | 6 | 4 | 4 | 3 | 0 | 2,24 |
| **Dejepis** | 1 | 1 | 0 | 0 | 0 | 1,50 |
| **Občianska náuka** | 14 | 8 | 0 | 0 | 0 | 1,36 |
| **Fyzika** | 5 | 4 | 2 | 0 | 0 | 1,73 |
| **Informatika** | 0 | 2 | 2 | 0 | 0 | 2,50 |

**- ústna časť - mimoriadny termín (september 2016)**

|  |  |  |  |  |  |  |
| --- | --- | --- | --- | --- | --- | --- |
| **Maturitný predmet** | **Počet žiakov s prospechom 1** | **Počet žiakov s prospechom 2** | **Počet žiakov s prospechom 3** | **Počet žiakov s prospechom 4** | **Počet žiakov s prospechom 5** | **Priemerná známka** |
| **Anglický jazyk B2** | 0 | 0 | 1 | 0 | 0 | 3,00 |

Riaditeľ školy oboznámil členov RŠ aj s údajmi o zamestnancoch ako aj s finančným zabezpečením školy (bližšie informácie – *Hodnotiaca správa o výchovno – vzdelávacej činnosti, jej výsledkoch a podmienkach školy za šk. rok 2015/2016*).

**3. Diskusia, rôzne:** V diskusii sa členovia RŠ bližšie zaujímali o stanovení počtu žiakov na gymnáziách v rámci Košického kraja. Ďalším veľmi podnetným bodom diskusie bol návrh p. Petríka a p. riaditeľa Andraška – otvorenie odbornej triedy technického charakteru na gymnáziu, čím by sa mohla do budúcna vyriešiť otázka malého počtu žiakov na škole.

**4. Záver:** Predsedníčka poďakovala prítomným za účasť a ukončila zasadnutie Rady školy.

V Gelnici, 13. 10. 2016 Mgr. Ivana Richnavská

predsedníčka RŠ pri Gymnáziu v Gelnici