**Rada školy pri Gymnáziu, SNP 1, Gelnica**

**Z Á P I S N I C A**

**z ustanovujúceho zasadnutia RŠ 2020-2024**

**27.11.2020**

**Miesto konania:** Gymnázium Gelnica, Učebňa informatiky

**Prítomní:** **podľa prezenčnej listiny** - kombinovanou formou:

* prezenčne (fyzicky) - 5 členov,
* online cez videokonferenciu Google Meet - 4 členovia.

**Neprítomní:** Ing. D. Tomaško, MBA, Ing. H. Kubová (ospravedlnení z pracovných dôvodov)

**Hostia:** RNDr. Dušan Andraško

**Program:** *1. Otvorenie*

*2. Oboznámenie s priebehom volieb do Rady školy (ďalej len „RŠ“)*

*3. Voľba predsedu a podpredsedu RŠ pre funkčné obdobie rokov 2020 -2024*

*4. Plán práce RŠ 2020/2021*

*5. Informácie o MS a prijímacom konaní*

*6. Diskusia, rôzne*

*7. Záver*

***1. Otvorenie***

Vzhľadom na voľbu predsedu a podpredsedu RŠ, ktorá bola predmetom až nadchádzajúceho bodu programu, zasadnutie otvoril a viedol riaditeľ školy RNDr. Dušan Andraško. Na úvod prijal od všetkých fyzicky prítomných členov RŠ *Vyhlásenie návštevníka školy o bezinfekčnosti* a zároveň udelil súhlas so vstupom členov RŠ ako cudzích osôb do budovy školy. V ďalšom kroku privítal všetkých prítomných a predstavil zloženie Rady školy pre roky 2020-2024. Následne prečítal *Usmernenie k postupu škôl a školských zariadení pri realizácii výchovno-vzdelávacieho procesu počas mimoriadnej situácie v súvislosti s ochorením COVID-19* publikovaného Ministerstvom školstva, vedy, výskumu a športu SR dňa 29.09.2020. Na základe tohto usmernenia ministerstvo odporúča realizovať zasadnutia rád škôl len dištančnou formou. Keďže sa však viacerí členovia RŠ v procese prípravy zasadnutia oznámili riaditeľovi školy technické prekážky pre účasť na online rokovaní, rozhodol sa riaditeľ po konzultácii s viacerými členmi RŠ umožniť kombinované zasadnutie.

Na návrh jedného z prítomných členov riaditeľ postupne zúčastnených po jednom požiadal o vyjadrenie súhlasu/nesúhlasu, prípadne o pripomienky k zvolenému spôsobu zasadnutia Rady školy. Všetci súhlasili a nepredniesli žiadne pripomienky. Týmto spôsobom bolo hlasmi všetkých prítomných členov RŠ schválený návrh, že z dôvodu mimoriadnej situácie spôsobenej pandémiou COVID-19 bude toto **úvodné zasadnutie v kombinovanej forme rokovania (prezenčne/online)** **považované za platné** pri prítomnosti nadpolovičnej väčšiny členov a všetky potrebné hlasovania budú považované za platné. Takisto sa dohodli, že fyzicky prítomní členovia svojim podpisom na prezenčnej listine potvrdzujú prítomnosť online členov na rokovaní a priebeh volieb.

Na základe predchádzajúceho hlasovania riaditeľ skonštatoval, že RŠ je uznášaniaschopná. Ďalej oboznámil členov RŠ s programom zasadnutia, ktorý prítomní prijali.

**2. *Oboznámenie s priebehom volieb do RŠ***

Riaditeľ školy oboznámil prítomných s priebehom a výsledkami volieb jednotlivých členov Rady školy. Všetky voľby boli tajné a prebehli v súlade so zákonom č. 596/2003 Z. z. v znení neskorších predpisov a Nariadenia vlády SE č. 291/2004 Z. z. Voľby zástupcov žiakov, pedagogických aj nepedagogických zamestnancov prebehli dňa 30. 9. 2020. Voľba zástupcov rodičov do Rady školy prebehla v dvoch kolách dňa 2.10.2020 za prísne hygienických podmienkach pred budovou školy.

Dvaja zástupcovia zriaďovateľa boli delegovaní *Uznesením Zastupiteľstva KSK č. 372/2020* z 15.05.2020 v súlade so spôsobom delegovania zástupcov zriaďovateľa do rád škôl a šk. zariadení (*Uznesenie č. 602/2009 z 23. Zastupiteľstva KSK*) a ďalší dvaja zástupcovia boli delegovaní predsedom KSK. Oznámenie delegovaných zástupcov zriaďovateľa v rade školy č. 6587/2020/OSK-36768 bolo doručené škole dňa 27.10.2020.

**Výsledky volieb do RŠ:**

**Za pedagogických zamestnancov školy:**

* 1. **RNDr. Lenka Škarbeková 7 hlasov**
  2. **Mgr. Kristína Vargová 6 hlasov**

*(ostatní 3 kandidáti získali menej ako 6 hlasov)*

**Za nepedagogických zamestnancov školy:**

1. **Peter Zvirinský 7 hlasov**

*(ostatní 7 kandidáti získali 1 alebo ani jeden hlas)*

**Za žiakov školy:**

1. **Daniel Blahovský, I.A 34 hlasov**

*(ostatní 6 kandidáti získali menej ako 25 hlasov)*

**Za rodičov žiakov školy v II. kole:**

1. **Ing. Anna Tomagová 22 hlasov**
2. **Ing. Ivan Vaškovič 19 hlasov**
3. **Ing. Martina Smoradová 17 hlasov**

*(v I. kole nebol dostatočný počet prítomných voličov, preto bolo vyhlásené II. kolo volieb, ostatní 3 kandidáti získali menej ako 17 hlasov)*

**Delegovaní členovia do RŠ za KSK, Nám. Maratónu mieru 1, 042 66 Košice:**

1. **Ing. Igor Petrik,** poslanec Zastupiteľstva KSK
2. **Ing. Dušan Tomaško, MBA.,** poslanec Zastupiteľstva KSK
3. **PhDr. Anna Heribanová,** Úrad KSK, Oddelenie organizačné, protokolu a zahraničných vzťahov
4. **Ing. Henrieta Kubová** – Úrad KSK, Odbor školstva

**Mená a priezviská členov RŠ, kontaktný email** *:*

1. RNDr. Lenka Škarbeková, [skarbekova.gymgl@gmail.com](mailto:skarbekova.gymgl@gmail.com)
2. Mgr. Kristína Vargová, [vargova.gymgl@gmail.com](mailto:vargova.gymgl@gmail.com)
3. Peter Zvirinský, [peterzvirinsky88@gmail.com](mailto:peterzvirinsky88@gmail.com)
4. Daniel Blahovský, [danielblahovsky@gmail.com](mailto:danielblahovsky@gmail.com)
5. Ing. Anna Tomagová, [anka.news@gmail.com](mailto:anka.news@gmail.com)
6. Ing. Ivan Vaškovič, [ajvagelnica@gmail.com](mailto:ajvagelnica@gmail.com)
7. Ing. Martina Smoradová, [smoradova.martinka@gmail.com](mailto:smoradova.martinka@gmail.com)
8. Ing. Igor Petrik, [starosta@margecany.sk](mailto:starosta@margecany.sk)
9. Ing. Dušan Tomaško, MBA, [primator@gelnica.sk](mailto:primator@gelnica.sk)
10. Ing. Henrieta Kubová, [henrieta.kubova@vucke.sk](mailto:henrieta.kubova@vucke.sk)
11. PhDr. Anna Heribanová, [anna.heribanova@vucke.sk](mailto:anna.heribanova@vucke.sk)

**3. *Voľba predsedu a podpredsedu Rady školy pre funkčné obdobie rokov 2020 -2024***

Po oboznámení zúčastnených s výsledkami volieb členov sa zúčastnení po vzájomnej diskusii dohodli na výbere kandidátov na predsedu a podpredsedu RŠ pričom všetci členovia RŠ boli oslovení, či by prijali nomináciu do týchto volieb. Následne si odsúhlasili verejnú formu hlasovania. Do funkcie predsedu RŠ bol navrhnutý Ing. I. Vaškovič. Následne sa uskutočnilo verejné hlasovanie, v ktorom z 9 prítomných bolo 9 hlasov ZA, 0 hlasov PROTI a 0 členov sa zdržalo hlasovania.

Do funkcie podpredsedníčky RŠ bola nominovaná RNDr. L. Škarbeková. V následnom verejnom hlasovaní bolo z 9 prítomných 8 hlasov ZA, 0 hlasov PROTI a 1 člen sa zdržal hlasovania.

**Meno a priezvisko zvoleného predsedu Rady školy:**

Ing. Ivan Vaškovič

**Meno a priezvisko zvoleného podpredsedu Rady školy:**

RNDr. Lenka Škarbeková

***4. Plán práce RŠ 2020/2021***

Riaditeľ školy oboznámil prítomných s približným plánom stretnutí Rady školy v aktuálnom školskom roku podľa harmonogramu s týmto pripravovaným programom:

1. **Zasadnutie august/september (neuskutočnilo sa)**
   * Prerokovanie zmien v ŠkVP,
   * Pedag.-organizačné a materiálno-technické zabezpečenie šk. roka
2. **Zasadnutie – október** 
   * Prerokovanie Hodnotiacej správy školy za šk. rok 2019/2020
   * Informácie o priebehu MS za predchádzajúci šk. rok
3. **Zasadnutie – január/február** 
   * Kritériá prijatia žiakov na ďalší šk. rok 2021/2022
4. **Zasadnutie – máj**
   * Hospodárska správa za predchádzajúci kalendárny rok 2020
   * Rozpočet na aktuálny kalendárny rok 2021
   * Plány výkonov na šk. rok 2022/2023

***5. Informácie o MS a prijímacom konaní***

Riaditeľ školy oboznámil členov RŠ o dôležitých skutočnostiach k priebehu minulého školského roka. Skonštatoval nerealizovanie maturitných skúšok, ani externej ani internej časti a ozrejmil spôsob hodnotenia a výpočtu známok z maturitných predmetov v prípade 19-tich končiacich študentov. S vypočítanou známkou každý študent súhlasil, teda nebolo nutné zvolávať maturitnú komisiu na ústne preskúšanie. Riaditeľ skonštatoval ako veľmi náročný postup a priebeh v prípade prijímacieho konania žiakov pre školský rok 2020/21. Za pozitívum zhodnotil okrem vytvorenia 1. A triedy, ktorá spojením kvarty a nových uchádzačov umožnila prijať aj ďalších žiakov so záujmom o štúdium na našom gymnáziu, otvorenie súčasnej triedy OGY I.O s počtom žiakov 13.

Riaditeľ školy informoval zúčastnených aj o podanom návrhu pre otvorenie 1. ročníka v školskom roku 2021/2022, kde žiadal otvorenie týchto tried:

* 7902J gymnázium (štvorročné štúdium) - 1 trieda s počtom žiakov 20.
* 7902J gymnázium (osemročné štúdium) - 1 trieda s počtom žiakov 17.

Po prerokovaní bolo KSK Košice navrhnutých 19 žiakov do prvého ročníka a Okresným úradom – Odborom školstva, Zádielska 1, Košice určených 17 žiakov do prímy OGY. K schválenému počtu 19 žiakov do 1.ročníka už riaditeľ nepodával odvolanie. Skonštatoval, že niektorým školám (napr. v Trebišove, Michalovciach) nebolo schválené otvorenie triedy OGY, pravdepodobne z dôvodu, že sa im nepodarilo tieto triedy pre tento školský rok otvoriť.

***5. Diskusia, rôzne:***

Zúčastnení diskutovali o vhodnosti tradičných stretnutí zasadnutí v štvrtky o 16:00 hod. , tradičné termíny považujú členovia za vhodné. Za vhodné boli všetkými prítomnými považované pozmeňujúce návrhy k Štatútu Rady školy zakomponovaním možnosti hlasovania jej členov e-mailovou formou (PER ROLLAM) a vzhľadom na pracovnú vyťaženosť členov tiež zúčastňovanie sa zasadnutí online formou prostredníctvom videokonferencií aj mimo mimoriadnych okolností. O uvedených zmenách Štatútu Rady školy sa bude hlasovať na nasledujúcom zasadnutí.

***6. Záver:***

Novozvolený predseda p. Ing. Vaškovič poďakoval prítomným za účasť a ukončil zasadnutie Rady školy. Nasledujúce stretnutie podľa plánu stretnutí RŠ by malo prebehnúť v januári/februári 2021. S predneseným uznesením zasadnutia RŠ všetci prítomní jednohlasne súhlasili a bez pripomienok ho prijali.

***Uznesenie:***

Rada školy sa hlasmi všetkých prítomných členov uzniesla na nasledujúcom uznesení:

1. Riaditeľ školy oboznámil členov Rady školy s priebehom volieb a spôsobom ustanovenia nových členov delegovaním a akceptuje celkový priebeh procesu ustanovenia.
2. Rada školy zvolila väčšinou hlasov prítomných členov vo verejnom hlasovaní za predsedu Ing. Ivana Vaškoviča (zástupca rodičov) a za podpredsedníčku RNDr. Lenku Škarbekovú (zástupca pedagogických zamestnancov).
3. Rada školy sa prerokovala informácie riaditeľa školy týkajúce sa priebehu Maturitných skúšok 2020, Prijímacieho konania 2020/2021, Plánu výkonov na šk. rok 2021/2020 a berie tieto informácie na vedomie.

***Prílohy:***

1. Prezenčná listina z voľby členov Rady školy z pedagogických zamestnancov školy (1 kópia)
2. Prezenčná listina z voľby členov Rady školy z ostatných zamestnancov školy (1 kópia)
3. Prezenčná listina z voľby členov Rady školy z rodičov žiakov školy (7 kópií)
4. Prezenčná listina z voľby členov Rady školy zo žiakov školy (7 kópií)
5. Dokumentácia o voľbe členov do Rady školy – zápisnice z volieb (4 kópie)
6. Dokumentácia o delegovaní členov do Rady školy – oznámenie KSK (1 kópia)

Zápisnicu vyhotovila: RNDr. Lenka Škarbeková .............................................

podpredsedníčka RŠ podpis

Zápisnicu overil: Ing. Ivan Vaškovič .............................................

predseda RŠ podpis

V Gelnici dňa 02.12.2020

Za zriaďovateľa: ................................... odtlačok pečiatky ............................................

podpis

V ................................ dňa............................