**Rada školy pri Gymnáziu, SNP 1, 056 01 Gelnica**

**Zápisnica**

**zo zasadnutia Rady školy dňa 27. 11. 2020**

**Prítomní:** podľa prezenčnej listiny, kombinovanou formou prezenčne (5 členov prítomných fyzicky) a cez videokonferenciu Google Meet (online 4 členovia)

**Neprítomní:** ospravedlnení z pracovných dôvodov

**Hostia:** RNDr. Dušan Andraško

**Program:** *1. Otvorenie*

*2.Voľba predsedu a podpredsedu Rady školy pre funkčné obd.rokov 2020 -2024*

*3. Oboznámenie s  ..................*

*4. Prijímacie konanie a plán výkonov*

*5. Diskusia, rôzne*

*6. Záver*

***1. Otvorenie***

Vzhľadom na voľbu predsedu a podpredsedu Rady školy, ktorá bola predmetom až nadchádzajúceho bodu programu, zasadnutie otvoril riaditeľ školy RNDr. Dušan Andraško, ktorý oboznámil prítomných s kombinovanou formou stretnutia z dôvodu epidemiologickej situácie a z nej vyplývajúcich odporúčaní pre dištančnú formu realizácie zasadnutí Rady školy.

Riaditeľ školy predstavil zloženie a zástupcov Rady školy pre roky 2020-2040 a oboznámil s programom zasadnutia, ktorý prítomní prijali. Verejne sa zúčastnených opýtal na vyjadrenie súhlasu/nesúhlasu, prípadne na pripomienky k zvolenému spôsobu zasadnutia Rady školy. Všetci účastníci súhlasili s kombinovaným a individuálne zvoleným spôsobom účasti zástupcov na zasadnutí a nikto nemal žiadne pripomienky.

**2. *Voľba predsedu a podpredsedu Rady školy pre funkčné obd.rokov 2020 -2024***

Riaditeľ školy oboznámil prítomných o priebehu a výsledkoch tajných volieb jednotlivých členov Rady školy. Zástupcom žiakov sa po uskutočnení volieb dňa 30. 9. 2020 realizovaných na triednických hodinách stal D. Blahovský (1.A). Rovnako, dňa 30. 9. 2020 prebehli aj voľby zástupcov pedagogických a nepedagogických zamestnancov. Na základe najvyššieho počtu hlasov Pedagogickej rady sa zástupcami stali RNDr. L. Škarbeková a Mgr. K. Vargová. Zástupcom RŠ za nepedagogických zamestnancov sa stal pán školník P. Zvirinský. Voľba zástupcov rodičov do Rady školy v dvoch kolách prebehla 2.10.2020. V prísne hygienických podmienkach volilo 39 zákonných zástupcov rodičov a najvyšší počet hlasov podľa poradia získali p. Ing. A. Tomagová, Ing. I. Vaškovič a p. Ing. M. Smoradová. Za zriaďovateľa boli do Rady školy zvolení p. Ing. D. Tomaško MBA., p. Ing. I. Petrík a mimo poslancov p. Ing. H. Kubová a p. Ing. A. Heribanová.

Po oboznámení zúčastnených s výsledkami volieb členov sa zúčastnení bez akýchkoľvek námietok jednohlasne dohodli na výbere predsedu a podpredsedu bez predchádzajúceho hlasovania. Najprv boli oslovení všetci členovia pre predbežné zistenie prípadných dôvodov, pre ktoré by nemohli/nechceli byť delegovaní. Predsedom RŠ sa jednohlasne s počtom 9 hlasov – všetkých členov stal Ing. I. Vaškovič. Podpredsedníčkou RŠ sa stala RNDr. L. Škarbeková s počtom hlasov 8.

Riaditeľ školy oboznámil prítomných s plánovanými stretnutiami Rady školy v školskom roku 2020/21 podľa harmonogramu:

1. Zasadnutie august/september
2. Zasadnutie – október
3. Zasadnutie – január/zač. februára
4. Zasadnutie - máj

***3. Oboznámenie s.................***

Riaditeľ školy oboznámil členov RŠ o dôležitých skutočnostiach k priebehu minulého školského roka. Skonštatoval nerealizovanie maturitných skúšok, ani externej ani internej časti a ozrejmil spôsob hodnotenia a výpočtu známok z maturitných predmetov v prípade 19.-tich končiacich študentov. S vypočítanou známkou každý študent súhlasil, teda nebolo nutné zvolávať maturitnú komisiu na ústne preskúšanie. Riaditeľ skonštatoval ako veľmi náročný postup a priebeh v prípade prijímacieho konania žiakov pre školský rok 2020/21. Za pozitívum zhodnotil okrem vytvorenia 1. A triedy, ktorá spojením kvarty a nových uchádzačov umožnila prijať aj ďalších žiakov so záujmom o štúdium na našom gymnáziu, otvorenie súčasnej triedy OGY I.O s počtom žiakov 13.

***4.Prijímacie konanie a plán výkonov***

Riaditeľ školy informoval zúčastnených aj s podaným návrhom pre otvorenie 1.ročníka v školskom roku 2021/22, kde žiadal otvorenie triedy s počtom žiakov 20. Po prerokovaní bolo schválených 19 žiakov do prvého ročníka a 17 žiakov do primy OGY. K schválenému počtu 19 žiakov do 1.ročníka už nepodával odvolanie. Skonštatoval, že niektorým školám (pr. v Trebišove, Michalovciach) nebolo schválené otvorenie triedy OGY, pravdepodobne z dôvodu, že sa im nepodarilo tieto triedy pre tento školský rok otvoriť.

***5. Diskusia, rôzne:***

Zúčastnení diskutovali o vhodnosti tradičných stretnutí zasadnutí v štvrtky o 16:00 hod. , tradičné termíny považujú členovia za vhodné. Za vhodné boli všetkými prítomnými považované pozmeňujúce návrhy k Štatútu Rady školy zakomponovaním možnosti hlasovania jej členov e-mailovou formou (PER ROLLAM) a vzhľadom na pracovnú vyťaženosť členov tiež zúčastňovanie sa zasadnutí online formou prostredníctvom videokonferencií aj mimo mimoriadnych okolností.

***6. Záver:***

Novozvolený predseda p.Ing. Vaškovič poďakoval prítomným za účasť a ukončil zasadnutie Rady školy. Nasledujúce stretnutie podľa plánu stretnutí RŠ by malo prebehnúť v januári/februári 2021. S predneseným uznesením zasadnutia RŠ všetci prítomní jednohlasne súhlasili a bez pripomienok ho prijali.

V Gelnici, 27. 11. 2020 RNDr. Lenka Škarbeková

podpredsedníčka RŠ pri Gymnáziu v Gelnici