**Ústava Slovenskej republiky**

**( Referát )**

Základná definícia Ústavy Slovenskej republiky(č. 460/1992 Zb.) hovorí ako o najvyššom základnom zákone krajiny, najvýznamnejšom dokumente, ktorý má právnu silu.

Ústava Slovenskej republiky bola prijatá a podpísaná 3.9.1992 (so 114 hlasmi poslancov) v Rytierskej sieni na Bratislavskom hrade. Jej výklad a kontrolu, či je dodržiavaná, má na starosti [Ústavný súd Slovenskej republiky](http://sk.wikipedia.org/wiki/%C3%9Astavn%C3%BD_s%C3%BAd_Slovenskej_republiky). Novelizovaná bola už osemkrát a to [ústavnými zákonmi](http://sk.wikipedia.org/wiki/%C3%9Astavn%C3%BD_z%C3%A1kon) č. 244/1998 Z.z., 9/1999 Z.z., 90/2001 Z.z., 140/2004 Z.z. a 323/2004 Z.z., 463/2005 Z.z., 92/2006 Z.z. a 210/2006 Z.z. Do platnosti bola uvedená 1.1.1993, teda v deň vzniku Slovenskej republiky..

**Ďalšie charakteristiky Ústavy SR:**

Ústava môže byť charakterizovaná ako písaná, rigidná, právna, unitaristická, republikánska a demokratická.

Je ústavou písanou, pretože sa skladá z viacerých [ústavných zákonov](http://sk.wikipedia.org/wiki/%C3%9Astavn%C3%BD_z%C3%A1kon), ktoré na seba vecne a časovo nadväzujú.

Rigidnou je preto, že na jej prijatie či zmenu je potrebný súhlas trojpätinovej väčšiny všetkých poslancov [NR SR](http://sk.wikipedia.org/wiki/NR_SR) (na rozdiel od nadpolovičnej väčšiny prítomných poslancov potrebných na prijatie obyčajného zákona).

Právnou ústavou je preto, že sa v [Slovenskej republike](http://sk.wikipedia.org/wiki/Slovensk%C3%A1_republika) aj skutočne uplatňuje a skutočný právny stav zodpovedá ústave.

Unitaristický charakter je vyjadrený v čl. 3 ods. 1, ktorý ustanovuje, že *územie Slovenskej republiky je jednotné a nedeliteľné*.

[Demokratický](http://sk.wikipedia.org/wiki/Demokracia) charakter je upravený najmä v čl. 1 a čl. 2 (*Štátna moc pochádza od občanov, ktorí ju vykonávajú prostredníctvom svojich volených zástupcov alebo priamo.*).

[Republikánsky](http://sk.wikipedia.org/wiki/Republika) charakter je vyjadrený najmä tým, že v čl. 101 ustanovuje, že *hlavou Slovenskej republiky je prezident*.

Nasledujúce charakteristiky sú zahrnuté v čl. 1 ods. 1, ktorý charakterizuje [Slovenskú republiku](http://sk.wikipedia.org/wiki/Slovensk%C3%A1_republika) *ako zvrchovaný, demokratický a právny štát, ktorý sa neviaže na nijakú ideológiu ani náboženstvo*. Zvrchovanosť, či suverenita štátu v podstate znamená, že štátna moc je nezávislá od akejkoľvek inej moci, tak vo vnútri štátu ako aj mimo neho. Pojem [právneho štátu](http://sk.wikipedia.org/wiki/Pr%C3%A1vny_%C5%A1t%C3%A1t) obsahuje najmä chápanie ústavy ako právneho základu [štátu](http://sk.wikipedia.org/wiki/%C5%A0t%C3%A1t), ktorým je viazaná všetka [štátna moc](http://sk.wikipedia.org/wiki/%C5%A0t%C3%A1tna_moc). Zdôraznené to je najmä v čl. 2 ods. 2: *Štátne orgány môžu konať iba na základe ústavy, v jej medziach a v rozsahu a spôsobom, ktorý ustanoví zákon.* Ďalším princípom právneho štátu je [deľba moci](http://sk.wikipedia.org/wiki/De%C4%BEba_moci), ktorý je v našej ústave formálne vyjadrený aj rozdelením [zákonodarnej](http://sk.wikipedia.org/wiki/Z%C3%A1konodarn%C3%A1_moc), [výkonnej](http://sk.wikipedia.org/wiki/V%C3%BDkonn%C3%A1_moc) a [súdnej moci](http://sk.wikipedia.org/wiki/S%C3%BAdna_moc) do piatej, šiestej a siedmej hlavy.

**Systematika ústavy Slovenskej republiky:**

Text Ústavy Slovenskej republiky je rozčlenený na hlavy, oddiely, články, odseky a písmená. Skladá sa z [preambuly](http://sk.wikipedia.org/wiki/Preambula) a deviatich hláv. Niektoré hlavy sú ďalej rozdelené do oddielov. Tie sa členia na články (1 až 156), pričom každý článok sa ešte môže (ale nemusí) členiť na odseky a/alebo písmená.

* Preambula
* Prvá hlava
  + Prvý oddiel - Základné ustanovenia *(čl. 1 až čl. 7a)*
  + Druhý oddiel - Štátne symboly *(čl. 8 a čl. 9)*
  + Tretí oddiel - Hlavné mesto Slovenskej republiky *(čl. 10)*
* Druhá hlava - Základné práva a slobody
  + Prvý oddiel - všeobecné ustanovenia *(čl. 11 až čl. 13)*
  + Druhý oddiel - Základné ľudské práva a slobody *(čl. 14 až čl. 25)*
  + Tretí oddiel - Politické práva *(čl. 26 - čl. 32)*
  + Štvrtý oddiel - Práva národnostných menšín a etnických skupín *(čl. 33 a čl. 34)*
  + Piaty oddiel - Hospodárske, sociálne a kultúrne práva *(čl. 35 až čl. 43)*
  + Šiesty oddiel - Právo na ochranu životného prostredia a kultúrneho dedičstva *(čl. 44 a čl. 45)*
  + Siedmy oddiel - Právo na súdnu a inú právnu ochranu *(čl. 46 až čl. 50)*
  + Ôsmy oddiel - Spoločné ustanovenia k prvej a druhej hlave *(čl. 51 až čl. 53)*
* Tretia hlava
  + Prvý oddiel - Hospodárstvo Slovenskej republiky *(čl. 55 až čl. 59)*
  + Druhý oddiel - Najvyšší kontrolný úrad Slovenskej republiky *(čl. 60 až čl. 63)*
* Štvrtá hlava - Územná samospráva *(čl. 64 až čl. 71)*
* Piata hlava - Zákonodarná moc
  + Prvý oddiel - Národná rada Slovenskej republiky *(čl. 72 až čl. 92)*
  + Druhý oddiel - Referendum *(čl. 93 až čl. 100)*
* Šiesta hlava - Výkonná moc
  + Prvý oddiel - Prezident Slovenskej republiky *(čl. 101 až čl. 107)*
  + Druhý oddiel - Vláda Slovenskej republiky *(čl. 108 až čl. 123)*
* Siedma hlava - Súdna moc
  + Prvý oddiel - Ústavný súd Slovenskej republiky *(čl. 124 až čl. 140)*
  + Druhý oddiel - Súdy Slovenskej republiky *(čl. 141 až čl. 148)*
* Ôsma hlava - Prokuratúra Slovenskej republiky a verejný ochranca práv
  + Prvý oddiel - Prokuratúra Slovenskej republiky *(čl. 149 až čl. 151)*
  + Druhý oddiel - Verejný ochranca práv *(čl. 151a)*
* Deviata hlava - Prechodné a záverečné ustanovenia *(čl. 152 až čl. 156)*

**Preambula: - úvod, slávnostné vyhlásenie**

-obsahuje základné myšlienky, z ktorých Ústava SR vychádza ( ciele, hodnoty, kde smeruje SR, filozofia Ústavy, Cyrilo-metodskú tradíciu = ideu štátu)

*„My národ slovenský, pamätajúc na politické a kultúrne dedičstvo svojich predkov a na stáročné skúsenosti zo zápasov o národné bytie a vlastnú štátnosť, v zmysle cyrilo-metodského duchovného dedičstva a historického odkazu Veľkej Moravy, vychádzajúc z prirodzeného práva národov na sebaurčenie, spoločne s príslušníkmi národnostných menšín a etnických skupín žijúcich na území Slovenskej republiky, v záujme trvalej mierovej spolupráce s ostatnými demokratickými štátmi, usilujúc sa o uplatňovanie demokratickej formy vlády, záruk slobodného života, rozvoja duchovnej kultúry a hospodárskej prosperity, teda my občania Slovenskej republiky uznášame sa prostredníctvom svojich zástupcov na tejto ústave:....“*

**Druhá hlava:**

ZÁKLADNÉ PRÁVA A SLOBODY – najrozsiahlejšia časť Ústavy SR, tvorí ju 8 oddielov:

1. **oddiel**: VŠEOBECNÉ USTANOVENIA - čl.12- ľudia sú si rovní v dôstojnosti i v právach -základné práva a slobody sú neodňateľné, neodcudziteľné, nepremlčateľné, nezrušiteľné- zaručujú sa úplne všetkým na území SR- nesmie byť spôsobená ujma na práve pre uplatňovanie svojich základných práv a slobôd čl.13- ako možno ukladať povinnosti
2. **oddiel**: ZÁKLADNÉ ĽUDSKÉ PRÁVA A SLOBODY - čl.14- každý má spôsobilosť na práva čl.15- právo na život, zákaz trestu smrti čl.16- nedotknuteľnosť osoby a súkromia čl.17- osobná sloboda ačl.18- nútené práce a služby čl.19- právo na zachovanie ľudskej dôstojnosti, osobnej cti, dobrej povesti a ochrana mena čl.20- právo na majetok čl.21- nedotknuteľnosť obydlia čl.22- listové tajomstvo čl.23- sloboda pohybu a pobytu čl.24- sloboda myslenia, svedomia, náboženského vyznania a viery čl.25- branná povinnosť
3. **oddiel**: POLITICKÉ PRÁVA čl.26- sloboda prejavu, právo na informácie, zákaz cenzúry čl.27- petičné právo čl.28- právo zhromažďovania čl.29- právo združovať sa čl.30- zúčastňovať sa na správe vecí verejných čl.31- ochrana slobodnej súťaže politických síl v demokratickej spoločnosti čl.32- právo postaviť sa na odpor proti neprávosti
4. **oddiel**: PRÁVA NÁRODNOSTNÝCH MENŠÍN A ETNICKÝCH SKUPÍN- príslušnosť nesmie byť nikomu na ujmu- výkon práv nesmie viesť k diskriminácii ostatného obyvateľstva
5. **oddiel**: HOSPODÁRSKE, SOCIÁLNE A KULTÚRNE PRÁVA čl.35- právo na prácu a na slobodnú voľbu povolania čl.36- právo na uspokojivé pracovné podmienky čl.37- odborové organizácia, právo na štrajk čl.38- ženy, mladiství a postihnutí- právo na osobitné pracovné podmienky čl.39- dôchodok, podpora v nezamestnanosti čl.40- právo na ochranu zdravia, čl.41- práva rodičov a detí čl.42- právo na vzdelanie čl.43- sloboda vedeckého bádania a umenia, o tvorivej činnosti a kultúrnom bohatstve
6. **oddiel:** PRÁVO NA OCHRANU ŽIVOTNÉHO PROSTREDIA A KULTÚRNEHO DEDIČSTVA čl.44- právo na priaznivé životné prostredie; povinnosti, čo s tým súvisia čl.45- právo na aktuálne informácie o životnom prostredí
7. **oddiel:** PRÁVO NA SÚDNU A INÚ PRÁVNU OCHRANU čl.46- právo na súd, právo na odškodné za nezákonné rozhodnutie súdu čl.47- právo odoprieť výpoveď (ak uškodí sebe a blízkym)- právo na právnu pomoc čl.48- právo na zákonného sudcu čl.50- prezumpcia neviny- právo odoprieť výpoveď- právo na obhajobu(obhajcu)
8. **oddiel**: SPOLOČNÉ USTANOVENIA-postavenie cudzincov, otázka azylu,…