**Úvaha/ výklad – cvičenie – 2.A**

***Tak často počúvam túto vetu z úst svojich rodičov, starých rodičov a často aj v škole!***

***Keď niekto urobí chybný krok, zvyčajne k nemu dostane pripomienku: ,,Každý je kováčom svojho šťastia!“***

***Ale keď sa zas niekomu niečo podarí alebo dosiahne úspech, ľudia to okorenia vetou: ,,Ten má ale šťastie!“***

***(1)Ako je to teda so šťastím? Môžeme si ho sami ukovať alebo sa nám primotá do cesty, kedy ono chce?***

***Môj pohľad na šťastie sa začína príbehom, vlastne predstavou kováča z dávnych čias. Mocný (2)chlapisko tlčie na nákove do žeravých kusov železa, pot mu steká po tvári a svaly na rukách (3)mocné ako oceľ sa vzpínajú od ťažkého kladiva. Dočervena rozpálené kúsky kovu získavajú tvár: krúžok, hák, podkova... Ako vidno, kováčska (4)robota nezaváňa pohodou ani zábavou. Je to riadna drina! Takáto je cesta ku šťastiu? Nestačilo by len zbierať podkovy, (5)podkovičky, štvorlístky, staré symboly šťastia a čakať, kedy sa šťastie zatúla ku mne?***

***Už teraz viem, že mňa veru sedieť a čakať na šťastie neláka. Ani zbierať podkovy, ktoré ktosi iný ukoval. Môj pohľad na šťastie pokračuje inou predstavou...***

**Úlohy:**

**1. K akému názoru dospel autor?**

1. Šťastie majú iba kováči a iní remeselníci.
2. Bez šťastia niet podkov, štvorlístkov.
3. Každý má svoje predstavy o šťastí.
4. **O svoje šťastie sa musí každý pričiniť sám.**

**2. Ktorá charakteristika vystihuje text? V texte ide o:**

1. rozprávanie o kováčovi,
2. opis kováča,
3. **uvažovanie o prísloví,**
4. informáciu o rodičoch.

**3. Pomenuj podčiarknuté umelecké prostriedky v texte** (1, 2, 3, 4, 5).

**rečnícka otázka – hyperbola – prirovnanie – metafora – zdrobnenina**

**4. Text je zo žánrového hľadiska úvaha**

**5. Koľko odsekov obsahuje ukážka? 6 odsekov**

**6. Posledná veta textu sa zo syntaktického hľadiska volá** **neukončená výpoveď**

**7. Príslovie Každý je kováčom svojho šťastia znamená: O svoje šťastie sa musíme**

**usilovať sami, svojou vlastnou snahou, snažením... nie vyčkávaním.**

**8. Expresívne slová, umelecké prostriedky sú vyjadrovacími prostriedkami:**

**a) úvahy** b) výkladu