**Kam zmizol úsmev?**

Piesne nám často dávajú dôvod zamyslieť sa. Inak to nie je ani v prípade piesne Úsmev od kapely Modus. Podľa slov piesne, úsmev nie je žiadna šifra. Ak je to ale naozaj tak, prečo niektorí ľudia úsmev nepoznajú? Skúsme sa rozhliadnuť vôkol seba. Čo asi uvidíme? Budeme vidieť úsmevy alebo práve naopak horké slzy? Dnešný svet je plný falošných úsmevov, a je smutné, že tých pravých je tak málo. Ľudia si neuvedomujú akú moc môže mať obyčajný úsmev darovaný, len tak, bez nároku na odmenu. Mnoho ľudí sa možno na svet usmieva, ale za týmito usmiatymi tvárami sa skrýva bolesť. Hovorí sa, že iba pravý priateľ dokáže vidieť slzy cez úsmev na perách. Ale je to naozaj tak? Čo ak sa len nepozeráme dostatočne pod povrch ostatných? Úsmev je vecou, ktorú môžeme dostať miliónkrát a dvojnásobne by sme ho mali rozdávať. Nikdy nevieme komu náš úsmev môže zlepšiť deň. Skrývať svoju bolesť za úsmev je možno šľachetné, avšak nikomu to nepomáha. Ostatní, by mali vedieť, že nám majú darovať úsmev, ale musíme im ukázať, že ho naozaj potrebujeme. A tak aj my všímajúc si smutné úsmevy, rozjasnime tváre týmto úprimným gestom. A prečo nie? Veď nás to nič nestojí a zlepšíme tým svet.

**Smútok**

Smútok. Neodmysliteľná súčasť nášho vnímania sveta. I samotný život je plný smútku. Otázka znie dá sa žiť bez smútku? Prečo nemôžeme prežívať iba šťastné chvíľe? No, odpoveď je jednoduchá. Nemôžeme spoznať radosť ak nezažijeme bolesť a smútok, ktoré nás naučia vážiť si šťastie. Čo majú tieto pocity spoločné? Po pravde sú akousi ukážkou toho, že nič nie je zadarmo. Radosť vytrpená temnými myšlienkami smútku a pravá láska zaslúžená mučením, ktoré spôsobujú sklamania. Najčastejšie je to zrejme láska, ktorá vháňa slzy do našich očí. Smútok a láska idú ruka v ruke. A za nimi ako malé batoľa cupitá sklamanie. Na druhej strane dá sa vôbec nesmútiť? Ak je niekto kto nikdy nevyronil slzu tak ten človek, dovolím si povedať, nikdy nemiloval, nič nepotreboval a nezažil strach a sklamanie. Lebo práve láska je niekedy trýznivejšie ako ostrie noža. Samozrejme nie každí potrebuje k šťastiu lásku ale smútok je univerzálny pojem. Smútime lebo je na to čas, lebo nás niečo bolí, raní alebo je to snáď niekto? Snažíme sa to skrývať. Niektorí rozpoznajú trápenie a vodopád slz pod hmlou vytvorenou  srdečným úsmevom. Nechceme prejavovať smútok aby sme neranili ostatných a neukázali svoju zraniteľnosť. Smútok nie je vec, za ktorú sa musíme hanbiť. Smútok je len súčasť života, ktorá nie je príjemná ale je nutná pre pochopenie a váženie si večne trvajúcich chvíľ plných pokoja, lásky a šťastia. Nebojme sa prejavovať smútok lebo nie všetky slzy sú zbytočné. Dbajme na to, aby naše slzy boli živou vodou pre naše šťastie.

**Strach**

Každý človek raz príde do okamihu, keď si uvedomí, že sú veci, ktoré ho dokážu odrovnať. Nemám na mysli alkohol ani drogy ci boxerský zápas MBA. Hovorím o tom, čo dokáže človeka zraniť viac ako ostrie noža. Sú to pocity, ktoré dokážu človeku spôsobiť tú najväčšiu slasť, ale aj tu najväčšiu bolesť. Jedného dňa si človek uvedomí, čo je jeho emocionálnou achillovou pätou. V tomto svete neexistuje väčšia bolesť, ako tá ktorú prežívame keď sa bojíme. Strach o niekoho, koho milujete je často mučivejší než bičovanie. Strach z nadchádzajúcej chvíle, ktorá ešte neprišla je horší ako čakanie u lekára. Hlava pracuje na plne obrátky a srdce sa chveje neistotou. V takýchto momentoch si človek uvedomí na čom mu naozaj záleží. Rovnako ako láska či nenávisť, tak aj strach je životu prirodzený a nikdy sa nepodarí ho úplne ovládnuť. Bude tu vždy aby nám ukázal na čom naozaj záleží. Strach ale nie je nepriateľ. Nebyť strachu neexistovala by ani odvaha. Odvážny človek strachu čelí, zbabelý sa pred schová. Báť sa nie je hanba. Hanbou je nechať sa ovládnuť strachom a nečeliť mu. Niekedy je to ťažké. A niekedy sa to zdá ako nemožné. No pamätajte strach je dôkazom, že v nás drieme odvaha.