Rozvoj predstavivosti, fantázie a samostatného myslenia je procesom, ktorý sa nezaobíde bez pomôcok určených na zjednodušenie chápania. 3d modely sú skvelým príkladom takejto praktickej pomôcky. Samotný model v dieťati môže rozvinúť viac ako jeden podnet. 3d model vytvára komplexný pohľad na danú tému, ktorú prezentuje. Ako príklad si môžeme uviesť 3d herbár. Modely kvetov v priestorovej verzii majú podnietiť nie len pamäť, ale aj fantáziu a následnú vizualizáciu kvetu (objektu) do primeraného prostredia na základe získaných informácií. Pri tomto spôsobe empirickej skúsenosti na základe praktickej ukážky sa do popredia dostáva predovšetkým zmyslová skúsenosť vytvorená zrakom. Vnímanie aspektov priestorového obrazu nám umožňuje ucelenú predstavu skutočného kvetu (objektu) v prírode, a teda v prirodzenom prostredí. Na základe tejto 3d pomôcky si môžeme zapamätať napríklad: farbu, tvar či veľkosť (v prípade že ide o mierku 1:1). Tieto informácie spolu s základnými pojmami ako miesto výskytu, názov atď. môžu rozbehnúť proces vizualizácie a fantáziu, ktoré z psychologického hľadiska prispievajú k zlepšovaniu pamäte, pozornosti a následnému pochopeniu danej témy, teda v našom prípade rastlinám. Rozvoj fantázie je ďalším aspektom týchto pomôcok na výučbu.

Fantázia je akýmsi automatickým darom každého. Avšak ak tento „dar“ nie je využívaný a trénovaný stáva sa s ním to isté čo z nástrojom, ktorý prestaneme používať a starať sa o neho – zhrdzavie. Tieto 3d modely svojím priestorovým dojmom naštartujú tvorenie priestorového obrazu aj v našej mysli. Tento priestorový objekt je potom následne vložený na konkrétne miesto a tak sa utvára naša predstava o objekte skúmania. Fantázia pri tomto procese pracuje na plné obrátky aby vytvorila čo najpresnejší obraz o hovorenom a videnom. Ako sa hovorí lepšie raz vidieť ako 100 krát počuť. Práve pre toto by sa mali pri výučbe kombinovať vizuálne, audio a praktické metódy výuky.

Tieto pomôcky sa teda stávajú akýmsi praktickým vizuálnym základom pre naše zapamätanie si daného objektu.