**Kyberšikana**

Internet, je už neodmysliteľnou súčasťou nášho sveta a každodenného života. Náš život sa po malých krôčikoch presúva do online sveta. Na internete nájdeme všetko čo potrebuje a na sociálnych sieťach zasa kohokoľvek koho chceme. Ale ako každý vynález má svoje riziká a svoje chyby tak ani internet a online svet nie je výnimkou. „Predátori“, ktorí číhajú na svoje obete nech už im ide o akýkoľvek zámer, získali s príchodom internetu nový rozmer, na ktorý sa začali sústreďovať. Obťažovanie prostredníctvom internetu nabralo hlavne v posledných rokoch rapídne na obrátkach. Kyberšikana nie je možno priama z hľadiska kontaktu avšak je veľa krát nepríjemnejšia ako fyzické útoky. Často krát toto online obťažovanie končí vyhrážaním alebo aj fyzickým kontaktom s touto neželanou osobou. V internetovom priestore dnes asi nie je možné zachovať si anonymitu. Nie je žiadnou novinkou, že naše údaje o prehliadaní sú zbierané a využívané na reklamné účely, avšak tieto údaje môžu byť zneužité aj omnoho horším spôsobom. Na internete sa nenachádzajú len zdanlivo nevinné údaje ako obsah nášho košíka na Alza.sk, ale aj heslá, osobné údaje či dokonca fotografie. Práve tieto dôležité informácie sú lákadlom pre šikanátorov, stalkerov či horšie individuá. Hoci je na internetovej doméne takéto množstvo informácií najčastejšie prostredie pre týchto nebezpečných ľudí sú sociálne siete. Facebook, Messenger, Instagram, tik tok a ďalšie podobné aplikácie sú doslova preplnené hrozbami. Títo „predátori“ sa pod falošnými profilmi zaregistrujú, vyhliadnu si svoju obeť a začnú sa snažiť získať dôveru. Ak sa im to nepodarí raz tak jednoducho profil vymažú a skúsia to s novým profilom alebo sa preorientujú na inú obeť. Instagram je dokonalým príkladom týchto falošných profilov. Začína sa to lajkovaním fotiek, neskôr sú to nevinné správy typu : „Ako sa máš?“ , avšak časom začnú byť správy príliš nevhodné, úchylné, urážlivé ba dokonca agresívne. Ak sa raz do tejto konverzácie zapojíte tak často je jedinou cestou von zablokovanie profilu a aj to nemusí vždy stačiť. Niekedy to dôjde tak ďaleko, že nič netušiace zmanipulované dievča či chalan pošlú osobné údaje alebo intímne fotografie, čo môže viesť k následnému vydieraniu. Toto šikanovanie môže mať slabší alebo silnejší charakter. V tom „lepšom“ prípade ide o šikanu, pri ktorej poznáme šikanatóra a aj on si uvedomuje verejnosť svojej identity. Takéto prípady sa stávajú hlavne v školskom prostredí kedy sa spolužiaci navzájom dehonestujú kompromitujúcimi fotkami či urážlivými správami. Slová sú niekedy viac bolestivé ako fyzická šikana. Často sa obete kyberšikany uzatvárajú do seba alebo naopak ak sú prchkejšej povahy tak pôsobia agresívne. V tom horšom prípade môže kyberšikana vyústiť až k fyzickému ublíženiu alebo ku krádeži identity. V týchto prípadoch je naozaj už ťažké sa z toho dostať bez pomoci polície či odborníkov.

Dá sa nejako chrániť pred týmito ľuďmi? Čiastočne, áno. Za prvé je dôležité nekomunikovať príliš osobne alebo intímne s náhodnými profilmi na sociálnych sieťach ako sú rôzne zoznamky, Facebook, Messenger, Instagram či Twiter. Áno ale bohužiaľ pravda je taká, že sa kontaktu s týmito online predátormi vyhnúť nedá. Ak sa teda na Instagrame objaví správa od podozrivého profilu je lepšie tento profil hneď zablokovať. To isté platí o žiadostiach o kontakt na Messengeri a žiadostiach o priateľstvo na Facebooku. Ako ale rozoznať takýto nebezpečný profil? No to je po pravde jednoduchšie ako sa zdá. Tu sú základné znaky falošného profilu:

* Meno – skomolené, nezmyselné, cudzojazyčné, či meno obsahujúce číslice môžu nám poskytnúť prvé varovanie
* Fotky - povedomé fotografie (fotky môžu byť stiahnuté z internetu), fotky pridané len pred pár minútami či hodinami

- profil neobsahuje fotky staršie ako pár dní, profil má len jednu fotku respektíve nemá žiadnu fotku

* Priatelia – profil nemá veľa priateľov resp. žiadnych(alebo v prípade Instagramu sledovateľov)
* nemáme spoločného priateľa (teda si nemôžeme overiť či je profil bezpečný)
* signálom pre zbystrenie opatrnosti je ale aj pravý opak príliš veľa priateľov či sledovateľov na profile, ktorý má čudné meno a nemá žiadne fotografie a príspevky taktiež nedáva zmysel
* Samotný čas vytvorenia profilu

Najlepšou prevenciou pred kyberšikanou a obťažovaním je teda dávať si na tieto profily pozor a byť obozretný pri komunikácii s profilom, ktorý spĺňa niektoré z vyššie uvedených. Možno si poviete, že niekoho takého odhalíte hneď avšak treba mať na pamäti, že títo internetový agresori nie sú včerajší a vedia perfektne manipulovať. Navyše ich komunikácia môže pôsobiť úplne normálne ba dokonca môžete nadobudnúť pocit, že je to jediný človek, ktorý vám rozumie. Práve to je však cieľom niektorých týchto ľudí. Získať si vašu dôveru a niektorí sú presvedčivý natoľko a ani po osobnom stretnutí či po dvoch nebudete ani len tušiť, že ste boli zmanipulovaní „profesionálom“. To často ukáže len čas, no niekedy je neskoro. Často sa hlavne v prípade dievčat a žien z toho dokonalého chalana stane agresívny perverzný či úchylný deviant alebo v tom „lepšom“ prípade to bude len pravý opak ako ste si mysleli. A tak si vždy 3x premyslite akú fotku, správu či údaj o sebe posielate a hlavne komu to posielate. Zamyslite sa nad tým či to nemôže byť neskôr použite proti vám. Teda ak nemáte úplnú dôveru k danému človeku tak premýšľajte či je dobrý nápad stlačiť ikonu odoslať.

Preto pri zoznamovaní a nadobúdaní nových kontaktov na internete nezabúdajme na obozretnosť. A zarazme tak šancu kyberšikane rozrastať sa.