**Časomerný veršový systém (časomiera)**

**- autori ho využívali pri tvorbe poézie**

- z názvu vieme vyčítať, že časomiera meria čas – konkrétne **čas potrebný**

**na vyslovenie slabiky**: na vyslovenie dlhej slabiky potrebujeme 2x toľko

času ako na vyslovenie krátkej slabiky;

- založená na **striedaní** krátkych a dlhých slabík;

- **krátka slabika** (obsahuje krátku samohlásku)

- **dlhá slabika** môže byť prirodzene dlhá (obsahuje dlhú samohlásku...) alebo

dlhá polohou – keď za krátkou slabikou nasleduje po sebe skupina najmenej

dvoch spoluhlások;

- základná jednotka je **1** **móra** – krátka slabika (označuje sa ako ∪)

**2 móry** – dlhá slabika (označuje sa ako —)

slabiky sa vo veršoch spájajú do **stôp**

najčastejšie využíva tieto základné typy stôp:

*Trochej* – dlhá a krátka slabika — ∪

*Jamb* – krátka a dlhá slabika ∪ —

*Spondej* – dlhá a dlhá slabika — —

## *Daktyl* – dlhá, krátka, krátka slabika — ∪ ∪

- stopy sa spájajú a vytvárajú vtedy **hexameter** (6 stôp) alebo

**pentameter** (5 stôp), keď básnik spojí

v dvojverší pentameter a hexameter, nazývame to **elegické distichon**

(žalospevné dvojveršie – smutný obsah)

* časomiera pochádza z antiky a u nás mala zastúpenie predovšetkým v klasicizme (**Ján Hollý**) a využil ju aj **Ján Kollár** v Předzpěve, ktorý je súčasťou Slavy dcery;
* v našej literatúre sa napokon časomerný veršový systém neudržal – je v rozpore so zvukovými vlastnosťami slovenčiny – je veľmi ťažké vytvoriť báseň, v ktorej sa budú presne striedať dlhé a krátke slabiky.

**Ján Kollár – Předzpěv**

Ukážeme si teraz na príklade, ako sa znázorňuje časomerný veršový systém. Poslúžia nám na to dva verše z Kollárovho Předzpěvu

*Aj zde leží zem ta, před okem mým slzy ronícím,1.*

*někdy kolébka, nyní národu mého rakev. 2.*

Aj zde leží zem ta, před okem mým slzy ronícím,

— ∪ ∪ / — — / — ∪ ∪ / — — / — ∪ ∪ / — —

1. 2. 3. 4. 5. 6.

někdy kolébka, nyní národu mého rakev.

— ∪ ∪ / — ∪ ∪  / — ∧ // — ∪ ∪ / — ∪ ∪ / — ∧

1. 2. 1/2 3. 4. 1/2

Všimli ste si ten zobáčik v druhom verši? Nazýva sa neúplný verš práve preto, že má v sebe neúplnú stopu.

D. ú.

a) k obloze, Tatry synu, vznes se, vyvýše pohled

b) ó, krajino, všeliké slávy i hanby obraz!

— ∪ ∪ / — ∪ ∪  / — ∧ // — ∪ ∪ / — ∪ ∪ / — ∧