**Červené stužky sú symbolom boja proti chorobe AIDS.**

**Červené stužky sú symbolom 1. decembra – Svetového dňa boja proti AIDS.**

Červené stužky sú symbolom a názvom celoslovenskej kampane boja proti AIDS, ktorú s podporou Ministerstva školstva, vedy, výskumu a športu SR (v rámci rozvojového projektu „Zdravie a bezpečnosť v školách 2018“), Obvodného úradu v Žiline (odbor školstva) a mesta Žiliny organizuje Gymnázium sv. Františka v Žiline. Kampaň sa uskutočňuje pod záštitou Kancelárie WHO na Slovensku a pod odbornou garanciou Ministerstva zdravotníctva SR a viacerých odborných pracovísk na Slovensku a v zahraničí. Kampaň nie je spojená s finančnou verejnou zbierkou.

**A** Aktuálny problém?  
**I** Individuálny problém?  
**D** Dlhodobý problém?  
**S** Spoločenský problém?

AIDS je celosvetový problém, ktorý sa dotýka aj Slovenska a každého jedného z nás. Dvanásty ročník celoslovenskej kampane Červené stužky, prebieha od septembra 2018 a vyvrcholí 1. decembra 2018 – na Svetový deň boja proti AIDS.