**Čitateľská rozcvička** Ukážka 1: ***Medovka lekárska***

Medovka lekárska([lat](https://sk.wikipedia.org/wiki/Latin%C4%8Dina). *Melissa officinalis* L.) je [bylina](https://sk.wikipedia.org/wiki/Bylina) z čeľade [hluchavkovité](https://sk.wikipedia.org/wiki/Hluchavkovit%C3%A9), ktorá pochádza z okolia východného pobrežia [Stredozemného mora](https://sk.wikipedia.org/wiki/Stredozemn%C3%A9_more). Má využitie v [medicíne](https://sk.wikipedia.org/wiki/Medic%C3%ADna)

a [gastronómii](https://sk.wikipedia.org/wiki/Gastron%C3%B3mia).

Medovka lekárska vyháňa z trváceho [podzemku](https://sk.wikipedia.org/wiki/Podzemok) vyše pol metra vysokú, rozkonárenú [stonku](https://sk.wikipedia.org/wiki/Stonka), na ktorej sú stopkaté, protistojné, vajcovité, vrúbkovito pílkovité listy. [Kvety](https://sk.wikipedia.org/wiki/Kvety) vyrastajú z pazúch listov , majú [kalich](https://sk.wikipedia.org/wiki/Kalichovky) a svetlomodrú korunu. Kvitne v júli a v auguste.

Patrí medzi kvety južných teplých krajov. Na Slovensku rastie iba v záhradnej alebo poľnej kultúre. Zo semien sa v [parenisku](https://sk.wikipedia.org/w/index.php?title=Parenisko&action=edit&redlink=1) pestujú [priesady](https://sk.wikipedia.org/w/index.php?title=Priesada&action=edit&redlink=1), ktoré sa na jar vysádzajú

na hnojené a chránené miesto. Novú kultúru možno založiť aj vegetatívne rozdelením starých trsov. Medovka je citlivá na chlad.

Zbiera sa list (Folium melissae), niekedy aj so stopkou, a to v čase pred kvitnutím; ručne aj niekoľkokrát do roka. Má príjemnú citrónovú vôňu. Suší sa rýchlo v tieni

v prievane alebo v sušiarni a to pri teplote do 35 stupňov.

Medovka sa v kuchyni využíva čerstvá, na dochutenie jedál a nápojov (napr. na rôzne [dezerty](https://sk.wikipedia.org/wiki/Dezert), torty, limonády).

Pôsobí proti [plynatosti](https://sk.wikipedia.org/wiki/Plynatos%C5%A5), [migréne](https://sk.wikipedia.org/wiki/Migr%C3%A9na) a [kŕčom](https://sk.wikipedia.org/wiki/K%C5%95%C4%8D). Má posilňujúce a upokojujúce účinky.

Vo farmácii sa z drogy (lekárskej suroviny) pripravujú rôzne galenické prípravky (liečivé čaje, aromatické vody, odvary, liehy a iné) a získava sa z nej vzácna silica (Oleum melissae), ktorá má uplatnenie najmä v [aromaterapii](https://sk.wikipedia.org/wiki/Ar%C3%B3moterapia). *Wikipédia.sk*

1. **Určte literárnu formu**.
2. epika b) poézia c) próza d) dráma
3. **Určte druh textu.**
4. umelecký b) vecný c) prozaický d) poučný
5. **Do akej čeľade patrí medovka lekárska?**
6. stopkaté b) hluchovité c) jednoklíčnolisté d) hluchavkovité
7. **Kde sa využíva medovka lekárska a lekárska surovina z nej získaná?:**
8. len v gastronómii c) v gastronómii a lekárstve
9. len vo farmácii d) v gastronómii, lekárstve, farmácii a aromaterapii
10. **Nájdi pravdivé tvrdenie:**
11. Medovka lekárska vyháňa z koreňa metrovú stopku.
12. Patrí medzi kvety mierneho pásma.
13. Listy sa zbierajú so stopkou pred kvitnutím.
14. Listy sa zbierajú raz ročne.
15. **Medovku môžeme rozmnožovať:**
16. Semenami a odrezkami c) len rozdelením starých trsov
17. odrezkami mladých rastlín d) semienkami a rozdelením starých trsov
18. **Aké účinky má medovka?**
19. posilňujúce a stimulujúce c) posilňujúce a upokojujúce
20. aromatické a uspávajúce d) posilňujúce imunitný systém
21. **Aké galenické prípravky sa pripravujú z drogy medovky lekárskej?**
22. vonné oleje – pomarančovej vône
23. dezerty, torty a limonády
24. hydratačné prípravky
25. liečivé čaje, aromatické vody, odvary a liehy
26. **Ako sa volá silica, ktorá sa používa v aromaterapii?**
27. Oleum melissae c) Melissa Officinalis
28. Folium melissae d) Galanthus nivalis
29. **Čo je typickým znakom medovky?**
30. svetlomodré kvety c) zelené listy
31. citrónová vôňa d) rozkonárená stopka