**Červené stužky – 12. ročník celoslovenskej kampane boja proti AIDS**

http://www.cervenestuzky.sk/wp-content/uploads/2014/06/element10s.png Červené stužky sú symbolom a názvom celoslovenskej kampane boja proti AIDS, ktorú s podporou Ministerstva školstva, vedy, výskumu a športu SR (v rámci rozvojového projektu „Zdravie a bezpečnosť v školách 2018“), Obvodného úradu v Žiline (odbor školstva) a mesta Žiliny organizuje Gymnázium sv. Františka v Žiline. Kampaň sa uskutočňuje pod záštitou Kancelárie WHO na Slovensku a pod odbornou garanciou Ministerstva zdravotníctva SR a viacerých odborných pracovísk na Slovensku a v zahraničí.

AIDS je celosvetový problém, ktorý sa dotýka aj Slovenska a každého jedného z nás. Dvanásty ročník prebieha od 7. septembra 2018 a vyvrcholí 1. decembra 2018 – na Svetový deň boja proti AIDS.

N**aša škola je zapojená do prebiehajúcej kampane týmito aktivitami:**

* **výtvarná súťaž Pohľadnica pre Červené stužky (všetci študenti)**
* **premietanie odbornej prednášky o HIV/AIDS (študenti vyšších ročníkov)**
* **premietanie filmu o obchodovaní s ľuďmi (študenti vyšších ročníkov)**
* **tvorba a nosenie červených stužiek (všetci študenti)**
* **tvorba informačnej nástenky (koordinátorka kampane)**
* **dotazník o skúsenosti študentov s ľahšími drogami (študenti vyšších ročníkov)**

Vo výtvarnej súťaži „**Pohľadnica pre Červené stužky“** už poznáme víťazov. V rámci 4-ročného štúdia postupuje ďalej výtvarné stvárnenie červenej stužky od **Dominika Valeša** a v 8-ročnom štúdiu budú našu školu v celoslovenskom kole reprezentovať **Saška Polahárová, Lujza Majkutová** a **Liana A. Zajacová.** Srdečne blahoželáme!

Všetkým ostatným zúčastneným žiakom ďakujeme a tešíme sa na ich práce opäť o rok ☺.

Mgr. Kristína Vargová

Koordinátorka prevencie