Čítať Bibliu je milosť

*Skúmajte Písma, lebo si myslíte, že v nich máte večný život, a práve ony svedčia o mne.*

*(Jn 5,39)*

Už dvetisíc rokov je Biblia pre Cirkev pokladom a čítať ju predstavuje veľkú milosť.

**EVANJELIZÁTOR**

Ako pomocného vychovávateľa som zamestnal jedného evanjelizátora. Bol veľmi obľúbený u mládeže, pretože bol veľmi bojovný. Mal úžasnú schopnosť načúvať. Ale raz som ho prekvapil, keď ukazoval jednému mladému človekovi určité miesto v Biblii. Ten mladík mal problémy a evanjelizátor sa o neho staral. Pod dubom vedľa nášho stánku vo Faucone v Provenci mu ukázal vetu z Biblie, ktorá sa hodila k jeho situácii. Prekvapilo ma to, ale v tú chvíľu som to nekomentoval. Ale vadilo mi to. A naviac ten mladík bol moslim. Neskôr som toho evanjelizátora oslovil: „Hej, kámo, ako si môžeš dovoliť vnucovať Bibliu (ktorú si ctím presne tak ako ty) mladému moslimovi a myslieť si, že ten veršík, ktorý mu čítaš, ho môže upokojiť? Upokojí ho tvoj dar načúvania, a nie toto.“

Pripadalo mi to ako znásilnenie – vnucovať vetu z evanjelia mladému človekovi v zložitej sitúácii, zvlášť ešte moslimovi. Veď sa ten vychovávateľ mohol uchýliť k veršu z Korána a dobre ho vybrať s ohľadom na situáciu toho mladíka... Evanjelizátor sa najskôr rozčúlil: „Ja to tak robím a v tomto s tebou nesúhlasím...“ a odišiel celý nahnevaný. A po niekoľkých rokoch ma oslovil a povedal mi: „Myslím, že si to vtedy odhadol dobre, Guy, pretože pchať citát z evanjelia ľudom, aby im človek pomohol v zložitej situácii, to nie je tá najlepšia metóda a taktiež to nie je ten najlepší spôsob, ako čítať Bibliu.“

Naraz mi trvalo, než som si uvedomil, že slovo Božie predstavuje milosť. Behom pätnástich rokov seminára mi to niektorý kňazi hovorili. Ale ja som to moc nevnímal. Jedného dňa som na to prišiel sám. Môžeme si čítať verše za veršom z Biblie a neprikladať tomu žiadnu dôležitosť a náhle sa nám stane, že si uvedomíme ich ohromný význam.

Sv. František z Asissi čítal Bibliu niekoľkokrát. Viedol dosť bujný život, súložil ako šialený... Jeho otec, bohatý predavač látok, mu umožňoval žiť a nestarať sa o následky svojich činov. A jedného dňa si prečítal v evanjeliu tento výrok: „Predaj svoj majetok a všetko zanechaj,“ pred biskupom a svojím otcom sa vyzliekol a odišiel. Jeho obrátenie bolo bleskurýchle. Rozhodol sa žiť v chudobe podľa evanjelia