***Čitateľská gramotnosť –Slovenský jazyk a literatúra***

|  |  |  |  |  |
| --- | --- | --- | --- | --- |
| **Dátum** | **Názov** | **Obsahový štandard** | **Výkonový štandard** | **Cieľová skupina** |
| Október  splnené | **Ľudové rozprávky** | Oboznámiť sa so životom najznámejšieho slovenského zberateľa ľudových rozprávok. Zopakovať slovné druhy, delenie slov na slabiky a znelostnú asimiláciu. | Presne, zrozumiteľne čítať daný text. Vedieť nájsť informácie o spisovateľovi. Poznať ľudové rozprávky. | V.A,B,C,D |
| November  splnené | **Podstatné mená – aktivizácia učiva z nižších ročníkov** | Podstatné mená, vyhľadávanie, určovanie gramatických kategórií. | Vie pri komunikácii správne použiť ohybné slovné druhy – podstatné mená. | VI.A,B,C |
| Decembe  splnené | **Detský hrdina v literatúre**  J.C.Hronský: Do školy | Aplikácia pojmu **poviedka,** **literárna postava, hlavná a vedľajšia literárna postava,** charakteristika literárnej postavy. Aplikácia literárnych pojmov - **úvod, zápletka, vyvrcholenie, obrat, rozuzlenie** ako súčasti **vnútornej kompozície** na základe analýzy textu. Aplikácia literárneho pojmu **dialóg** ako charakterizačného prostriedku literárnej postavy. | Žiak vie reprodukovať definíciu pojmu poviedka. Žiak vie reprodukovať pojem literárna postava, s pomocou učiteľa ju vie vyhľadať a subjektívne charakterizovať. Žiak vie s pomocou učiteľa vysvetliť podstatu zápletky ako kompozičnej fázy deja. Žiak vie vyhľadať v texte dialóg. Žiak vie vyhľadať niektoré jazykové prostriedky v texte. Žiak vie subjektívne zhodnotiť prečítaný text. Žiak vie s pomocou učiteľa vytvoriť krátku poviedku s primeranou zápletkou. | VII.A,B,C |
| Január | **Malý princ** | Vyvodenie pojmu epika ako základného literárneho druhu. Identifikovať základné charakteristické znaky epiky: dejovosť, minulý čas, dynamické motívy, dialogickosť Analyzovať umelecký text po štylisticko-lexikálnej a kompozičnej stránke. | Identifikovať text ako epiku. Vymenovať postavy v literárnom text. Sformulovať hlavnú myšlienku známeho literárneho textu, určiť hlavné a vedľajšie postavy a určiť umelecké a jazykové prostriedky. | VIII.A,B,C |
| február | **Vedecko -fantastická literatúra**  R. Alvárez: Deň, ked čas plynul naopak | Vedecká fantastika- definícia.  Námet, dej, prostredie, postavy, štýl textu, kľúčové vety textu.  Rozbor sci-fi textu a jeho interpretácia. | Pozná znaky vedeckej fantastiky. | IX.A,B |
| Marec | **Povesť, prídavné mená** | Zaradiť povesť podľa znakov k druhu, vyčleniť hlavné informácie. Zopakovať určovanie prídavných mien v texte a ich stupňovanie. | Presne, zrozumiteľne čítať daný text. Vedieť nájsť informácie v povesti. Označiť rovnaké i rozdielne znaky s rozprávkou. Vedieť nájsť v texte prídavné mená a určiť ich gramatické kategórie. | V.A,B,C |
| apríl | **Detektívna literatúra** | Vysvetlenie pojmu detektívna literatúra, dejovosť, detektív, kompozícia, dramatickosť a dialógy. | Identifikovať text ako detektívku, napätie v deji, tajomstvo, dramatickosť deja, dialógy postáv, zločin, hlavná postava, motív záhady a víťazstva dobra nad zlom, pátranie po páchateľovi. | VI.A,B,C |
| Máj | **Fantasy literatúra**  R.Riordan:Percy Jackson | Vyvodenie nových literárnych poznatkov  vo fantasy literatúre. Konštruovať nové literárne poznatky – vyvodenie a definícia pojmu fantasy literatúra. Identifikovať základné znaky fantasy literatúry. Vyvodenie pojmu fantasy literatúra na základe kompozičnej, jazykovej a syntaktickej analýzy literárneho diela (slovná zásoba, vety podľa obsahu, zloženia). Úloha fikcie pri tvorbe fantasy literatúry. Funkcia umeleckých jazykových prostriedkov. | Žiak vie reprodukovať definíciu pojmu fantasy literatúra. Vymenovať postavy v literárnom texte a s pomocou učiteľa určiť hlavné a vedľajšie postavy. S pomocou učiteľa vyhľadať niektoré jazykové prostriedky v texte. Subjektívne zhodnotiť prečítaný text. | VII.A,B,C |
| Jún | ***Opakovanie*** | podstatné mená – zvieracie, zakončené na -r, -l, prídavné mená – určovanie akostných a vzťahových prídavných mien, zámená – krátka a dlhá jota v osobných privlastňovacích zámenách , vetné členy – určovanie vetných členov, skladov jednoduché súvetie, neohybné slovné druhy. | Zopakovať a utvrdiť vedomosti o slovných druhoch, vetných členoch. | VIII.A,B,C |