***TURECKO***

*Slovo Turecko môže (z dnešného pohľadu menej vhodne) označovať aj Osmanskú ríšu, pozri*[*Osmanská ríša*](https://sk.wikipedia.org/wiki/Osmansk%C3%A1_r%C3%AD%C5%A1a)*.*

**Turecko**, dlhý tvar **Turecká republika**, je euroázijská krajina, ktorá sa rozprestiera v [Malej Ázii](https://sk.wikipedia.org/wiki/Mal%C3%A1_%C3%81zia) a na časti [Balkánskeho polostrova](https://sk.wikipedia.org/wiki/Balk%C3%A1nsky_polostrov).

Prevažná časť krajiny patrí k [Ázii](https://sk.wikipedia.org/wiki/%C3%81zia). Turecko obmývajú štyri moria a susedí s viacerými krajinami. V európskej časti sú to [Bulharsko](https://sk.wikipedia.org/wiki/Bulharsko) a [Grécko](https://sk.wikipedia.org/wiki/Gr%C3%A9cko) a v ázijskej časti má spoločné hranice s [Gruzínskom](https://sk.wikipedia.org/wiki/Gruz%C3%ADnsko), [Arménskom](https://sk.wikipedia.org/wiki/Arm%C3%A9nsko), [Azerbajdžanom](https://sk.wikipedia.org/wiki/Azerbajd%C5%BEan), [Iránom](https://sk.wikipedia.org/wiki/Ir%C3%A1n), [Irakom](https://sk.wikipedia.org/wiki/Irak) a [Sýriou](https://sk.wikipedia.org/wiki/S%C3%BDria).

Turecko je prevažne hornatá krajina. Nížiny sa nachádzajú len v európskej časti. Príjemné pláže sú na pobreží [Egejského mora](https://sk.wikipedia.org/wiki/Egejsk%C3%A9_more) a v južnom Turecku pri [Stredozemnom mori](https://sk.wikipedia.org/wiki/Stredozemn%C3%A9_more).

Obyvateľstvo sa skladá prevažne z Turkov a národnostných menších, z ktorých najväčšie zastúpenie majú [Kurdi](https://sk.wikipedia.org/wiki/Kurdi). Turci vyznávajú [islamské](https://sk.wikipedia.org/wiki/Islam) náboženstvo.

GEOGRAFIA

Územie Turecka má zhruba obdĺžnikový tvar, je cez 1 600 km dlhé a 800 km široké. Pokrýva plochu 779 452 km² (vrátane jazier), z toho leží v Európe na Balkánskom polostrove 23 764 km² (3 % územia)[[1]](https://sk.wikipedia.org/wiki/Turecko#cite_note-1) a ostatných 755 688 km² (97 % územia) leží v juhozápadnej Ázii na polostrove Malá Ázia (nazývanom tiež Anatólia). Anatólsku časť od Európy oddeľuje úžina [Bospor](https://sk.wikipedia.org/wiki/Bospor), [Marmarské more](https://sk.wikipedia.org/wiki/Marmarsk%C3%A9_more" \o "Marmarské more) a [Dardanely](https://sk.wikipedia.org/wiki/Dardanely) – toto je aj jediná morská spojnica medzi [Čiernym morom](https://sk.wikipedia.org/wiki/%C4%8Cierne_more) a [Stredozemným morom](https://sk.wikipedia.org/wiki/Stredozemn%C3%A9_more). Najvyšší vrch európskej časti je [Mahya Dağı](https://sk.wikipedia.org/wiki/Mahya_Da%C4%9F%C4%B1" \o "Mahya Dağı) (1 031 m).

Európsku časť Turecka tvorí Východná Trácia alebo Rumélia, hraničiaca s Bulharskom a Gréckom. Ázijská časť, Anatólia, je značne hornatá. Uprostred sa rozkladá náhorná plošina. Pobrežné roviny sú úzke, medzi nimi a centrálnou plošinou leží pohorie [Taurus](https://sk.wikipedia.org/wiki/Taurus_(pohorie)" \o "Taurus (pohorie)) (pozdĺž pobrežia Stredozemného mora) a pohoria [Pontus](https://sk.wikipedia.org/w/index.php?title=Pontus_(pohorie)&action=edit&redlink=1" \o "Pontus (pohorie) (stránka neexistuje)) a [Köroğlu](https://sk.wikipedia.org/w/index.php?title=K%C3%B6ro%C4%9Flu&action=edit&redlink=1" \o "Köroğlu (stránka neexistuje)) pozdĺž pobrežia Čierneho mora. Východné Turecko je najmohutnejšou časťou krajiny. Pramenia tu rieky [Eufrat](https://sk.wikipedia.org/wiki/Eufrat" \o "Eufrat), [Tigris](https://sk.wikipedia.org/wiki/Tigris) a [Aras](https://sk.wikipedia.org/w/index.php?title=Aras&action=edit&redlink=1" \o "Aras (stránka neexistuje)), leží tu jazero [Van](https://sk.wikipedia.org/wiki/Van" \o "Van) a najvyššia turecká hora [Ararat](https://sk.wikipedia.org/wiki/Ararat_(vrch_v_Turecku)) (5 137 m).

Politika

Turecko je prezidentská republika. Od založenia v roku 1923 sa v Turecku vyvinula silná tradícia [sekularizmu](https://sk.wikipedia.org/wiki/Sekularizmus). [[2]](https://sk.wikipedia.org/wiki/Turecko#cite_note-TR_Secularism-2) Legálny rámec krajiny spravuje [turecká ústava](https://sk.wikipedia.org/w/index.php?title=%C3%9Astava_Turecka&action=edit&redlink=1). Stanovuje hlavné princípy vládnutia a ustanovuje Turecko ako unitárny a centralizovaný štát. [Prezident](https://sk.wikipedia.org/w/index.php?title=Prezident_Turecka&action=edit&redlink=1) republiky je [hlava štátu](https://sk.wikipedia.org/wiki/Hlava_%C5%A1t%C3%A1tu) a má zväčša iba ceremoniálnu rolu. Prezident je volený na päťročné obdobie v priamych voľbách, pričom prvým priamo zvoleným prezidentom je ten súčasný, [Recep Tayyip Erdoğan](https://sk.wikipedia.org/wiki/Recep_Tayyip_Erdo%C4%9Fan" \o "Recep Tayyip Erdoğan).

[Všeobecné volebné právo](https://sk.wikipedia.org/wiki/V%C5%A1eobecn%C3%A9_volebn%C3%A9_pr%C3%A1vo) pre obe pohlavia platí v Turecku od roku 1933, pričom právo hlasovať má každý turecký občan, ktorý dovŕšil 18 rokov.

## 1. Turecko je 16-krát väčšie ako Slovensko

[Turecko má rozlohu](https://en.wikipedia.org/wiki/List_of_countries_and_dependencies_by_area) 783,562 kilometrov štvorcových, teda takmer 16-násobok rozlohy Slovenska. Z Istanbulu do Ankary je to približne tak ďaleko ako z Bratislavy do Čiernej nad Tisou.

## Turecko sa skladá z 81 provincií

[Provincie sa](https://en.wikipedia.org/wiki/Provinces_of_Turkey) ďalej delia na okresy, ich sídlo sa nachádza spravidla v provinčnom centrálnom okrese. Rozlohou najväčšia [je provincia Konya](https://www.google.sk/maps/place/Konya,+Turecko/@37.9627541,30.5888578,7z/data=!3m1!4b1!4m5!3m4!1s0x14d085a54152234b:0xf81f4fcd25c42c31!8m2!3d37.9838134!4d32.7181375) v strednej Anatólii s vyše 38 000 štvorcovými kilometrami.

## Na vrchu Ararat zastala podľa biblickej tradície Noemova archa

Ararat (po [turecky Ağrı Dağı](https://www.britannica.com/place/Mount-Ararat)) je spiaci vulkán, skladá sa s dvoch hlavných sopečných kužeľov - Veľký a Malý Ararat. Veľký Ararat je s výškou 5137 metrov nad morom najvyšším vrchom Turecka. [Nachádza sa na](https://www.google.sk/maps/place/Vrch+Ararat/@39.7024549,44.2903213,15z/data=!3m1!4b1!4m5!3m4!1s0x4014d232638342ad:0xaaa6fa54b6b1247c!8m2!3d39.7024393!4d44.2990761!5m1!1e4) samom východe krajiny pri hraniciach s Arménskom, Azerbajdžanom a Iránom. Vrch je národným symbolom Arménska, je ho vidieť z hlavného mesta Jerevan a nachádza sa aj na [arménskom štátnom znaku](http://www.president.am/en/state-symbols/).

AFGANISTAN

**Afganistan** dlhý tvar **Afganská islamská republika** je [vnútrozemský štát](https://sk.wikipedia.org/wiki/Vn%C3%BAtrozemsk%C3%BD_%C5%A1t%C3%A1t) ležiaci v [južnej Ázii](https://sk.wikipedia.org/wiki/Ju%C5%BEn%C3%A1_%C3%81zia). Na severe hraničí s [Uzbekistanom](https://sk.wikipedia.org/wiki/Uzbekistan)(137 km) a [Tadžikistanom](https://sk.wikipedia.org/wiki/Tad%C5%BEikistan) (1 206 km), na severovýchode s [Čínou](https://sk.wikipedia.org/wiki/%C4%8C%C3%ADna) (76 km), na východe s [Pakistanom](https://sk.wikipedia.org/wiki/Pakistan) (2 430 km), na západe s [Iránom](https://sk.wikipedia.org/wiki/Ir%C3%A1n) (936 km) a na severozápade s [Turkménskom](https://sk.wikipedia.org/wiki/Turkm%C3%A9nsko) (744 km).

Afganistan je horskou krajinou s veľmi členitým povrchom. Celých 33 % plochy štátu leží medzi 1 800 – 3 000 m n. m. a 10 % krajiny je vyššie ako 3 000 m n. m. Od severovýchodu k juhozápadu sa tiahne horská sústava [Hindúkuš](https://sk.wikipedia.org/wiki/Hind%C3%BAku%C5%A1" \o "Hindúkuš), najvyššieho pohoria v Afganistane, ktorého vrcholy presahujú 7 000 m n. m. (najvyšším je na [pakistanských](https://sk.wikipedia.org/wiki/Pakistan) hraniciach [Nošak](https://sk.wikipedia.org/wiki/No%C5%A1ak" \o "Nošak) – 7 492 m n. m.). Pohorie Hindúkuš tak tvorí prírodnú bariéru, vďaka ktorej je Afganistan izolovaný geograficky. Nemalú dôležitosť má preto pre štát [Chajbarský priesmyk](https://sk.wikipedia.org/wiki/Chajbarsk%C3%BD_priesmyk" \o "Chajbarský priesmyk), ktorým vedie cesta do [Pakistanu](https://sk.wikipedia.org/wiki/Pakistan) a je odtiaľ prístup tiež do bývalých [sovietskych](https://sk.wikipedia.org/wiki/ZSSR) republík – [Tadžikistanu](https://sk.wikipedia.org/wiki/Tad%C5%BEikistan), [Uzbekistanu](https://sk.wikipedia.org/wiki/Uzbekistan) či [Kazachstanu](https://sk.wikipedia.org/wiki/Kazachstan).

Väčšina štátu leží na veľmi suchom a neúrodnom území (na juhu a juhovýchode sú prevažne [púšte](https://sk.wikipedia.org/wiki/P%C3%BA%C5%A1%C5%A5) – napr. *Registan* a *Margo*). Najúrodnejšie miesto krajiny je tak na severe pozdĺž rieky [Amudarja](https://sk.wikipedia.org/wiki/Amudarja) (pramení na ľadovcoch [Pamíru](https://sk.wikipedia.org/wiki/Pam%C3%ADr)), ktorá tu tvorí hranicu s [Uzbekistanom](https://sk.wikipedia.org/wiki/Uzbekistan) a [Tadžikistanom](https://sk.wikipedia.org/wiki/Tad%C5%BEikistan). Zaujímavé na afganských riekach je to, že len ich mizivá časť patrí k nejakému svetovému rozvodiu. Do [morí](https://sk.wikipedia.org/wiki/More) či [oceánov](https://sk.wikipedia.org/wiki/Oce%C3%A1n) sa tak dostáva len niekoľko málo riek na východe krajiny. Z nich je najdôležitejšia [Kábul](https://sk.wikipedia.org/wiki/K%C3%A1bul_(rieka)), ktorá vteká do rieky [Indus](https://sk.wikipedia.org/wiki/Indus) a vďaka nej ďalej do [Indického oceánu](https://sk.wikipedia.org/wiki/Indick%C3%BD_oce%C3%A1n). A tak väčšina riek končí svoju púť vo vnútrozemských [jazerách](https://sk.wikipedia.org/wiki/Jazero), alebo vysychajú v piesočných púšťach či v soľných oblastiach. K tým významnejším patria napr. ešte [Hílmand](https://sk.wikipedia.org/wiki/H%C3%ADlmand" \o "Hílmand), [Harirud](https://sk.wikipedia.org/wiki/Harirud" \o "Harirud) či [Farráh](https://sk.wikipedia.org/wiki/Farr%C3%A1h_(rieka)" \o "Farráh (rieka)).

### Podnebie

[Podnebie](https://sk.wikipedia.org/wiki/Podnebie_(kl%C3%ADma)) je ovplyvnené hlavne polohou a povrchom štátu. Je vnútrozemské, suché a veľmi premenlivé. Veľké rozdiely panujú hlavne medzi severom a juhom. Klíma severovýchodu je subarktická (hlavne vďaka veľkej nadmorskej výške), čo prináša obyvateľom veľmi tvrdé, studené a suché zimy. Pohorie na hranicou s [Pakistanom](https://sk.wikipedia.org/wiki/Pakistan) je zasa silne ovplyvnené Indickými [monzúnmi](https://sk.wikipedia.org/wiki/Monz%C3%BAn), ktoré prichádzajú pravidelne v období júna až septembra. Tie prinášajú do oblasti veľkú vlhkosť a dážď. Priemerné zrážky na väčšine územia sa pohybujú medzi 40 – 400 mm za rok (väčšina zrážok tu navyše spadne medzi marcom a májom). Maximálnych hodnôt dosahujú práve v horských oblastiach hraničiacich s [Pakistanom](https://sk.wikipedia.org/wiki/Pakistan) (až 800 mm zrážok na meter štvorcový za rok).

Veľké rozdiely sú tiež v teplotách. V miestach, kam ešte zasahuje vplyv [monzúnu](https://sk.wikipedia.org/wiki/Monz%C3%BAn) sa priemerná letná teplota pohybuje od 25 do 32 stupňov a v zime od 0 do – 8 stupňov Celzia. V horských oblastiach v lete neprekročí teplota často ani 10 stupňov a v zime dosahuje teplota až – 35 stupňov Celzia.

Juh krajiny tvoria hlavne púštne oblasti. Navyše sú v tejto oblasti časté prudké vetry, ktoré potom vyvolávajú piesočné búrky. Vďaka svojej izolovanosti a vďaka drsnému podnebiu sú niektoré časti Afganistanu nedotknuté a prírodne zachovalé. Je tu mnoho neobývaných oblastí, čo dalo vzniknúť mnohým národným parkom a prírodným rezerváciám.

S cieľom vyplniť [politické](https://sk.wikipedia.org/wiki/Politika) vákuum v krajine sa v [Petersbergu](https://sk.wikipedia.org/w/index.php?title=Petersberg&action=edit&redlink=1" \o "Petersberg (stránka neexistuje)) ([Nemecko](https://sk.wikipedia.org/wiki/Nemecko)) pod patronátom [OSN](https://sk.wikipedia.org/wiki/OSN) konali politické rozhovory hlavných afganských frakcií o budúcnosti krajiny, ktoré sa skončili v decembri [2001](https://sk.wikipedia.org/wiki/2001) podpisom dohody o vytvorení prechodnej vlády na čele s uznávaným [paštúnskym](https://sk.wikipedia.org/wiki/Pa%C5%A1t%C3%BAni" \o "Paštúni) vodcom [Hámidom Karzaím](https://sk.wikipedia.org/wiki/H%C3%A1mid_Karza%C3%AD" \o "Hámid Karzaí). V júni [2002](https://sk.wikipedia.org/wiki/2002) sa v [Kábule](https://sk.wikipedia.org/wiki/K%C3%A1bul) konalo zasadnutie mimoriadneho kmeňového zhromaždenia [Veľká džirga](https://sk.wikipedia.org/w/index.php?title=Ve%C4%BEk%C3%A1_d%C5%BEirga&action=edit&redlink=1), ktoré napriek nezhodám a zložitým rokovaniam potvrdilo zloženie mnohonárodnostnej dočasnej vlády a zvolilo [H. Karzaího](https://sk.wikipedia.org/wiki/H%C3%A1mid_Karza%C3%AD) za [prezidenta](https://sk.wikipedia.org/wiki/Prezident).

**Zaujímavosti**

* Nový rok v Afganistane sa oslavuje 21. marca  - na prvý jarný deň
* V Afganistane sa žiadne jedlo nezaobíde  bez "*naan*", čo je plochý nekvasený chlieb
* Najvyššie pohorie v Afganistane je Hindukúš, jeho vrcholy dosahujú výšku až 7 000 m n.morom
* Afganská národná hra sa volá Buzkashi.  Je to šport, pri ktorom sa hráči dvoch tímov snažia na koňoch chytiť kozu
* Druhým najobľúbenejším športom Afgancov je púšťanie šarkanov
* Krajina je už niekoľko rokov najväčším svetovým producentom surového ópia. Mak, z ktorého sa ópium vyrába, je najrozšírenejšou plodinou v krajine a produkcia tejto drogy sa odhaduje na 6- 8 tisíc ton ročne. Podľa afganského ministerstva zdravotníctva je v krajine približne milión osôb závislých od drog,  z toho 15 percent tvoria ženy a deti
* V Afganistane je vysoká pôrodnosť - priemerne 5 detí na jednu ženu. Iba jedna žena z piatich vie čítať
* Afganistan má prekrásnu prírodu, národný park Band-e Amir pripomína slávny Grand Canyon

**IRAK**

**Irak**, dlhý tvar **Iracká republika**, je štát v juhozápadnej [Ázii](https://sk.wikipedia.org/wiki/%C3%81zia).

## Geografia

Iracká republika sa nachádza v juhozápadnej [Ázii](https://sk.wikipedia.org/wiki/%C3%81zia) pri [Perzskom zálive](https://sk.wikipedia.org/wiki/Perzsk%C3%BD_z%C3%A1liv). Jej poloha je vymedzená 29°05´ až 37°23´ severnej zemepisnej šírky a 38°45´ až 48°41´ východnej zemepisnej dĺžky. S rozlohou 432 162 km² je po [Saudskej Arábii](https://sk.wikipedia.org/wiki/Saudsk%C3%A1_Ar%C3%A1bia) (2 149 690 km²) a [Jemene](https://sk.wikipedia.org/wiki/Jemen) (527 970 km²) tretím najväčším [arabským](https://sk.wikipedia.org/w/index.php?title=Arabsk%C3%BD&action=edit&redlink=1) štátom Ázie. K územiu Iraku patrí i 4 910 km² Perzského zálivu. Hraničná línia Iraku je dlhá 3 650 km; krajina susedí so šiestimi krajinami: na severozápade so Sýriou (605 km), na severe s Tureckom (352 km), na východe s Iránom (1 458 km), na juhovýchode s Kuvajtom (240 km), na juhu a juhozápade so Saudskou Arábiou (814 km) a na západe s Jordánskom (181 km). Časť hranice so Saudskou Arábiou tvorí neutrálna zóna. Táto oblasť s rozlohou 7 044 km² je pod správou oboch krajín. Vznikla na uľahčenie pohybu [kočovných](https://sk.wikipedia.org/w/index.php?title=Ko%C4%8Dovanie&action=edit&redlink=1) [beduínov](https://sk.wikipedia.org/w/index.php?title=Bedu%C3%ADn&action=edit&redlink=1) pri hľadaní nových [pastvín](https://sk.wikipedia.org/wiki/Pastvina).

## Obyvateľstvo

Väčšinu obyvateľstva tvoria Arabi (75%), z ktorých väčšia časť, najmä južne od Bagdadu vyznáva [Šiitizmus](https://sk.wikipedia.org/wiki/%C5%A0iitizmus" \o "Šiitizmus) (58% obyvateľstva Iraku)[[1]](http://gulf2000.columbia.edu/images/maps/Iraq_Ethnic_2014_lg.png). [Sunnitský islam](https://sk.wikipedia.org/wiki/Sunnitsk%C3%BD_islam" \o "Sunnitský islam) vyznávajú Arabi v západnej časti krajiny (z provincie Saladin okolo mesta Tikrít pochádzal [Saddám Husajn](https://sk.wikipedia.org/wiki/Sadd%C3%A1m_Husajn" \o "Saddám Husajn), v provincií Anbár zasa začal vznikať [Islamský štát (militantná organizácia)](https://sk.wikipedia.org/wiki/Islamsk%C3%BD_%C5%A1t%C3%A1t_(militantn%C3%A1_organiz%C3%A1cia))). Kurdi, žijúci v severnej časti pohraničia z [Irán](https://sk.wikipedia.org/wiki/Ir%C3%A1n)om tvoria takmer pätinu obyvateľstva Iraku a spravujú [autonómne územie](https://sk.wikipedia.org/wiki/Irack%C3%BD_Kurdistan) s hlavným mestom v [Erbíl](https://sk.wikipedia.org/wiki/Erb%C3%ADl" \o "Erbíl)e. Väčšina Kurdov sú sunnitskí moslimovia, aj keď mnohí vyznávajú šiítsku formu islamu alebo iné gnostické prúdy (najznámejší sú [Jezídi](https://sk.wikipedia.org/wiki/Jez%C3%ADdi" \o "Jezídi) v okolí [Sindžár](https://sk.wikipedia.org/w/index.php?title=Sind%C5%BE%C3%A1r&action=edit&redlink=1" \o "Sindžár (stránka neexistuje))u, ale existujú aj ďalšie skupiny ako Jarsani a Šabaci).

Spomedzi ďalších menších sú významní [Turkméni](https://sk.wikipedia.org/wiki/Turkm%C3%A9ni), ktorí žijú v blízkosti miest [Kirkúk](https://sk.wikipedia.org/wiki/Kirk%C3%BAk" \o "Kirkúk) a [Mosul](https://sk.wikipedia.org/wiki/Mosul" \o "Mosul), [Asýrčania](https://sk.wikipedia.org/wiki/As%C3%BDr%C4%8Dania_(s%C3%BA%C4%8Dasnos%C5%A5)) v provincií [Ninive](https://sk.wikipedia.org/wiki/Ninive" \o "Ninive) a okolí a Mandejci (v južnom Iraku).

Okrem nich žijú Iraku menšie komunity [Arménov](https://sk.wikipedia.org/wiki/Arm%C3%A9ni), [Čerkesov](https://sk.wikipedia.org/wiki/%C4%8Cerkesi), Iráncov a žiaľ aj zahraničných teroristov (ešte stále).

Z náboženského hľadiska absolútna väčšina obyvateľstva sú [Moslimovia.](https://sk.wikipedia.org/wiki/Moslim_(vyznava%C4%8D_islamu))

Šiítsky smer vyznávalo v roku 2014 61,5% obyvateľstva, najmä Arabov a čiastočne Kurdov a väčšia časť Turkménov. Tretina Iračanov boli Sunniti, ktorí sú koncentrovaní v západnej časti krajiny. Sunnitmi je zvyšok Arabov, Kurdi a časť Turkménov.

Nemoslimské vierovyznanie malo 6% obyvateľov, z ktorých vyše polovica boli kresťania.[Asýrčania](https://sk.wikipedia.org/wiki/As%C3%BDr%C4%8Dania_(s%C3%BA%C4%8Dasnos%C5%A5)) sú združení v [Chaldejsko-katolícka cirkev](https://sk.wikipedia.org/wiki/Chaldejsko-katol%C3%ADcka_cirkev), [Sýrska ortodoxná cirkev](https://sk.wikipedia.org/wiki/S%C3%BDrska_ortodoxn%C3%A1_cirkev) a [Asýrska cirkev Východu](https://sk.wikipedia.org/wiki/As%C3%BDrska_cirkev_V%C3%BDchodu). Asýrčania hovoria [Aramejsky](https://sk.wikipedia.org/wiki/Aramej%C4%8Dina), čo bol pôvodný predarabský jazyk Iraku. Ako bolo spomenuté, v Iraku žijú aj Arméni.

Mandejci (zvaní aj Sabejci) sú nábožneská skupina žijúca v juhovýchodnom Iraku. Ich pôvod nie je známy, niektorí tvrdia. že sú potomkami Židov z babylonského zajatia, iní tvrdia že predstavujú pôvodné predkresťanské a predislamské vierovyznanie.

Jezídi predstavujú zvláštnu skupinu, žijúcu na severe v Iraku okolo miest Sindžár a Lališ.

**Zaujímavosti:**

## Platí sa tu dinármi

Oficiálnou menou v krajine [je iracký dinár](https://en.wikipedia.org/wiki/Iraqi_dinar)(IQD). Delí sa na 1000 fils (v jednotnom čísle), ale tie sa nepoužívajú od roku 1990, keď inflácia spôsobila, že ich používanie stratilo zmysel.

## A sú tu dva úradné jazyky

Tieto jazyky sú [arabský a kurdský](https://en.wikipedia.org/wiki/Languages_of_Iraq). Obe sa zapisujú variantmi arabského písma.

## Iracké aerolínie sú najstaršou leteckou spoločnosťou na Blízkom východe

[Iraqi Airways](https://en.wikipedia.org/wiki/Iraqi_Airways) boli založené v roku 1948.

## Národným jedlom je [masgouf](https://en.wikipedia.org/wiki/Masgouf), čo je opekaný kapor

Kapor sa nareže na polovice a roztvorený sa opeká buď na dvoch drevených koloch, alebo na rošte na rybu.