**Globalizácia** znamená rozvíjanie sa ekonomických vzťahov v celosvetovom – globálnom meradle. Je to komplexný proces a to ekonomický, sociálny a politický.

**Prejavy globalizácie:**

* rýchly rozvoj medzinárodného obchodu,
* celosvetová tendencia k liberalizácií obchodu,
* zvýšenie tokov priamych investícií,
* rast objemu medzinárodnej produkcie,
* integrácia ekonomík
* integrácia medzinárodných finančných trhov,
* zvýšená migrácia obyvateľstva.

**Rozvoj globalizačných procesov bol podmienený:**

* vedecko-technickým rozvojom,
* voľným obchodom,
* informačnými technológiami,
* pozoruhodným vývojom telekomunikácií,
* zásadnými zmenami v mnohých krajinách, ktoré boli sprevádzané rozširovaním slobodného podnikania,
* potrebou spoločnej starostlivosti o životné prostredie.

Svetová ekonomika tak vplyvom globalizácia nadobúda novú charakteristiku.

**Základnými črtami svetovej ekonomiky** sú:

* medzinárodné ekonomické vzťahy
* vzájomné prepojenie medzi ekonomikami

Svetové hospodárstvo teda nie je obyčajným súčtom národných hospodárstiev. Na základe medzinárodnej deľby práce a existujúceho trhu vznikli medzi národnými ekonomikami zložité vzťahy a väzby, ktoré spôsobujú, že jednotlivé hospodárstva stratili izolovanosť a uzavretosť a vzájomne sa otvorili. Zmeny a problémy jedného národného hospodárstva sa tak odrážajú vo svetovom hospodárstve ak celku.