KRAJSKÉ KOLO GEOGRAFICKEJ OLYMPIÁDY

Geografická olympiáda okrem prehlbovania a rozširovania vedomostí z predmetu geografia rok čo rok vyhľadáva talentovaných žiakov pre odbornú a vedeckú prácu ako aj pre rozvíjanie ich tvorivosti.

Aj na našej škole máme talentovaných žiakov, ktorí sa zúčastnili krajského kola geografickej olympiády. Spomínané kolo sa uskutočnilo dňa 1.4.2022 online formou. Olympiády sa zúčastnili žiak II.A triedy ***Dominik Schmidt*** a žiak IV.A triedy ***Michal Saxa***, obaja žiaci si zmerali svoje vedomosti spolu s 200 žiakmi z celého Košického kraja.

V posterovej časti, s prácou *Cestujte s nami a nielen prstom po mape* našu školu reprezentovala žiačka III.A triedy ***Vanesa Luščáková***.

Na krajskom kole sa podarilo **Vanese Luščákovej** zaujať porotu svojou prácou, vďaka čomu získala krásne **3.miesto.**

V teoreticko – praktickej časti ***Michal Saxa*** obsadil nádherné a obdivuhodné 3. miesto, čím získal postup do **celoslovenského kola.**

Blahoželáme, z úspechu sa veľmi tešíme a želáme veľa šťastia v ďalšom kole súťaže.

Mgr. Ivana Sokolská

vyučujúca geografie