**Okresné kolo Geografickej olympiády (kat. E, F)**

Cieľom Geografickej olympiády je rozvíjať záujem žiakov o geografiu ako nosného predmetu poznávania krajiny a prírody. Nemalou mierou má prispieť k zvýšeniu a k aktualizácii úrovne vyučovania geografie na ZŠ a 1. stupni 8-ročných gymnázií. Má podporiť rozširovanie geografických vedomostí žiakov, ich praktických zručností v topografii, v záujmovej činnosti pri poznávaní a ochrane miestnej krajiny.

Štvrtok **17. 02. 2022** bol dňom, ktorý sa niesol v znamení geografie, pretože sa konalo okresné kolo spomínanej súťaže. Naše gymnázium reprezentovali žiaci II.O triedy **Miriam Olejárová, Patrícia Burčáková a Nella Výrosteková** a žiačka III. O Nina Marčeková a žiačky IV.O triedy v zložení **Nela Kaľavská, Klaudia Krauszová**. Súťažiaci si zmerali sily v teoretickej časti.

Naši žiaci boli úspešní, podarilo sa im obsadiť krásne *3. Miesto* **(Nela Výrosteková),** *2. miesto* **(Nina Marčeková)**, čím si zabezpečili postup do krajského kola súťaže. Síce nepostupové, avšak veľmi pekné umiestnenie (4.miesto) získali dievčatá Patrícia Burčáková, kat. F a Klaudia Krauszová v kat. E.

Veľmi sa tešíme z úspechu našich žiakov a želáme im veľa šťastia v ďalšom kole súťaže.

Mgr. Ivana Sokolská

vyučujúca geografie