**Okresné kolo Geografickej olympiády (kat. E, F)**

Cieľom Geografickej olympiády je rozvíjať záujem žiakov o geografiu ako nosného predmetu poznávania krajiny a prírody. Nemalou mierou má prispieť k zvýšeniu a k aktualizácii úrovne vyučovania geografie na ZŠ a 1. stupni 8-ročných gymnázií. Má podporiť rozširovanie geografických vedomostí žiakov, ich praktických zručností v topografii, v záujmovej činnosti pri poznávaní a ochrane miestnej krajiny.

Štvrtok **30. 03. 2023** bol dňom, ktorý sa niesol v znamení geografie, pretože sa konalo okresné kolo spomínanej súťaže v Kultúrnom dome v Helcmanovciach. Súťažiacich bolo neúrekom, v sále kultúrneho domu sa stretlo vyše 50 nadšencov geografie z celého nášho okresu. Konkurencia bola veľká. Naše gymnázium reprezentoval žiak I.O triedy **Matúš Pohly,** žiačky II.O v zložení **Petra Pivovarníková a Kristína Vilčková, žiačky III.O triedy Nella Výrosteková a Patrícia Burčáková**  a žiačka IV.O **Nina Marčeková**. Súťažiaci a súťažiace si zmerali sily v teoretickej časti,  praktickej časti ako aj v otázkach o miestnej krajine. Naši žiaci boli úspešní, podarilo sa im obsadiť krásne a obdivuhodné miesta.

4. miesto: **Kristína Vilčková (II.O)**

3. miesto*:* **Patrícia Burčáková (III.O)**

2. miesto:**Nella Výrosteková (III.O)**

Veľmi sa tešíme z úspechu našich žiakov a postupujúcim želáme veľa šťastia v ďalšom kole súťaže.

Mgr. Ivana Sokolská

vyučujúca geografie