**Ľuľkovec zlomocný** ([lat.](https://sk.wikipedia.org/wiki/Latin%C4%8Dina) Atropa bella-donna) je statná, až 180 cm vysoká vytrvalá [bylina](https://sk.wikipedia.org/wiki/Bylina) z [čeľade](https://sk.wikipedia.org/wiki/%C4%8Ce%C4%BEa%C4%8F_(taxon%C3%B3mia)) [ľuľkovité](https://sk.wikipedia.org/wiki/%C4%BDu%C4%BEkovit%C3%A9) (*Solanaceae*). Je považovaná za najnebezpečnejšiu stredoeurópsku [jedovatú](https://sk.wikipedia.org/wiki/Jed) [rastlinu](https://sk.wikipedia.org/wiki/Rastlina).

Prirodzene sa vyskytuje v celej [Európe](https://sk.wikipedia.org/wiki/Eur%C3%B3pa) (od Španielska po Podnestrie a [Krym](https://sk.wikipedia.org/wiki/Krym_(polostrov)), a od Stredomoria po južné Švédsko), zriedkavejšie v severnej Afrike. Rastlina obľubuje prevažne okraje lesov, rúbaniská a polotienité vlhké pôdy zásaditého až slabo kyslého charakteru.

Je to statná 50 – 180 cm vysoká žľaznatá bylina s tučnou priamou a vetvenou stonkou. Listy sú striedavé a rôzne veľké, špicato vajcovité až elipsovité, celokrajné, na báze klinovite zúžené.

[Plodom](https://sk.wikipedia.org/wiki/Plod_(rastlina)) je čierna, výrazne lesklá guľovitá bobuľa (14 – 18 mm v priemere) vyrastajúca z hviezdicového kalichu. Bobuľa neobsahuje kôstku (na rozdiel od jedlej [čerešne vtáčej](https://sk.wikipedia.org/wiki/%C4%8Cere%C5%A1%C5%88a_vt%C3%A1%C4%8Dia)), ale množstvo semien v modrofialovej šťave. Spočiatku chutí sladko, neskôr však dostáva odpornú horkú príchuť.

Kvitne od júna do septembra. Kvety sú úžľabné, jednotlivé, stopkaté, päťramenné, koruny trubkovité, zvonkovité (až 3 cm dlhé), zvonku hnedofialové, zvnútra lysé, hnedofialové, žltošedé až žlté, červenkasto mramorované. Cípy koruny sú ohnuté.

Celá rastlina je prudko jedovatá vzhľadom na vysoký obsah tropanových [alkaloidov](https://sk.wikipedia.org/wiki/Alkaloid) (koreň až 1,5 %, listy 0,3 až 1,2 %, semená asi 0,8 %) z ktorých rozhodujúci podiel tvorí [L-hyoscyamin](https://sk.wikipedia.org/wiki/L-hyoscyamin) (až 70 % všetkých alkaloidov). Tieto alkaloidy pôsobia na nervový systém ako [parasympatolytikum](https://sk.wikipedia.org/wiki/Parasympatolytikum) tým, že tlmia všetky muskarínové účinky acetylcholínu, utlmujú srdcovú činnosť a spôsobujú zastavenie dychu.

**Smrteľná dávka je u malého dieťaťa už 3 bobule (!), u dospelého 10 bobúľ.**

Ako protijed ([antidotum](https://sk.wikipedia.org/w/index.php?title=Antidotum&action=edit&redlink=1)) sa užíva [fyzostigmín](https://sk.wikipedia.org/w/index.php?title=Fyzostigm%C3%ADn&action=edit&redlink=1) alebo [pilokarpín](https://sk.wikipedia.org/w/index.php?title=Pilokarp%C3%ADn&action=edit&redlink=1).

Hlavné príznaky otravy:

* rozšírené zreničky vyschnutá sliznica sčervenanie tváre, suchá a teplá pleť
* zrýchlený tep

**Ľuľkovec zlomocný** ([lat.](https://sk.wikipedia.org/wiki/Latin%C4%8Dina) Atropa bella-donna) je statná, až 180 cm vysoká vytrvalá [bylina](https://sk.wikipedia.org/wiki/Bylina) z [čeľade](https://sk.wikipedia.org/wiki/%C4%8Ce%C4%BEa%C4%8F_(taxon%C3%B3mia)) [ľuľkovité](https://sk.wikipedia.org/wiki/%C4%BDu%C4%BEkovit%C3%A9) (*Solanaceae*). Je považovaná za najnebezpečnejšiu stredoeurópsku [jedovatú](https://sk.wikipedia.org/wiki/Jed) [rastlinu](https://sk.wikipedia.org/wiki/Rastlina).

Prirodzene sa vyskytuje v celej [Európe](https://sk.wikipedia.org/wiki/Eur%C3%B3pa) (od Španielska po Podnestrie a [Krym](https://sk.wikipedia.org/wiki/Krym_(polostrov)), a od Stredomoria po južné Švédsko), zriedkavejšie v severnej Afrike. Rastlina obľubuje prevažne okraje lesov, rúbaniská a polotienité vlhké pôdy zásaditého až slabo kyslého charakteru.

Je to statná 50 – 180 cm vysoká žľaznatá bylina s tučnou priamou a vetvenou stonkou. Listy sú striedavé a rôzne veľké, špicato vajcovité až elipsovité, celokrajné, na báze klinovite zúžené.

[Plodom](https://sk.wikipedia.org/wiki/Plod_(rastlina)) je čierna, výrazne lesklá guľovitá bobuľa (14 – 18 mm v priemere) vyrastajúca z hviezdicového kalichu. Bobuľa neobsahuje kôstku (na rozdiel od jedlej [čerešne vtáčej](https://sk.wikipedia.org/wiki/%C4%8Cere%C5%A1%C5%88a_vt%C3%A1%C4%8Dia)), ale množstvo semien v modrofialovej šťave. Spočiatku chutí sladko, neskôr však dostáva odpornú horkú príchuť.

Kvitne od júna do septembra. Kvety sú úžľabné, jednotlivé, stopkaté, päťramenné, koruny trubkovité, zvonkovité (až 3 cm dlhé), zvonku hnedofialové, zvnútra lysé, hnedofialové, žltošedé až žlté, červenkasto mramorované. Cípy koruny sú ohnuté.

Celá rastlina je prudko jedovatá vzhľadom na vysoký obsah tropanových [alkaloidov](https://sk.wikipedia.org/wiki/Alkaloid) (koreň až 1,5 %, listy 0,3 až 1,2 %, semená asi 0,8 %) z ktorých rozhodujúci podiel tvorí [L-hyoscyamin](https://sk.wikipedia.org/wiki/L-hyoscyamin) (až 70 % všetkých alkaloidov). Tieto alkaloidy pôsobia na nervový systém ako [parasympatolytikum](https://sk.wikipedia.org/wiki/Parasympatolytikum) tým, že tlmia všetky muskarínové účinky acetylcholínu, utlmujú srdcovú činnosť a spôsobujú zastavenie dychu.

**Smrteľná dávka je u malého dieťaťa už 3 bobule (!), u dospelého 10 bobúľ.**

Ako protijed ([antidotum](https://sk.wikipedia.org/w/index.php?title=Antidotum&action=edit&redlink=1)) sa užíva [fyzostigmín](https://sk.wikipedia.org/w/index.php?title=Fyzostigm%C3%ADn&action=edit&redlink=1) alebo [pilokarpín](https://sk.wikipedia.org/w/index.php?title=Pilokarp%C3%ADn&action=edit&redlink=1).

Hlavné príznaky otravy:

* rozšírené zreničky vyschnutá sliznica sčervenanie tváre, suchá a teplá pleť

zrýchlený tep