**Život**

Rodina Štúrovcov pochádzala z Trenčína, ale Štúrov dedo Pavol sa ako súkenník – zrejme pre konkurenciu – presťahoval do Lubiny, kde sa narodil Štúrov otec Samuel (\*1789). Ten študoval v Trenčíne a v Modre a  v Trenčíne získal i (dvoj)povolanie učiteľ-organista. Práve u neho dostal príslušné vzdelanie František Palacký, otec českého národa. V roku 1810 sa Samuel oženil s Annou Michalcovou, dcérou trenčianskeho mäsiara. Rodine sa postupne narodilo 6 detí, ako druhý v poradí Ľudovít. V roku 1813 sa Samuel stal učiteľom na panstve Zayovcov v Uhrovci, kam ho povolal gróf Imrich Zay. Stabilným zamestnaním, navyše podporovaný vrchnosťou, si výrazne polepšil. **Zay dbal na vzdelanie svojich poddaných a vybudoval akýsi mechanizmus podpory tých najtalentovanejších.**Ciele však boli i praktické – zabezpečiť schopných a vzdelaných ľudí pre správu panstva, pre jeho modernizáciu a tak celkovú úspešnosť **hospodárstva.** Podporoval takto aj deti Samuela Štúra. V čase Ľudovítovho detstva bol život rodiny v Uhrovci v obkľúčení vrchov údajne idylický a šťastný.

**Ľudovít Velislav Štúr** (**Ludevít Velislav Štúr**; pseudonymy: B. Dunajský, Bedlivý Ludorob, Boleslav Záhorský, Brat Sloven, Ein Slave, Ein ungarischer Slave, Karl Wildburn, pravolub Rokošan, Slovák, Starí, Velislav, Zpěvomil)[[2]](https://sk.wikipedia.org/wiki/%C4%BDudov%C3%ADt_%C5%A0t%C3%BAr#cite_note-SBS-2) (\* [28. október](https://sk.wikipedia.org/wiki/28._okt%C3%B3ber) [1815](https://sk.wikipedia.org/wiki/1815)[[1]](https://sk.wikipedia.org/wiki/%C4%BDudov%C3%ADt_%C5%A0t%C3%BAr#cite_note-HU-SAV-1), [Uhrovec](https://sk.wikipedia.org/wiki/Uhrovec_(obec)), [Rakúske cisárstvo](https://sk.wikipedia.org/wiki/Rak%C3%BAske_cis%C3%A1rstvo) (dnes [Slovensko](https://sk.wikipedia.org/wiki/Slovensko))[[5]](https://sk.wikipedia.org/wiki/%C4%BDudov%C3%ADt_%C5%A0t%C3%BAr#cite_note-5) – † [12. január](https://sk.wikipedia.org/wiki/12._janu%C3%A1r) [1856](https://sk.wikipedia.org/wiki/1856), [Modra](https://sk.wikipedia.org/wiki/Modra), [Rakúske cisárstvo](https://sk.wikipedia.org/wiki/Rak%C3%BAske_cis%C3%A1rstvo) (dnes [Slovensko](https://sk.wikipedia.org/wiki/Slovensko))[[6]](https://sk.wikipedia.org/wiki/%C4%BDudov%C3%ADt_%C5%A0t%C3%BAr#cite_note-6)) bol [slovenský](https://sk.wikipedia.org/wiki/Slov%C3%A1ci) národný buditeľ, kodifikátor spisovnej slovenčiny, [politik](https://sk.wikipedia.org/wiki/Politik), [filozof](https://sk.wikipedia.org/wiki/Filozof), [historik](https://sk.wikipedia.org/wiki/Historik), [jazykovedec](https://sk.wikipedia.org/wiki/Jazykovedec), [spisovateľ](https://sk.wikipedia.org/wiki/Spisovate%C4%BE), [básnik](https://sk.wikipedia.org/wiki/B%C3%A1snik), [publicista](https://sk.wikipedia.org/wiki/Publicista), [redaktor](https://sk.wikipedia.org/wiki/Redaktor) a [pedagóg](https://sk.wikipedia.org/wiki/U%C4%8Dite%C4%BE).

Ľudovít Štúr bol najvýznamnejší predstaviteľ [slovenského](https://sk.wikipedia.org/wiki/Slovensko) národného života a vedúca osobnosť [slovenského národného obrodenia](https://sk.wikipedia.org/wiki/N%C3%A1rodn%C3%A9_obrodenie) v polovici [19. storočia](https://sk.wikipedia.org/wiki/19._storo%C4%8Die), kodifikátor slovenského spisovného jazyka založeného na stredoslovenských nárečiach ([1843](https://sk.wikipedia.org/wiki/1843)), jeden z vedúcich účastníkov [Slovenského povstania](https://sk.wikipedia.org/wiki/Slovensk%C3%A9_povstanie) v rokoch [1848](https://sk.wikipedia.org/wiki/1848) – [1849](https://sk.wikipedia.org/wiki/1849) a [poslanec](https://sk.wikipedia.org/wiki/Poslanec) [uhorského snemu](https://sk.wikipedia.org/wiki/Uhorsk%C3%BD_snem) za mesto [Zvolen](https://sk.wikipedia.org/wiki/Zvolen) v rokoch [1847](https://sk.wikipedia.org/wiki/1847) – [1848](https://sk.wikipedia.org/wiki/1848).

Je po ňom pomenovaná planétka [(3393) Štúr](https://sk.wikipedia.org/wiki/3393_Stur). V roku 2015 vyrobila [RTVS](https://sk.wikipedia.org/wiki/Rozhlas_a_telev%C3%ADzia_Slovenska) dokumentárny film o jeho živote a diele – Ľudovít Štúr (scenár Eva Tkáčiková a Miloslav Gdovin, réžia Fedor Bartko).

**Prvé pôsobisko**

Návrat do [Uhorska](https://sk.wikipedia.org/wiki/Uhorsko) znamenal pre Štúra začiatok nového boja o udržanie národných práv. Radikálne zákroky uhorských úradníkov a policajtov boli namierené proti snahám zvyšovať vzdelanostnú a kultúrnu úroveň nemaďarských národov. Situáciu sťažovalo aj zvolenie grófa [Karola Zaya](https://sk.wikipedia.org/w/index.php?title=Karol_Zay&action=edit&redlink=1) za generálneho inšpektora evanjelickej cirkvi a. v., ktorý podporoval myšlienku jediného a jednotného národa v Uhorsku – maďarského národa. [Zay](https://sk.wikipedia.org/w/index.php?title=Karol_Zay&action=edit&redlink=1" \o "Karol Zay (stránka neexistuje)) Štúra osobne poznal a spočiatku prejavoval voči nemu sympatie, pretože si vážil jeho vzdelanosť a nadanie. Neúspešne písomne i ústne vyzýval Štúra k spolupráci pre maďarské záujmy, pretože v nich videl perspektívu pre budúcnosť krajiny.

Po príchode z [Nemecka](https://sk.wikipedia.org/wiki/Nemecko) sa Štúr v prvom rade usiloval opäť získať miesto námestníka profesora [Palkoviča](https://sk.wikipedia.org/wiki/Juraj_Palkovi%C4%8D_(1769_%E2%80%93_1850)) na Katedre reči a literatúry česko-slovenskej. Nenárokoval si nijaký plat, iba úroky z nazbieraných peňazí na katedru, o ktoré sa mal ešte na polovicu deliť s prof. Palkovičom. Jeho žiadosť však narážala na prekážky, pretože Zay so svojimi prívržencami kalkulovali so zámerom, že po Palkovičovej smrti katedru definitívne zrušia. Vec sa dostala na zasadanie konventov a po dlhých prieťahoch začal Štúr ako suplent prof. Palkoviča prednášať.

Nepoľavujúci tlak na Slovákov zo strany maďarských predstaviteľov prinútil Štúra a slovenských národovcov žiadať ochranu u panovníka. V roku [1842](https://sk.wikipedia.org/wiki/1842) bola vyslaná do [Viedne](https://sk.wikipedia.org/wiki/Viede%C5%88) štvorčlenná deputácia so [Slovenským prestolným prosbopisom](https://sk.wikipedia.org/wiki/Slovensk%C3%BD_prestoln%C3%BD_prosbopis). V Prosbopise prosili Slováci panovníka o ochranu pred [perzekúciou](https://sk.wikipedia.org/wiki/Perzek%C3%BAcia), o možnosť uverejňovať obranné spisy slovenského národa, potvrdiť Katedru reči a literatúry česko-slovenskej na ev. lýceu v Bratislave a zriadiť podobné ustanovizne aj na iných lýceách v [Uhorsku](https://sk.wikipedia.org/wiki/Uhorsko) a pod. Vo Viedni sa však o osude [Slovenského prestolného prosbopisu](https://sk.wikipedia.org/wiki/Slovensk%C3%BD_prestoln%C3%BD_prosbopis) nerozhodlo, pretože dvor poslal slovenskú žiadosť do [Budína](https://sk.wikipedia.org/wiki/Bud%C3%ADn) na vyjadrenie k uhorskému [palatínovi](https://sk.wikipedia.org/wiki/Palat%C3%ADn), ktorý všetky požiadavky prosbopisu zamietol.

**Práca**

Smerovanie Ľudovíta nielen pri vzdelávaní nasledovalo kroky jeho staršieho brata Karola. Týkalo sa najprv „domáceho“ vzdelania u otca a pobytov na gymnáziu v Rábe (Györ; 1827 – 1829), na lýceu v Bratislave (1829 – 1835), ale i štúdia na univerzite v Halle (1838 – 1840). Ľudovít brata sledoval aj v otázke záujmu o národnú problematiku. Kým Karol patril medzi zakladateľov Spoločnosti česko-slovanskej – študentského spolku pri evanjelickom lýceu v Bratislave orientovaného na literárnu tvorbu a samovzdelávanie, Ľudovít úspešne inicioval jeho reformu a doviedol jeho činnosť k pomyselnému vrcholu. Ešte ako radového člena počas štúdia ho ovplyvnili ušľachtilé idey slovanstva, povzbudené básnickou skladbou Jána Kollára – Slávy dcera. S Karolom tiež takmer súvisel koniec Ľudovítovej vzdelávacej kariéry – rodinu finančne vysililo Karolovo štúdium v Berlíne a tak sa po skončení štúdia na bratislavskom lýceu Ľudovít v roku 1834 vrátil do Uhrovca, kde získal dobre platené miesto panského úradníka – miesto, ktoré mu bolo takpovediac predurčené rodinou Zayovcov. Dozeral na poľné a iné práce, chodil s puškou na pleci a so Slávy dcerou v kapse. Mal zrejme dosť času na usporiadanie myšlienok. Ak by tu bol zotrval, udalosti slovenského národného života sa mohli poberať úplne inou cestou. **Ľudovít však musel byť rozhodnutý vrátiť sa na lýceum do víru rozbehnutých aktivít.** Pozvanie Sama Chalupku v jeseni roku 1834 toto rozhodnutie iba spečatilo.

**Otazka spisovneho jazyka**

Štúrov návrat znamenal jeho angažovanie v činnosti Spoločnosti česko-slovanskej, hoci formálne navštevoval teologický kurz (1834 – 1835). Rýchlo sa stal postupne účtovníkom, zapisovateľom, zastupujúcim a riadnym tajomníkom, a nakoniec zaujal najvyšší post podpredsedu spolku. Spoločne s Alexandrom Boleslavínom Vrchovským dosiahol jeho reorganizáciu, násobné zvýšenie počtu členov. Nadviazal styky so staršími zaslúžilými národovcami a kontaktoval aj katolícku mládež a intelektuálov. Povýšil Spoločnosť na centrálny a vzorový spolok, podobné spolky potom vznikali aj na ďalších evanjelických lýceách a vykonávali užitočnú súčinnosť. **Štúr spolupracoval aj s profesorom Jurajom Palkovičom, hlavou Katedry reči a literatúry československej, a začiatkom roku 1837 sa stal námestníkom katedry, čiže zástupcom (suplentom) profesora.** Keď bola na jar roku 1837 Spoločnosť zrušená v dôsledku plošného zákazu študentských spolkov, mládež na čele so Štúrom bola nútená vytvoriť nové štruktúry. Gro činnosti sa najprv prenieslo na Štúrove prednášky, vznikol tajný spolok Vzájomnosť a konečne Slovanský ústav, do ktorého sa priamo vtelila agenda zaniknutej Spoločnosti. Ústav sa opäť stal vzorom a centrom pre podobné ústavy na iných lýceách. Po jeho ochromení a zániku v roku 1844 sa situácia opakovala – časť agendy prebral už celoslovenský spolok Tatrín (1844), časť novovzniknutá štruktúra Jednoty mládeže slovenskej s centrom v Levoči (1847).

**Študenti a mladí muži postupne prechádzali od samoštúdia, literárnej tvorby a kritiky k agitácii a aktívnej činnosti, ktorá mala hospodárske i politické konotácie.** Oslavovali významné osobnosti ako Jána Kollára či Jána Hollého, usporadúvali slávnostné výlety do prírody, z ktorých najznámejším je vychádzka na Devín v roku 1836. Neskôr sa angažovali v národných petíciách, bojovali proti alkoholizmu, podporovali ekonomický nacionalizmus, zakladali nedeľné školy a divadelné krúžky a snažili sa zvrátiť vyznenie maďarizačných zákonov. Štúr zaviedol pomerne prísnu organizáciu, bol opatrný, stránil sa radikalizmu – ale rovnako presadzoval ideál rodinou neviazaného intelektuála, ktorý sa mal plne venovať národnej otázke. Jeho vzťah k ženám bol podľa tejto doktríny rezervovaný.

Štúr v rokoch 1838 – 1840 absolvoval študijný pobyt v nemeckom Halle. **Mal možnosť oboznámiť sa s liberálnejším prostredím, absorbovať filozofiu Georga Wilhelma Hegela a usporiadať si nápady na ďalšiu činnosť v Uhorsku.** Na bratislavskej katedre chcel získať stále miesto profesora a vytvoriť národné centrum Slovákov. Uvedomoval si aj potrebu slovenských politických novín. V neposlednom rade veril v interkonfesijné porozumenie a zjednotenie Slovákov.

Začiatok štyridsiatych rokov 19. storočia a návrat znamenali isté precitnutie. Vláda začala potierať ilegálne spolky, preto spolok Vzájomnosť ukončil svoju činnosť. V roku 1840 došlo v istom zmysle k dovŕšeniu maďarizácie v svetskej i cirkevnej administratíve. Gróf Karol Zay sa projektom únie maďarských kalvínov so slovenskými evanjelikmi snažil o maďarizáciu dovtedy pomerne nezávislej evanjelickej cirkvi augsburského vyznania.

Štúr a mladá generácia sa v mnohom vyhranila a dovŕšila svoj vývoj, aby sa plne zapojila do odporu voči nastolenej situácii. Podieľali sa na podaní Slovenského prestolného prosbopisu v roku 1842 i urgencie z roku 1844. Ukončením jednej etapy bolo cielené odstránenie Štúra z bratislavskej katedry, za ktorým stál práve Zay. Štúrovi najprv zakázali prednášať, neskôr ho definitívne suspendovali. Prejednávania jeho odvolania sa uskutočnili počas zimných prázdnin, symbolicky na Štedrý deň a Silvestra. Takto sa mala eliminovať študentská podpora Štúrovi. Časť študentov predsa neodišla, no všetky argumenty boli márne. Nič sa nezmenilo ani začiatkom roka 1844 a tak z lýcea demonštratívne odišlo 18 študentov, 13 z nich na lýceum do Levoče. **Spievali si vtedy budúcu slovenskú hymnu.**

## **Otázka spisovného jazyka**

Štúr si veľmi dobre uvedomoval zvláštnu situáciu v otázke spisovného jazyka. Katolícka inteligencia podporovala bernolákovskú slovenčinu, evanjelici tradične používali češtinu – tzv. bibličtinu, no i modernizovanú verziu po Jugmannovej reforme. V zmysle tradície česko-slovenskej jednoty používanie češtiny Slovákmi podporovali aj Česi. Mladá generácia spočiatku uvažovala o vytvorení tzv. reálnej českoslovenčiny. Tento koncept sa už okolo roku 1836 snažil presadiť Kollár. Logický pokus sa však nestretol s porozumením a odmietli ho, paradoxne, všetky strany. **Všetci sa totiž pridŕžali svojej verzie spisovného jazyka.** Ak sa tento variant nepodarilo presadiť osobnosti ako Kollár, Štúr si uvedomoval jeho nereálnosť. Bolo nutné nastoliť úplne novú cestu a získať pre ňu rozsvárené strany. Tou sa stala štúrovská slovenčina. Hoci jej zavedenie znamenalo mnohé spory a boje, po dohode katolíkov a evanjelikov na zasadaní spolku Tatrín (1847) sa stala jednotiacou platformou a po úpravách základom dnešného slovenského spisovného jazyka.

Žiadosť o povolenie slovenských politických novín Štúr podal ešte v roku 1841, avšak išlo o beh na dlhú trať. Bol lustrovaný, musel podávať urgencie a nové žiadosti. Nakoniec zohralo rozhodujúcu úlohu súperenie mocenských centier Viedne a Pešti. Licenciu získal a v auguste 1845 vyšlo prvé číslo periodika Slovenskje národňje novini s prílohou Orol tatránski. Zaoberali sa širokým spektrom tém slovenskej spoločnosti v Uhorsku. Prinášali správy, plány i Štúrov politický program. Štúr trávil väčšinu času v redakcii.

**Pomyselným vrcholom Štúrovho postavenia bolo získanie mandátu poslanca uhorského snemu za mesto Zvolen v roku 1847.** Umožnilo mu to vystupovať na sneme, hoci 72 zástupcov slobodných kráľovských miest disponovalo iba jediným hlasom a išlo o tzv. imperatívny mandát – poslanec sa zodpovedal mestu a dostal pokyny na smerovanie vystúpení. Robil to zadarmo! Štúr na prelome rokov 1847/1848 vystúpil na sneme asi jedenásťkrát, pričom niektoré reči a témy vystúpení sa zachovali. Aj keď bránil hlavne záujmy mesta Zvolen, do agendy dostal aj prvky vlastného politického programu a požiadavky Slovákov.

**Politik**

* **Október 1847 – zvolený za poslanca mesta Zvolen.**
* **Bránil politické práva menšín a slobodných miest.**
* **17. novembra 1847-** [**Prvá snemová reč**](http://www.stur.host.sk/)**- hovoril o slobode, ktorú žiadal nielen pre mestá, ale aj pre rabsky ujarmený ľud.**
* **Stal sa členom spoločnosti Česko-Slovenskej.**
* **Kandidoval ako poslanec do Uhorského snemu.**
* **Vydal v anonymnej nemeckej brožúre Ponosy a žaloby Slovákov v Uhorsku na protiprávne zásahy Maďarov.**

**Historik**

* **Organizoval vychádzky mládeže do okolia Bratislavy a  na pamätné miesta, čím dvíhal a upevňoval národné a slovanské povedomie.**
* **Výstupy boli spojené s historickými výkladmi, recitovaním básní, spevom národných piesní a spoločenským pobavením.**

**Basnik**

* **V poézii ho predčili jeho priatelia, ako napr. Samo Chalúpka.**
* **Prvé básne písal Štúr po česky.**
* **Knižne vyšla Štúrovi len jedna zbierka básní pod názvom Spevy a piesne.**
* **Štúr prispel v poézii pri prechode z klasicizmu ku romantizmu.**

**Jeho najznámejšie diela:**

* [*Darmo dokola tekáte*](http://stur.host.sk/basne/darmo.htm) *(báseň napísaná po smrti brata Karola)*
* [*Pred bránou mesta stojí chrám*](http://stur.host.sk/basne/karolovi.htm) *(báseň napísaná po smrti brata Karola)*
* [*Duchy otcov, preč letíte*](http://stur.host.sk/basne/duchy.htm) *(báseň napísaná po smrti otca)*
* [*Majže sa dobre, kraj*](http://stur.host.sk/basne/o_kraji.htm) *(báseň o rodnom kraji)*
* [*A. O.*](http://stur.host.sk/basne/a_o.htm) *(báseň venovaná pamiatke Adelky Ostrolúckej)*
* [*Na matkinej mohyle*](http://stur.host.sk/basne/matke.htm) *(báseň napísaná po smrti matky)*
* [*Maj sa dobre, dom*](http://stur.host.sk/basne/dom.htm) *(báseň na rodný dom)*
* [*Pri pomníku J. Hollého*](http://stur.host.sk/basne/hollemu.htm) *(báseň sa spievala pri odhalení pomníka na Dobre Vode)*
* [*K lipe*](http://stur.host.sk/basne/lipa.htm) *(báseň na symbol Slovanov)*
* [*Ku Křiváni*](http://stur.host.sk/basne/krivan.htm) *(na pamiatku výstupu na Kriváň 16. augusta 1841)*
* [*Toužba*](http://stur.host.sk/basne/touzba.htm) *(báseň venovaná Márii Pospíšilovej)*
* [Rozžehnání](http://stur.host.sk/basne/rozzehna.htm)  
  (báseň na rozlúčku Márii Pospíšilovej)
* [Uvítanie](http://stur.host.sk/basne/uvitanie.htm)  
  (Štúrov návrat z Halle)

**Jzykovedec**

* **1843** – došo k dohode o **uzákonení spisovnej slovenčiny** medzi poprednými štúrovcami, Ľ. Štúr, J.M. Hurban, M.M. Hodža v Hlbokom.
* V tom istom roku navštívili J. Hollého, ktorý ich rozhodnutie schválil.
* Za základ spisovnej reči si vybrali **stredoslovenské nárečie**, v ktorom videli najčistejšie slovenské jadro (už v skorších obdobiach preberala úlohu celonárodného styku).
* Štúr zaviedol v novej slovenčine **fonetický pravopis**.
* Mladá generácia prijala spisovný jazyk oduševnene a pokladala ho za samozrejmosť.
* Prvou knihou v štúrovskej slovenčine bolo 2. vydanie **Almanachu Nitra**.
* **Slovenčinu ako úradnú reč** prijal aj spolok Tatrín.
* Proti uzákoneniu spisovného jazyka vystúpil J. Kollár. Tieto hlasy kodifikátori odrazili. **„Nárečja slovenskuo alebo potreba písaňja v tomto nárečí“** - spis, v ktorom oddôvodnil uzákonenie spisovnej slovenčiny.
* 1846 – **„Náuka reči slovenskej“** bola to vlastne gramatika nového jazyka. Hodža a Hattala ju mierne upravili.





