Gymnázium, SNP 1, Gelnica

*ŠkVP: Kľúčové kompetencie pre život*

Školský poriadok

GymnázIA gelnicA

Gelnica, október 2023

Školský poriadok

Gymnázia v gelnici

I. ÚVOD

Gymnázium v Gelnici je výberovou strednou školou, ktorú si žiak volil dobrovoľne, a preto je povinný riadiť sa jej pravidlami a vnútorným poriadkom.

V záujme plnenia práva na vzdelanie škola zabezpečí vnútorný chod školy, organizáciu života študentov a podmienky pre optimálne medziľudské vzťahy tak, aby čas strávený v škole bol maximálne efektívne využitý z hľadiska vzdelávania a aby bol aj časom príjemne stráveným rovnako žiakmi, ako aj učiteľmi.

Škola bude dôsledne dodržiavať Deklaráciu práv dieťaťa, Listinu základných práv a slobôd a iné platné dokumenty vo vzťahu k žiakom, učiteľom i ostatným zamestnancom školy.

Za týmto účelom je vypracovaný vnútorný poriadok v zmysle zákona 245/2008 Z. z. o výchove a vzdelávaní (školský zákon) a o zmene a doplnení niektorých zákonov z 22. mája 2008.

II. Všeobecné ustanoveniA

II. 1. Organizácia vyučovacieho dňa

1. Vyučovací proces sa riadi platným rozvrhom hodín, ktorý schválilo vedenie školy. Rozvrh je povinný rešpektovať každý žiak, pedagogický pracovník, pracovník školy, rodičia žiaka školy a každý návštevník v škole.
2. Vyučovanie začína spravidla o 8.00 hod. (najskôr o 7.05 hod.) a končí o 15.15 hod.   
   Rozvrh vyučovania:

**0. hodina 07.05 – 07.50**

**1. hodina 08.00 – 08.45**

**2. hodina 08.50 – 09.35**

**3. hodina 09.45 – 10.30**

**4. hodina 10.40 – 11.25**

**5. hodina 11.30 – 12.15**

**1. OBEDŇAJŠIA PRESTÁVKA 12.15 – 12.40 (platí pre dané triedy**

**1. skupiny podľa platného rozvrhu)**

**6. hodina 12.40 – 13.25**

**6. hodina 12.20 – 13.05**

**2. OBEDŇAJŠIA PRESTÁVKA 13.05 – 13.30 (platí pre dané triedy**

**2. skupiny podľa platného rozvrhu)**

**7. hodina 13.35 – 14.20**

**8. hodina 14.30 – 15.15**

1. Budova školy je v pracovných dňoch otvorená od 7.30 hod. do 17.30 hod.
2. Dozor pri vchode a  na chodbách pred začiatkom vyučovania a v čase prestávok vykonávajú pedagogickí pracovníci určení na základe spracovaného a schváleného harmonogramu.
3. Vyučovací proces je organizovaný v učebniach, laboratóriách a telovýchovných priestoroch.
4. Každá trieda má pridelené skrinky, za ktoré sú žiaci počas školského roka zodpovední.
5. Ak žiaci majú počas vyučovania voľnú hodinu, zdržiavajú sa prevažne v triede, v nevyhnutných prípadoch na chodbe, pričom nerušia proces vyučovania v ostatných triedach.
6. Informácie o prospechu žiaka podáva rodičom triedny učiteľ alebo vyučujúci daného predmetu na schôdzkach rodičovského združenia, na konzultačných stretnutiach, v čase konzultačných hodín vyučujúceho alebo vo vzájomne dohodnutom čase. Informácie o výchovno-vzdelávacích výsledkoch žiaka vyučujúci neposkytuje počas vyučovacích hodín ani v čase prestávok.
7. Informácie o prospechu žiaka sa rodič môže dozvedieť z internetovej žiackej knižky.

II. 2. Práva a povinnosti žiakov školy

II.2.1. Každý žiak má právo:

1. na vzdelanie, ktoré má smerovať k plnému a všestrannému rozvoju ľudskej osobnosti. Každý študent je sám zodpovedný za svoju činnosť vo vyučovacom procese,
2. na kvalitnú výučbu v jednotlivých predmetoch, pričom k preberanej téme môže vysloviť svoj názor a klásť otázky, môže žiadať, aby mu vyučujúci zdôvodnil klasifikáciu a analyzoval chyby v písomných prácach,
3. voliť a byť zvolený do triednej samosprávy, rady školy, školského parlamentu a pôsobiť v ňom,
4. prostredníctvom zvoleného zástupcu žiakov spolupodieľať sa na činnosti rady školy (predkladať pripomienky, podnety, návrhy, opatrenia),
5. v rámci študijného procesu využívať školské zariadenie, pomôcky, materiály a priestory v súlade s podmienkami prevádzky školy,
6. zúčastňovať sa na exkurziách, školských výletoch, kurzoch na ochranu zdravia a prírody, lyžiarskom kurze, poznávacích pobytoch, ako i na ostatných akciách organizovaných školou. Žiak, ktorému bolo uložené disciplinárne opatrenie za porušenie školského poriadku, na akciách organizovaných školou sa zúčastní len so súhlasom riaditeľa školy. Uvedené akcie si hradia účastníci z vlastných prostriedkov. Študenti, ktorí sa na týchto akciách z akýchkoľvek dôvodov nezúčastnia, musia absolvovať náhradné vyučovanie podľa rozhodnutia riaditeľa školy. Učiteľ - organizátor viacdňovej akcie školy má právo nepovoliť účasť žiakovi po konzultácii s triednym učiteľom, resp. ostatnými vyučujúcimi, s uvedením konkrétnych dôvodov,
7. na dodržiavanie základných psychohygienických noriem (počet a dĺžka prestávok, dĺžka vyučovania v jednom celku),
8. na konzultácie o preberanom učive po dohode s príslušným vyučujúcim,
9. využiť konzultačné hodiny a pomoc výchovného poradcu alebo školského psychológa so zárukou diskrétnosti,
10. požiadať o komisionálne preskúšanie, ak má pochybnosti o správnosti klasifikácie na konci 1. alebo 2. polroka. O komisionálne preskúšanie môže požiadať zákonný zástupca žiaka alebo sám žiak v prípade, že dovŕšil 18-ty rok svojho veku, do 3 dní od oznámenia výsledku klasifikácie. O povolení komisionálnej skúšky rozhodne riaditeľ školy písomnou formou, pričom výsledok komisionálnej skúšky je konečný,
11. na komunikáciu s pedagogickými pracovníkmi v duchu zásad slušnosti, humanity a demokracie,
12. na ochranu zdravia a bezpečnosti pri vyučovaní,
13. na uvoľnenie z vyučovacieho procesu v súvislosti s lekárskym ošetrením na nevyhnutne potrebný čas v prípade, ak toto nie je možné zabezpečiť v inom čase. Svoju neúčasť preukáže príslušným potvrdením ošetrujúceho lekára. Po absolvovaní lekárskeho ošetrenia študent

– nastúpi do domáceho liečenia, ak to lekár nariadil,

– pokračuje vo vyučovacom procese, ak to jeho zdravotný stav dovoľuje.

1. vybrať si voliteľné predmety z ponúkaného súboru, resp. svojím záujmom iniciovať i zriadenie ďalších, podľa možností školy a počtu prihlásených žiakov,
2. požiadať riaditeľa školy o možnosť štúdia na príbuznej škole v zahraničí v trvaní najviac jeden rok. Po ročnom štúdiu musí študent predložiť obdobné vysvedčenie nášmu a vykonať rozdielové skúšky najviac z troch predmetov,
3. zapájať sa do niektorej z foriem záujmovej činnosti (predmetové súťaže, SOČ, olympiády, športové súťaže a iné).

II.2.2. K povinnostiam žiaka školy patrí:

1. osvojovať si vedomosti, zručnosti a získavať návyky poskytované strednou školou, pripravovať sa na vysokoškolské či iné formy štúdia a pre život,
2. osvojovať si zásady vlastenectva, humanity, demokracie a správať sa podľa nich, byť disciplinovaný, plniť pokyny pedagogických pracovníkov školy a správať sa v škole i mimo nej tak, aby nenarušil česť, vážnosť a dôstojnosť svoju, svojich spolužiakov, pedagógov a zamestnancov školy (napr. na sociálnych sieťach, v priestoroch školy a pod.),
3. správať sa tak, aby svojím konaním neznevažoval meno školy,
4. dodržiavať vyučovací čas, rozvrh prestávok, zasadací poriadok a plniť ďalšie pokyny vnútorného poriadku školy. Byť v triede najneskôr 5 minút pred začiatkom prvej vyučovacej hodiny,
5. pred vstupom do budovy školy si očistiť obuv a prezuť sa do zdravotne vyhovujúcich prezuviek. Ako prezuvky nemôže použiť obuv určenú na hodiny telesnej výchovy, z hygienických dôvodov neodporúčame ani športovú obuv. Topánky si odkladá do pridelenej skrinky, ktorá je uzamykateľná. Za uzamykanie skrinky, poriadok v nej a poškodenie skrinky zodpovedá žiak. Žiak sa prezúva pri skrinke, neprezutý žiak bude evidovaný a sankcionovaný podľa výchovných opatrení,
6. pred prvou vyučovacou hodinou uložiť vypnutý mobilný telefón do svojej šatňovej skrinky na chodbe školy bez výnimky (nie v taške, v lavici, vo vrecku atď.), výnimka je možná len z vážnych zdravotných dôvodov (napr. cukrovka) po dohode s triednym učiteľom, zároveň zabezpečiť smart hodinky (príp. iné komunikačné zariadenie) tak, aby neobmedzovali vyučovací proces. V prípade porušenia ustanovenia je učiteľ povinný vziať mobilný telefón, smart hodinky a odovzdať ich riaditeľovi školy na ďalšie riešenie,
7. na začiatok vyučovacej hodiny žiak čaká v kmeňovej triede. Ak sa vyučovacia hodina koná v jazykovej učebni, odbornej učebni, telocvični, posilňovni, exteriéri školy žiak čaká/presúva sa podľa pokynov vyučujúceho a v závislosti od ročníka (1. stupeň 8-ročného štúdia a ostatní žiaci),
8. po zazvonení byť na svojom mieste a mať na lavici pripravené veci na vyučovaciu hodinu. Žiak počas vyučovania neopúšťa svoje miesto, triedu a budovu školy bez súhlasu alebo výzvy učiteľa,
9. počas prestávok správať sa disciplinovane a dodržiavať pokyny službukonajúcich pedagógov, pracovníkov a týždenníkov,
10. dodržiavať zasadací poriadok, ktorý určuje triedny učiteľ alebo vyučujúci,
11. sledovať priebeh vyučovacieho procesu, nevyrušovať, nepiť, nejesť, nežuvať žuvačku, nenašepkávať, neodpisovať, nezaoberať sa inými s hodinou nesúvisiacimi aktivitami a riadiť sa pokynmi vyučujúceho. Ak chce odpovedať, upozorní vyučujúceho hlásením sa,
12. ak sa žiak nemohol zo závažných dôvodov pripraviť na vyučovanie alebo vypracovať úlohu, ospravedlní sa učiteľovi na začiatku hodiny a uvedie dôvod nepripravenosti. Neadekvátny dôvod a ospravedlnenie počas hodiny nebude akceptované,
13. šetriť školské zariadenia a vnútorné vybavenie školy – lavice, stoličky, skrine, skrinky, žalúzie, parapety, plastové okná a pod., chrániť ich pred poškodením a hospodárne zaobchádzať s učebnicami a učebnými pomôckami. V prípade poškodenia je povinný prostredníctvom rodičov alebo zákonného zástupcu vzniknutú škodu uhradiť, alebo dať vec do pôvodného stavu. Učebnicu, ktorú žiak stratí alebo vlastnou vinou znehodnotí, musí nahradiť novou alebo jej kópiou,
14. v odborných učebniach plniť pokyny učiteľa v súlade s laboratórnym poriadkom. Na telesnej výchove dodržiavať zásady bezpečnosti a ochrany zdravia pri práci a protipožiarne predpisy,
15. pred opustením triedy, učebne urobiť vo svojom okolí poriadok,
16. hlásiť zmenu bydliska a iné zmeny osobných údajov triednemu učiteľovi do 5 pracovných dní,
17. správať sa tolerantne a slušne, nevyjadrovať sa hrubo, chrániť svoje zdravie aj zdravie svojich spolužiakov, ihneď oznámiť príslušnému vyučujúcemu každý aj drobný úraz alebo zdravotnú indispozíciu,
18. v prípade ochorenia dodržiavať pokyny ošetrujúceho lekára, svojou prítomnosťou na vyučovaní neohrozovať nákazou ostatných spolužiakov, pedagogických pracovníkov,
19. na exkurziách a školských výletoch sa riadi pokynmi pedagogického dozoru. Bez jeho vedomia sa nevzďaľuje,
20. rešpektovať spolužiakov a pedagógov bez ohľadu na ich rasovú príslušnosť, príslušnosť k etnickej skupine alebo ich náboženského vyznania,
21. byť v škole čisto, vhodne oblečený a upravený (bez výstrelkov úpravy zovňajšku – výrazné líčenie, výrazná manikúra, oblečenie neprimerane odhaľujúce časti tela – crop topy, hlboké výstrihy, odhalené ramená, kapucne, šiltovky, čiapky na hlave) a bez takých nápisov na odeve, ktorými nositeľ propaguje drogy, extrémne hnutia, sekty, t. j. bez výstrelkov, ktoré negatívne, resp. rušivo ovplyvňujú pracovné a študijné prostredie školy a vyvolávajú konfrontačné postoje tak medzi žiakmi, ako i školou a verejnosťou),
22. dodržiavať všeobecné platné zákony a predpisy.

II.2.3. Žiakovi nie je dovolené:

1. **V zmysle zákona č. 377/2004 Z. z. o ochrane nefajčiarov a o zmene a doplnení niektorých zákonov, novely zákona č. 89/2016 Z. z. o výrobe, označovaní a predaji tabakových výrobkov a súvisiacich výrobkov, zákon č. 367/2022 Z. z., ktorým sa mení a dopĺňa zákon č. 89/2016 Z. z. o výrobe, označovaní a predaji tabakových výrobkov a súvisiacich výrobkov a o zmene a doplnení niektorých zákonov v znení zákona č. 92/2019 Z. z. a ktorým sa mení a dopĺňa zákon č. 377/2004 Z. z. o ochrane nefajčiarov a o zmene a doplnení niektorých zákonov v znení neskorších predpisov** a v súlade s Národným programom boja proti drogám, s projektom Zdravá škola a právom jedinca na zdraviu neškodlivé prostredie v budove školy a na školských pozemkoch v okolí budovy školy a pri podujatiach organizovaných školou aj mimo priestorov školy je **prísne zakázané prinášať, požívať (resp. konzumovať) a ponúkať tieto návykové látky:**

* **tabakové výrobky** (vrátane žuvacieho tabaku a pod.),
* **elektronické cigarety alebo iné zariadenia určené na fajčenie** (vrátane zariadení s netabakovým fajčivom – **nikotínové vrecúška, nikotínové náplasti),**
* **alkohol** (vrátane nealkoholického piva a miešaných nápojov s obsahom

alkoholu),

* **drogy,**
* **energetické a kofeínové nápoje.**

Porušenie tohto zákazu bude sankcionované podľa stupňa závažnosti konkrétnymi výchovnými opatreniami.

1. prinášať do školy alebo na činnosti organizované školu alkoholické nápoje, drogy a iné zdraviu škodlivé návykové látky, prechovávať ich v škole a jej okolí a na všetkých podujatiach organizovaných školou, bez ohľadu na vek žiakov a súhlas rodičov. V prípade podozrenia na požitie návykových látok po dohode so zákonným zástupcom žiaka škola vykoná dychovú skúšku, resp. má právo privolať príslušníka PZ SR alebo iný oprávnený orgán na vykonanie tejto skúšky.
2. prinášať do školy alebo na činnosti organizované školou veci ohrozujúce život, zdravie, morálku.
3. rušiť vyučovací proces alebo aktivity organizované školou vecami, ktoré by mohli rozptyľovať pozornosť ostatných žiakov (napr. prehrávače, iPody, tablety, notebooky, hudobné nástroje, mobilné telefóny, smart hodinky alebo iné elektronické komunikačné zariadenia). V prípade ich straty či poškodenia škola nenesie zodpovednosť a žiak nemá nárok na to, aby škola skúmala dôvody ich zmiznutia alebo aby zabezpečila ich úhradu.
4. prinášať do školy nebezpečné prostriedky osobnej obrany (ako sú rôzne spreje, paralyzéry atď.). Žiaci, ktorí sa pri svojej ceste do školy z rôznych dôvodov cítia ohrození a ktorých rodičia súhlasia s takou formou ich osobnej obrany mimo areálu školy, nahlásia túto skutočnosť svojim triednym učiteľom spolu s písomným súhlasom zákonných zástupcov. Tieto prostriedky však musia zostať počas celej doby vyučovania uzamknuté v osobných skrinkách študentov, prípadne u triednych učiteľov.
5. zapínať smart hodinky (príp. iné komunikačné zariadenie) počas vyučovania alebo manipulovať s ním/s nimi,
6. obstarávať si veci nedovoleným spôsobom v budove školy alebo mimo nej,
7. manipulovať s vecami zabezpečujúcimi ochranu budovy a majetok školy,
8. znečisťovať steny a ničiť zariadenie učebne, šatní a ostatných priestorov školy,
9. používať vulgárne výrazy a svojím správaním ohrozovať seba, spolužiakov, učiteľov a ostatných pracovníkov školy,
10. vyrušovať na vyučovaní a zaoberať sa činnosťami, ktoré nie sú predmetom vyučovania, našepkávať pri skúšaní, podvádzať, odpisovať pri písomných skúškach alebo používať nedovolené pomôcky a informačné pramene. Pri zistení jednej z daných činností vyučujúci ohodnotí žiaka stupňom nedostatočný, so súčasným zápisom priestupku v klasifikačnom hárku. Pri opakovaní tohto priestupku sa bude postupovať podľa uvedených výchovných opatrení,
11. vykláňať sa z okien, vykrikovať, vysedávať na oknách, zábradliach, schodištiach,
12. nosiť do školy väčšie sumy peňazí (výnimkou sú iba prípady zbierok na rôzne podujatia s vedomím triedneho učiteľa), cenné predmety (v cene presahujúcej možnú základnú poisťovaciu sumu). V prípade ich zmiznutia či znehodnotenia nemá žiak nárok na to, aby škola skúmala dôvody ich zmiznutia alebo zabezpečila ich úhradu,
13. prijímať súkromné návštevy, respektíve využívať služby kuriérov v čase vyučovania, v odôvodnených prípadoch sa návšteva zdržiava až do príchodu žiaka vo vestibule školy,
14. vybavovanie svojich a školských záležitosti počas vyučovacích hodín,
15. opustiť budovu školy počas vyučovania alebo cez voľnú hodinu bez písomnej žiadosti zákonného zástupcu (rodiča) a súhlasu triedneho učiteľa alebo iného vyučujúceho,
16. používať bez súhlasu pedagogických zamestnancov školy osobné informačné a komunikačné technológie, osobné počítače (notebook), elektronické diáre, kalkulačky, mobilné telefóny, prehrávače rôznych typov, rádiá, vysielačky, fotoaparáty (aj mobilné telefóny s fotoaparátom), kamery, diktafóny a všetky ostatné zariadenia, ktoré umožňujú príjem, spracovanie, zaznamenávanie a vysielanie údajov telekomunikačným prostredím (IKT),
17. vytvárať a akýmkoľvek spôsobom šíriť ďalej zvukové alebo obrazové záznamy prostredníctvom IKT zariadení počas vyučovacích hodín, prestávok, školských aktivít a akcií bez súhlasu pedagogických zamestnancov školy,
18. zapájať a nabíjať svoje IKT, smart hodinky a pod., na školskú elektrickú sieť,
19. vchádzať a parkovať s osobnými automobilmi a motocyklami v areáli školy a používať súkromné motorové dopravné prostriedky na činnostiach organizovaných školou.

III. ZÁSADY SPRÁVANIA ŽIAKOV

III.1. Oslovenie a pozdravy

1. Žiaci zásadne pedagogickým a nepedagogickým pracovníkom v škole vykajú a oslovujú ich pán a pani.
2. Žiaci zdravia pozdravom Dobrý deň, Dovidenia (Dobré ráno, Dobrý večer). Žiaci zdravia v ten istý deň len pri prvom stretnutí.
3. Žiaci zdravia všetkých zamestnancov školy aj pri stretnutí mimo budovy školy.
4. Žiaci zdravia vyučujúceho na začiatku a na konci hodiny tak, že vstanú. Ak príde do triedy iný vyučujúci alebo dospelá osoba, postavia sa. Pri jej odchode sa žiaci taktiež postavia. Sadajú na pokyn vyučujúceho.
5. Na hodinách telesnej výchovy, výtvarnej výchovy, informatiky, pri písaní kontrolných prác, laboratórnych prác sa na pokyn vyučujúceho žiaci nezdravia.

III.2. Príchod žiakov do školy

1. Začiatok vyučovania je ráno o 8.00 hodine. Žiaci prichádzajú najneskôr 5 minút pred začiatkom prvej vyučovacej hodiny, preto sú povinní použiť taký dopravný prostriedok, aby boli v škole načas. Budova školy sa zatvára o 7.55 hodine. Ak žiak príde do budovy školy po 7.55 hod., bude zaevidovaný v knihe neskorých príchodov. V prípade potvrdenej návštevy lekára, potvrdeného meškania spojov alebo iných okolností môže žiak vstúpiť do triedy počas vyučovacej hodiny. Jeho absencia bude ospravedlnená alebo neospravedlnená rozhodnutím triedneho učiteľa, ktorému žiak zdôvodni príčinu neskorého nástupu na vyučovanie,
2. Pred vstupom do budovy školy si žiaci očistia obuv a prezujú sa do zdravotne vyhovujúcich prezuviek. Prezúvajú sa pri skrinkách, v prípade neprezutia bude žiak evidovaný v knihe prezúvania a následne vyvodené výchovné opatrenie. Prezuvkami nemôže byť športová obuv používaná na hodinách telesnej výchovy (tenisky, botasky...), za prezuvky sa nepovažujú čižmy, zimná obuv a topánky na vysokých podpätkoch.

Za uzamknutie skriniek si zodpovedajú žiaci sami (vlastný kľúč).

1. Oneskorený príchod žiaka eviduje vyučujúci na prvej hodine zápisom do EŽK. Neadekvátne ospravedlnenie oneskoreného príchodu žiaka na vyučovanie sa klasifikuje ako porušenie školského poriadku, za ktorý vyvodí triedny učiteľ príslušné dôsledky. Neospravedlnená absencia na vyučovacej hodine dlhšia ako 10 minút sa počíta ako absencia celej hodiny.

III.3. Správanie žiakov na vyučovaní a na akciách organizovaných školou

1. Žiak prichádza na vyučovanie a všetky školské podujatia včas, riadne pripravený, so všetkými učebnými potrebami, ktoré podľa rozvrhu hodín potrebuje na vyučovanie. Veci potrebné na hodinu má pripravené na lavici. Ostatné veci má uložené v taške. Jedlo a nápoje na lavicu počas vyučovania nepatria. Ak sa žiak nevyhnutne zo zdravotných dôvodov potrebuje napiť alebo najesť, požiada o súhlas vyučujúceho.
2. Žiak sa správa slušne a zdvorilo ku všetkým zamestnancom školy i ku všetkým spolužiakom, vyhýba sa akýmkoľvek prejavom intolerancie, náboženskej a rasovej neznášanlivosti, xenofóbie a antisemitizmu.
3. Žiak po zvonení na hodinu čaká na určenom mieste.
4. Ak žiak z rôznych dôvodov príde na hodinu neskoro, slušne sa vyučujúcemu ospravedlní a vysvetlí príčinu svojho neskorého príchodu.
5. Žiak nosí do školy iba tie veci, ktoré nevyhnutne potrebuje na vyučovanie. Nenosí do školy veci drahé a také, ktoré by narúšali pozornosť spolužiakov, prípadne narúšajú ich výchovu alebo ohrozujú ich zdravie. Napr. zbrane, výbušniny, drahé šperky, nevhodnú literatúru, väčšiu sumu peňazí, zápalky, zapaľovač, rádiá, magnetofóny, hudobné nástroje, elektrické spotrebiče, zvieratá atď. Pri odcudzení alebo strate týchto predmetov škola nezodpovedá za vzniknutú škodu.
6. Do laboratórií, učební, posilňovne a telocvične vstupujú žiaci len v prítomnosti vyučujúceho. Na hodinách v laboratóriách, v učebniach, na hodinách telesnej výchovy sa žiaci riadia pokynmi vyučujúceho a dodržujú zásady hygieny a bezpečnosti.
7. Ak sa žiak na vyučovanie nepripraví alebo nemá domácu úlohu, slušne sa vyučujúcemu ospravedlní na začiatku hodiny a uvedie dôvod nepripravenosti. Neadekvátny dôvod a ospravedlnenie počas hodiny nebude akceptované.
8. Žiak na vyučovaní sedí slušne, pozorne sleduje učiteľov výklad i odpovede spolužiakov, svedomito a aktívne pracuje, nenašepkáva, neodpisuje a neruší vyučovanie.
9. Pri skúšaní má žiak učebnice a zošity zatvorené.
10. Ak chce žiak odpovedať alebo sa vyučujúceho na niečo spýtať, hlási sa zdvihnutím ruky. Ak je vyvolaný, odpovedá nahlas a zreteľne. Hovoriť bez dovolenia je prejavom neslušnosti.
11. Dodržiava zasadací poriadok, ktorý určuje triedny učiteľ alebo vyučujúci.
12. Žiak môže opustiť triedu alebo určené pracovné miesto len so súhlasom vyučujúceho.
13. Pred opustením triedy žiak urobí vo svojom okolí poriadok.
14. K svojim spolužiakom sa správa tolerantne, nevyvoláva hádky a bitky a nevyjadruje sa hrubo a vulgárne.
15. Na školských výletoch, vychádzkach, exkurziách sa žiaci riadia pokynmi vedúceho a ostatných pedagogických pracovníkov.
16. Pri presune mimo budovy školy a budovy telocvične celá skupina žiakov odchádza i prichádza spolu. Pri presune dodržiavajú bezpečnostné predpisy.
17. Počas obeda v školskej jedálni žiaci zachovávajú hygienické pravidlá, pravidlá slušného správania (nie sú hluční, nevykrikujú na seba, neubližujú si atď.). Na jedálenský stôl nekladú osobné veci (oblečenie, vrecúška, obuv atď.). Svojím kultivovaným správaním prispievajú k pokojnej a príjemnej atmosfére v jedálni.

III.4. Správanie žiakov cez prestávky

1. Počas 5 alebo  10-minútových prestávok žiak spravidla zostáva v triede, pripraví si pomôcky na ďalšiu vyučovaciu hodinu, nadesiatuje sa. Správa sa pokojne, umožní spolužiakom nerušene sa pripravovať na nasledujúcu hodinu. Nevyrušuje hlučným a vyzývavým správaním, nebije sa, nebehá po triede, po schodoch ani po chodbe, neničí školské zariadenie, nekričí, nevyhadzuje odpadky, nevykláňa sa z okien, nesedí na parapetných doskách, zábradlí.
2. Po zazvonení na vyučovaciu hodinu sa nezdržiavajú na chodbách a v tichosti očakávajú príchod vyučujúceho. Ak sa vyučujúci v priebehu 10 minút nedostaví na vyučovanie, oznámi to týždenník v kancelárii zástupkyne alebo riaditeľa.
3. Počas prestávok nemôžu žiaci opustiť budovu školy.
4. Počas prestávok alebo v neprítomnosti učiteľa majú žiaci zakázané akokoľvek manipulovať s didaktickou technikou (notebook, PC, dataprojektor...).
5. Stravovanie žiakov v Školskej jedálni sa uskutočňuje v čase Obedňajšej prestávky (1. alebo 2.) podľa platného rozpisu stanoveného rozvrhom. Platí zákaz stravovať sa počas iných prestávok a mimo obedňajšej prestávky. Výnimky sú povolené iba v prípadoch, že:

– žiak skončil vyučovanie v daný deň,

– žiak má voľnú hodinu v rozvrhu,

– žiak má dvojhodinovú vyučovaciu hodinu, ktorá skončila ešte pred

začiatkom obedňajšej prestávky,

– nastala mimoriadna situácia so zmenou rozvrhu (napr. skrátené vyučovanie,

účelové cvičenie...).

III.5. Odchod žiakov zo školy

1. Po skončení poslednej vyučovacej hodiny si každý žiak uloží svoje veci do tašky, očistí si svoje miesto a okolie od papierov a iných nečistôt a vyloží stoličku na lavicu.
2. Týždenníci skontrolujú čistotu celej triedy. Očistia tabuľu, zatvoria okná, vynesú odpadky (plasty a papier), skontrolujú, či sú uzavreté vodovodné kohútiky a zhasnuté svetlá.
3. Žiak sa po skončení vyučovania bezdôvodne nezdržiava v triedach, na chodbách ani pred budovou školy. Po skončení vyučovania zostávajú v škole iba žiaci, ktorí sa zúčastňujú na konzultáciách, krúžkoch, mimoškolskej činnosť alebo tí, ktorí majú súhlas vedenia školy.

III.6. Dochádzka žiakov do školy

1. Žiak dochádza do školy a na všetky podujatia školy pravidelne a načas.
2. Žiak sa z vyučovania povinného predmetu môže vzdialiť len so súhlasom príslušného vyučujúceho, ktorý ho môže uvoľniť z jednej hodiny jeho predmetu.
3. Vyučovanie a podujatie školy môže žiak vymeškať len pre chorobu, mimoriadnu udalosť v rodine, nepredvídané dopravné pomery alebo reprezentáciu v rámci mimoškolskej záujmovej činnosti. V zásade sa nemôžu predlžovať prázdniny a víkend predčasným odcestovaním alebo neskorším pricestovaním. Zúčastňovať sa na rekreačnom pobyte doma a v zahraničí mimo prázdnin môže žiak iba v ojedinelých prípadoch s predchádzajúcim súhlasom riaditeľa školy.
4. Ak žiak po lekárskom ošetrení nebude dodržiavať liečebný režim nariadený lekárom (napr. zdržiavanie sa mimo miesta bydliska), vymeškané hodiny nebudú ospravedlnené.
5. V prípade vopred známych skutočností môže rodič dopredu písomne požiadať o uvoľnenie svojho dieťaťa u triedneho učiteľa z dôvodu mimoriadnej udalosti v rodine celkovo jedenkrát za polrok. Ospravedlniť  neprítomnosť na vyučovaní z dôvodu mimoriadnej udalosti v rodine viac ako raz za mesiac môže riaditeľ školy na žiadosť rodiča. V prípade náhlych nepredvídaných udalostí môže rodič ospravedlniť dieťa aj dodatočne do 48 hodín aj nad rámec stanoveného počtu, pričom triednemu učiteľovi uvedie skutočný dôvod. Za mimoriadne udalosti v rodine sa považujú výnimočné okolnosti súvisiace s iným členom rodiny, ktoré si vyžadujú prítomnosť žiaka doma (chorý člen rodiny a pod.). Zneužitie tohto dôvodu ospravedlnenia na osobné účely triedny učiteľ alebo riaditeľ školy nebude akceptovať a vymeškané hodiny budú neospravedlnené. Plnoletý študent našej školy sa z dôvodu mimoriadnej udalosti v rodine nemôže ospravedlniť sám.
6. Ak žiak mieni vymeškať vyučovanie pre vopred známy dôvod, vyžiada si rodič alebo zákonný zástupca písomné povolenie na uvoľnenie:

1.) Uvoľnenie žiaka z jednej vyučovacej hodiny môže vo výnimočných prípadoch

povoliť príslušný vyučujúci. Povolenie vyučujúci zapíše vo forme priepustky

a informuje o tom triedneho učiteľa.

2.) Uvoľnenie žiaka z jedného vyučovacieho dňa môže povoliť triedny učiteľ.

Povolenie triedny zapíše do žiadosti, resp. ospravedlnenky rodiča. Triedny učiteľ

zároveň priebežne kontroluje počet uvoľnení v danom mesiaci.

3.) Uvoľnenie žiaka z viacerých vyučovacích dní povoľuje riaditeľ školy na

odporúčanie triedneho učiteľa.

Pokiaľ vyučujúci, triedny učiteľ alebo riaditeľ školy nedajú v jednotlivých prípadoch písomný súhlas na uvoľnenie žiaka, bude sa prípadná neúčasť na vyučovaní posudzovať ako závažné porušenie školského poriadku.

1. Ak sa žiak nezúčastní na vyučovaní pre nepredvídaný dôvod, je povinný rodič alebo jeho zákonný zástupca oznámiť bezodkladne triednemu učiteľovi dôvod neúčasti do 24 hodín. Ak sa tak nestane, môže triedny učiteľ považovať neprítomnosť žiaka v škole za neospravedlnenú.
2. Pri návrate na vyučovanie je žiak povinný ihneď, najneskôr však do 48 hodín, predložiť triednemu učiteľovi hodnoverný doklad podpísaný:

* rodičom, resp. zákonným zástupcom v prípade mimoriadnej udalosti v rodine (podpis rodiča je nutný aj pri plnoletých študentoch),
* ošetrujúcim lekárom v prípade lekárskeho ošetrenia (v prípade maloletého študenta, ak neprítomnosť pre chorobu trvá dlhšie ako 1 vyučovací deň),
* povereným zamestnancom dopravnej spoločnosti v prípade nepredvídaných dopravných pomerov,
* oprávneným pracovníkom mestského, resp. obecného úradu v prípade živelnej či inej pohromy, výlučne elektronicky v systéme EDUPAGE alebo papierovo.

Dodatočne predložené potvrdenie, t. j. po 48 hodinách, nemusí triedny učiteľ akceptovať. V prípade pochybnosti má triedny učiteľ právo verifikovať dané potvrdenie. Falšovanie ospravedlnení sa zakazuje.

1. Za neospravedlnené hodiny môže byť žiak postihnutý výchovným opatreniami v zmysle tohto poriadku.
2. Ak žiak v danom klasifikačnom období nedosiahne učiteľom stanovený počet hodnotení a klasifikácií, učiteľ má právo po prerokovaní na pedagogickej rade navrhnúť komisionálne preskúšanie.
3. Ak má žiak dlhodobé zdravotné alebo iné závažné problémy, pre ktoré sa nemôže zúčastňovať na vyučovacom procese, a splnil povinnú školskú dochádzku, môže prostredníctvom zákonného zástupcu požiadať o prerušenie štúdia. Po uplynutí času prerušenia štúdia žiak pokračuje v tom ročníku, v ktorom bolo štúdium prerušené. Ak bolo štúdium prerušené po úspešnom ukončení ročníka, nastúpi žiak po uplynutí času prerušenia štúdia do nasledujúceho ročníka.
4. Ak žiak, ktorý splnil povinnú školskú dochádzku, chce zanechať štúdium, oznámi to písomne riaditeľovi školy. Ak žiak nie je plnoletý, urobí to prostredníctvom zákonného zástupcu.
5. Ak sa žiak nezúčastní na vyučovaní v trvaní najmenej 5 vyučovacích dní a jeho účasť na vyučovaní nie je ospravedlnená, riaditeľ školy písomne vyzve žiaka (ak je plnoletý) alebo jeho zákonného zástupcu, aby v určenom čase doložil dôvod žiakovej neprítomnosti. Ak do 5 dní od doručenia výzvy žiak do školy nenastúpi alebo nie je doložený dôvod neprítomnosti v škole, posudzujú sa všetky hodiny ako neospravedlnené. V tom prípade riaditeľ školy po prerokovaní na mimoriadnej pedagogickej rade a podľa počtu neospravedlnených hodín rozhodne:

– v prípade, ak žiak neukončil povinnú školskú dochádzku o prijatí výchovného

opatrenia nanajvýš vo forme  pokarhania riaditeľom školy a návrhu na

zníženú známku zo správania spolu so zaslaním oznámenia ÚPSVaR (príp.

ďalším inštitúciám podľa platnej legislatívy) o neplnení povinnej školskej

dochádzky,

– v prípade, ak žiak ukončil povinnú školskú dochádzku o prijatí výchovného

opatrenia vo forme podmienečného alebo nepodmienečného vylúčenia žiaka zo

štúdia a návrhu na zníženú známku zo správania.

III.7. Náplň práce týždenníkov

Výkon rotujúcej funkcie týždenníkov (popri stálych funkciách predsedu triedy, člena ŠP atď.) patrí k povinnostiam žiakov zakotveným vo výchovno-vzdelávacom procese podľa ŠkVP Gymnázia Gelnica (v rámci rozvoja občianskych kompetencií – triedna samospráva). Týždenníci sú dvaja a ich mená zapíše triedny učiteľ na viditeľné miesto najneskôr v pondelok pred začiatkom vyučovania. Triedny učiteľ počas týždňa kontroluje a upozorňuje týždenníkov na plnenie ich povinností. Ak si napriek upozorneniu týždenníci neplnia úlohy, predĺži jednému alebo obom týždenníkom službu o ďalší týždeň.

Povinnosti týždenníkov:

1. Pred vyučovaním pripraviť: fixy, magnetickú stierku a prípadné ďalšie pomôcky v učebni podľa pokynov vyučujúceho. Chýbajúce prostriedky na tabule obnovovať podľa pokynov triedneho učiteľa.
2. V čase plnenia funkcie týždenníka prichádzať do školy najneskôr 10 minút pred začiatkom vyučovania.
3. Hlásiť mená neprítomných žiakov na začiatku každej vyučovacej hodiny bez vyzvania.
4. Podľa pokynov vyučujúceho prinášať a odnášať učebné pomôcky.
5. Bielu tabuľu utierať v rovnakých časoch vždy na sucho, iba v prípade veľkého zašpinenia  vyčistiť bielu tabuľu na mokro pomocou čistiaceho prostriedku.
6. Hlásiť triednemu učiteľovi poškodenie inventára v triede.
7. Počas prestávok zabezpečiť vetranie triedy dolnými oknami (príp. dverami) tak, aby došlo k rýchlej výmene vzduchu, pričom sa teplota miestnosti výrazne nezmení. Bez prítomnosti vyučujúceho je zakázané otvárať horné okná.
8. Hlásiť neprítomnosť vyučujúceho po 10 min. od začiatku vyučovania v zborovni alebo na sekretariáte vedeniu školy.
9. Udržiavať v učebni čistotu, upozorňovať spolužiakov na dodržiavanie čistoty, v prípade nerešpektovania hlásiť triednemu učiteľovi.
10. Priebežne počas dňa kontrolovať zmeny v rozvrhu (nástenka so suplovaním alebo EDUPAGE), či nenastali zmeny v rozvrhu na budúci deň v dôsledku suplovania alebo inej udalosti.
11. Zabezpečiť, aby sa šetrne manipulovalo s oknami a žalúziami, v prípade ich poškodenia uvedenú skutočnosť hlásiť triednemu učiteľovi.
12. Zabezpečiť, aby spolužiaci počas prestávok alebo v neprítomnosti učiteľa nemanipulovali s didaktickou technikou, v prípade nerešpektovania hlásiť triednemu učiteľovi.
13. Zamykať kmeňovú triedu pri presune alebo odchode a zároveň pri odchode z triedy na hodinu do inej učebne počas dňa:

* zatvoriť vodovodný kohútik a pevne zatvoriť okná (pretočená kľučka),
* vypnúť všetky svetlá,
* zatvoriť dvere do triedy (v prípade pokynu triedneho aj uzamknúť učebňu).

1. Po skončení vyučovania:

* zatvoriť vodovodný kohútik a pevne zatvoriť okná (pretočená kľučka),
* vypnúť všetky svetlá,
* zatvoriť dvere do triedy (v prípade pokynu triedneho aj uzamknúť učebňu),
* zotrieť tabuľu dočista, skontrolovať funkčnosť pomôcok na písanie a čistenie tabúľ a odložiť ich na určené miesto,
* zabezpečiť pozbieranie papierov a hrubých nečistôt zo zeme, z lavíc aj z podobločníc (na upozornenie spolužiakov využiť prítomnosť vyučujúceho na poslednej hodine),
* zabezpečiť vyloženie stoličiek na lavice, resp. učiteľskej stoličky na katedru;
* zabezpečiť, aby boli všetky radiátory v triede zapnuté,
* skontrolovať, či sa nevyskytli nejaké nedostatky počas dňa v učebni (napr. kvapkajúca voda z kohútika, nefunkčné hodiny, vypadávajúca kľučka dverí a pod.) a zapísať ich do knihy nedostatkov na vrátnici.

1. V prípade, že týždenníci nemôžu alebo nevedia zabezpečiť splnenie niektorej z úloh v predchádzajúcom bode, hlásia ihneď uvedenú skutočnosť dozor konajúcemu učiteľovi, v prípade jeho neprítomnosti triednemu učiteľovi alebo na sekretariáte vedeniu školy.

III.8. Správanie žiakov mimo školy

1. Žiak sa správa slušne a zodpovedne aj mimo školy a to v dňoch voľna a školských prázdnin. Je úctivý, zdvorilý a čestný.
2. Chráni verejný a súkromný majetok.
3. Je pozorný a zdvorilý k starším ľuďom, k ženám, uvoľňuje im cestu a miesto v dopravných prostriedkoch a všemožne im pomáha.
4. Správa sa v súlade s morálnymi a etickými princípmi všade a voči všetkým osobám.
5. Nespôsobuje verejné pohoršenie.
6. Nepožíva omamné a psychotropné látky, alkoholické nápoje, (alkoholické nápoje – definované v ustanovení § 1 Zákona NR SR č. 219/1996 Z. z. o ochrane pred zneužívaním alkoholických nápojov a o zriadení a prevádzke protialkoholických záchytných izieb).
7. Na ulici sa správa disciplinovane a ohľaduplne, dbá na dopravné značky a dopravné zariadenia.
8. Ak správny orgán vydá rozhodnutie o vine za spáchaný priestupok podľa ustanovení Zákona SNR č. 372/1990 Zb. o priestupkoch v znení neskorších predpisov alebo bude vydané právoplatné rozhodnutie orgánov činných v trestnom konaní za spáchanie úmyselného trestného činu podľa Zákona č. 140/1961 Zb. Trestný zákon v znení neskorších predpisov, bude voči žiakovi prijaté niektoré z výchovných opatrení na posilnenie disciplíny.

IV. VÝCHOVNÉ OPATRENIA A KRITÉRIÁ ICH UDEĽOVANIA

Výchovnými opatreniami sú pochvaly, iné ocenenia a opatrenia na posilnenie disciplíny žiakov.

IV.1. Pochvaly a iné ocenenia

Pochvaly sa udeľujú za vzorné plnenie povinnosti a vzorné správanie sa počas vyučovania alebo na akciách usporiadaných školou. Pochvaly sa udeľujú spravidla na zhromaždení triedy alebo školy a zaznamenávajú sa do triedneho katalógu. Odmeny žiakom maturitného ročníka a koncoročné odmeny žiakom navrhujú triedni učitelia.

Rozlišujeme nasledovné druhy pochvál:

1. Pochvala triednym učiteľom:
2. za výborný prospech – prospel s vyznamenaním,
3. za najviac 10 ospravedlnených vymeškaných hodín podľa individuálneho posúdenia triedneho učiteľa,
4. za úspešnú reprezentáciu v školskom kole, obvodnom kole, okresnom kole,
5. za činnosť v prospech triedy nad rámec svojich povinností,
6. za príkladné slušné správanie a utváranie dobrých vzťahov v triede, resp. účinnú pomoc triednemu učiteľovi.

Pochvala triednym učiteľom sa zaznamenáva do EŽK v zložke Správanie.

1. Pochvala riaditeľom školy:
2. za výborný prospech – priemer 1,00,
3. za vzornú dochádzku – 0 vymeškaných hodín u prospievajúcich žiakov podľa individuálneho posúdenia triedneho učiteľa,
4. za úspešnú reprezentáciu školy – krajské, celoslovenské kolo súťaží,
5. za činnosť v prospech školy nad rámec svojich povinností,
6. za nezištnú pomoc, vysoko humánny prístup k ľuďom, príkladný čin, verejné uznanie inou osobou alebo inštitúciou.

Pochvala riaditeľom školy sa zaznamenáva do triedneho katalógu.

1. Iné ocenenie:
2. poďakovanie, diplom, čestné uznanie, vecná odmeny a pod. za viacnásobnú reprezentáciu školy v súťažiach a projektoch v rámci školského roka, resp. za úspešnú reprezentáciu školy v súťaži na miestnej úrovni a pod.

IV.2. Opatrenia na posilnenie disciplíny žiakov

Porušenie ustanovení školského poriadku alebo v ňom citovaného predpisu žiakom zapíše vyučujúci, dozor konajúci učiteľ alebo triedny učiteľ do EŽK v zložke Správanie.

Pri opakovanom alebo závažnejšom porušení školského poriadku bude voči nemu uplatnené niektoré z výchovných opatrení uvedených v § 58 zákona 245/2008 Z. z. o výchove a vzdelávaní (školský zákon) a o zmene a doplnení niektorých zákonov z 22. mája 2008.

Opakované alebo závažnejšie porušenie školského poriadku oznámi zákonnému zástupcovi žiaka triedny učiteľ v súčinnosti s riaditeľom školy písomnou formou podľa samostatnej vnútornej smernice školy a predvolá ho na prerokovanie navrhovaného výchovného opatrenia (od stupňa pokarhanie riaditeľom školy). Navrhované opatrenie sa prerokuje na klasifikačnej, resp. hodnotiacej pedagogickej rade príslušného klasifikačného obdobia a po schválení riaditeľom školy sa zaznamená do triedneho katalógu s dátumom pedagogickej rady (okrem napomenutia triednym učiteľom). S konkrétnym výchovným opatrením môže následne súvisieť aj znížená známka zo správania na konci klasifikačného obdobia.

1. Napomenutie triednym učiteľom:
2. za najviac 3 porušenia školského poriadku týkajúcich sa správania zapísané v EŽK alebo prednesené na pedagogickej rade,
3. za opakovanú nevhodnú úpravu zovňajška zapísanú v EŽK alebo prednesenú na pedagogickej rade,
4. za opakované neprezúvanie sa v priestoroch školy zapísané v Zázname neprezúvajúcich sa žiakov,
5. za opakované neplnenie povinností týždenníkov,
6. za najviac 3 neospravedlnené neskoré príchody na vyučovanie,
7. za 1 neospravedlnenú hodinu,
8. za iné menej závažné porušenia ustanovení školského poriadku svojim charakterom a závažnosťou zodpovedajúce vyššie uvedeným podľa posúdenia triednym učiteľom.

Napomenutie triednym učiteľom prednesie triedny učiteľ ústne pred ostatnými žiakmi a zapíše do EŽK v zložke Správanie.

1. Pokarhanie triednym učiteľom:
2. za viac ako 3 neospravedlnené neskoré príchody na vyučovanie,
3. za 2 až 7 neospravedlnené hodiny,
4. za náznaky nevhodného správania (vulgárnosť, fyzické a psychické ublíženie) voči spolužiakom, vyučujúcim a iným dospelým osobám,
5. za nedovolené zhotovovanie obrazových alebo zvukových záznamov bez vedomia dotknutých osôb,
6. za opakujúce sa alebo súbežné viacnásobné porušenia ustanovení uvedených v bode 1,
7. za iné závažnejšie porušenia ustanovení školského poriadku svojim charakterom a závažnosťou zodpovedajúce vyššie uvedeným podľa posúdenia triednym učiteľom alebo pedagogickou radou.

Pokarhanie triednym učiteľom sa zaznamenáva do triedneho katalógu.

1. Pokarhanie riaditeľom školy:
2. za 8 až 14 neospravedlnených hodín,
3. za falšovanie ospravedlnení alebo iných dokumentov, iné podvádzanie,
4. za prinášanie alebo požívanie návykových látok podľa bodu II.2.3 a) v školských priestoroch alebo na školských podujatiach,
5. za dokázané jednorazové šikanovanie alebo za nevhodné správanie (vulgárnosť, fyzické a psychické ublíženie) voči spolužiakom, vyučujúcim a iným dospelým osobám
6. za znevažovanie mena školy,
7. za nedovolené publikovanie obrazových alebo zvukových záznamov bez vedomia dotknutých osôb,
8. za úmyselné poškodzovanie školského majetku a zariadenia,
9. za opakujúce sa alebo súbežné viacnásobné porušenia ustanovení uvedených v bode 2,
10. za iné závažné porušenia ustanovení školského poriadku svojim charakterom a závažnosťou zodpovedajúce vyššie uvedeným podľa posúdenia riaditeľom školy alebo pedagogickou radou.

Pokarhanie riaditeľom školy sa zaznamenáva do triedneho katalógu.

V. HODNOTENIE A KLASIFIKÁCIA SPRÁVANIA

Klasifikácia správania sa vykonáva podľa § 55 odsek 6 Zákona o výchove a vzdelávaní č. 245/2008 Z. z. (školský zákon) a v znení neskorších predpisov.

Klasifikáciu správania žiaka navrhuje triedny učiteľ po prerokovaní na pedagogickej rade a schvaľuje riaditeľ školy.

V.1. Zníženie známky zo správania:

V.1.1. druhý stupeň – uspokojivé:

1. za 15 až 21 neospravedlnených hodín absencie,
2. za ponúkanie alebo predávanie návykových látok podľa bodu II.2.3 a) v školských priestoroch a na školských podujatiach,
3. za zásahy do školských dokumentov (napr. prepisovanie/dopisovanie známok alebo vymeškaných hodín v EŽK),
4. za odcudzenie vecí spolužiakov alebo školského majetku,
5. za spáchanie priestupku podľa ustanovení Zákona SNR č. 372/1990 Zb. o priestupkoch v znení neskorších predpisov, z ktorého bol uznaný vinným právoplatným rozhodnutím
6. za opakujúce sa alebo súbežné viacnásobné porušenia ustanovení uvedených v bode 3 predchádzajúceho článku,
7. za iné závažné porušenia ustanovení školského poriadku svojim charakterom a závažnosťou zodpovedajúce vyššie uvedeným podľa posúdenia riaditeľom školy alebo pedagogickou radou.

V.1.2. tretí stupeň – menej uspokojivé:

1. za 22 až 29 neospravedlnených hodín,
2. za predávanie, prinášanie do školy alebo na akcie organizované školou veci ohrozujúce zdravie žiakov, učiteľov a iných dospelých osôb,
3. za znemožnenie vyučovacieho procesu a prevádzky školy (napr. dokázaný anonymný telefonát ohrozujúci prevádzku školy),
4. za krádež cenných vecí, falšovanie úradných dokumentov,
5. za šikanovanie alebo vydieranie,
6. za úmyselné ublíženie na zdraví, za hrubé a opakujúce sa neslušné správanie voči spolužiakom, vyučujúcim a iným dospelým osobám,
7. za vandalizmus,
8. za prejavy neznášanlivosti a netolerancie voči jednotlivcom prislúchajúcim k menšinových komunitám (na základe rasy, národnosti, zdravotného stavu, atď.),
9. za úmyselne spáchaný trestný čin podľa Zákona č. 300/2005 Zb. Trestný zákon v znení neskorších predpisov, o ktorom bolo rozhodnuté právoplatným rozhodnutím orgánu činného v trestnom konaní,
10. za opakujúce sa alebo súbežné viacnásobné porušenia ustanovení uvedených v bode V.1.1,
11. za iné závažné porušenia ustanovení školského poriadku svojim charakterom a závažnosťou zodpovedajúce vyššie uvedeným podľa posúdenia riaditeľom školy alebo pedagogickou radou.

Na návrh triedneho učiteľa, po prerokovaní v pedagogickej rade rozhodne riaditeľ školy podľa závažnosti previnenia nielen o znížení známky zo správania, ale aj o podmienečnom vylúčení zo školy. V rozhodnutí o podmienečnom vylúčení určí riaditeľ školy skúšobnú lehotu a to najdlhšie na 1 rok. Ak sa podmienečne vylúčený žiak v skúšobnej lehote dopustí ďalšieho závažného previnenia, riaditeľ školy ho vylúči zo štúdia.

V.1.3. štvrtý stupeň – neuspokojivé:

1. za viac ako 29 neospravedlnených hodín,
2. za nesplnenie podmienky uloženej pri podmienečnom vylúčení zo školy,
3. za opakujúce sa alebo súbežné viacnásobné porušenia ustanovení uvedených v bode V.1.2,
4. za iné závažné porušenia ustanovení školského poriadku svojim charakterom a závažnosťou zodpovedajúce vyššie uvedeným podľa posúdenia riaditeľom školy alebo pedagogickou radou.

Na návrh triedneho učiteľa, po prerokovaní na pedagogickej rade rozhodne riaditeľ školy podľa závažnosti previnenia nielen o znížení známky zo správania, ale aj o vylúčení zo štúdia.

Pokiaľ žiak uskutočnil čin, pre ktorý je dôvod vylúčiť ho zo štúdia a neukončil ešte povinnú školskú dochádzku, bude po dohovore s rodičmi preradený na inú školu, prípadne vylúčený až po skončení povinnej školskej dochádzky.

VI. PRÁVA RODIČOV

**VI.1. Zákonný zástupca má právo:**

1. Vybrať pre svoje dieťa školu alebo školské zariadenie, ktoré poskytuje výchovu a vzdelávanie podľa tohto zákona, zodpovedajúce schopnostiam, zdravotnému stavu, záujmom a záľubám dieťaťa, jeho vierovyznaniu, svetonázoru, národnosti a etnickej príslušnosti; právo na slobodnú voľbu školy alebo školského zariadenia možno uplatňovať v súlade s možnosťami výchovno-vzdelávacej sústavy.
2. Žiadať, aby sa v rámci výchovy a vzdelávania v škole alebo v školskom zariadení poskytovali deťom a žiakom informácie a vedomosti vecne a mnohostranne v súlade so súčasným poznaním sveta a v súlade s princípmi a cieľmi výchovy a vzdelávania podľa tohto zákona.
3. Oboznámiť sa s výchovno-vzdelávacím programom školy alebo školského zariadenia a školským poriadkom.
4. Byť informovaný o výchovno-vzdelávacích výsledkoch svojho dieťaťa.
5. Na poskytnutie poradenských služieb vo výchove a vzdelávaní svojho dieťaťa.
6. Zúčastňovať sa na výchove a vzdelávaní po predchádzajúcom súhlase riaditeľa školy alebo školského zariadenia.
7. Vyjadrovať sa k výchovno-vzdelávaciemu programu školy alebo školského zariadenia prostredníctvom orgánov školskej samosprávy.
8. Byť prítomný na komisionálnom preskúšaní svojho dieťaťa po predchádzajúcom súhlase riaditeľa školy.
9. Zákonný zástupca žiaka má právo v prípade jeho pochybností o správnosti klasifikácie v jednotlivých predmetoch na konci 1. a  2. polroka požiadať riaditeľa školy o komisionálne preskúšanie do 3 dní po vydaní vysvedčenia.
10. Zákonný zástupca žiaka, ktorý na konci 2. polroku neprospeje najviac z 2 vyučovacích predmetov, má právo požiadať riaditeľa školy o povolenie vykonať opravnú skúšku.
11. Zákonný zástupca žiaka, ktorý na konci 2. polroka po opravných skúškach neprospel, môže požiadať riaditeľa školy o povolenie opakovať ročník.
12. Zákonný zástupca žiaka má právo písomne požiadať riaditeľa školy:
13. o oslobodenie žiaka od povinnosti dochádzať do školy,
14. o oslobodenie žiaka od štúdia jednotlivých vyučovacích predmetov,
15. o umožnenie štúdia podľa individuálneho študijného plánu,
16. o povolenie absolvovať časť štúdia na škole obdobného typu v zahraničí,
17. o prerušenie štúdia.

VII. POVINNOSTI RODIČOV

**VII.1. Zákonný zástupca žiaka je povinný na základe zákona č. 245/2008 (školský zákon):**

1. Vytvoriť pre dieťa podmienky na prípravu na výchovu a vzdelávanie v škole a na plnenie školských povinností.
2. Dodržiavať podmienky výchovno-vzdelávacieho procesu svojho dieťaťa určené školským poriadkom.
3. Dbať na sociálne a kultúrne zázemie dieťaťa a rešpektovať jeho špeciálne výchovno-vzdelávacie potreby.
4. Informovať školu alebo školské zariadenie o zmene zdravotnej spôsobilosti jeho dieťaťa, jeho zdravotných problémoch alebo iných závažných skutočnostiach, ktoré by mohli mať vplyv na priebeh výchovy a vzdelávania.
5. Nahradiť škodu, ktorú žiak úmyselne zavinil.
6. Ak sa žiak nemôže zúčastniť na výchove a vzdelávaní v škole, jeho zákonný zástupca je povinný oznámiť škole bez zbytočného odkladu príčinu jeho neprítomnosti. Za dôvod ospravedlniteľnej neprítomnosti žiaka sa uznáva najmä choroba, prípadne lekárom nariadený zákaz dochádzky do školy, mimoriadne nepriaznivé poveternostné podmienky alebo náhle prerušenie premávky hromadných dopravných prostriedkov, mimoriadne udalosti v rodine alebo účasť žiaka na súťažiach.
7. Neprítomnosť maloletého žiaka, ktorá trvá najviac **5** po sebe nasledujúcich vyučovacích dní, ospravedlňuje jeho zákonný zástupca, vo výnimočných a osobitne odôvodnených prípadoch škola môže vyžadovať lekárske potvrdenie o chorobe žiaka alebo iný doklad potvrdzujúci odôvodnenosť jeho neprítomnosti. Ak neprítomnosť žiaka z dôvodu ochorenia trvá dlhšie ako **5** po sebe nasledujúcich vyučovacích dní, predloží žiak, jeho zákonný zástupca potvrdenie od lekára.

**VII. 2. Rodičia (do 18. roku veku dieťaťa):**

1. Oboznámia sa so školským poriadkom školy na prvej schôdzi rodičovského združenia prostredníctvom triedneho učiteľa.
2. Zabezpečia vhodné podmienky pre štúdium žiaka v rámci školského poriadku školy, učebného plánu školy a učebných osnov schválených Ministerstvom školstva SR (úprava zovňajšku, prezuvky, športový úbor vrátane športovej obuvi, školské potreby a pomôcky – zošity, písacie a rysovacie potreby, kalkulačku, učebnice cudzieho jazyka, ochranný plášť na laboratórne cvičenia a pod.).
3. Po dohode triedneho rodičovského združenia finančne zabezpečujú školské podujatia zaradené do ročného plánu práce školy (lyžiarsky výcvik, plavecký výcvik, kurz ochrany človeka a prírody, exkurzie, školské výlety a pod.).
4. Zúčastňujú sa triednych schôdzach rodičovského združenia, priebežne sa informujú o dosahovaných výsledkoch žiaka, o zápisoch a zároveň informujú triedneho učiteľa o všetkých skutočnostiach ovplyvňujúcich výchovno-vzdelávací proces. Ak žiak dovŕši 18 rokov, môžu sa rodičia o žiakovi informovať v zmysle Zákona č. 428/2002 Z. z. o ochrane osobných údajov len s jeho súhlasom.
5. Škola zodpovedá za bezpečnosť žiaka počas vyučovania podľa platného rozvrhu vyučovacích hodín od vstupu žiaka do budovy školy až po jeho odchod z budovy. Ak chce rodič, aby jeho dieťa v priebehu vyučovania (vrátane prestávok) opustilo areál školy, oznámi to triednemu učiteľovi písomne. Táto žiadosť doplnená súhlasom triedneho učiteľa slúži ako priepustka, túto odovzdá na vrátnici. **V čase po opustení školy zodpovedá za bezpečnosť a konanie žiaka rodič.**
6. Žiak, ktorý dovŕši 18 rokov, môže predložiť písomnú žiadosť o opustenie areálu školy sám. Ak triedny učiteľ posúdi žiadosť ako opodstatnenú, dá súhlas na opustenie areálu a žiadosť podpíše. Všetky žiadosti si triedny učiteľ eviduje.
7. Ak sa neplnoletý žiak nemôže zúčastniť na vyučovaní pre dôvody vopred známe, požiada zákonný zástupca žiaka triedneho učiteľa o uvoľnenie z vyučovania.
8. Ak sa neplnoletý žiak nemôže zúčastniť na vyučovaní pre nepredvídaný dôvod, zákonný zástupca oznámi **najneskôr do 24 hodín triednemu učiteľovi** dôvod neprítomnosti. Uvoľniť žiaka z vyučovania z jedného dňa môže triedny učiteľ, z viac dní na základe žiadosti zákonného zástupcu riaditeľ školy.
9. V nepredvídaných prípadoch zákonný zástupca žiaka alebo plnoletý žiak je povinný oznámiť neúčasť na vyučovaní v priebehu dňa. Ak neprítomnosť maloletého a plnoletého žiaka z dôvodu ochorenia trvá dlhšie **viac ako 5 po sebe nasledujúce vyučovacie dni**, **predloží** žiak alebo **jeho zákonný zástupca potvrdenie od lekára**.
10. Rodič písomne požiada riaditeľa školy o:
11. oslobodenie žiaka od povinnosti dochádzať do školy,
12. oslobodenie žiaka od štúdia jednotlivých predmetov (telesná výchova),
13. umožnenie štúdia podľa individuálneho učebného plánu,
14. povolenie absolvovať časť štúdia na škole obdobného typu v zahraničí,
15. prerušenie štúdia,
16. povolenie opakovať ročník,
17. povolenie vykonať opravnú skúšku,
18. povolenie vykonať komisionálnu skúšku.
19. Rodičia alebo zákonní zástupcovia sa nesmú voľne pohybovať v priestoroch školy, ak je návšteva školy odôvodnená, rodičia alebo zákonní zástupcovia sa zdržiavajú vo vestibule školy, resp. na chodbe.

VIII. ZÁVEREČNÉ USTANOVENIA

1. Školský poriadok bol v platnom znení prerokovaný Pedagogickou radou dňa ...................
2. Školský poriadok sa stáva záväzným pre žiaka po oboznámení sa s jeho obsahom spravidla na začiatku školského roka, resp. po oboznámení sa s aktualizáciami prostredníctvom publikovania vo vnútorných priestoroch alebo na webstránke školy.

Tento školský poriadok bol:

Vydaný v Gelnici dňa

RNDr. Dušan Andraško

riaditeľ školy

Gymnázium, SNP 1, Gelnica

*ŠkVP: Kľúčové kompetencie pre život*

**DODATOK**

k ŠkolskÉMU poriadkU

GymnázIA gelnicA

(schválený v Gelnici, september 2015)

(aktualizovaný V Gelnici, 5. september 2022)

prerokovaný Školským parlamentom

dňA 28. 2. 2023

SCHVÁLENÝ PEDAGOGICKOU RADOU

DŇA 28. 2. 2023

# V zmysle zákona č. 377/2004 Z. z. o ochrane nefajčiarov a o zmene a doplnení niektorých zákonov ), novely zákona č. 89/2016 Z. z. o výrobe, označovaní a predaji tabakových výrobkov a súvisiacich výrobkov, zákon č. 367/2022 Z. z., ktorým sa mení a dopĺňa zákon č. 89/2016 Z. z. o výrobe, označovaní a predaji tabakových výrobkov a súvisiacich výrobkov a o zmene a doplnení niektorých zákonov v znení zákona č. 92/2019 Z. z. a ktorým sa mení a dopĺňa zákon č. 377/2004 Z. z. o ochrane nefajčiarov a o zmene a doplnení niektorých zákonov v znení neskorších predpisov **sa zakazuje predaj, užívanie, prechovávanie a distribúcia nikotínových vrecúšok bez obsahu tabaku.**

# Zákon č. 367/2022 Z. z. nadobudol platnosť od 09.11.2022 a účinnosť od 01. 01. 2023.

|  |  |
| --- | --- |
|  |  |
|  |  |

# Do aktuálneho Školského poriadku sa vkladá:

II.2.3. Žiakovi nie je dovolené:

* 1. V zmysle zákona č. 377/2004 Z. z. o ochrane nefajčiarov a o zmene a doplnení niektorých zákonov ), novely zákona č. 89/2016 Z. z. o výrobe, označovaní a predaji tabakových výrobkov a súvisiacich výrobkov, zákon č. 367/2022 Z. z., ktorým sa mení a dopĺňa zákon č. 89/2016 Z. z. o výrobe, označovaní a predaji tabakových výrobkov a súvisiacich výrobkov a o zmene a doplnení niektorých zákonov v znení zákona č. 92/2019 Z. z. a ktorým sa mení a dopĺňa zákon č. 377/2004 Z. z. o ochrane nefajčiarov a o zmene a doplnení niektorých zákonov v znení neskorších predpisov a v súlade s Národným programom boja proti drogám, s projektom Zdravá škola a právom jedinca na zdraviu neškodlivé prostredie v budove školy a na školských pozemkoch v okolí budovy školy a pri podujatiach organizovaných školou aj mimo priestorov školy je prísne zakázané fajčiť, prinášať a používať (resp. konzumovať):
* tabakové výrobky (vrátane žuvacieho tabaku a pod.),
* elektronické cigarety alebo iné zariadenia určené na fajčenie (vrátane zariadení s netabakovým fajčivom – nikotínové vrecúška, nikotínové náplasti),
* alkohol (vrátane nealkoholického piva a miešaných nápojov s obsahom alkoholu),
* drogy,
* energetické a kofeínové nápoje.

Porušenie tohto zákazu bude sankcionované podľa stupňa závažnosti konkrétnymi výchovnými opatreniami.

Výchovné opatrenia budú aplikované v zmysle aktuálneho Školského poriadku Gymnázia  Gelnica.

Tento dodatok je platný do 30. 6. 2023 a v školskom roku 2023/2024 bude zakomponovaný do nového Školského poriadku Gymnázia Gelnica.

RNDr. Dušan Andraško

riaditeľ školy

V Gelnici 27. 2. 2023