Vnútorná smernica

05/2011

**ŠTATÚT ŽIACKEJ ŠKOLSKEJ RADY**

**USTANOVENEJ PRI GYMNÁZIU GELNICA, SNP 1, 056 01**

**Preambula**

V zmysle ustanovenia § 26 zákona NR SR č. 596/2003 Z. z. o štátnej správe v školstve

a školskej samospráve a o zmene a doplnení niektorých zákonov v znení neskorších predpisov

sa vydáva tento štatút žiackej školskej rady.

**Článok I.**

**Základné ustanovenie**

**1.** Žiacka školská rada sa ustanovuje pri Gymnáziu Gelnica, SNP 1 v Gelnici a vo svojej

činnosti sa bude riadiť týmto štatútom.

**2.** Sídlo žiackej školskej rady je zhodné so sídlom školy, pri ktorej je zriadená.

**Článok II.**

**Pôsobnos**ť **a poslanie žiackej školskej rady**

**1.** Žiacka školská rada je ustanovená podľa § 26 zákona NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov.

**2.** Žiacka školská rada je iniciatívnym a poradným samosprávnym orgánom, ktorý sa

vyjadruje k otázkam výchovy a vzdelávania.

**Článok III.**

**Činnosť žiackej školskej rady**

**1.** Žiacka školská rada sa vyjadruje ku všetkým závažným skutočnostiam, ktoré sa vzťahujú k práci školy, vyjadruje sa k návrhom a opatreniam školy v oblasti výchovy a vzdelávania a podáva návrhy na mimoškolské činnosti a podujatia, ktoré zároveň organizuje.

**2.** Žiacka školská rada rieši problémy a sťažnosti žiakov s vedením školy. Zastupuje žiakov vo vzťahu k riaditeľovi školy a vedeniu školy, predkladá im svoje stanoviská a návrhy,

zastupuje žiakov aj navonok.

**3.** Žiacka školská rada prijíma, konzultuje a iniciuje návrhy na zveľadenie priestorov školy.

**4.** Žiacka školská rada iniciuje školskú záujmovú činnosť.

**5.** Žiacka školská rada sa podieľa na tvorbe a dodržiavaní školského poriadku.

**6.** Žiacka školská rada volí a odvoláva zástupcov žiakov do rady školy.

**7.** Žiacka školská rada je schopná uznášať sa, ak je na jej zasadnutí prítomná nadpolovičná väčšina všetkých členov. Na jej platné uznesenie je potrebný súhlas nadpolovičnej väčšiny prítomných členov žiackej školskej rady. Na platné uznesenie žiackej školskej rady vo veci voľby a odvolania zástupcu žiakov do rady školy je potrebný súhlas nadpolovičnej väčšiny všetkých členov žiackej školskej rady.

**Článok IV.**

**Zloženie žiackej školskej rady a spôsob voľby jej členov**

1. Žiacka školská rada má najmenej10 členov a ustanovuje sa na funkčné obdobie 4 rokov s aktualizáciou každý rok v septembri. Žiacka školská rada má obvykle toľko členov, koľko je aktuálny počet tried v danom školskom roku.
2. Členom žiackej školskej rady je obvykle 1 zástupca každej triedy v škole, ktorého

zvolí daná trieda.

1. Členmi žiackej školskej rady sú zastupovaní všetci žiaci školy.

**4.** Členovia žiackej školskej rady si spomedzi seba zvolia predsedu a podpredsedu tajným

hlasovaním.

**5.** Z každej voľby sa robí zápisnica.

**6.** Predsedom žiackej školskej rady sa stáva žiak, ktorý v tajnom hlasovaní získa najväčší

počet hlasov a zároveň sa stáva členom rady školy.

**7.** Členstvo v žiackej školskej rade zaniká uplynutím funkčného obdobia žiackej rady,

odstúpením člena, zanechaním štúdia na gymnáziu, ukončením štúdia na gymnáziu, poškodzovaním jej dobrého mena či odvolaním, ak si člen neplní svoje povinnosti nadpolovičnou väčšinou žiackej školskej rady.

**8.** Nových členov schváli žiacka školská rada na návrh jednotlivých tried najneskôr do 15 dní od zániku členstva (okrem zániku uplynutím funkčného obdobia žiackej rady) z prihlásených záujemcov tajným hlasovaním.

**9.** Žiacka školská rada má právo nadpolovičnou väčšinou neprijať navrhovaného zástupcu triedy a v prípade opakovaného delegovania nevhodného kandidáta prijať za člena zástupcu inej triedy.

**Článok V.**

**Práva a povinnosti člena žiackej školskej rady**

**1.** Člen má právo:

a) voliť a byť volený,

b) navrhovať kandidátov na funkciu predsedu žiackej školskej rady,

c) byť informovaný o všetkých skutočnostiach, ktoré sú predmetom rokovania žiackej

školskej rady a slobodne sa k nim vyjadrovať,

d) hlasovať ku všetkým uzneseniam žiackej školskej rady,

e) predkladať na rokovanie žiackej školskej rady vlastné námety, prípadne materiály,

f) zrušiť členstvo.

g) byť zvýhodnený v prístupe k IKT a iným prostriedkom školy (napr. WIFI sieť)

v prípade, ak to súvisí s činnosťou žiackej školskej rady.

**2**. Člen žiackej školskej rady je povinný sa zúčastňovať na jej zasadnutí. Neospravedlnená

účasť na troch po sebe nasledujúcich zasadnutiach sa hodnotí ako nezáujem o výkon

funkcie a neplnenie povinností člena žiackej školskej rady podľa tohto štatútu.

**3.** Člen žiackej školskej rady je povinný spolupracovať pri plnení úloh, tlmočiť úlohy a

závery zo zasadnutí všetkým žiakom v triede.

**4.** Člen žiackej školskej rady je povinný zabezpečiť ochranu osobných údajov chránených

všeobecne záväznými právnymi predpismi.

**5.** Z každého zasadnutia žiackej školskej rady sa vyhotoví zápisnica a priloží sa k nej

prezenčná listina účastníkov zasadnutia.

**Článok VI.**

**Povinnosti predsedu žiackej školskej rady**

**1.** Predseda žiackej školskej rady je štatutárnym orgánom, ktorý riadi činnosť žiackej

školskej rady a koná v jej mene.

**2.** Predseda žiackej školskej rady zvoláva, pripravuje a riadi zasadnutia žiackej školskej

rady.

**3.** Predseda žiackej školskej rady má právo:

a) požadovať vysvetlenie k absencii členov žiackej školskej rady na zasadnutiach,

b) byť informovaný o činnosti členov žiackej školskej rady poverených vykonaním

zverenej úlohy,

c) rozdeľovať úlohy,

d) vylúčiť člena i nečlena žiackej školskej rady z miestnosti zasadnutia v prípade jeho

nevhodného správania.

**4.** Predseda žiackej rady dohliada na plnenie uznesení a informuje členov žiackej školskej

rady.

**5.** Ak predseda zo závažných dôvodov nemôže vykonávať svoje práva a povinnosti v zmysle tohto štatútu, prechádzajú tieto práva a povinnosti na podpredsedu.

**Článok VII.**

**Hospodárenie žiackej školskej rady**

**1.** Žiacka školská rada zabezpečuje svoju činnosť z prostriedkov rozpočtu školy na tento

účel určenými v súlade s osobitnými predpismi.

**2.** Žiacka školská rada nemá vlastný majetok.

**Článok VIII.**

**Zasadnutia žiackej školskej rady**

**1.** Žiacka školská rada zasadá podľa potreby, najmenej raz za mesiac v určený deň, ak nie je stanovené inak.

**2.** Zasadnutia žiackej školskej rady sú verejné.

**Článok IX.**

Tento štatút bol prerokovaný a schválený na zasadnutí žiackej školskej rady dňa

..............................a od tohto dňa nadobúda účinnosť.

V Gelnici............................................. ..........................................................

podpis predsedu ŽŠR