Šavolt 11ES

skupina 11 ES  
Vypracujte konkrétnu zápisnicu z konania vo veci priestupku podľa osobitných zákonov.

007543273   
Číslo:

**Zápisnica**

Z ústneho pojednávania o priestupku o ktorom konal veliteľ Veliteľstva síl výcviku a podpory ozbrojených síl Slovenskej republiky so sídlom v Trenčíne, ako príslušný orgán podľa § 123 ods. 2) zák. č. 346/2005 Z. z. o štátnej službe profesionálnych vojakov ozbrojených síl Slovenskej republiky a o zmene a doplnení niektorých zákonov v znení neskorších predpisov, § 10 ods. 1 písm. a) zák. SNR š 327/1990 Zb. o priestupkoch v znení neskorších predpisov a čl. 7, Služobného predpisu hlavného služobného úradu pre štátnu službu profesionálnych vojakov č. 55/2007, ako správny orgán príslušný konať vo veci priestupku.

Priestupok prejednával: brigádny generál Ing. Ján PALNÍK, veliteľ Veliteľstva síl výcviku a podpory ozbrojených síl Slovenskej republiky.  
 Zapisovateľ: mjr. Ing. Juraj SOMALÍK

Na ústne pojednávanie sa dostavil: voj. Martin Hečko, 11. 5. 1991, Starohorská 3328/25, Banská Bystrica, kadet

Podozrivému z priestupku: voj. Martinovi Hečkovi bolo podľa §73 ods. 1) zák. SNR č. 372/1990 Zb. o priestupkoch v znení neskorších predpisov oznámené, že je obvinený z priestupku podľa §21 ods. 1 písm. h) zákona č 327/1990 Zb. o priestupkoch v znení neskorších predpisov, ktorého sa mal dopustiť tým, že, úmyselne nedodržal obmedzujúce opatrenie uložené v priestupkovom konaní, obmedzujúce jeho možnosť činnosti na vojenských elektrických zariadeniach.  
 Obvinený bol oboznámený s obsahom oznámenia o priestupku č.0266396 Štátnej správy, z ktorého vyplýva, že obvinený sa mal dopustiť priestupku tým, že dňa: 10.12. 2011 v čase od 10:30 do 12:15 nesprávne vykonával prácu na vyhradenom technickom zariadení, ktorá mala za následok poškodenie zariadenia.  
 Obvinený bol podľa §73 ods.2) zák. SNR č 372/1990 Zb. o priestupkoch v znení neskorších predpisov poučený o práve vyjadriť sa ku všetkým skutočnostiam, ktoré sa mu kladú za vinu a k dôkazom o nich, uplatňovať skutočnosti a dôkazy na svoju obhajobu, podávať návrhy a opravné prostriedky, ako aj nemožnosti donútiť ho k výpovedi alebo priznaniu. Ďalej bol poučený v zmysle §56 vyššie citovaného zákona a o tom, že má právo odoprieť vypovedať, ak by sebe alebo osobám blízkym hrozilo nebezpečenstvo postihu za priestupok, prípadne za trestný čin alebo by porušil zákonom ustanovenú povinnosť mlčanlivosti o utajovaných skutočnostiach.  
 Zároveň bol poučený podľa § 17 ods. 1) zák. 71/1997 Zb. o správnom konaní a znení neskorších predpisov o práve dať sa zastupovať advokátom alebo iným zástupcom, ktorého si zvolí, ak už toto právo nevyužil podľa §60 ods. 2) zák. SNR č. 372/1990 Z. o priestupkoch v znení neskorších predpisov. Podľa § 21 ods. 2) zák. č 71/1967 Zb. o správnom konaní v znení neskorších predpisov sa na neskôr uplatnené pripomienky a námietky neprihliada.

Po zákonnom poučení, ktorému obvinený z priestupku porozumel a po oboznámení s obsahom spisového materiálu týkajúceho sa priestupku uvádza:   
„vedome som sa dopustil činnosti na vyhradenom vojenskom elektrickom zariadení, ktorá mala za následok poškodenie tohto zariadenia aj napriek môjmu obmedzeniu v činnosti na týchto zariadeniach.“  
vyjadrenia účastníkov konania:  
poškodený mjr. Ing. Juraj SOMALÍK- uvádza: „Vojak svojím porušením obmedzenia činnosti spôsobil poškodenie vonkajšieho krytia vyhradeného elektrického zariadenia, k tomuto poškodeniu došlo neúmyselne pri snahe o opätovné uvedenie zariadenia do činnosti po jeho zlyhaní.“  
Stanovisko k námietkam a návrhom účastníkov konania:  
Ku všetkým uvedeným návrhom a námietkam sa účastníci konania vyjadrili kladne a jednohlasne.  
Iné zistenia správneho orgánu:  
neboli

Vyhlásené o rozhodnutie:

Z ústneho pojednávania o priestupku z 10.12. 2011 na Veliteľstve síl výcviku a podpory ozbrojených síl Slovenskej republiky, konaného v Trenčíne dňa 12.12. 2011 vyplýva, že voj. Martin Hečko sa dňa: :10.12. 2011 v čase od 10:30 do 12:15 v objekte Akadémie ozbrojený síl gen. Milana Rastislava Štefánika dopustil priestupku podľa §21 ods. 1 písm. h) zákona č 327/1990 Zb. o priestupkoch v znení neskorších predpisov porušením obmedzenia činnosti na vyhradených elektrických zariadeniach a vedome no neúmyselne dopustil poškodenia tohto zariadenia za čo mu ukladá:  
 pokutu vo výške 43 eur (slovom štyridsaťtri eur)