**Šiesta Veľkonočný nedeľa „C“ - Láska a pokoj**

Dnešné evanjelium nám ukazuje dve pravdy. Prvá, je pokračovaním a rozšírením náuky o láske z minulej nedele. Dnes nám Ježiš jasne a zreteľne hovorí, v čom spočíva pravá láska k nemu a ako ju spoznať. *„Ak ma milujete, budete zachovávať moje slová.“* Veľa sa dnes hovorí o láske, ale väčšina s toho, čo sa ukazuje ako láska, nemá s tou najvyššou hodnotou nič spoločné. Masmédiá nám ukazujú ako lásku jej citové, sladké prejavy alebo ako jej priam brutálne a znetvorené karikatúry. Málo je tých, ktorí majú odvahu povedať, že láska čosi vyžaduje, že niečo stojí, že láska to je často zabudnutie na seba. Že láska je najdokonalejším vyplnením zákona. To, čo nám chce dnes Ježiš povedať, je to, že láska je tvrdým počúvaním a zachovávaním Božích prikázaní. Počúvaním, lebo aby človek mohol milovať, musí najprv poznať. Poznať Boha, ale nadovšetko poznať seba ako človeka. Často sme spokojný s tým, že poznáme prikázania, lebo ich vieme povedať spamäti. Ale či to stačí? Poznať prikázania, to znamená vedieť, čo sa za nimi skrýva, čo Boh od nás žiada a ako to napĺňať v každodennom živote. Ako zachovať Božie prikázania, to nám dokonale vysvetľuje Karol de Foucould*: „Pozerajúc sa na veriaceho človeka, mali by sme uvidieť, čo je to kresťanský život, čo je to Evanjelium, kto je Ježiš Kristus. Rozdiel medzi ich životom a životom nekresťanov musí zreteľne ukazovať, kde je pravda. Kresťania musia byť živým Evanjeliom.“*

Druhá pravda to sú Kristove slová o pokoji: *„Pokoj vám zanechávam, svoj pokoj vám dávam. Ale ja vám nedávam, ako svet dáva.“* Predstava svetového pokoja to je taký akoby luxusný „svätý pokoj“ – bez vojen, bez starostí a problémov, bez ohrozenia. Kristov pokoj, to je vnútorné presvedčenie, že žijeme čestne, že môj život je spojený s Kristom a dopĺňaním toho, čo chýba Kristovmu utrpeniu. Túžbu človeka po pokoji možno rozdeliť na tri oblasti.

Prvá to je pokoj v Cirkvi. Cirkev rýchle napreduje v svojej evanjelizačnej práci. Stretnutia viery a cirkevných tradícií s nekresťanskou realitou alebo deštruktívne pôsobenie satana často zapríčiňujú vznik konfliktných situácií. Ľudský prvok v Cirkvi je infikovaný hriechom, a preto býva pokoj v Cirkvi niekedy ohrozený – schizma, heréza...ale Kristov duch ťažkými diskusiami na konciloch, synodách a iných cirkevných ustanovizniach, dokázala Cirkev zachovať. Duch Svätý, on je tvorca pokoja.

Druhá oblasť, to je pokoj medzi národmi. Starí Rimania hovorili: *„Si vis pacem, para bellum“* – Keď túžiš po pokoji, buď pripravený na vojnu. Tento princíp, dá sa povedať, vládne vo svete po dnes. Ale bez úspechu. Kristov Duch ústami Cirkvi hovorí, že sú dva prvky pravého pokoja: spravodlivosť a láska. Túžiš po pokoji tak miluj spravodlivosť, lebo ona je sestrou pokoja, hovorí sv. Augustín a dodáva: Čím sú štáty bez spravodlivosti, ak nie len legalizovaným zbojníctvom. Ale spravodlivosť bez lásky je nespravodlivá, hovorí pápež sv. Ján Pavol II. Láska vidí ďalej ako spravodlivosť a vidí dovnútra. *„Kto má v srdci lásku, ten nepotrebuje meč“* – vraví Gándhí.

Tretia oblasť, to je najbližšie prostredie, rodina a „ja“. Dnešný svet tvorí veľa teórií o tom, ako pomôcť človeku zachovať pokoj v rodine, ako ho v tejto rodine chrániť a ako ho chrániť pred samým sebou. Ale aby si človek zachránil pokoj, musí sa v prvom rad naučiť budovať správne vzťahy. A to nielen tie medziľudské vzťahy, ale aj vzťah k hodnotám – pravde, kráse, dobru, vzťah k hmotným dobrám. Pamätajme. Pokoj, ktorý dáva svet, závisí od *konjunktúry* (viacerých vecí), peňazí, úkladov, známostí a spoločenského postavenia. Takýto pokoj, je neustály, je krátko trvajúci, pominuteľný, nestály, tak ako základ, na ktorom je postavený, Kristov pokoj je vnútornou pevnosťou, je darom Boha, a preto má svoju istotu v Bohu a kým sa ho človek nevzdá sám, trvá v ňom.

Súčasný svet je plný nepokoja, vojen, boja. Bojuje sa aj za pokoj. Možno práve preto je tak ťažko dosiahnuteľný, že sa oň bojuje? Nebuďme konformisti a pacifisti za každú cenu, ale nebuďme zastrašení, lebo v nás je Kristov pokoj. Keď sa už eucharistia bude blížiť ku koncu, keď po odovzdaní si znaku pokoja budeme posilnení pokrmom lásky, počujeme Kristovo: *„Iďte v mene Božom.“* Povzbudení Božím slovom, posilnení Kristovým telom, nesme do našich rodín, na pracoviská Kristov pokoj, ktorý je postavený na láske, odpustení a spravodlivosti. Pravý pokoj sa nedá vybojovať. Pravý pokoj musíme trpezlivo roky budovať. Amen.